
Cei care cercetează viaţa monahală din Muntele Athos şi faptele curajoşilor monahi care au apărat Biserica 
realizează că aceşti apărători ai credinţei noastre sunt ca vechii asceţi ai Egiptului, ai Muntelui Sinai, ai 
Palestinei şi Siriei, care au însetat după mântuire, sfinţenie şi cel mai bun drum ascetic al vieţii. 
Călugării şi pustnicii atoniţi sunt deopotrivă vrednici în ceea ce priveşte înfrânarea de la mâncare ca şi acei 
asceţi de odinioară din Răsărit, când luăm în consideraţie diferenţa condiţiilor de climă din Athos care, fiind 
mai la nord, este rece în timpul iernii, după cum este şi marea care îl scaldă de jur-împrejur. Dimpotrivă, ţările 
din Răsărit au un climat călduros şi uscat şi favorizează o mai mare şi mai îndelungată înfrânare de la mâncare. 
Credem că Patericul Atonit ar trebui să fie accesibil la un nivel potrivit şi părinţilor contemporani şi laicilor care 
trăiesc în secolul XX şi celor care vor trăi în secolul XXI. De asemenea, sperăm ca această lucrare să fie o 
punte a tradiţiei noastre, tradiţie care în această lume să poată deveni lumina călăuzitoare în întunericul 
timpurilor noastre. 

A fost sarcina noastră, umilă şi nevrednică, de a ne ocupa cu o asemenea lucrare dificilă, întrecând îndemânarea 
noastră. Pe viitor, cineva mai înzestrat, mai experimentat în scris şi în virtute, ne poate prezenta o lucrare mai 
bună, cu mai puţine lipsuri, spre slava lui Dumnezeu şi folosul sufletelor noastre. Aceasta este cea mai arzătoare 
dorinţă a noastră. 

Conţinut: 

CAPITOLUL I - Despre dragostea dumnezeiasca 

CAPITOLUL II - Despre puritatea si curăţia simţurilor si a inimii 

CAPITOLUL III - Despre sfinţi si pustnici necunoscuţi 

CAPITOLUL XXXIV - Despre paternitatea duhovnicească şi despre puterea mijlocitoare a părintelui şi 

• CAPITOLUL XLV - Despre iubirea de argint şi despre purtarea neiubitoare de arginţi a părinţilor 

CAPITOLUL I - Despre dragostea dumnezeiasca 

Următorul capitol 

Când Sfântul Atanasie a terminat de zidit Mănăstirea Lavra . a plecat la Constantinopol . dorind sa-1 vadă pe fiul 

sau duhovnicesc, împăratul Nichifor Foka, care a făgăduit ca va paraşi lumea si va deveni călugăr, lângă 

părintele sau duhovnicesc. El trimisese deja mult aur Sfântului Atanasie pentru zidirea mănăstirii. Când 

împăratul a auzit de sosirea lui, nu si-a putut stăpâni bucuria. Si-a schimbat hainele împărăteşti si a plecat sa-1 

întâlnească pe omul cel sfânt ca un om obişnuit; i-a sărutat mâna, 1-a îmbrăţişat si 1-a însoţit cu cinste spre casa 

regala. Cât de impresionat a fost împăratul de dragostea sfântului! 

„Ştiu, părinte, a spus, ca sunt vinovat pentru toate necazurile tale. Am lăsat la o parte frica de Dumnezeu si mi- 

am încălcat făgăduinţa făcuta Lui. Te rog sa ai mila de mine si aşteaptă întoarcerea mea - când va vrea 

Dumnezeu !". 

Sfântul a fost mângâiat de cuvintele împăratului, dar a ştiut ca Nichifor Foka nu va reuşi sa-si tina promisiunea. 

In fata unei astfel de pocăinţe, una care arata cât de cât dragoste, sfântul 1-a iertat pe împărat si 1-a sfătuit sa-si 

trăiască viata simplu, în umilinţa, pocaindu-se în fiecare zi si cerând îndurarea lui Dumnezeu pentru păcatele 

făcute. 



Sfântul Gherontie, primul locuitor al Schitului Sfânta Ana, a fost învăţat de Preasfânta Născătoare de 
Dumnezeu măsura dragostei dumnezeieşti a Fiului sau. Prin urmare, cu ajutorul dragostei dumnezeieşti, el a 
ajuns la o stare de om smerit, liniştit si liber fata de orice dragoste pentru lucrurile materiale. El a avut doar o 
singura grija: sa-L păstreze mereu pe Dumnezeu în mintea sa si sa fie un bun exemplu pentru ucenicii sai. 



*#* 



în Sfânta Mănăstire Filoteu a locuit un nevoitor - sfânt mucenic - Cosma Etolul, cel întocmai cu Apostolii. 
Fiind insuflat de dragostea adânca si descoperirea dumnezeiasca, el si-a asumat Crucea misiunii apostolice de a 
predica Evanghelia poporului grec, având binecuvântările Părinţilor si ale Patriarhului de Constantinopol . A 
făcut numeroase minuni si a înviat duhovniceste naţiunea noastră demoralizată. Spre sfârşit, el a primit cununa 
muceniciei. 



*** 



«Noi suferim pentru ca nu avem dragoste. Cel care nu iubeşte nu are pace, chiar daca îl aşezi în Rai» - a spus 
un părinte. 



*#* 



Părintele Ilarion de la Mănăstirea Simonopetra, a cărui ascultare a fost sa îngrijească de bolnavi, nu mergea 
niciodată sa se culce daca vreunul dintre părinţi era bolnav. Se jertfea cu totul, îngrijind bolnavii sai. Folosindu- 
si metaniile se ruga toata noaptea, mergând în continuu si spunând: «Doamne, ai mila de robul Tau», si: 
«Sfinţilor Doctori fara de arginti, fiţi mijlocitori pentru acest rob al Domnului». De asemenea, el mergea sa 
pescuiască pentru bolnavii sai, după care gătea ce prindea, încercând sa-i ajute sa se însănătoşească si sa se 
simtă mai bine. 



*** 



De-a pururea pomenitul Simeon, pustnicul de la Sfânta Ana, s-a dăruit cu totul spre îngrijirea celor bătrâni si 

bolnavi. 

Trăia în chilia seaca 1 (Chilia seaca era denumit un loc de nevointa, lipsit de izvoare si apa curenta, aflat de 

obicei într-unui din cele mai înalte puncte ale schitului.) din Ypapandi. Muncea mereu din greu, făcând linguri 

din lemn pentru bucătărie ca sa le vândă în Karyes, unde mergea întotdeauna pe jos. A murit în 1933 la vârsta 

de 69 de ani. 



*#* 



Odată, câţiva călugări din Noul Schit au curăţat locul unde se odihneau osemintele părinţilor. Un bătrân, pe 
nume Daniil, care trăia în turnul schitului si ajuta pe oricine fara a se plânge, pe când ajuta părinţii care curăţau, 
s-a adresat osemintelor: 

- Voi v-ati nevoit cât ati stat pe pământ, deci ati primit cununile si v-ati găsit locul în Rai; rugati-va pentru noi, 
Sfinţi Părinţi! 

Atunci o voce s-a auzit din grămada de oseminte: 

- Trebuie sa aveţi dragoste; nimeni nu poate fi mântuit fara sa aibă dragoste. 



*#* 



Un bătrân a spus: 

- Noi suntem creştini, dar nimeni nu păzeşte porunca «Iubeşte pe aproapele tau ca pe tine însuti». 



Erau câţiva călugări, tari la suflet si la trup, care ardeau de dragoste. Nimic nu-i putea opri, nici munca grea, 

nici pericolul îmbolnăvirii de o boala infectioasa în timpul îngrijirii fraţilor bolnavi. 

Părintele Pantelimon de la Sfânta Ana a fost un astfel de om. 

S-a dăruit slujind altora. S-a îngrijit de cei bolnavi de tuberculoza, i-a hrănit pe înfometaţi în timpul marii 

foamete din perioada de ocupaţie germana si, în sfârşit, a murit în 1948, după ce s-a îmbolnăvit si el - toate 

acestea fara sa se plângă deloc. în loc de plângeri, el aducea laude lui Dumnezeu . 



Ignatie din Hios, un călugăr de la Sfânta Ana, s-a remarcat nu numai în timpul războaielor, mai ales în Balcani, 
dar si pentru nevointele sale stăruitoare în ceea ce priveşte dragostea si milostenia. La venirea în sihăstrie, el a 
construit o chilie pe tarmul marii în cinstea Naşterii Domnului. Acolo oferea găzduire tuturor, mai ales 
naufragiaţilor. Si-a riscat propria viata, ajutând pe mulţi soldaţi neozeelandezi si britanici sa evadeze. Tot 
pestele pe care îl prindea îl dădea asupriţilor si nevoiaşilor. A murit în 1947, cazând de pe o stânca. L-au găsit 
cu mâna la frunte si cu o cruce la gura. 



Un alt pescar milostiv a fost părintele Sofronie de la Sfânta Ana, care a locuit într-o chilie lângă Loviarika. La 
început s-a îndreptat spre Mănăstirea Lavra . dorind sa fie tuns călugăr acolo, dar s-a întors fara succes. Satana 1- 
a ispitit, spunându-i batjocoritor: «Te-ai dus Spyros si te-ai întors cu acelaşi nume - Spyros» (acesta era numele 
lui din botez). Dar nu a deznădăjduit. S-a reîntors la mănăstire, s-a călugărit si a început sa duca viata 
îngereasca. Trăia într-o sărăcie completa, dar era plin de dragoste. Dăruia tot pestele pe care-1 prindea părinţilor 
săraci. A trecut la cele veşnice când avea 90 de ani. 



Isaac Dionisiatul, în timp ce se ruga neîncetat, uita sa se mai culce, mai ales noaptea. El se ruga pentru sănătatea 
si mântuirea muncitorilor din mănăstirea sa, adeseori cu lacrimi si suferinţa în inima sa iubitoare. Pentru un 
timp, el a locuit la un etaj superior al metocului mănăstirii. Muncitorii puteau sa-1 audă cum se ruga cu voce 
tare, plângând si spunând: «Doamne Iisuse Hristoase, Fiul lui Dumnezeu , ai mila de muncitori. Daruieste-le lor 
pâinea cea de toate zilele si binecuvânteaza-i, căci ei muncesc din greu ca sa-si mărite fetele si sa-si ajute copiii 
sa înveţe carte». 



Un bătrân spunea: 

- Câteodată spunem ca noi avem dragoste, dar ce fel de dragoste este aceasta? Vreau sa spun, ce fel de dragoste 



duhovniceasca, căci nu ma refer la dragostea lumeasca. Cum poate un om sa ajungă sa-i considere pe ceilalţi 
oameni fraţi si surori? 

Poate unii din aceşti oameni sunt atei sau martori ai lui Iehova. Dar, cu toate acestea, ei sunt fraţi trupeşti, deşi 
desigur nu în duh, asa cum sunt ortodocşii unul fata de altul. Dar ei sunt totuşi fraţi de sânge. Ar trebui sa 
varsam lacrimi si pentru ei. Pe de alta parte, daca un ortodox ar fi sa devină martor a lui Iehova sau catolic, cum 
ar trebui sa plâng? Acum sunt milioane ca ei. Am plâns destul? Nu, si, prin urmare, sunt departe de a avea în 
mine dragoste adevărata. 



* * * 



A fost odată un pustnic, binecunoscut în toate peşterile din peninsula Atonita, care avea o fata luminoasa si 

bucuroasa. Punea o ceaşca pentru a strânge apa si aştepta 24 de ore sa se umple. Atât avea de mare răbdarea si 

stăruinţa. Dorinţa lui a fost sa moara în ziua înălţării Sfintei Cruci, sărbătorita în ziua de 14 septembrie. 

El a fost cu totul sărac. Nu avea nimic, dar sufletul lui era împodobit de dragostea lui Hristos . 

Daca afla de cineva ca era bolnav, mergea bucuros sa-1 caute si sa-1 ajute. Era mereu gata sa sară în ajutor si sa 

îngrijească pe cei neputincioşi, bolnavi, bătrâni. El a îngrijit 15 bătrâni bolnavi. 

O, omule al lui Dumnezeu ! L-ai urmat cu adevărat pe Hristos si ai urmat exemplul Lui, Care a spălat picioarele 

ucenicilor. 



Bătrânul Ghedeon de la Mănăstirea Lavra a devenit al doilea Pavel cel simplu. Pe când privea la un avion 
zburând pe deasupra, el a fost văzut rugându-se. 

- Ce faci aici, părinte Ghedeon? 

- Ei bine, răspundea simplu, ma rog folosindu-mi metaniile ca avionul sa nu se prăbuşească si toata lumea care 
călătoreşte sa ajungă la destinaţie. 



*** 



Milostivul părinte Haralambie de la Noul Schit a fost ţintuit la pat de o boala grava. El a fost vizitat de părintele 
K. 

- Cum te descurci, părinte? 1-a întrebat părintele Haralambie. 

- Bine, părinte, cu binecuvântarea ta. 

- Ai mâncare? Eu am nişte pâine uscata, a spus el, si cu putina osteneala s-a ridicat, întinzându-si picioarele lui 
slabe cât a putut de mult si a luat de pe raft o bucata de pâine. Ia-o, frate si părinte, si roaga-te pentru mine. 
«Aceasta întâmplare m-a întărit, a spus mai târziu părintele K., si mi-a rămas întipărită în memorie pentru tot 
restul vieţii. Se lupta cu moartea, dar grija pentru fratele lui a întrecut propriile lui suferinţe». 



Un bătrân a spus: 

- Vom plânge peste ruinele schitului nostru, căci nu exista dragoste acolo. Atât de mulţi bani. . . Dăruieşte puţin 

unui sărac, căci îti vei ridica o mica chilie în Rai. 



* * H= 



Bătrânul Avacum a fost un ucenic al dragostei. Odată, cu multa lepădare de sine, a adăpostit în chilia sa un 

tânăr bolnav de tuberculoza, îngrijindu-1 multe luni. L-a îngrijit cu mare bucurie, având grija de el ca o mama 

iubitoare. Chiar daca el postea, si-a hrănit pacientul cu carne si alte alimente hrănitoare. S-a luptat mult cu boala 

tânărului, care a murit până la urma în braţele sale, după ce s-a pocăit si si-a spovedit păcatele. înainte de a 

muri, bătrânul l-a călugărit, dându-i numele Fanurie. 

Altădată, câţiva pelerini l-au găsit pe părintele Avacum plângând în chilia sa. Când l-au întrebat de ce plânge, el 

le-a spus ca înainte de sosirea lor, cu puţin timp, câţiva vizitatori i-au povestit de copiii orbi suferinzi din lume, 

si el nu si-a putut stăpâni lacrimile. Aceasta era de fapt adevărata dragoste, neegoista si lucratoare. 

Era adevărat ce se spunea despre părintele Avacum: «Un lucru este sigur la acest om: atrăgea oamenii aproape 

de el ca o fântâna tămăduitoare». 



*#* 



Bătrânul părinte N. dăruia tot ce avea. Acest monah de-a pururea pomenit avea ca deviza cuvântul: « Dumnezeu 
iubeşte pe cel ce da cu bucurie». 



* * H= 



Un grup de cinci fraţi milostivi de la Schitul Sfânta Ana umpleau traistele oricărui părinte care venea la 
priveghere cu lămâi si portocale culese din livada lor. 



*** 



Si iarasi, câţiva părinţi culegeau zarzavaturi din grădinile lor si le puneau lângă cărările schitului, care erau 
folosite des de călugări, pelerini, muncitori, astfel ca toţi aceştia sa se bucure de milostenia părinţilor, luând 
orice aveau nevoie. 

Chiar si astăzi, pe cărările îndepărtate, poţi găsi o bucata de pâine si măsline pentru vreun calator obosit. Este o 
continuare a ospitalităţii atonite din Gradina Maicii Domnului, unde călugării vad în orice vizitator pe însuşi 
Hristos . Aceasta este potrivit cuvintelor Lui: «Am flămânzit si Mi-ati dat sa mănânc; am însetat si Mi-ati dat sa 
beau; străin am fost si M-ati primit», si: «întrucât ati făcut unuia dintre aceştia foarte mici fraţi ai Mei, Mie Mi- 
ati făcut» (Matei, cap. 25). 



*** 



Sfântul Agapie, vrednicul de lauda ostenitor, a dus o viata ascetica la Schitul Kutlumus, aproape de Sfânta 
Mănăstire Vatoped. A fost prins de turci si, după 12 ani de captivitate, a fost eliberat printr-o minune a Maicii 
Domnului si s-a întors la Muntele Athos . la bătrânul lui. Bătrânul 1-a mustrat pentru fuga lui pe ascuns. Sfântul 
Agapie 1-a ascultat, s-a întors si, prin virtuţile si sfinţenia sa, 1-a convins pe stăpânul sau turc si pe cei doi fii ai 
sai sa vina la Sfântul Munte , unde au fost botezaţi si au devenit călugări. 



*** 



Cuvintele înţeleptului părinte contemporan Atanasie Iviritul - plin de dragoste pentru Dumnezeu - sunt ca un 
ecou pentru urechile mele surde, trezindu-mi inima împietrită: «Bucuria cereasca, cea de dincolo de lumea 
aceasta, vine în momentul când omul contempla taina planului divin, a întrupării lui Dumnezeu pentru 
mântuirea omenirii din Fecioara Măria, Născătoarea de Dumnezeu . Iisus si Măria, Măria si Iisus . cele doua 
cuvinte minunate - acesta este Raiul!». 



« Dumnezeu m-a coborât de la starea descoperirilor mistice la cea de trăire a virtuţilor», spunea odată un călugăr 
ascultător. El a îngrijit un părinte bătrân si senil, care suferea de infecţii ale prostatei. Bătrânul nu-si putea 
controla urinarea, ceea ce făcea ca ucenicul sa fie treaz toata noaptea. 



*#* 



Altul spunea: «Dragostea noastră ar trebui sa fie frăţeasca si la fel, atât pentru străini, cât si pentru rude». 



în Karulia trăia un ascet rus, părintele Zosima , un om al dragostei desăvârşite. El caută pe cei bolnavi si dădea 
ajutor oricui avea nevoie. în timpul războiului, el a hrănit mulţi pustnici, făcând coşuri pe care apoi le vindea. 



Părintele Gavriil de la Noul Schit spunea: 



- Chiar daca un om ia parte zilnic la Sfintele Taine sau dăruieşte tot ce are si prin post slăbeşte de ajunge piele 
si oase, făcând multe metanii, tot nu va avea iertarea lui Dumnezeu , până când el nu va avea dragoste 
dumnezeiasca. lata de ce, Sfântul Apostol Pavel . când lauda dragostea, spunea: «De-as grai în limbile 



oamenilor si ale îngerilor, iar dragoste nu am, facutu-m-am arama sunătoare si chimval răsunător» (I Cor. 13, 
1). 



*** 



După ce au trecut o suta cincizeci de ani de când a murit Sfântul Gherontie, ctitorul Schitului Sfânta Ana, un 
mare ascet, părintele Damaschin, a venit sa-si duca viata de pustnic într-o chilie părăsita în partea nordica a 
schitului. El a fost unul dintre cei mai tari stâlpi ai schitului în secolul al XVI-lea; el nu mânca niciodată nimic 
altceva decât pâine uscata si apa. Rugăciunile sale erau de o căldura sufleteasca rara, dragoste si simpatie pentru 
lumea întreaga, iar dragostea lui ardea ca o lumânare. 



El se ruga astfel: «Doamne, fa ca toţi ateii, idolatrii, necredincioşii si ereticii sa se pocaiasca, sa înveţe adevărul 
si sa creadă în Tine, sa devină o turma si un pastor si sa Te slăvească pe Tine, Adevăratul Dumnezeu Cel în 
Treime - Tatăl, Fiul si Duhul Sfânt -, astfel ca nici unul sa nu fie lăsat afara din Rai, Dumnezeul meu». 



în mod frecvent el ajungea în extaz si avea descoperiri de mari taine si astfel era dăruit din plin cu bucurie 
duhovniceasca si mulţumire. 



*** 



Când părintele meu s-a hotărât sa scrie «Amintiri din Gradina Maicii Domnului», era bolnav si nu putea sa 
scrie. Dar când avea timp liber, momente de neuitat pentru mine, îmi povestea, si eu, ultimul dintre toţi, cu 
binecuvântarea lui, adunam ceea ce îmi spunea el. 



Am scris despre fratele lui, călugărul Ştefan, care a fost ultimul rămas din obştea lor. Am corespondat si am fost 
primiţi deseori, ca musafiri, în chilia lui. 



Nu aveam un animal care sa ne care bagajele, spunea bătrânul. Cu toate acestea, am fost binecuvântaţi cu «un 
caraus de bagaje al dragostei», al cărui nume era Ştefan. Majoritatea timpului în care cară bagaje grele si le urca 
în spate, până în vârful dealului, spunea rugăciunea lui Iisus cu voce tare. Părinţii din schit ştiau când vine 
Ştefan, pentru ca puteau sa audă binecuvântata sa voce: «Doamne Iisuse Hristoase, miluieste-ne pe noi». 
Deseori, când discuta cu cineva, repeta cu glas tare, în mod foarte simplu, aceasta rugăciune, indiferent daca îl 
punea sau nu pe cel cu care era într-o situaţie neplăcuta. 



Fiind de fel din Sparta, el a avut o purtare aspra si dificila, îndrăzneaţă si grava - un călugăr aspru, ai putea 
spune, daca nu l-ai fi ştiut bine. Oricum, a avut o inima foarte sensibila, plina de mila pentru cei săraci. Pe 
Muntele Athos personalităţile se îndreaptă, devenind mai smerite. Măştile politeţii sociale si ale 
comportamentului pretenţios sunt îndepărtate. Aceste personalităţi sunt sfinţite în fântâna dragostei spontane, 
care nu este găsita oriunde în lume. 



Nu voi uita niciodată dragostea si lepădarea de sine a părintelui Ştefan. El purta întotdeauna cele mai ieftine 
haine si făcea cele mai grele munci si mânca cea mai rea mâncare. Strângea resturile din ziua precedenta, le 
punea într-un castron, adaugă putina apa si le mânca liniştit. De multe ori, părintele Paisie îi spunea glumind: 
«Hei, bătrâne Ştefane, îti aduci aminte de mesele copioase din America? Mâneam ca împăraţii! Si acum 
mănânci mâncarea asta muiata în apa!». încuviinţa aproape cu indiferenta, golind castronul cu plăcere, ca si 
cum ar fi mâncat o masa îmbelşugata. 



Pentru el, chilia lui era ca un palat din Rai, depăşind zgârâie-norii din America în confort si fericire, si 
mâncarea lui era cea mai buna din lume. 



L-am vizitat la chilie când s-a îmbolnăvit de ciroza la ficat, gasindu-1 dormind pe o masa. Ne-am oferit sa-1 
ducem la Salonic pentru tratament, dar a refuzat cu hotărâre. «Daca Maica Domnului vrea ca eu sa ma fac 
sănătos, atunci e bine. Oricum, îmi place asa cum vrea ea. Dar nu plec din Athos », a răspuns. Acest călugăr de- 
a pururea pomenit a fost aspru cu el însuşi, dar prietenos cu fraţii lui. Călătoriile spre locurile stâncoase si 
pustii, ducând mâncare si medicamente pustnicilor de acolo, arata cât de mare era inima lui. Câteodată, când 
folosea un catâr pentru transport, călătorea noaptea, astfel încât milostenia lui sa nu poată fi cunoscuta. 



Părintele meu mi-a spus: 



- A fost odată, în Schitul Sfânta Ana , un om bătrân, pe nume părintele Petru. Avea 95 de ani. Obişnuia sa stea 
în aer liber în fata schitului si cârpea ciorapi pentru unii din părinţii de acolo. Era ascuns în ceea ce făcea, având 
în minte cuvintele Sfintei Scripturi: «Tu însă, când faci milostenie, sa nu ştie stânga ta ce face dreapta» (Matei 
6, 3). 



Un pustnic bătrân si sărac i-a spus vecinului sau: 



- Frate, vino sa vezi ce fel de dragoste au părinţii! Am găsit pâine, fructe, brânza si peste; le-au lăsat aici pentru 
mine, exact de ceea ce aveam nevoie. Domnul sa fie lăudat! Maica Domnului se îngrijeşte de toate! 



Sfântul Siluan din Muntele Athos a spus ca: «A te ruga pentru lume este ca si când ti-ai varsă sângele pentru 
aproapele tau». 



Iarasi spunea: «Fratele nostru este viata noastră». 



*** 



Părintele Avacum a avut trasaturile dragostei spontane si adânci, care este adeseori întâlnită în Athos . El a slujit 
ca infirmier în Sfânta Mănăstire Lavra. Zile, nopţi, luni si ani, vara si iarna, părintele Avacum si-a petrecut 
timpul spălând hainele fraţilor bolnavi si a mirenilor care erau în suferinţa, fara nici o plângere. Mergea de la 
spălătorie la bucătărie si invers, pregătind mese si hrănind bolnavii. Apoi le aducea hainele spălate, astfel încât 
ei sa fie mereu curaţi. 



Am fost fericit sa-1 întâlnesc si sa-1 cunosc pe părintele Modest, un vieţuitor al obştii monahale de la 
Konstamonitu, un învăţător neobosit al dragostei dumnezeieşti. Toate predicile sale erau bazate pe dragoste, 
centrul vieţii duhovniceşti. De multe ori spunea: 



- Până când nu simţim ca toţi oamenii sunt fraţii si surorile noastre, iar noi suntem fraţii si surorile lor, Sfântul 
Duh nu Se va sălăşlui niciodată în inima noastră. Dumnezeu iubeşte pe toţi oamenii la fel, pe cel mai mare 
păcătos si pe cel mai sfânt om. In acelaşi fel ar trebui sa îmbrăţişam pe oricine în inima noastră. Dragostea 
rabdă, dăruieşte, îndura. « Dumnezeu este dragoste». 



Un bătrân a spus: 



- Oricine iubeşte pe Dumnezeu , nu-1 iubeşte doar pe aproapele lui, ci si întreaga creaţie: copacii, iarba, florile. 
El iubeşte orice cu aceeaşi dragoste. 



=}= =4= =4= 



Fraţii din Noul Schit mi-au spus ca bătrânul Neofit Neoschitiotul, de când a devenit călugăr si până când a 
murit în pace, timp de 65 de ani, a rămas în Gradina Maicii Domnului fara sa fi plecat de acolo măcar o data. 
Acest părinte de-a pururea pomenit împărtăşea dragoste tuturor, ca o virtute mai mare chiar decât virtuţile 
singurătăţii si renunţării la lume. Datorita dragostei, lua cât putea din bagajele pelerinilor, ducându-le de la 
arsana2 (Arsana - mic port sau debarcader al schitului.) până la Kyriakon este biserica centrala a schitului, unde 
părinţii se aduna duminicile si la sărbătorile mari.). 



CAPITOLUL II - Despre puritatea si curăţia simţurilor si a inimii 

Capitolul precedent 
Următorul capitol 

Un ascet bătrân ne-a povestit: 



„Orice monah care se întoarce în lume, ar trebui să fie foarte atent când vorbeşte cu oamenii. Acesta este un 
adevăr în special pentru călugăriţe, care au nevoie de părinţi duhovniceşti iscusiţi care să le spună cum să-şi 
păstreze curăţia simţurilor. 



Părintele Neofit a fost părintele duhovnicesc de la Mănăstirea Sfânta Ana Mică. El a trăit în Schitul Sfinţii 
Arhangheli, locul unde Sfântul Agapie a trăit şi a scris «Mântuirea Păcătoşilor». 



Odată, părintele Neofit a plecat în insula Tinos, pentru a fi preot slujitor la o mănăstire de maici. Aici, toate 
călugăriţele încercau să trăiască o viaţă curată. Una dintre ele, care era oarbă, s-a dus să se spovedească la 
părintele Neofit şi şi-a dezvăluit gândurile de ispită pe care le avea pentru el. Părintele a fost atât de 
înspăimântat, încât s-a întors la Mănăstirea Sfânta Ana Mică. 



Era trist şi nedumerit: cum poate satana aduce asemenea gânduri la o persoană oarbă? într-o zi s-a hotărât să 
ceară sfaturi de la toţi părinţii duhovniceşti din vecinătate. A discutat cu părinţii Ştefan, Ciprian şi Cosma şi cu 
un ucenic trimis de părintele Ignatie care, deşi era cel mai iscusit dintre toţi, s-a întâmplat să fie bolnav în acel 
timp. Numele ucenicului era tot Ignatie. Acesta, fiind din Ismirne, a dorit de mic să devină călugăr. 



Toţi părinţii au început să discute despre acest subiect: cum poate o călugăriţă oarbă să fie ispitită de gânduri 
necurate? Dar, deşi erau părinţi duhovniceşti, nu au reuşit să răspundă la această întrebare. Apoi a venit rândul 
părintelui Ignatie cel tânăr: «Vocea ta, părinte, a fost cauza acestor gânduri ale călugăriţei, asupra cărora a 
cugetat, după care a venit să se mărturisească». Toţi părinţii au fost impresionaţi de acest răspuns, 
binecuvântându-i cuvintele". 



*#* 



Un bătrân a spus: 



- Călugăre, fereşte-te! Nu întinde mâna nici unei femei, nici măcar mamei tale, pentru a putea atinge înălţimile 
duhovniceşti ale părinţilor din vechime. Fii atent când eşti în lume. înfrânează-ţi râsul şi gluma, pentru ca atunci 
când discuţi dinţii să nu poată fi văzuţi. Când vei atinge aceste virtuţi, curăţia vieţii tale te va învăţa lucruri mai 
înalte. 



*** 



în 1955 unui frate din Mănăstirea Dionisiu i s-a întâmplat o minune: apariţia Sfântului Ioan Botezătorul. 
Această întâmplare ne-a fost povestită de părintele Lazăr . El vorbea ca la persoana a treia, dar noi ne-am dat 
seama că era vorba chiar despre el. 



„Un frate din mănăstire a fost trimis la Salonic şi a stat într-un hotel, unde a fost ispitit împotriva voinţei sale. O 
tânără femeie, cunoştinţă de familie, s-a apropiat de el, întrebându-1 despre părinţi şi Sfântul Munte . Discuţia a 
ţinut un timp îndelungat şi intenţiile ei au devenit mai clare atunci când 1-a primit cu ospitalitate în camera ei, 
întinzând mâna şi spunând: «Vom intra doar câteva clipe şi ne vom întoarce imediat». 



în acel moment ar fi căzut în ispită dacă nu ar fi fost apărat de rugăciunea sa şi încrederea în Sfântul Ioan 
Botezătorul. S-a rugat Sfântului pentru a interveni şi a-1 salva de o asemenea ispită. Şi, într-adevăr, deodată, o 
lumină orbitoare a strălucit în camera ei şi în mijlocul acestei lumini a apărut Sfântul Ioan , care 1-a ridicat, 
ducându-1 în camera lui, în capătul opus al etajului hotelului". 



Un bătrân a spus: 



- Un om bun priveşte toate femeile ca fiind surorile lui. Chiar şi atunci când vede o femeie imorală, ar trebui 
să-şi spună: «Dacă femeia aceasta ar fi sora mea de sânge, aş fi foarte încurcat». Aşadar, nu ar trebui să profite 
de ea. 



înţeleptul părinte Ioachim de la Sfânta Ana, ce era ca un frate al părintelui nostru, a spus: 



- Oricine doreşte să fie curat, să fie atent, exigent, să se îngrijească pe sine, nici măcar să nu-şi ţină mâinile 
împreunate. La întâlniri ar trebui să fie atent la felul cum vorbeşte şi cum priveşte înjur, să evite contactele cu 
oamenii frumoşi şi orice altceva ce ar putea să-i provoace o cădere din feciorie şi din curăţia vieţii. 



Pentru părintele nostru contemporan, Iosif Isihastul, lupta împotriva ispitelor trupeşti a fost grea. Acest război a 
durat 8 ani, care este îndelungat pentru o persoană care a rămas curată de toate păcatele trupeşti din copilărie. El 
spunea că de fiecare dată când ajungea la limita puterilor în ispită, o lua de la capăt, după ce era întărit de harul 
lui Dumnezeu . Dar, pentru el, pe măsură ce timpul trecea, războiul se intensifica la nesfârşit. 



«în acelaşi timp, eu nu am renunţat la metodele mele de apărare, care constau din privegherea de toată noaptea 
şi bătaia4 (îşi bătea trupul cu aşa-numitul «lemnul apărător», după cum ne învaţă mulţi nevoitori iscusiţi, de 
vreme ce «cui pe cui scoate».)- Am plâns, am suspinat şi m-am rugat către Maica Domnului . 



Lupta a încetinit o vreme, aşa că am putut să-mi trag răsuflarea, iar apoi a luat-o de la capăt, mai puternică decât 
la început. Trupul meu a devenit mai slab şi mi-am pierdut puterea. îmi găseam liniştea doar în rugăciuni, şi 
acesta a fost un semn mângâietor». 



Şi-a mobilizat toate metodele practice pentru un sfârşit victorios în luptă: nopţi de priveghere, lipsuri, foame, 
sete, bătăi şi lacrimi. A renunţat la patul său şi dormea pe un taburet de lemn transformat în fotoliu, pentru a-şi 
odihni braţele. A făcut acest lucru pe toată durata războiului. 



CAPITOLUL III - Despre sfinţi si pustnici necunoscuţi 

Capitolul precedent 
Următorul capitol 

în Kiriakonul Mănăstirii Kafsokaliviei există o pictură a unui sfânt necunoscut care are inscripţia: «Sfinţitul 
Eufrosin al Mănăstirii Iviru, care a trecut în lumea drepţilor». în mâna sa dreaptă ţine un sul desfăşurat pe care 
scrie: «Având o inimă curată şi trăind în mijlocul tulburării, a adormit în Domnul». 



El poartă o haină călugărească, îngenuncheat la rugăciune . 

Biograful Sfântului Acachie . părintele Iona de la Kafsokalivia . a scris la sfârşitul lucrărilor sale despre sfinţii 

mucenici contemporani cu Sfântul Acachie : «Aceşti mucenici sunt pietre preţioase, plecate la Dumnezeu , cum 

a fost binecuvântatul Eufrosin, care a strălucit ca un alt soare în Sfânta Mănăstire Iviru. Din cauza faptului că 

se purta foarte simplu şi era înainte- văzător, el vorbea în sens figurativ, fiind capabil să vadă faţa interioară, 

nevăzută, a oricui. Moaştele sale n-au fost găsite în mormânt în ziua pregătită pentru mutare. Şi în Muntele 

Athos încă mai există călugări ca el». 

Părintele Gherman . care şi-a trăit viaţa de nevoinţă pe lângă un părinte român din Hairi (în zona Lavrei), a visat 

într-o noapte trei părinţi cuvioşi, care-i spuneau: 

- Ai grijă, noi trei stăm aici. Să nu ne deranjezi şi spune celorlalţi să facă la fel. 

Părintele Gherman a povestit această descoperire părintelui său duhovnic, renumitului Neofit Karamanlitul, 
care vieţuia în muntele Karmilion, pe versantul vestic al Kerasiei, în pustia Sfântului Vasile . Părintele Neofit 
a căutat insistent, cu râvnă şi mare dorinţă, în toate peşterile şi schiturile pustii din acea zonă, dar nu a putut să 
găsească sfintele moaşte ale pustnicilor. Puţin după aceea, cei trei părinţi s-au arătat din nou părintelui român 
astfel: 

Odată, pe când mergea la Paraclisul Sfântului Nil, pentru a primi Sfânta împărtăşanie , a simţit o mireasmă 
deosebită, sfântă, aşa cum au simţit-o mulţi părinţi mai înainte (printre care şi prezentul scriitor, aşa cum este el, 
nevrednic şi ultimul dintre toţi). 

Oricum, în acel moment, evlaviosul părinte Neofit a simţit foarte puternic mireasma. De aceea, el s-a hotărât să- 
i caute izvorul şi s-a rugat sfinţilor să-i arate unde odihnesc sfintele lor moaşte. în acel loc era un zid. Pe când 
dădea deoparte pietrele zidului, a văzut în spatele lui deschizându-se o peşteră. Din acel loc venea mireasma 
sfântă. El a încercat să intre în peşteră, dar a fost oprit de o voce care i-a spus: 

- Nu ne deranja. Noi suntem trei şi locuim aici. Vrem ca nimeni să nu ne deranjeze. 

Bunul şi evlaviosul părinte a blocat intrarea peşterii şi a plecat, lăudând pe Dumnezeu şi pe aceşti necunoscuţi 



sfinţi, preţioşi crini de pustie ai Muntelui Athos . El a dezvăluit locul peşterii numai ucenicului său, Ilarion . 
Părintele român Gherasim, care a repovestit această întâmplare, a trăit timp de 40 de ani în Muntele Athos . 



*** 



Cu mulţi ani în urmă, în căsuţa care se află mai jos de Kiriakonul din Kafsokalivia . un frate începător din 

Bulgaria, pe nume Iacov, era sub ascultarea unui părinte grec foarte sever. Iacov dorea să ducă o viaţă ascetică 

mai aspră şi din acest motiv venea noaptea în pridvorul bisericii să se roage în faţa icoanei Sfintei Treimi. 

într-o noapte cu lună plină, pe când se ruga, a auzit paşii unui om. S-a ascuns şi a văzut intrând în pridvor un 

om gol, cu păr lung şi alb şi cu o barbă foarte lungă. Bărbatul a binecuvântat cu semnul crucii uşa bisericii, care 

s-a deschis singură. A intrat, s-a închinat la icoane şi apoi a ieşit binecuvântând din nou uşa bisericii cu semnul 

crucii, aceasta închizându-se singură datorită puterii divine. Apoi a apucat drumul către Kerasia. 

Fratele Iacov, copleşit de admiraţie şi curiozitate, 1-a urmărit pe acest necunoscut pustnic pas cu pas. In curând 

ei au atins locul Crucii, au luat-o spre dreapta şi au pornit unul în spatele celuilalt pe cărarea ce ducea spre 

vârful Athosului. Când pustnicul a ajuns la Biserica Maicii Domnului , fratele a mărit pasul şi a sărit în faţa lui, 

făcând o metanie şi implorându-1 să-1 primească sub ascultarea lui. 

«Nu poţi sta aici, fiul meu», a spus pustnicul necunoscut. Iacov a insistat, udând pământul cu lacrimile sale. 

«Intoarce-te la bătrânul tău, fii ascultător şi vei fi mântuit. Nimeni nu poate îndura traiul în acest loc fără a avea 

har dumnezeiesc şi trebuie să mai ştii că în curând vei muri». 

Iacov s-a întors şi a povestit părinţilor tot ce s-a întâmplat, s-a dus la duhovnic, s-a pregătit pentru moarte şi trei 

săptămâni mai târziu a adormit în Domnul. 

Se spune că în timpul mutării moaştelor lui, o mireasmă s-a simţit venind dinspre ele. 



Acum 50 de ani a avut loc următorul eveniment: 

Un pelerin evlavios din Creta a pornit la drum spre Muntele Athos . pentru a-1 vizita pe vărul său, părintele 

Eftimie, un isihast care trăia în chilia situată în partea de sud a Mănăstirii Sfânta Ana Mică. De la docul 

Schitului Sfânta Ana, el a pornit mergând pe cărări necunoscute, râpe stâncoase şi văi, până când a ajuns într-un 

loc numit Pina (Foamea). Acolo era o fundătură. A trebuit să continue căţărându-se până ce, în sfârşit, cu mare 

greutate, a ajuns la locul sihastrilor, numit «Locul Arhanghelilor», locul unde cretanul Agapie Landos a scris 

«Mântuirea Păcătoşilor». Din acel punct a ajuns la chilia rudei sale. 

Acolo a fost primit cu ospitalitate. Când şi-a tras răsuflarea după o aşa aventură, a zis către părintele Eftimie: 

- Vere, spune -mi, când ai de gând să îngropi trupul pe care l-am văzut acolo sus, pe stânci, într-o peşteră? Aş 
dori să fiu martor la o înmormântare făcută în Muntele Athos . 

Când părintele Eftimie a auzit despre omul mort din peşteră, el împreună cu vărul său şi bătrânul Ciprian 

Aurarul au pornit în căutare pe întreaga zonă, metru cu metru. Dar nu au găsit nimic. Aproape de apusul 

soarelui au simţit o mireasmă de tămâie, venind dinspre râpe, mireasmă pe care părintele Ciprian o simţise şi 

înainte. 

Atunci pelerinul a povestit: 

- Lângă acest copac era peştera. Am intrat, şi acolo, pe pat, un bătrân cuvios dormea. La început nu mi-am dat 
seama că era mort. Apoi m-am apropiat şi am văzut că avea o cruce pe frunte; lângă el era o icoană cu Maica 
Domnului şi o candelă aprinsă. Mi-am făcut cruce , m-am închinat de trei ori şi am simţit miros de tămâie. Am 
plecat gândindu-mă că nu aţi avut timp să-1 îngropaţi în acea zi. 



*** 



între anii 1977-1978, «dikaios-ul»5 (Dikaios - termenul folosit pentru stareţul unui schit; câteodată este folosit 

pentru ajutorul stareţului unei mănăstiri.) Schitului Sfânta Ana era călugărul Chirii. In timpul lunii septembrie a 

primit ca oaspete pe un creştin ortodox libanez, refugiat în Grecia din cauza războiului din Liban. 

Acest libanez evlavios avea o dorinţă puternică de a urca pe vârful Muntelui Athos . Aşa că, dimineaţa devreme, 

cu ajutorul indicaţiilor date de «dikaios», a pornit la un lung şi obositor urcuş. In aceeaşi zi, în timpul serii, s-a 

întors la Kiriakonul schitului. In următoarea zi, după Sfânta Liturghie , a putut, cu puţinele cuvinte greceşti pe 

care le ştia, să relateze următoarea întâmplare minunată: 

In locul numit Vavila, mai jos de vârful muntelui, unde începe o pantă mare, s-a oprit pentru a se odihni un 

moment. în timp ce căuta un loc de odihnă, deodată a văzut în faţă o casă din care au ieşit doi bătrâni pustnici. 

De îndată ce l-au văzut, l-au întâmpinat cu dragoste şi i-au dat smochine proaspete, care aveau o aromă de 

nedescris, şi apă rece. Oboseala i-a dispărut complet. 

El a mai văzut alţi zece călugări cuvioşi în casă, fiecare dintre ei sprijinindu-se într-o cârjă6 (Este vorba despre 

aşa numitul «lemn al lenei» (T£[meX6fy)Xov), pe care se sprijină asceţii ce stau în picioare la rugăciunea de 

noapte.) şi rugându-se cu şiragul de metanii. Ei au răspuns întrebărilor lui, spunându-i că locuiau acolo de foarte 

mult timp şi că nu făceau nimic altceva decât să se roage pentru lumea întreagă. Toate aceste lucruri şi altele i- 

au adus pelerinului uimire şi admiraţie. El a spus că toţi erau de aceeaşi vârstă. 

Când «dikaios-ul» şi ceilalţi au auzit, au fost surprinşi şi L-au slăvit pe Dumnezeu pentru minunile Sale prin 

sfinţii Săi. 



*#* 



în zona dintre Marea Lavră şi Kafsokalivia . cu mult timp în urmă, a locuit un bătrân călugăr numit Panaretos. 
într-un timp, s-a hotărât să facă o grădină în faţa chiliei cu scop dublu: pentru a se osteni şi pentru a avea o 
mângâiere în asprul deşert din recolta grădinii. După trudă şi sudoare, timp de multe zile, săpând în acel loc 
pietros, a lovit o piatră netedă, a ridicat-o cu greutate şi acolo a văzut un mormânt în care zăcea un trup 
îmbrăcat în veşminte sfinte de preot, ca şi cum ar fi fost îngropat ieri. Acest trup răspândea o minunată 
mireasmă. 

Părintele Panaretos fusese acolo pustnic timp de peste 50 de ani, dar nu auzise niciodată de viaţa sau moartea 
vreunui renumit pustnic, ca acela din mormânt. După primele emoţii, a început să plângă, rugându-se: «Sfinte al 
lui Dumnezeu , dezvăluie-mi cine eşti şi câţi ani ai trăit în acest loc pustiu. îţi mulţumesc că mi-ai destăinuit 
sfântul tău lăcaş, mie, nevrednicului». 

Părintele Panaretos, bătrân evlavios cum era, a rămas treaz toată noaptea, rugându-se şi cugetând, deoarece 
hotărâse să povestească despre găsirea sfintelor moaşte la Sfânta Mănăstire Marea Lavră. Dimineaţa devreme a 
adormit şi 1-a visat pe sfântul necunoscut, care i-a vorbit aspru. 

- Ce faci aici, Awa? 

- Sfinte a lui Dumnezeu , m-am gândit să dau de ştire Mănăstirii Lavra să vină să te ia, pentru că eşti uitat şi 
părăsit aici, a răspuns părintele înspăimântat. 

- Noi nu ne-am ostenit împreună, aşa că de ce vrei să-mi muţi trupul? M-am nevoit aici peste 50 de ani. Pune- 
mă înapoi, te rog. Pune piatra de mormânt la loc şi nu dezvălui nimic nimănui cât vei trăi. 

Bătrânul Panaretos s-a trezit, a acoperit mormântul şi s-a simţit mai bine. S-a rugat totdeauna sfântului 
necunoscut. După ce a ajuns destul de bătrân şi a venit să locuiască în Kafsokalivia . puţin înainte de a muri, a 
povestit părinţilor ce s-a întâmplat, fără să dezvăluie locul sau alte amănunte. 



* * * 



în viaţă curată şi în sărăcie trăiau în pădurile Sfântului Munte şapte călugări (sau 12, luându-ne după spusele 
unor pustnici) complet goi şi hrănindu-se ca păsările cerului, cu verdeţuri sălbatice, rădăcini, castane şi alune. 
Se spune că primeau Sfânta împărtăşanie în peştera Sfântului Petru de la părintele Daniel, renumitul isihast. 
Nu ştim dacă ei mai sunt încă în viaţă. 

învăţatul călugăr, Spiridon Kambanaos, doctorul de la Marea Lavră, a scris despre aceşti «îngeri pământeşti şi 
oameni cereşti»: «Şi ce putem spune despre cei care locuiesc în zona Krya Nera, unde doar privirea lui 
Dumnezeu . Care vede toate, le poate ştii felul lor de viaţă?». 



* * * 



Renumitul pustnic Damaschin de la Sfânta Ana, în timp ce săpa în jurul chiliei sărăcăcioase din apropierea 

Schitului Sfânta Treime, a descoperit trei sfinte trupuri întregi, care răspândeau o mireasmă cerească. Dis-de- 

dimineaţă, plănuia să anunţe Schitul Sfintei Mănăstiri Lavra despre această minunată descoperire. în timp ce se 

ruga, trei oameni cereşti au apărut în faţa lui cu priviri aspre şi au spus: 

- Dacă am fi dorit, părinte Damaschin, să fim slăviţi de oameni, nu am fi venit să trăim pe aceste stânci, unde 

eram lipsiţi chiar şi de apă, pentru dragostea lui Hristos şi împărăţia cerurilor. Deci, pune aceste trei moaşte 

într-un loc ascuns, până la învierea morţilor. 

Cu evlavie şi bucurie, cuviosul pustnic a făcut exact cum i s-a spus. A pus moaştele într-un loc ştiut doar de el 

şi neştiut de părinţii schitului. 



CAPITOLUL IV - Despre priveghere 

Capitolul precedent 
Următorul capitol 

Când cuviosul Acachie , care s-a nevoit într-un schit pustiu al Kafsokaliviei, a fost întrebat despre somn şi 

priveghere, el a răspuns: 

- Jumătate de oră de somn este de ajuns pentru un călugăr adevărat! 

El însuşi stătea toată noaptea în picioare sau în genunchi, rugându-se sau cântând cu mare râvnă, în ciuda 

faptului că suferea de hernie şi era foarte bătrân. Dormea foarte puţin, dimineaţa, câteodată sprijinindu-se pe 

braţ sau altceva, de-ajuns pentru a nu-şi pierde claritatea minţii din cauza lipsei mari de somn. El a considerat 

somnul ca pe un duşman înşelător al sufletului. A spus că nimic nu sporeşte mai mult dorinţele păcătoase decât 

excesul de somn. Şi nimic nu le stăpâneşte mai bine decât lipsa de somn. Şi-a făcut un pat din ramuri de copac 

subţiri şi noduroase, fixate rar, fără saltea, astfel încât să nu-şi poată odihni trupul aşa cum ar fi dorit şi să se 

poată trezi cu uşurinţă. Potrivit biografului său, nu dormea mai mult de patru ore pe zi. 



*** 



Chiar binecuvântatul sfânt Grigorie Palama s-a luptat permanent cu trupul şi somnul. Deasupra Sfintei 
Mănăstiri de la Lavra, în chilia sa, el a stat trei luni rugându-se neîncetat, fără să doarmă. După aceasta şi-a 
întrerupt această lucrare ascetică, pentru ca mintea să nu fie afectată de o priveghere excesivă. 



*** 



Sfântul Siluan cel Nou din Rusia , care a trăit în Athos . s-a născut în 1866 şi a murit în 1938, fiind canonizat în 
1987. El a fost călugăr la Mănăstirea Sfântul Pantelimon. A trăit o viaţă dreaptă şi curată, plină de dragoste 
pentru toată lumea, rugăciune neîncetată şi smerenie. S-a sfârşit în pace şi a lăsat în urmă amintirea unui om 
sfânt. Biografia sa a fost scrisă de arhimandritul Sofronie, egumenul Mănăstirii Inaintemergătorului din Anglia. 
Sfântul Siluan, printre multe alte virtuţi, s-a străduit în special să se lipsească de somn, pentru că ştia din 
experienţă cât este de important pentru a obţine curăţia minţii, sporirea în rugăciune şi cugetarea la moarte. 
Nu se întindea în pat ca să doarmă, ci-şi petrecea întreaga noapte rugându-se fie în picioare, fie aşezat pe un 
scaun. Dormea numai 15 sau 20 de minute şi apoi se ridica din nou ca să se roage. Se odihnea din nou mai 
târziu, cu pauze. într-o zi întreagă dormea în total numai două ore. 



Am întrebat pe bătrânul orb Simeon Kafsokalivitul: 

- Cum poate fi curăţat sufletul de gândurile pătimaşe, dorinţe şi alte patimi? 
Şi el a răspuns: 

- Cunoscând ce înseamnă să nu dormi deloc! 



*#* 



într-un schit ivirit a locuit un ieromonah foarte evlavios, Gherasim, scriitor de cântări. Cu o zi înainte de a sluji 
Sfânta Liturghie , rămânea treaz toată noaptea, citind şi rugându-se. Dumnezeu 1-a chemat la El încă de tânăr. 
«Ajungând curând la desăvârşire. . . sufletul lui era plăcut lui Dumnezeu , pentru aceasta Domnul S-a grăbit să-1 
scoată. ..» (înţelepciunea 4, 13-14). 



Un pustnic nevoitor a spus: 

- Dormind foarte mult, mintea noastră devine opacă. 



*** 



Hagi Gheorghe stătea în picioare, în strana lui din biserică, toată noaptea. Abia îşi cunoştea chilia. Ziua şi-o 
dedica fraţilor suferinzi şi noaptea rugăciunii. 



* * H= 



într-o zi, un călugăr tânăr 1-a întrebat pe părintele N., care avea 86 de ani: 

- Părinte, câte ore ar trebui să doarmă un călugăr? 

- Ascultă, frate: Sfântul Teodor Studitul şi Sfântul Simeon Noul Teolog au spus că 4-5 ore de somn pe zi ar 



trebui să fie de ajuns. Dar Avva Arsenie . în Pateric, zice că pentru un călugăr râvnitor, o oră de somn ar trebui 
să fie suficient. Sfântul Acachie Kafsokalivitul obişnuia să spună: «Găsesc că o oră de somn nu este suficientă, 
dar dacă sfinţii spun aşa. . ., ar trebui să încercăm». 

- Şi tu cât de mult te odihneşti? 

- Frate, care este trebuinţa acestei întrebări? 

- Pentru mine şi pentru dragostea lui Hristos , te rog să-mi spui. 

- Am să-ţi spun: o oră din 24 de ore este de ajuns. 

- Dormi o oră întreagă sau cu întreruperi? 

- Cu întreruperi, bineînţeles. Un sfert de oră, din când în când. 

- Şi cum îţi petreci timpul? 

- Din nefericire, acum am dublă hernie şi nu pot sta în picioare ca să citesc Psaltirea . Evangheliile şi să spun 
Rugăciunea lui Iisus . 

- întreaga Psaltire şi Evangheliile? 

- Bineînţeles, în întregime. 

- în flecare zi? 

- în flecare zi. Singurul lucru este că nu mai pot citi în picioare. Aşa se întâmplă la bătrâneţe. 



Părintele Iosif . locuitorul în peşteră, la începutul şederii în Athos . nu avea părinte duhovnic. El a locuit pentru 
scurt timp lângă Peştera Sfântului Atanasie Atonitul, nu departe de Marea Lavră. Aici a dus o viaţă aspră şi 
astfel a reuşit să stea în picioare opt zile, fără să mănânce şi să doarmă. El a spus: 

- Nici o nevoinţă nu aduce mai multe binecuvântări decât lipsa de somn. într-adevăr, lipsa de somn topeşte 
trupul. 

Tot el a mai spus: 

- Cea mai grea etapă a patimii somnului apare când Harul ne părăseşte şi suntem plini de plictiseală şi 
întuneric, fără a găsi o mângâiere. Odată am fost încercat şi eu în acest fel. M-am luptat să continui, dar puterea 
mă părăsise. Mi-am întrerupt lupta pentru a mă ruga cu lacrimi lui Dumnezeu : «Doamne, au venit să-mi 
slăbească puterile». Imediat am auzit o voce dulce, vorbind în interiorul meu: 

- Nu suferi toate acestea pentru dragostea Mea? 

Oboseala mea, care apăruse ca un nor acoperind soarele, s-a risipit imediat şi cu lacrimi în ochi am sărit de 
bucurie, ca un copil: 

- Da, Doamne, de dragul Tău, ajută neputinţei mele! 
Un bătrân a spus: 

- Somnul ar trebui să devină un servitor, nu un stăpân. 



Concluzia unui aghiorit: 

- Viaţa duhovnicească nu poate exista fără priveghere. 



Bătrânul Artemie Grigoriatul, după cum spun contemporanii săi, n-a stat niciodată pe scaun în timpul slujbelor, 
nici măcar în timpul privegherii de toată noaptea. Până la moartea sa a rămas în picioare, ca un stâlp neclintit al 
Bisericii şi al rugăciunii. 



CAPITOLUL V - Despre erezie si despre alte religii 

Capitolul precedent 
Următorul capitol 

împăratul Mihail Paleologul şi Patriarhul Ioan Vekkos au venit la Muntele Athos . ca reprezentanţi ai papei, 

ca să impună prin forţă unirea Bisericii Ortodoxe cu Roma. Călugării de la Athos , apărători ai graniţelor şi 

soldaţi ai Ortodoxiei, s-au opus paşnic şi cu mult curaj eforturilor lor, marcate de sălbăticii, violenţă şi 

criminalitate - stigmatele istoriei papale. 

In Protaton, oamenii lui Vekkos au spânzurat pe Protos, şi pe o bucată de marmură, care este păstrată până 

astăzi, au decapitat credincioşii rămaşi acolo, 13 în total, care ocupau diferite chilii în Karyes. Ei au fost 

omorâţi pentru că au apărat neclintit Ortodoxia şi pentru că nu au acceptat unirea cu nepocăitul papă. 

Aşa erau Sfinţii Părinţi : «Mlădiţe frumoase, struguri mistici, apărători neobosiţi şi încrezători ai Ortodoxiei şi 

Sfintei Tradiţii». 



* * H= 



Sfinţii Mucenici de la Vatoped erau la fel de mulţi ca cei 12 Apostoli. Egumenul lor, Eftimie, a fost de 

asemenea mucenic pentru sfânta credinţă în timpul invaziei sălbatice a trupelor împăratului Mihail Paleologul şi 

al patriarhului Vekkos. Cei 12 au fost spânzuraţi pe Furkovunio, iar Eftimie a fost legat în lanţuri grele şi înecat 

în marea Kalamitzi. 

Alături de ei trebuie pomeniţi şi Sfinţii Mucenici din Iviron, care au fost înecaţi în mare de soldaţii împăratului 

Mihail şi ai patriarhului. 

Alături de aceştia trebuie pomeniţi şi cei 26 de Sfinţi Mucenici de la Zografu, care completează obştea sfinţită 

a mucenicilor Ortodoxiei noastre. Ei au fost arşi, ca o jertfă curată, de către papistaşi în turnurile mănăstirii. 



*** 



Sfântul nostru părinte Nichifor, care a fost papistaş, după ce s-a convertit la Biserica Ortodoxă răsăriteană, a 
devenit pustnic în Sfântul Munte . Acolo a scris despre metoda Rugăciunii inimii, cuprinsă în Filocalie. 



Sfântul Grigorie Palama, figură proeminentă a teologilor, a luat parte la trei Sinoade mari, la care s-a luptat 
împotriva ereziilor lui Varlaam , Akindin şi Gregoras, care negau energiile divine şi necreate ale lui Dumnezeu . 



Călugării sunt soldaţii lui Hristos . comandouri ale Bisericii, totdeauna apărând adevărul şi credinţa şi 
luptând până la moarte împotriva tuturor ereziilor amăgitoare şi a greşelilor. Călugării de la Sfântul 

Munte , după secole de păstrare a Tradiţiei, au alcătuit un calendar al mucenicilor de la Athos şi al 
apărătorilor Ortodoxiei: 

4 Ianuarie - cei doisprezece mucenici din Vatopedu; 
14 Februarie - Sf. Mc. Damian ; 

22 Martie - Sf. Mc. Eftimie de la Iviru; 
22 Martie - Dreptul Luca de la Stavronikita; 
10 Aprilie - Sf. Mc. Hrisantie de la Xenofont; 
16 Aprilie - Sf. Mc. Hristofor de la Dionisiu; 

19 Aprilie - Sf. Mc. Agatanghel de la Esfigmenu; 

1 Mai - Sf. Mc. Eftimie şi Ignatie de la Iviru; 

7 Mai - Sf. Mc. Pahomie de la Sfântul Pavel; 
22 Mai - Sf. Mc. Pavel de la Sfânta Ana; 

26 Iunie - Sf. Mc. David de la Sfânta Ana; 
3 Iulie - Sf. Mc. Gherasim de la Kutlumuş; 
6 Iulie - Sf. Mc. Chirii de la Hilandar; 

10 Iulie - Sf. Mc. Nicodim de la Sfânta Ana; 

1 1 Iulie - Sf. Mc. Nicodim de la Vatopedu şi Nectarie de la Sfânta Ana; 
24 August - Sf. Mc. Cosma Etolul, întocmai cu Apost.; 

14 Septembrie - Sf. Mc. Macarie de la Dionisiu; 

20 Septembrie - Sf. Mc. Ilarion de la Sfânta Ana; 

22 Septembrie - Sf. Mc. Cosma, unul din cei 26 de Mucenici de la Zografu; 
6 Octombrie - Sf. Mc. Macarie de la Sfânta Ana; 

8 Octombrie - Sf. Mc. Ignatie de la Iviru; 

29 Octombrie - Sf. Mc. Timotei de la Esfigmenu; 

2 Noiembrie - Sf. Mc. Dionisie de la Iviru; 

13 Noiembrie - Sf. Mc. Damaschin de la Lavra; 

3 Decembrie - Sf. Mc. Cosma de la Sfânta Ana; 

5 Decembrie - Sf. Mc. Nectarie de la Filoteu şi Cosma, primul călugăr de la Vatopedu, împreună cu alţi Sfinţi 
Mucenici din Karyes; 

26 Decembrie - Sf. Mc. Constantin Rusul de la Lavra; 

30 Decembrie - Sf. Mc. Ghedeon de la Karakalu. 

Sfântul Ierotei, mult nevoitorul şi învăţătorul, postea totdeauna. S-a născut în 1686 şi a fost considerat un filosof 
atât în accepţiunea creştină, cât şi în cea a filosofiei universale. Originar din Kalamata, el a luptat vehement 
pentru a apăra credinţa creştină împotriva ereticului Molinos. A fost de asemenea pustnic şi s-a nevoit pe insula 
pustie Gioura, vizavi de Muntele Athos . A murit în 1745 şi sfintele sale moaşte continuă să facă minuni . 



Odată, părintele B. s-a dus într-un sat cu treburi ale mănăstirii. De îndată ce a ajuns, sătenii au venit la el şi l-au 

rugat insistent să-i ajute să apere credinţa adevărată în faţa unui predicator evanghelic. Acesta, cu citate din 

Sfânta Scriptură, îi tulbura pe ei, defăimându-i pe sfinţi şi pe Maica Domnului . Călugărul era simplu şi 

aproape analfabet şi s-a simţit stânjenit, dar după ce s-a gândit puţin, amintindu-şi ceea ce a citit despre sfinţi şi 

vieţile lor, 1-a invitat pe predicatorul protestant să se întâlnească cu el şi a propus aceasta: 

- Lăsaţi-ne să aprindem un foc în mijlocul pieţii din sat. Fiecare va trece prin el şi Dumnezeu va dovedi astfel 

care dintre noi poartă cu el Adevărul. 

In ziua următoare, dimineaţa devreme, sătenii au adunat lemne şi au clădit un rug în mijlocul pieţii. Părintele B. 

a sosit, dar predicatorul nu. El a fugit cu primul vapor din ziua aceea. întregul sat s-a bucurat pentru victoria 

glorioasă asupra predicatorului înşelător. Când părintele B. s-a întors la mănăstire, ceilalţi călugări l-au întrebat: 



- Erai pregătit să treci prin foc? 

- Eram neliniştit, dar nu m-am îndoit de credinţa noastră şi am gândit: Pe pământ eu nu merit nimic, decât să 
merg în iad. Ar fi mai bine să ard aici, pe pământ, decât să ard veşnic. 

Astfel, acest smerit şi simplu călugăr a apărat credinţa aşa cum au apărat-o primii martiri şi părinţii 
duhovniceşti înaintea lui. 



Deseori, părinţii de la Muntele Athos spun: 

- Dacă ar trebui să rămânem tăcuţi, când credinţa noastră trebuie apărată împotriva ereziilor, care ar fi rostul 
şederii noastre pe aceste stânci atât de mulţi ani? 

- Dogmele nu pot intra în Piaţa Comună, aşa cum intră bunurile materiale. 



H= * * 



Când a fost întrebat dacă minunile apar sau nu şi în alte religii, un bătrân a răspuns: 

- Este o diferenţă; până şi hogea este un lucrător de minuni . Folosind magia, el încearcă să facă lumină. Insă 
noi ignorăm orice lumină care vine de la diavol. Unii îşi ţin nasul, se trag de urechi, îşi freacă ochii şi provoacă 
iluzii. Noi ne rugăm lui Dumnezeu pentru minuni şi nu diavolului. Ne luptăm cu diavolul zi şi noapte. 

Un aghiorit evlavios şi harismatic, care a trăit mulţi ani în America de Nord, a spus: 

- Biserica Ortodoxă este la fel de smerită ca însuşi Iisus Hristos . Mulţi au văzut frumuseţea şi adevărul 
acestei credinţe şi s-au transformat din eretici în ortodocşi. 



*#* 



înţeleptul frate Calinic a fost rugat să-şi spună părerea despre erezia rusă a «Adorării Numelui». El a răspuns 
că: «Au uitat capul şi se închină doar căciulii». 



*** 



Un părinte a spus despre dragostea pentru adevărata credinţă: 

- Mânia este necesară doar pentru apărarea credinţei noastre. Nu este folositoare pentru a ne apăra pe noi 
înşine. Dacă cineva vorbeşte de rău împotriva noastră, ar trebui să acceptăm. însă când credinţa noastră este 
atacată, atunci mânia devine potrivită pentru a apăra Ortodoxia. 



*** 



De multe ori inima noastră tânără a fost împrospătată din fântâna răcoritoare a învăţăturilor care curgeau de la 
cuviosul ieromonah Atanasie din Iviru. El obişnuia să spună: 



- Nordul protestant, prin profesorii de la cele două universităţi greceşti, a redus calda noastră afecţiune către 
Preasfântă Născătoare de Dumnezeu . Astfel, pentru un timp, ea a fost îndepărtată din rugăciunile noastre, ca 
directă mijlocitoare şi rugătoare între noi şi Fiul ei. Chiar unii clerici, discutând despre rugăciune , au ignorat 
numele de «Theotokos», referindu-se la ea ca fiind «imediat după Unul»7 (Voia să spună că după Hristos , 
prima mijlocitoare, ajutătoare şi mântuitoare este Maica Domnului şi, după aceea, toţi ceilalţi sfinţi.), ceea ce 
înseamnă că ea este mijlocitoarea cea mai apropiată de Dumnezeu , cu toate că în cântările Bisericii ea este 
numită, mereu şi mereu, cu binecuvântatul său nume «Theotokos». Este inacceptabil ca Biserica Greacă 
Ortodoxă să fie influenţată de un aşa spirit raţionalist, germanic, protestant. . . 

- Am fost întrebat cum este corect să spui: «Preasfântă Născătoare de Dumnezeu , mântuieşte-ne pe noi», sau 
«Preasfântă Născătoare de Dumnezeu , fii mijlocitoare pentru noi». Această întrebare apare la ortodocşii 
moderni influenţaţi de protestantism, pe care-i considerăm inamicii lipsiţi de respect ai Maicii Domnului. Lor 
le-am răspuns: «Cel mai bine este să spui mereu: mântuieşte-ne pe noi!». 

- Un pastor luteran din Oslo a venit odată la mine. El era prieten al Ortodoxiei şi o cerceta. Am discutat despre 
multe lucruri şi m-a întrebat despre Născătoarea de Dumnezeu . I-am răspuns: «II adorăm pe Dumnezeu , îi 
cinstim pe sfinţi şi venerăm pe singura Maică a lui Dumnezeu cu sentimente filiale, pentru că ea este cea mai 
dragă Mamă a noastră, după har. 

Oh, cât de sărăciţi sunteţi voi, pentru că nu o veneraţi pe ea, care este a doua după Dumnezeu ce împarte 
darurile Lui către omenire!». 

După Augustin, aceste trei lucruri nu puteau fi create mai bine de Atotputernicul Dumnezeu : întruparea Fiului, 
Fecioara şi binecuvântata viaţă de Apoi ce va urma pentru cei drepţi. 



CAPITOLUL VI - Despre neagoniseala si sărăcie de buna voie 

Capitolul precedent 
Următorul capitol 

In spatele hainelor zdrenţuite şi a înfăţişării sărăcăcioase a pustnicilor, se află o bogăţie de virtuţi ascunse şi un 
suflet care dispreţuieşte şi învinge lumea materială. In neagoniseala impusă de ei înşişi şi în sărăcia vieţii lor se 
ascunde o comoară de smerenie şi filosofia văzută a vieţii trăite după învăţătura lui Hristos . 
Adevăraţii pustnici urmează această înfăţişare: ei nu poartă haine noi, nu primesc bani şi îşi refuză plăcerile 
vieţii. Această renunţare de sine urmează învăţăturile Celui veşnic: «Dacă voieşte cineva să vină după Mine, să 
se lepede de sine, să-şi ia crucea în fiecare zi şi să-Mi urmeze Mie» (Luca 9, 23). 



Pustnicii nu dau importanţă aparenţei şi, în special, imaginii exterioare: haina frumoasă, pantofii, faţa, părul şi 
trupul. Atenţia se concentrează asupra esenţei şi asupra adâncimii omului dinlăuntru: împodobirea minţii şi a 
inimii cu frumuseţe necreată, strălucire cerească şi frumuseţe dumnezeiască. 



Pustnicul Petru Osiopetritanul avea o asemenea frumuseţe duhovnicească: «Nu numai smerit cu duhul, ci 
smerit şi cu trupul». Aşa ne-a spus despre el bătrânul părinte Gherasim Imnograful, Daniileii, Tomasiţii, 
bătrânul părinte Paise, bătrânul Ioachim şi alţii. 



Petru a fost un om simplu, mic de statură dar cu un suflet mare, motiv pentru care era numit Petrakis - micul 
Petru . El îşi câştiga existenţa urcând pe Athos , unde culegea ceai de munte, pe care îl vindea împreună cu 
metaniile făcute de el. Odată i s-au oferit mai mulţi bani decât a cerut, însă el a refuzat. Avea o delicateţe şi o 
nobleţe sufletească, un fel de a fi simplu şi plin de dragoste, încât odată a făcut pe jos un drum lung până la 
chilia unui călugăr, care-i ceruse să facă ascultare, doar ca să-i spună: 

- Am venit să-ţi spun să nu te mai deranjezi să vii până la peştera Sfântului Petru unde locuiesc eu, pentru că 
am să mor. 



Când celălalt călugăr 1-a întrebat ce-ar putea să-i ofere, Petru a cerut doar puţină apă fiartă în care a pus ceai de 

munte de-al lui, a adăugat un pic de zahăr, pe care-1 ţinea într-un alt buzunar, şi a băut. Pentru el, un kilogram 

de zahăr era suficient un an întreg, şi de fiecare dată mai rămânea ceva şi pentru anul următor. 

Odată 1-a vizitat pe bătrânul Ioachim în Karyes. Când s-a întunecat, bătrânul 1-a rugat să rămână peste noapte. 

- Mă duc la Mănăstirea Xeropotamu . i-a răspuns. Am să merg până se întunecă şi apoi am să mă odihnesc sub 

un castan până în zori. 

Aşa a şi făcut. Insă, în acea noapte a plouat torenţial, 1-a udat până la piele şi a răcit foarte tare. S-a întors la 

chilia sa, şi-a luat rămas bun de la toţi vecinii, iar puţin după aceea a adormit în Domnul. 



în Karyes se afla un vechi duhovnic, pe nume părintele Gherman , care locuia într-o kavie8 (Kavia (în original 
Kctpia) este o odaie sau o bucătărie destinată muncitorilor şi străinilor, odaie în care monahii, luptându-se cu 
somnul în vremea rugăciunii, se agăţau cu nişte funii sau odgoane (în original cxoivid-KdPoDc;), de unde şi 
denumirea de «kavia» şi de călugări «kavioţi» (Ka^idoxai |j.ovaxoi) sau «odgonari».). în acest loc, părintele 
Gherman primea oaspeţi şi muncitori din toată lumea pentru spovedanie şi pentru a-i sfătui. Le oferea 
ospitalitate tuturor, îi hrănea şi le întărea viaţa şi credinţa în Hristos . Pentru aceasta el nu dorea nimic, nici 
măcar o para9 (O para = 1/40 dintr-o unitate monetară turcească, echivalentă cu 1/4000 dintr-o liră turcească. 
Această unitate era folosită în toate ţările ocupate de Imperiul Otoman.). 



*** 



Un bătrân numit Macarie nu avea absolut nimic. El folosea o unealtă numită «kossa», pentru a secera 
verdeţurile pe care le vindea ca să hrănească animalele. Nu accepta nici un dar. Nu avea decât strictul necesar 
pentru el însuşi. Mica sa locuinţă strălucea de curăţenie şi ordine. 

El spunea: «Aici, la Muntele Athos , avem nevoie de doi ochi, ca să vedem cu ei. Dar în lumea de afară, avem 
nevoie de patru...». 



Părintele Nifon , care trăia în Katunakia , îndrăgea sărbătorile şi avea un minunat obicei: în timpul desfăşurării 
lor prelungea întotdeauna binecuvântările şi urările sale de bine pentru casa respectivă. 



Doi pustnici care erau fraţi, Orest şi Constantin, locuiau într-o chilie aproape goală. Constantin, care se 
odihneşte în Domnul la Krya Nera, era întruchiparea sărăciei. El nu purta niciodată pantofi, nici vara şi nici 
iarna. 



Doi renumiţi pustnici, Sofronie şi Gavriil . locuiau în chilia Yannakopoula. De asemenea, un ascet român locuia 
în peştera «Naşterii», trăind o viaţă îngerească. Nu practica nici un meşteşug, ci şi-a trăit întreaga viaţă în 
rugăciune cu un şirag de metanii. A trăit numai din mila părinţilor. 



* * H= 



în peştera Sfântului Petru Atonitul, unde simpla prezenţă a unei persoane deranja singurătatea, a trăit odată 
un pustnic foarte sărac. Mergea prin împrejurimi fără a purta încălţări. Trăia o viaţă total lipsită de griji. Nu 
avea nici măcar un topor sau o pereche de foarfeci pentru curăţat pomii. A făcut ascultare faţă de părintele 
Daniel, un pustnic înainte-văzător, şi nu mânca decât dacă cineva îi aducea năut sau pâine uscată, câteva boabe 
de linte, ori puţin peşte. 



în Kerasia au trăit de-a lungul timpului mai mulţi părinţi foarte evlavioşi. Printre ei s-au numărat: bătrânul 
Cosma (care era poreclit «omul usturoi» şi care avea chilia în pădure), părintele Neofit, părintele Natanail 
Românul, părintele Daniil şi părintele Ioan . care era duhovnicul părintelui Daniil . 



Ei şi-au închinat viaţa rugăciunii neîncetate şi altor nevoinţe duhovniceşti. Când rămăşiţele lor au fost mutate, 
acestea erau galbene şi semănau cu ceara, un semn al sfinţeniei. Şi-au trăit viaţa rugându-se neîncetat lui Iisus . 
Sfântul Dionisie din Olimp s-a născut la sfârşitul secolului XV la Platina din Trikala. înainte de a se construi 
Mănăstirea Sfânta Treime, el a trăit în Muntele Athos . unde a îndrăgit şi a dus o viaţă de pustnic. într-o mică 
chilie, care ţinea de Karakalu, a trăit o viaţă îngerească, în postiri, privegheri de toată noaptea şi rugăciuni. 



El se hrănea cu câteva castane în fiecare zi, numai după ora 15. Era aşa de sărac acest părinte binecuvântat, 
încât niciodată nu-şi încuia uşa, nu avea nimic altceva decât rasa zdrenţuită şi lipsită de valoare. A stat acolo 
numai trei ani, rugându-se lui Dumnezeu . Nu a adunat nici un bun material în timpul vieţii, până a fost chemat 
la Domnul. 



*** 



Părintele duhovnic Iacov din Vigla obişnuia să spună: «Vezi smerenia şi osteneala mea şi iartă-mi toate 
păcatele mele». S-a dăruit cu totul pe sine nevoinţelor şi ostenelilor pustniceşti. El obişnuia să ducă nisip cu 
spatele de la ţărm până la locul unde şi-a construit un paraclis, drum lung de 5 ore de mers pe jos. 



*** 



Despre pustnicul Dionisie, «un nebun» pentru dragostea lui Hristos . numai Dumnezeu ştie cum supravieţuia şi 
de unde găsea ulei ca să-şi pună în candelele din chilia sa, pentru că el nu cerea niciodată milostenie. Numai 
către sfârşitul vieţii a acceptat câte ceva. A ajuns în Athos în 1842 şi a murit în 1880. 



Atât de mult a dorit să nu aibă nimic şi să ducă o viaţă lipsită de griji şi în sărăcie, că a fost aproape dat afară de 
la Lavra, pentru că nu-şi îngrijea chilia Sfinţilor Apostoli din Kerasia. Via şi livada sa erau pline de buruieni, 
toate nevoinţele lui erau îndreptate pentru a îngriji un alt fel de ogor: cel în care trezvia duhovnicească este 
cultivată şi păstrată. 



Numele său a fost Iacov. A venit din Himara, din Epirul de nord, şi a luptat în timpul războiului din 1912. Cu 
foarte mari eforturi şi sacrificii a construit o biserică închinată celor Trei Ierarhi. Era complet sărac. Chilia sa nu 
avea decât o singură cameră. în loc de saltea avea un braţ de paie. Mai ţinea un alt braţ de paie în eventualitatea 
că ar fi avut un vizitator care ar fi rămas peste noapte. în loc de pătură folosea rasa, iar dimineaţa îşi strângea 
patul său de paie într-un colţ. Nu mânca decât verdeţuri şi pâine uscată. 



Părintele Hrisostom era un pustnic nevinovat şi pe deplin sărac. Nu purta pantofi şi se străduia în lucrarea sa 
ascetică în peştera Sfântului Petru Atonitul. Hrana sa consta din castane, verdeţuri şi pâine uscată. 
Am cunoscut de asemenea un altul care era într-adevăr un Hrisostom, pentru vorba lui dulce şi o blândeţe 
asemănătoare cu a lui Hristos . Locuia într-o chilie părăsită, în Schitul Kafsokalivia . L-am întâlnit odată pe când 
eram cu părintele meu duhovnic, care era de-o seamă cu el. A învăţat meşteşugul sculpturii în acea chilie 
părăsită. Acest lucru este menţionat şi în cartea «Amintiri din Grădina Maicii Domnului». 



*#* 



Ce-ar putea spune cineva despre bătrânul pustnic Gheorghe care a trăit în katisma (Katismă - K&Oioua - sau 
«aşezare» este denumită o căsuţă aflată în preajma unei mari mănăstiri.) lavriotă a Sfântului Constantin? Era 
îmbrăcat cu o mantie zdrenţuită, mergea cu picioarele goale şi se ruga mereu stând în picioare, precum o 
candelă care arde permanent. Nu avea decât un scaun de lemn pe care stătea sau dormea. Aşa era bătrânul 
Gheorghe. 



*** 



Ca două păsări singuratice, trăind împreună în pace, aşa erau pustnicii Antonie şi Simeon. Ei erau originari din 
Atena. Unul avea grijă de casă, iar celălalt de grădină, aducând apă de la mare distanţă. Trăiau cu foarte puţin şi 
nu vorbeau de rău pe nimeni. Chilia lor era mică şi simplă, lângă Mănăstirea Pantokrator, şi semăna cu un cuib 
de pasăre. 



Simeon a murit primul; după câţiva ani a murit şi Antonie , care avea aproape 100 de ani. După ce a murit 
Simeon, Antonie s-a luptat să îndure singurătatea. De aceea l-au luat să trăiască în Mănăstirea Kutlumuş, ca să 
îngrijească de el, însă numai pentru scurt timp. Foarte curând el s-a reîntors la chilia lui dragă, târându-şi 
picioarele şi îndoit din mijloc, aproape până la pământ, dar fericit şi bucuros. Către sfârşit, a fost slobozit de 
ostenelile ascetice şi privaţiunea voluntară. Deoarece nimeni nu i-a dezgropat moaştele după trei ani de la 
înmormântare - cum era obiceiul - el s-a arătat multora, rugându-i s-o facă. 



H= * * 



Un călugăr dintr-o mănăstire cenobitică (Cenobitic se referă la viaţa monahală trăită în comunitate; tip de 
monahism care se referă la viaţa de obşte) a trăit 60 de ani în aceeaşi rasă pe care a primit-o în ziua călugăriei. 



Părintele Calinic, un cipriot care şi-a desăvârşit ostenelile pustniceşti împreună cu fratele său Grigorie în 
Schitul Sfânta Ana , a fost un adevărat atlet al sărăciei, simplităţii şi lipsurilor. Şi-a continuat nevoinţele ascetice 
în Sfânta Mănăstire Stavrovunio din Cipru. După moartea sa a lăsat în urmă doar o saltea putrezită plină de 
păduchi, o cutie de lemn plină de căpuşe şi zdrenţe, bună doar pentru foc, o pereche de papuci reparaţi de mii de 
ori şi 2 sau 3 parale uitate într-o cutie de lemn. 

Fratele natural al părintelui, egumenul Varnava, le-a spus cu lacrimi în ochi celor adunaţi la înmormântare: 
«Priviţi părinţi, aceasta e averea lui Calinic pe care a adunat-o într-o viaţă de călugăr. Un adevărat călugăr este 
cel care nu are nimic în această viaţă, cu excepţia lui Iisus Hristos însuşi». 



*#* 



Episcopul Ierotei din Militupoli, care a stat în Chilia Sfântul Elefterie din Schitul Sfânta Ana , nu avea absolut 
nimic. Pe lângă virtuţile sale (stăpânire de sine, răbdare şi blândeţe) era cunoscut în special pentru dragostea pe 
care o purta călugărilor nevoiaşi, cărora le dădea până la cea mai mică parte din venitul său lunar. A adormit în 
Domnul la vârsta de 88 de ani. 



în pustia unde se nevoia bătrânul Neofit nu se găsea decât o traistă plină cu pâine uscată. Numai la sfârşit de 
săptămână el îi vizita pe Daniilei, care erau, şi încă mai sunt, o mângâiere în pustie, pentru a mânca cu ei la 
trapeză. Apoi dispărea pentru întreaga săptămână. 
Se spune că atunci când a adormit în Domnul, la Mănăstirea Lavra, faţa îi strălucea. . . 



*** 



Părintele A., de la Chilia Sfântul Haralambie din Karyes, era atât de sărac, încât n-a purtat altă rasă decât cea 
care a aparţinut bătrânului său. 



*** 



Părintele Nectarie din România a trăit mai sus de Schitul Sfânta Ana , lângă o chilie numită Sfântul Artemie . 
care aparţinea de Mănăstirea Sfântul Pantelimon. Nu a părăsit niciodată Muntele Athos , după ce a fost tuns 
în călugărie. Era sărac şi nu avea absolut nimic. Vindea celorlalţi părinţi araci pentru fasole. Către sfârşitul 
vieţii îşi petrecea zilele în singurătate şi rugăciuni. 



* * H= 



Părintele Hrisantie povestea că după moartea cuviosului părinte Hariton de la Sfânta Ana, singurul lucru pe 
care 1-a găsit în chilia sa a fost un vas de lut pentru apă. 



*** 



Părintele Avacum a umblat cu picioarele goale din ziua când a fost tuns în monahism până la moarte, cu o 
singură excepţie: la sărbătorirea zilei Sfântului Atanasie din Athos (5 Iulie), când îşi punea încălţările. 



*** 



De-a pururea pomenitul părinte Auxentie Grigoriatul n-a fost văzut niciodată purtând haine noi. Purta doar 
haine peticite şi avea doar o pereche de încălţări pe care le purta numai în mănăstire. în rest, umbla cu 
picioarele goale peste tot, pe drumurile şi căile pietruite ale Muntelui Athos . Patul său era o bancă de lemn, 
avea o masă mică şi câteva icoane deasupra patului şi nişte scule pe un raft, singura decoraţie interioară din 
chilia sa. 



Mihail de la Lavra, care era infirm, nu avea nimic în chilia sa, absolut nici un lucru. în ziua în care a adormit, 
a primit aceleaşi onoruri ca şi un episcop. Faţa îi strălucea şi avea o culoare galbenă ca ceara. 



Un părinte care nu avea nimic a spus: 

- A fost un monah tânăr care a trăit o viaţă simplă. El nu avea nimic. Numai în acest fel un om poate fi liber. 
Toate lucrurile care ne aduc confort, chiar şi un mic burete, pot reprezenta o oprelişte. Singurul confort pe care- 
1 poate dobândi cineva este simplificarea vieţii, limitarea la ceea ce este absolut necesar. Numai atunci poate fi 
cu adevărat liber. 



Chilia de-a pururea pomenitului părinte Metodie, un ieromonah şi sihastru din Kerasia, era săracă şi simplă, ca 

un cuib de pasăre. Spre deosebire de majoritatea chiliilor, el nu avea nici fântână pentru apă şi nici un paraclis 

prin apropiere. 

Părintele ducea o viaţă complet lipsită de griji, cu tânărul său ucenic, fără nici o nelinişte, fără să aştepte nimic, 

fără nici o grijă pentru bunurile materiale sau pentru confort. Aceşti monahi erau binecuvântaţi, alergători ai 

cursei spre cer, cerşetori sărmani pentru dragostea lui Hristos . Părintele îşi trimitea ucenicul ascultător la 

Mănăstirea Lavra, ca să ceară milostenie şi se mulţumeau cu ceea ce primeau. 

Părintele Metodie era licenţiat în teologie la Universitatea din Atena şi a renunţat la slava acestei lumi pentru 

mântuirea sa. Hrana pe care o mâncau de obicei în chilia lor sfinţită era apă fiartă într-un ceaun cu ceva făină. 

Când aveau struguri, îi puneau într-un vas şi adăugau apă. 

Odată i-a vizitat un alt călugăr şi i-au oferit puţin din această băutură pustnicească. 

- Ce fel de suc este acesta, părinte? a întrebat musafirul curios. 

- Al cincilea, a răspuns părintele Metodie , ceea ce însemna că au băut apa pusă a cincea oară peste struguri. 
Către sfârşitul vieţii sale, părintele Metodie s-a mutat în peştera Sfântului Atanasie Atonitul. A scris cântări şi 
a compus frumoase aranjamente muzicale. 

In cartea sa, Gherasim Smirnakis scrie despre părintele Metodie : «Duce o viaţă disciplinată şi studiază 

permanent». 

In 1903, părintele Metodie a fost secretarul Sfintei Comunităţi a Athosului. A murit în 1920. 



Anatolie, un pustnic sărac, care a murit în 1938, şi-a câştigat existenţa adunând ceai şi multe flori sălbatice de 
pe vârful Muntelui Athos . El a fost întrebat: 

- Tu nu-ţi pui viaţa în pericol urcând pe stâncile şi râpele muntelui? 

- Deloc, binecuvântaţilor. Mă leg cu frânghii, căci unt obişnuit cu aceasta, pentru că înainte de a fi călugăr, am 
fost marinar. 

A trăit lângă Kiriakonul schitului din Kafsokalivia închinat Sfintei Cruci. Era unul dintre cei mai săraci şi mai 
evlavioşi dintre călugări. Obişnuia să-1 roage pe morarul schitului să-i dea făina măcinată care nu putea fi 
folosită, deoarece era amestecată cu nisip de la pietrele de moară. In zilele săptămânii, când era permis să se 
mănânce ulei, el îşi măsura cu o farfurioară puţin ulei şi îl amesteca cu mâncarea. In această farfurioară înmuia 
o ceapă sau o bucată de pâine. Ce cursă ascetică a alergat cu demnitate şi stăruinţă! Mânca hrană gătită numai 
când era invitat ca oaspete. 

îndrăgea foarte mult icoana Răstignirii, în faţa căreia plângea şi se ruga neîncetat şi deseori curgeau lacrimi 
chiar din icoană. De asemenea, avea mare evlavie şi la Maica Domnului . Noaptea, întins pe patul său, aşezat pe 
o parte, până ce adormea, cânta cu toată puterea «Cuvine-se cu adevărat să te fericim. . .». Ştia foarte puţină 
muzică, dar cânta acest imn cu o voce puternică pe glasul doi, glasul folosit de Arhanghel, când i-a cântat 
Maicii Domnului. Deseori cânta chiar de 10 ori într-o singură noapte. Ucenicul său era la început deranjat de 
cântec, dar apoi s-a obişnuit cu el. 



De fiecare dată când mergea la Karyes să vândă ceai, mergea şi la chilia numită «Axion Eşti», închinată Maicii 
Domnului şi în cinstea venirii Arhanghelului la ea, când a cântat pentru prima dată acest imn. După ce se aşeza 
în faţa icoanei, el cânta cu multă evlavie imnul. In timp ce cânta, candela se legăna. Părinţii credeau că se 
întâmplă aceasta din cauza vocii sale răsunătoare. Apoi mergea în pridvor să cânte şi din nou candela se legăna. 
Când alţi părinţi cântau, candela rămânea nemişcată. 

Aceste minuni merită a fi amintite, deoarece erau înfăptuite de un suflet simplu ca de copil în care locuia harul 
lui Dumnezeu . Care este «mare în minunile Sale şi minunat în lucrurile Sale». 



* * * 



Părintele Teofîlact, care merită de asemenea pomenit, trăia în Schitul Xenofont ca un monah ascultător. îl 
păstra pe Dumnezeu în suflet şi Dumnezeu avea grijă de el. Provenea dintr-o familie bogată, dar a lăsat în urmă 
toate lucrurile plăcute şi deşarte ale acestei lumi şi s-a dus sub ascultare la simplul părinte Cosma. 
Mama sa a vrut să-i trimită 100 de lire, dar el a refuzat. In timpul rugăciunii stătea în picioare întreaga noapte. 
Avea înfăţişarea unui înger. 



Părintele Eftimie a trăit în acelaşi schit , la chilia închinată Sfinţilor Arhangheli. în mijlocul chiliei sale 
obişnuia să atârne un sac mare plin cu pâine uscată, hrana sa de-a lungul întregii vieţi. 



Un pustnic a spus: 

- Post, trezvie şi rugăciune : cel care face aceste lucruri va reuşi în orice. Oamenii ar trebui să trăiască o viaţă 
simplă. Vedeţi, chilia mea este goală. în fiecare gospodărie ar trebui să fie numai lucrurile necesare. Prea multe 
lucruri sunt o oprelişte pentru viaţa duhovnicească. 



*** 



De-a pururea pomenitul părinte Teofîlact din Noul Schit s-a odihnit cu pace în Domnul în anul 1986. A fost un 

călugăr simplu, smerit şi lipsit de viclenie, îndurând toate ispitele şi necazurile venite de la oameni sau de la 

satana. Către sfârşitul vieţii a orbit, dar nu s-a plâns niciodată de aceasta. 

Era cunoscut în special pentru sărăcia sa apostolică şi pentru atitudinea sa lipsită de griji faţă de bunurile 

materiale necesare pentru viaţă. Nu s-a îngrijit pentru nici o ocupaţie şi nici pentru bani. Se ruga neîncetat şi îi 

mulţumea lui Dumnezeu pentru toate. A făcut ascultare de binecuvântatul părinte Ioachim Spetsieris, despre 

care mi-a povestit deseori mie, ultimul dintre toţi. Mai târziu a devenit ucenic al părintelui Iosif . care locuia în 

peşteri. 

înainte de a orbi, ascultarea sa era să împartă poşta pentru tot schitul şi să aprindă cele patru candele ale 

proschinatarelorl2 (Nişe zidite din piatră la marginea drumului unde se află icoana unui sfânt şi o candelă 

[Nota editorului].), la care se ducea de două ori pe zi, indiferent de cum era vremea afară. 



CAPITOLUL VII - Despre creşterea copiilor 

Capitolul precedent 
Următorul capitol 

Un părinte a spus: 

- Rugăciunea este semn al încrederii în Dumnezeu . Când încrederea în Dumnezeu este totală, nu este necesar să 
te rogi pentru ceva, pentru că Dumnezeu are grijă de ce e nevoie. Atunci trebuie să aştepţi cu răbdare ca fructul 
să se coacă şi să cadă din copac. De aceea, părinţi, încredinţaţi-vă copiii lui Dumnezeu , pentru că voi le-aţi dat 
numai trupul, iar Dumnezeu le-a creat sufletul. Deci este obligat să aibă grijă de ei. 



Un alt părinte a împărtăşit următoarele gânduri: 

- Un copil are nevoie de multă îndrumare şi dragoste. Privitul la televizor este dăunător. 

- Un om îi dă unui copil trup din trupul său. Dumnezeu creează sufletul copilului. Când un copil creşte, părinţii 
nu mai sunt răspunzători pentru el. Dumnezeu dă câte un înger păzitor pentru fiecare om care se naşte, ca să-1 
ajute de-a lungul vieţii sale. Atunci n-ar trebui ca noi să avem încredere în Dumnezeu ? 

- Ar trebui să vă ajutaţi copiii până la un punct. Dincolo de asta, lăsaţi-i în grija lui Dumnezeu . îngerul păzitor 
este totdeauna cu ei. Cineva ar putea spune: «Dacă un om cedează ispitelor, îngerul păzitor stă deoparte». Dar 
îngerul nu deznădăjduieşte; el stă alături. Chiar şi când cineva rătăceşte, Dumnezeu îi trimite gânduri bune prin 
îngerul său păzitor. 

- Nu ar trebui să ne depărtăm de Dumnezeu , pentru că aceasta este foarte dureros. îngerul păzitor încearcă de-a 
lungul vieţii să ofere gânduri bune oamenilor, el aşteaptă şi suferă, este trist când omul păcătuieşte şi stă 
înaintea lui Dumnezeu fără a putea face ceva. Să ne gândim la aceasta! Numai asta provoacă atâta durere. 
Numai din acest motiv oamenii nu ar trebui să se îndepărteze de Dumnezeu , refuzând să facă voia Sa. Unii 
îngeri mai greu şi alţii mai uşor aduc lui Dumnezeu sufletul omului. Dar alţi îngeri, luptând din greu, chinuiţi şi 
suferinzi, vin în faţa lui Dumnezeu cu mâinile goale. Este aşa de dureros! Imaginaţi-vă! Merită să vă luptaţi cu 
demnitate, numai ca îngerul păzitor să nu fie supărat. Sunt atât de mulţi oameni care şi-au văzut îngerul păzitor. 
Dacă cineva îşi vede îngerul păzitor, nu va mai cere nimic altceva. Când vedem copii mici, zâmbind prin somn, 
este pentru că îşi văd îngerul păzitor. Ar trebui să vă învăţaţi copiii cum să se roage, pentru că Dumnezeu le 
ascultă rugăciunile. Rugăciunile ar trebui să pătrundă în inimile copiilor. Rugăciunea nu are nici un rezultat 
dacă nu vine din adâncul inimii. 

- Când copiii sunt mici, ajutaţi-i cu bunătate, pentru ca să înţeleagă mai adânc viaţa. Totdeauna purtaţi-vă cu ei 
cu bunătate. 



*** 



Un pustnic obişnuia să sfătuiască pelerinii despre educarea copiilor: 

- încă sunt trist, pentru că nu m-am dus la spovedanie înainte de 18 ani. Sunt încă trist din cauza aceasta. Când 
un copil are 6-7 ani, trebuie să aibă un părinte duhovnic. Aşa să faceţi. 

- Deci, de îndată ce vă întoarceţi de la Sfântul Munte la casele voastre, daţi atenţie copiilor, catehizaţi-i şi 
păziţi-i, în special cu rugăciunile voastre. Rugaţi-vă aşa cum s-a rugat şi patriarhul Iacov pentru copiii săi. 
Rugaţi-vă aşa: «Preasfântă Născătoare de Dumnezeu , apară, ajută şi ai grijă de copiii mei». Faceţi-vă cruce în 
timp ce vă rugaţi şi cântaţi un imn Maicii Domnului. Vegheaţi asupra lor. Să ştiţi exact unde se duc noaptea şi 
cu cine se însoţesc. Anturajul rău strică învăţătura bună. Copilul poate să fie bun, dar altcineva poate să aibă 
influenţă rea asupra lui. Acesta este sfatul meu către toţi mirenii. 



CAPITOLUL VIII - Despre deznădejde 

Capitolul precedent 
Următorul capitol 

O călugăriţă cuprinsă de deznădejde repeta mereu: 

- Mă tem că n-am să mă mântuiesc. 
Un părinte înţelept i-a răspuns: 

- Cine ar putea să se mântuiască dacă monahii nu se mântuiesc? Pentru cine a creat Dumnezeu Raiul? Vom fi 
mântuiţi. Trebuie să ne bucurăm. Trebuie să recunoaştem că suntem păcătoşi, dar de asemenea să preamărim pe 
Dumnezeu . încrederea în Dumnezeu este ca o rugăciune continuă. Nu gândi nimic rău. Gândurile de hulă sunt 
ca avioanele: zboară deasupra, ne tulbură liniştea şi apoi se duc. Eu trebuie să spun când sunt păcătos, nu atunci 
când diavolul vrea ca eu să gândesc aşa. 



*** 



De asemenea, părintele a mai spus: 

- Multă lume poate fi mângâiată lângă cineva care este paşnic. 



*#* 



Un pustnic a spus: 

- Calea sigură către veşnicie este asigurată prin nevoinţă, purtarea corectă, simţământul de a fi nevrednic 
înaintea lui Dumnezeu , nădejde (oxigenul duhovnicesc), mângâiere şi siguranţă. Nu supărarea şi ascultarea 
silită şi rugăciunea forţată; nu lacrimile şi tristeţea. Toate acestea vin de la diavol. Da, într-adevăr, trebuie să 
plâng pentru păcatele mele, dar în acelaşi timp să şi nădăjduiesc în dragostea lui Dumnezeu . Dar nu pot rezista 
dacă plâng, pentru că diavolul vrea ca eu să deznădăjduiesc. De multe ori, diavolul zdrobeşte un om cu 
deznădejdea şi diavolul devine victorios. Dar aceasta nu se întâmplă când cineva este încrezător ca un copil ce 
se ţine de mâna tatălui său. încrederea noastră în Dumnezeu este o rugăciune neîncetată, care aduce roade bune. 
Deznădejdea vine de la diavol. Nu spune: «O, ce s-a întâmplat cu mine?», ci încredinţează-te lui Dumnezeu şi 
nădăjduieşte în El. 

- Ascultarea noastră nu trebuie făcută cu tristeţe sau pentru că s-a întâmplat să fim monahi. Părinţii de care 
ascultăm nu sunt ca împăratul Diocleţian, care ne dau ordine. Din contră, ascultarea noastră faţă de ei ne apără 
şi de aceea trebuie să le fim recunoscători. Nu trebuie să ne împotrivim celor spuse de ei şi să nu-i ascultăm. 



Un părinte a spus: 

- Nu am avut de-a face cu multe lucruri. Sunt familiar cu unele învăţături patristice, dar cu toate acestea mă 
străduiesc în continuare. Un lucru am înţeles: amărăciunea nu este dată oamenilor. Când faci faţă duhovniceşte 
situaţiilor amare, în cele din urmă ele devin dulci. 

- Ne întâlnim cu o persoană care a păcătuit, dar i-a părut rău şi s-a pocăit sincer; este trist, se spovedeşte şi 
primeşte mângâiere dumnezeiască. Cei care nu trec prin această stare ar trebui să înţeleagă că ceva este în 
neregulă în conştiinţa lor. Ar trebui să meargă din nou la spovedit, apoi mângâierea va veni. Aceasta este calea 
pe care trebuie să o urmăm. Un om împărtăşeşte amărăciunea aproapelui său, se roagă pentru el şi-L roagă pe 
Dumnezeu să-1 ajute. 



CAPITOLUL IX - Despre simplitate 

Capitolul precedent 
Următorul capitol 

In Karulia , cel mai aspru pustiu al Sfântului Munte, locuia un pustnic care avea o mică pisicuţă ce îl alina şi îl 

apăra de şerpi şi şoareci. într-o zi, un vultur care zbura pe deasupra a ochit din cer prada, s-a năpustit în jos şi a 

apucat pisicuţă în gheare. 

Pustnicul a fost necăjit şi, neştiind ce să facă, s-a dus imediat în paraclisul său să se plângă sfântului apărător al 

schitului. S-a dus către candela care ardea în faţa icoanei sfântului şi a stins flacăra, ca să-şi arate supărarea. 

Pustnicul 1-a considerat întotdeauna pe sfânt prietenul său, aşa că i-a povestit despre trista întâmplare şi i-a cerut 

ajutorul: 

- De ce, sfântul meu, nu mi-ai apărat pisicuţă? s-a plâns el. 

In acelaşi moment a auzit pisicuţă lângă uşă. Fusese eliberată din ghearele atacatorului. 



Un părinte mi-a povestit o istorioară asemănătoare, despre un călugăr care a plecat la Karyes pentru o problemă 

şi a lăsat deschisă uşa de la chilie, deoarece avea încredere în Sfântul Nicolae , patronul său. 

Când s-a întors, a găsit chilia golită de hoţi. Părintele s-a dus la biserică şi cu mult curaj, dar cu o voce 

prietenoasă, i-a spus Sfântului Nicolae: 

- De ce nu mi-ai apărat chilia de hoţi? începând de astăzi, nu-ţi voi mai aprinde candela, dacă hoţii nu vor fi 

prinşi. 

Şi s-a ţinut de cuvânt. 

Câteva zile mai târziu, hoţii au fost prinşi. O dovadă a credinţei bătrânului, a încrederii şi simplităţii, cât şi a 

prezenţei reale a Sfântului Nicolae acolo. De fapt, hoţii s-au smerit şi s-au pocăit, venind ei înşişi să înapoieze 

părintelui tot ce furaseră. 



*** 



în Marea Lavră a locuit un călugăr simplu, numit Ermolae, a cărui ascultare era să păstorească berbecii 

mănăstirii. Purta haine zdrenţuite şi totdeauna ţinea în mână metania. Era nevinovat ca un copil şi avea un suflet 

simplu şi curat, plin de har dumnezeiesc. Se spune că odată a văzut-o pe Maica Domnului plimbându-se prin 

Lavra. El nu şi-a dat seama cine era şi a întrebat: «Ce caută o femeie în Lavra?». 

Un muncitor s-a purtat urât cu Ermolae: îl înjura şi 1-a îmbrâncit în zăpadă. Dar el a îndurat totul cu calm şi cu 

bunătate. 

Pustnicul Damaschin Aghiovasiliatul ne-a povestit multe lucruri minunate despre acest Ermolae. 



Un părinte simplu ca un copil mi-a spus: 

- în trecut călugării erau oameni simpli, nevinovaţi şi fără de răutate; erau mieluşeii Domnului. 
Simplul părinte Metodie, deşi ţintuit la pat, încă locuieşte în Chilia Sfântului Nil . El se roagă aşa: 

- Doamne, în ziua când vei chema la Tine pe acest sărman, aşează-1 între slujitorii Tăi. Nu nădăjduiesc să fiu 
printre episcopi sau preoţi, îmi doresc doar un loc într-un colţ al împărăţiei Tale. 



*** 



Un părinte a spus: 

- Rugăciunea nu oboseşte, ci aduce pace şi linişte, aşa cum simte un copil în braţele mamei sale. Dacă cineva ar 

observa câţiva călugări rugându-se, ar putea gândi că sunt precum copiii. într-adevăr, dacă i-ar vedea făcând tot 

felul de mişcări, ar putea crede chiar că au înnebunit. Unii dintre ei sunt precum copiii care aleargă către tată, 

trăgând de haina sa şi rugându-1: «Eu nu ştiu cum, dar tu trebuie să faci asta pentru mine. . .». 

Dintr-un anumit punct de vedere, asemenea oameni ar putea fi consideraţi «nefolositori». De ce? Pentru că ei 

nu pot munci: trupurile lor sunt ca paralizate, iar oasele lor sunt înţepenite ca nişte lumânări. Ei nu sunt în stare 

să se mişte. Când dragostea lui Dumnezeu se revarsă asupra unui om din belşug, sfârşeşte prin a-1 topi. 



Un părinte a spus: 

- O simplitate naturală devine sfinţire într-un mod natural. Un om simplu, dar sfânt, când a îngrijit odată un 
sărman om bolnav, s-a dus pe ţărmul mării, la Biserica înălţării, şi-a ridicat braţele şi a început să se roage: 
«Sfânta mea înălţare 13 (El credea că «înălţarea» este o sfântă a cărei hram îl avea biserica.), dăruieşte-mi un 
peşte mic pentru cel bolnav». Şi, deodată, o minune - un peşte a căzut în mâinile sale. El 1-a gătit, mulţumindu- 
I lui Dumnezeu şi Sfintei înălţări. 

- Un om simplu, dar sfânt, care nu are discernământ, îl poate socoti sfânt şi pe unul rătăcit, în vreme ce un sfânt 
înţelept, având multă minte, are şi discernământ, putând astfel să facă diferenţa dintre un om sfânt şi unul 
rătăcit. Mintea este dar şi harismă de la Dumnezeu , ca şi puterea trupească. De aceea se cade să le întrebuinţăm 
aşa cum voieşte Dumnezeu , adică spre mântuire şi sfinţire. 

- Cei pe care îndeobşte oamenii îi socotesc nedreptăţiţi (adică cei orfani, invalizi etc.) sunt ajutaţi de 
Dumnezeu . Care îi acoperă cu daruri, căci nu există nedreptate la Dumnezeu . 



*#* 



Părintele Chirii din Karyes avea sub ascultare pe părintele ieromonah Pavel, care slujea Sfânta Liturghie 

cu mare evlavie. El nu mustra pe nimeni, pentru anumite greşeli din timpul slujbei. Dacă trebuia să corecteze pe 
cineva, o făcea printr-un gest foarte discret. 



*#* 



Părintele pustnic Filaret din Karulia a fost dus la Salonic pentru a apărea în instanţă, fiind acuzat pe nedrept 
de furtul unei cărţi vechi, care de fapt fusese furată de un turist. Nu avea nici un ban pentru a plăti amenda. 

- Părinte, ori plăteşti amenda, ori mergi la închisoare, i-a spus judecătorul. 

- Prefer să merg la închisoare. Nu am nici un ban. Şi, pe lângă asta, îmi voi aminti de închisoarea veşnică, a 
răspuns părintele. 

Când, într-un final, cineva dintre credincioşi i-a plătit amenda, el a spus: 

- Am fost eliberat din închisoarea pământească. Mă întreb dacă voi fi lăsat liber din cea veşnică? 



Cineva 1-a întrebat: 

- Cum a fost, părinte, la Salonic? Cum au fost oamenii acolo? 
El nu mai mersese la Salonic de 50 de ani şi i-a răspuns: 

- Ce pot să vă spun, părinţi? Se grăbeau cu toţii după mântuire. Eu am fost singurul nepăsător şi leneş. 



Odată, părintele Artemie Grigoriatul, foarte simplu la suflet şi în purtări, s-a dus în portul Pireu pentru a 
rezolva câteva probleme ale mănăstirii. A fost acostat şi invitat acasă de o prostituată, şi el, în naivitatea sa, a 
acceptat. 

- Slăvit să fie Dumnezeu , a spus el, căci printre mulţimea aceasta de oameni s-a găsit o persoană să-mi ofere 
ospitalitate. 

Femeia 1-a condus într-o cameră, i-a dat ceva de mâncare şi a plecat. Apoi el a început să se roage, folosindu-şi 
metania. La scurt timp după asta, femeia a bătut în uşă. Dar în timpul bătăii în uşă, Artemie s-a aşteptat să audă 
«Pentru rugăciunile. . .», aşa cum se întâmplă în Sfântul Munte . Cum ciocănitul în uşă continua, el a strigat: 

- Spune «Pentru rugăciunile. . .». Spune, altfel nu am să-ţi deschid. 

Pentru că ea n-a spus aceasta, el a înţeles că trebuie să fie ceva diavolesc la uşă şi a continuat să se roage. 



*** 



Am locuit doi ani în legendara Chilie a Sfântului Nil, Izvorâtorul de mir . în această chilie isihastă trăia şi 
părintele Metodie , fratele părintelui Fotie de la Simonopetra. Părintele Metodie avea o înfăţişare exterioară 
severă, aşa că mi-a spus că fusese poreclit «criminalul». El nu era intenţionat un «nebun pentru Hristos ». dar 
întreaga lui purtare era asemenea cu a celor mai mulţi dintre călugării care dădeau semne că ar fi «nebuni 
pentru Hristos ». Nu era pretenţios, era direct şi totdeauna se învinovăţea pe sine şi se smerea până la extrem. El 
spunea: 

- Din copilărie am fost ca o furtună. Cel puţin am îngrijit de părinţii mei duhovniceşti mai bătrâni. Mă credeau 
nebun, dar nu am decepţionat familia mea monahală. Nu i-am îngrijit pe proprii mei părinţi (mamă şi tată), dar 
am îngrijit pe bătrânii mei Nil, Metodie, Hariton şi Antonie . N-o să mă mântuiască Maica Domnului ? Cine 
iubeşte pe Maica Domnului rămâne aici. 

El nu avea nici o educaţie. In fiecare după- amiază, în timpul Vecerniei, când se citea canonul Maicii Domnului, 
el totdeauna voia să citească «Preasfântă Născătoare de Dumnezeu , mântuieşte-ne pe noi». Spunea cu voce tare 
şi cu străpungerea inimii, de se cutremura fiinţa tuturor. 
Deseori spunea: 

- Foarte uşor poţi să păcătuieşti dar, de asemenea, foarte uşor poţi fi mântuit, aşa cum poţi fi mântuit într-o 
barcă, vâslind o singură dată. 

El fusese pescar în trecut. Pescuitul a fost şi meşteşugul părintelui său duhovnicesc. Părintele Metodie era 
cunoscut peste tot, pe uscat sau pe mare, în întreg Muntele Athos , pentru că a fost şi un cunoscut vânător. Era 
în aparenţă foarte aspru, dar blând şi smerit în intenţii. Nu era un prost, ci era un călugăr care amintea de rocile 
de granit care erau aproape de chilia sa: era răbdător, iubea singurătatea şi avea o inimă ca de copil, bună şi 
ospitalieră şi care uneori se încăpăţâna, iar alteori zâmbea, şi inima sa devenea moale ca bumbacul, 
într-o zi mi-a spus: 

- Mă duc să curăţ cărarea de ramuri, pentru ca oamenii care vin într-aici să nu se ude. Poate unul dintre ei va 
spune: « Dumnezeu să-1 ierte». Şi chiar dacă nu spune nimeni, tot va fi o binecuvântare pentru că am făcut asta. 



*** 



Odată am făcut cunoştinţă cu doi călugări a căror feţe erau un tablou al simplităţii şi al răbdării. Aveau suflete 
simple, sincere, cu nici un rău sau făţărnicie în ele; erau mieii lui Hristos , blânzi şi smeriţi ca şi El. Ei erau 
părintele A. de la Schitul Sfânta Ana şi părintele P. de la Noul Schit . De atunci amândoi au plecat la Domnul. 



Acum câtva timp în Karyes, a trăit un om simplu care nu era monah, bătrânul Yannis. Era numit «anticul», 
deoarece era întotdeauna îmbrăcat într-un fel foarte demodat şi ţinea în mâna dreaptă un băţ de păstor. într-o zi 
a mers la părinţii Iosefiti şi a spus părintelui B.: 

- Aş dori să-mi faci o mică icoană cu Maica Domnului pe nori şi în alb. 
Aşa a văzut el pe Maica Domnului într-o vedenie. 

- Iţi vom face una, bătrâne Yannis, dar te va costa mult, i-a răspuns călugărul. 

- îmi ceri mult, dar eu o să-ţi dau puţin, i-a răspuns bătrânul. 

Altădată a văzut un lup dând târcoale chiliei părintelui Agatanghel. Yannis a făcut cruce şi a zis: 

- Maica Domnului , mântuieşte-mă de lup şi-ţi voi aduce un vas cu ulei. 
Şi, într-adevăr, în dimineaţa următoare el a adus ulei icoanei «Axion Eşti». 



într-una din chiliile de la Xeropotamu a trăit părintele Antonie Tsukas, un om simplu şi blând. Odată, un 
frate care trecea pe acolo, 1-a întâlnit şi 1-a întrebat: 

- Ce mai faci, părinte? 

- Ce pot să fac, decât să aştept Pastele! 

- Pastele? A trecut! Suntem acum în Cincizecime. 

- Cincizecime? Când a trecut? Eu încă postesc. Nu mi-am întrerupt încă postul, a spus bătrânul, minunându-se 
într-un mod simplu şi neobişnuit. 

îşi petrecea cel mai mult timp la diaconul Firfiris. Nu-i plăcea când vedea vizitatori fumând în curtea 
Protatonului şi spunea: 

- Omul care fumează este neplăcut. Biserica nu are nevoie de ţigări, ci de tămâie, chibrituri şi lumânări. . . 

CAPITOLUL X - Despre lepădarea de lume şi înstrăinare 

Capitolul precedent 
Următorul capitol 

Doi descendenţi regali au fost Ioan şi fiul său, Eftimie, ctitorul Sfintei Mănăstiri Iviru. Ei au strălucit între anii 
960-980 şi au fost ucenici ai Sfântului Atanasie Atonitul. 

Sfântul Eftimie, pe când trăia în lume, s-a certat şi a omorât un evreu care blasfemiase numele lui Iisus Hristos . 
După aceasta s-a îmbolnăvit foarte grav, dar a fost vindecat de Maica Domnului . Apoi a plecat în Muntele 
Athos . ca să fie sub ascultare în obştea Marelui Atanasie Atonitul. 

Monahii de la Iviru i-au dat lui Eftimie numele de «noul Hrisostom», pentru că a tradus toată Sfânta 
Scriptură şi alte cărţi din greacă în limba iberică. 



Sfântul Sava Sârbul a fost prinţ regal. Numele lui înainte de călugărie a fost Rastko, şi tatăl lui a fost Ştefan 

Nemania, rege al Serbiei. întreaga lui familie a fost foarte credincioasă. 

Din copilărie sfântul iubea viaţa monahală. Când câţiva călugări de la Muntele Athos au vizitat ţara lui, printre 

ei se afla şi un părinte rus foarte evlavios. După ce a auzit ce povestise acel părinte despre viaţa monahală de la 

Muntele Athos . prinţul a fost cuprins de dragoste dumnezeiască. Cu lacrimi de umilinţă, el 1-a rugat pe părinte 

să-1 ia cu ei pe drumul lor de întoarcere la Muntele Athos . 

- Văd, părinte, că Dumnezeu . Care ştie adâncul inimii mele, te-a trimis la mine, păcătosul, ca să mă îndrumi pe 

calea dumnezeiască. Deci, te rog din suflet, învaţă-mă cum să scap de deşertăciunea lumii acesteia şi să urmez o 

viaţă sfântă, ca a voastră. Curând, părinţii mei plănuiesc să mă căsătorească. Iată de ce m-am hotărât să plec de 

aici cât mai curând posibil. 

Părintele 1-a acceptat să-i fie tovarăş de călătorie şi să-1 îndrume, pentru că a cunoscut că aceasta era voia 

Domnului, de vreme ce văzuse sufletului lui Rastko, în timp ce se pregăteau pentru plecare, arzând de dor 

pentru Dumnezeu . 

In mănăstirea rusă, Rastko s-a ostenit în toate ascultările mănăstirii, ca un bun ostaş şi atlet. Oricum, părinţii lui 

au rămas nemângâiaţi. Tatăl lui a trimis oameni să-1 caute peste tot, pentru că Rastko nu era numai fiul lui cel 

cuminte şi frumos, ci şi urmaşul lui la tron. 

Până la urmă, trei nobili sârbi au aflat că Rastko se află într-o mănăstire rusă şi au plecat acolo ca să-1 aducă 

înapoi. Fratele Rastko i-a rugat pe părinţii lui duhovniceşti să-1 călugărească imediat, şi în acea noapte s-a 

ascuns în turnul mănăstirii. 

Apoi a scris o scrisoare părinţilor săi, descriind judecata de apoi şi iadul veşnic. Scrisoarea i-a impresionat în 

aşa mod, încât s-au hotărât să devină monahi. Mama lui a primit schima într-o mănăstire unde s-a nevoit, 

plăcând lui Dumnezeu , şi acolo a adormit în Domnul. Tatăl lui a renunţat la împărăţie şi a lăsat tronul celuilalt 

fiu, Ştefan. Apoi el a plecat la Muntele Athos . unde s-a întâlnit cu fiul său, Sava . Nu poate fi descrisă bucuria 

din sufletele lor în momentul întâlnirii. 

Fostul rege a cerut să fie tuns în monahism şi a primit numele de Simeon. Astfel, tatăl natural a devenit fiul 

duhovnicesc al propriului său fiu natural. în 1 198 tatăl şi fiul au construit faimoasa mănăstire sârbă Hilandar pe 

pământul donat de Sfânta Mănăstire Vatoped . un dar pecetluit cu sigiliul de aur al împăratului Alexie al III- 

lea. Acolo, în Hilandar, amândoi - fiu şi tată - au fost mai târziu canonizaţi. 



Sfântul Damian a fost, într-adevăr, vrednic de admiraţie. Prieten al Sfântului Cosma Zografitul, a dus o viaţă 
curată, ostenindu-se în Sfânta Mănăstire Esfigmenu. El avea rânduiala ca niciodată să nu stea peste noapte 
nicăieri, decât în chilia sa. într-o noapte se găsea lângă Hilandar, în ploaie şi ceaţă şi, neştiind unde se află, din 
cauza întunericului şi a ploii torenţiale, a strigat: «Doamne Iisuse Hristoase, mântuieşte-mă, căci pier». Atunci 
un înger al Domnului a apărut, 1-a ridicat şi, deodată, s-a trezit în siguranţă în faţa chiliei sale. După ce a 
adormit în Domnul, părinţii mănăstirii au simţit o mireasmă venind din mormântul lui timp de 40 de zile; 
această mireasmă a ajuns până şi în mănăstire, în ciuda distanţei de o milă dintre mormânt şi mănăstire. 



- De unde vii, părinte? era întrebat părintele duhovnic Veniamin de la Mănăstirea Kutlumuş, care a trăit 95 de 
ani şi a plecat la Domnul în 1941. 

- Sunt un străin, răspundea el, însemnând că toate fiinţele umane sunt exilate şi viaţa lor e scurtă şi trecătoare. 



*** 



în jurul anului 1835, aproximativ 5 ani după ce ocupaţia turcească se sfârşise, un grup de «serdari»14 (Serdarii 
sunt paznicii speciali ai Sfântului Munte ce veghează la păstrarea ordinii. Ei poartă pe cap o scufie cu însemnele 
A.O. ce semnifică « Politia Muntelui » [AoTUVO|j,ia Opouţ].) au plecat într-o zonă împădurită, lângă Marea 
Lavră, pentru a vâna capre sălbatice. într-o dimineaţă, au văzut deodată, în faţa unei peşteri, un bătrân pustnic 
fără haine şi i-au spus: 

- Binecuvântaţi, părinte! 

- Domnul, a răspuns el şi a început să-i întrebe despre Sfântul Munte : 

- Cum este aici? Cum îşi duc viaţa călugării aici? Şi aşa mai departe. 

Ei l-au informat că era pace peste tot, acum că ocupaţia turcească se sfârşise. 

- Cine sunt aceşti turci? Şi ce înseamnă Revoluţia grecească? a întrebat bătrânul pustnic. 

- Nu ştiţi, părinte, că noi, ortodocşii, am vărsat sângele nostru pentru a ne elibera de sub ocupaţia turcească? 

- Nu, copiii mei, eu nu ştiu nimic. Aici suntem şapte împreună, dar nu am plecat în altă parte niciodată. Nu ştim 
nici o veste, a răspuns îngerul pământesc şi omul ceresc. 

După ce aceşti vânători au fost binecuvântaţi de el, au plecat uimiţi să povestească părinţilor de la Schitul 
Sfânta Ana totul despre întâlnirea avută. Călugării de la Sfânta Ana au fost interesaţi de ceea ce povestiseră 
vânătorii. Astfel, însoţiţi de aceste gărzi civile, câţiva părinţi au mers prin tot Muntele Athos , căutând peştera şi 
minunatul bătrân, dar nu l-au găsit nicăieri. 



* * H= 



în Chilia Sfânta Treime din Karyes a trăit părintele Chirii, un om cu o înfăţişare blândă, dulce şi prietenoasă. 
Era foarte bătrân, avea o barbă albă şi o faţă strălucitoare. Datorită înfăţişării lui se putea presupune despre el că 
ar fi fost decanul unei universităţi, dar, în realitate, el nu a părăsit niciodată Athosul. 



* * H= 



Ieromonahul Ioachim Americanul, care era de admirat pentru izolarea sa autoimpusă şi dispreţul pentru toată 

slava lumească, a trăit într-o chilie aparţinând Schitului Sfânta Ana cu hramul «Naşterea Maicii Domnului». El 

a fost fratele duhovnicesc al bătrânului meu. De multe ori, părintele meu ne-a povestit despre acest om deosebit 

şi despre ascultarea sa exemplară. El a fost în serviciul Patriarhiei Ierusalimului şi în armata americană. A fost 

decorat cu câteva medalii pe care, împreună cu propria sa Cruce de Arhimandrit, le-a dăruit icoanei Sfânta Ana. 

Venind la Muntele Athos din America, unde a fost candidat la posturi ecleziastice înalte, părintele a făcut 

ascultare exemplară la un părinte foarte aspru, după ce mai întâi a renunţat voluntar la preoţie, aşa încât să poată 

trăi ca un simplu monah. 

Ca şi vechilor pustnici, i-a crescut o barbă lungă până la pământ. Afectat de tuberculoză, a adormit în Domnul 

în anul 1957. 

Pustnicul Grigorie a trăit în deplină înstrăinare la Chilia Arhanghelului de la Sfânta Ana Mică. A fost un 

luptător şi şi-a închinat întreaga viaţă postului şi rugăciunii neîncetate. 

Obişnuia să spună că va fi aruncat în iad cu satana, pentru că simţea că nu a cinstit îndeajuns jertfa lui Iisus 

Hristos pe Cruce . îl iubea toată lumea. 



* * H= 



Un părinte bătrân spunea: 

- Cum poate să spună cineva că un călugăr nu a fost răstignit? Iată că părintele S. a fost în Muntele Athos timp 
de 60 de ani şi nu a mai ieşit în lume. 

Apoi a spus din nou: 

- Lauda şi linguşirea sunt dăunătoare pentru un călugăr. Un călugăr care caută laudă este ca un om care 
încearcă să-şi prindă umbra. 

Şi apoi din nou a spus: 

- Un călugăr sub ascultare poate spune: «Când părintele meu mă mustră, atunci nu mă iubeşte». Dar dacă el ar 
şti că este în inima părintelui său! 



Un călugăr sârb de la Hilandar nu şi-a părăsit chilia timp de 40 de ani. 



* * * 



Sfântul Leontie de la Dionisiu n-a ştiut unde se află poarta mănăstirii timp de 75 de ani, până în momentul 
plecării veşnice la Domnul. 



* * H= 



în urmă cu 100 de ani a trăit şi a plecat la Domnul, într-o chilie părăsită de la Schitul Sfânta Ana , un prinţ sârb, 
din familia Vrancovici, numit monahul Teoclit. Ca şi pustnic, el s-a nevoit din greu în exil. Din acest motiv a 
fost binecuvântat cu harul Dătătorului a toate. 



Un părinte spunea: 

- Călugărul, din momentul părăsirii lumii acesteia, îşi pune familia sa sub grija dumnezeiască şi-o uită. 

Dumnezeu atunci are grijă de ei. Călugărul părăseşte mica familie şi devine un membru al marii familii a lui 

Adam . Nu trebuie să-şi amintească sau să se roage pentru propria familie în mod special, pentru că el ştie că 

Dumnezeu este obligat să aibă grijă de ea. 

Eu văd părinţii, fraţii, surorile, nepoatele şi nepoţii mei în fiecare om. Aşa că nu comunic cu propria mea 

familie. Când nu mă gândesc la ai mei, o face Dumnezeu . 



*** 



Ieromonahul Eftimie a fost cunoscut ca povăţuitor duhovnicesc, un duhovnic cu mult discernământ şi un 
cercetător al cărţilor patristice. El a trăit într-o chilie din Kutlumuş. Acest de-a pururea pomenit călugăr 



obişnuia să spună următoarea întâmplare: 

După eliberarea Cretei, în 1912, turcii au început să vândă proprietăţile insulei - pe care le stăpâniseră în timpul 

ocupaţiei. In acel timp, cineva care avea un frate în Muntele Athos a mers la schit să ceară nişte bani, pentru a 

cumpăra o proprietate. Fratele lui călugăr nu a vrut să-i dea nici un ban, căci el ştia că banii veniţi de la un 

călugăr nu aduc bine unei rudenii. Călugărul este închinat numai lui Dumnezeu . Dar, în final, a fost convins de 

fratele trupesc să-i dea banii pe care-i avea. De îndată ce fratele său s-a întors la Salonic, a simţit o mare 

primejdie. Şi, într-adevăr, a fost jefuit de banii primiţi şi apoi omorât. 

Părintele Bartolomeu s-a născut în 1860 în Muntele Athos , unde mama sa şi alte femei cu copii s-au refugiat în 

timpul rebeliunii din Halkidiki. Mama lui 1-a închinat Maicii Domnului. Un altul care i-a urmat a fost 

ierodiaconul Vasile (Davilas), care a murit în 1979. El a arătat o aşa lepădare de lume, că nu a părăsit niciodată 

Muntele Athos sau chilia sa timp de 40 de ani, nici măcar pentru a merge la Karyes. 

In acelaşi fel, fraţii trupeşti Benedict, Agatanghel şi Sava (toţi trei din Chilia Adormirii), şi fratele lor 

duhovnicesc, ieromonahul Grigorie din Chilia Sfântului Nicolae din Karyes, nu au mai părăsit Muntele Athos 

după ce au fost călugăriţi. De fapt, ieromonahul Grigorie a venit la Muntele Athos de la vârsta de 9 ani. Uitase 

cum arată o faţă de femeie, având în memorie doar vaga amintire a mamei lui. 



*** 



Părintele Neofit de la Sfânta Ana, un părinte bătrân care a plecat doar o singură dată din Muntele Athos pentru 

o problemă urgentă, obişnuia să-mi spună: 

- Mă rog Maicii Domnului să nu-mi mai îngăduie să ies încă o dată în lume. 

CAPITOLUL XI - Despre asceză 

Capitolul precedent 
Următorul capitol 

Cuviosul nostru părinte purtător de Dumnezeu , Petru Atonitul, primul pustnic de pe Muntele Athos , a trăit 
într-o peşteră în partea de sud a peninsulei. Acolo a dus o viaţă cu adevărat îngerească şi cerească. Fără haine, 
desculţ, suferind multe feluri de ispite îndreptate împotriva sa de satan, timp de 53 ani a fost hrănit doar cu 
pâine cerească. 



Dreptul Gherontie, ctitorul Schitului Sfânta Ana, a fost primul egumen al Mănăstirii Vouleftirion. La 

început, el a trăit în peşterile de lângă mare. Mai târziu, din cauza atacurilor piraţilor, el s-a mutat spre vârfurile 
înalte ale Athosului, unde până în zilele noastre mai există o bisericuţă în cinstea Sfântului Pantelimon. Mulţi 
pustnici au locuit pe lângă el în chilii sărăcăcioase. Fără absolut nici un bun şi lipsiţi de grijile lumeşti, ei s-au 
dăruit cu totul nevoinţei rugăciunii. 

Pentru a aduce puţină mângâiere fraţilor săi, sfinţitul Gherontie s-a rugat şi imediat a apărut în acel loc apă 
sfinţită. Cel care 1-a urmat a strâns toată apa din acest minunat izvor, pentru că a vrut o mică grădină şi avea 
nevoie de apă pentru ea. După cum au spus părinţii, Maicii Domnului nu i-a plăcut aceasta şi a secat acest 
izvor. Deşi un alt izvor a apărut mai departe de acesta, Maica Domnului a dorit ca pustnicii să nu depindă de 
grijile lumeşti, să se dăruiască numai rugăciunii şi nu grijilor cultivării unei grădini. 



Noul descoperit sfânt Gherasiml5 (Acest sfânt nu a fost recunoscut ca fiind sfânt în timpul vieţii, sfinţenia sa 
s-a descoperit mai târziu, prin faptul că se arăta celor drepţi.), care s-a nevoit în Athos , a locuit în Kapsala cinci 
ani ca un pustnic. Mânca doar dovlecei fierţi, fără ulei. Apoi a plecat la Homala, în Insula Kefallonia, la chilia 
sa pustnicească, şi acolo a construit o mănăstire. 

In timpul cât a locuit în Muntele Athos a câştigat multă experienţă duhovnicească, a întâlnit oameni evlavioşi şi 
sfinţi, sporind mult duhovniceşte. El a devenit un vas plin de har datorită rugăciunii neîncetate şi postului. De 
aceea toate duhurile rele se temeau de el şi erau izgonite. Porecla lui era «Kapsalis», după sărăcăciosul loc al 
Kapsalei. Diavolii strigau: «Kapsalis, tu ne-ai ars pe noi». 



în timpul unei ierni foarte friguroase, în care zăpada a căzut din belşug, dreptul şi de Dumnezeu insuflatul 
părinte Acachie Kafsokalivitul şi-a aprins un foc pentru a se încălzi. Dar cum s-a apropiat de foc, el s-a simţit 
mai înfrigurat. Atunci a realizat că nu era normal să simtă frig lângă foc şi că acest frig este cauzat de ceva 
diavolesc. Atunci a stins focul, a ieşit afară din peşteră, s-a dezbrăcat şi s-a băgat în zăpadă, unde a simţit 
imediat o căldură, ca într-o baie cu aburi. 

Noi am fost uimiţi şi încântaţi de fiecare dată când am vizitat peştera sfântului şi am văzut patul lui, care se 
păstrează până în zilele noastre. Era făcut din ramuri subţiri, necurăţate, legate în aşa fel încât rămâneau goluri 
largi între ele. Era imposibil pentru cineva să se odihnească bine în acel pat. 



*#* 



Sfântul Sava Aghioritul, un pustnic care s-a desăvârşit pe insula Kalymnon, a iubit asceza şi suferinţa. Se 
hrănea cu mâncare gătită în ulei doar la sfârşit de săptămână. Zilnic îşi făcea toată rânduiala călugărească. Când 
dormea, o făcea pe o scândură, dar cele mai multe nopţi le petrecea în rugăciune . A păstorit poporul lui 
Dumnezeu ca un bun păstor care «îşi dă viaţa pentru oile sale» ( Ioan 10, 1 1). De asemenea, el era înainte- 
văzător. 

A părăsit Sfântul Munte mergând la Eghina, pentru a putea fi sub ascultarea Sfântului Nectarie, Făcătorul de 
minuni . Sfântul Nectarie i-a dăruit un rând de veşminte preoţeşti pe care le purta doar la sărbătorile mari. 
Sfântul Sava a făcut slujba de înmormântare a Sfântului Nectarie. 



Părintele duhovnic al bătrânului meu a fost ieromonahul Hristofor, un pustnic din Karulia . El trăia ca pustnic 
într-o chilie care semăna cu un cuib de vultur. Chilia era acoperită cu tablă şi era înconjurată de stânci ascuţite, 
fără vegetaţie, care se pierdeau în abisul Egeii. Acolo era o linişte deplină şi nesfârşită, întreruptă doar de 
ciripitul dulce şi vesel al păsărilor sălbatice. Era un loc complet izolat, doar câţiva cactuşi, puţini arbuşti de 
smochini şi câţiva migdali sălbatici împrăştiaţi ici şi colo colorau puţin cu verde peisajul pustiu. In această 
pustietate cineva nu putea decât să se gândească cu admiraţie şi să se minuneze cum acest părinte duhovnicesc, 
Hristofor, care era infirm, a venit să trăiască lângă aceste râpi abrupte şi primejdioase. Deşi avea un singur 
picior, el se căţăra ca un alpinist spre impresionanta şi inabordabila Karulia ! 



De-a pururea pomenitul meu părinte mi-a spus de multe ori că în trecut părinţii din mănăstiri şi din cele mai 
izolate locuri obişnuiau să călătorească pe mare vâslind până la Dafne şi înapoi. Pentru că acest drum dura mult 
timp, îşi luau cu ei cărţi şi tămâie ca să-şi poată cânta Utrenia. Ei, în timp ce vâsleau, cântau sau se rugau, 
folosind metaniile. 



* * H= 



Părintele Teofîlact, o masivă piatră preţioasă a ascezei şi rezistenţei, a trăit în pustia Sfântului Vasile , lângă 
Kerasia. El a avut doi călugări sub ascultare. Obişnuia să meargă deseori la o peşteră, ca să facă privegherile de 
noapte. într-o noapte, după o ninsoare mare, totul era acoperit de zăpadă, care ajungea până aproape la 
genunchi. Când s-a făcut dimineaţă, călugării au plecat să-1 caute peste tot. După ce l-au căutat mult timp, au 
zărit în depărtare un obiect întunecat aşezat pe o buză de deal. Când s-au apropiat, şi-au dat seama că era 
părintele lor şi s-au temut că îngheţase de frig. însă, când l-au atins, el s-a mişcat. Au fost foarte surprinşi când 
şi-au dat seama că trăieşte dar, mai mult decât atât, trupul său răspândea o căldură aşa de mare, de parcă ar fi 
fost în flăcări. Şi, într-adevăr, toată zăpada din jurul lui s-a topit! 
Altă dată, acest sfânt pustnic a fost luat de diavoli şi dus prin aer în pustia Sfântului Vasile din Karulia . 



* * H= 



Un bătrân a spus: 

- In zilele acestea încercăm să devenim drepţi cu foarte puţin efort. Am părăsit tradiţia. Nu ne mai uităm la cei 

mai buni dintre monahi şi cum au ajuns ei primii. Noi vedem numai pe cei care au ajuns ultimii. 



*** 



Minunatul isihast Varnava nu avea nici un fel de bunuri şi nici măcar o cameră. El se odihnea într-un colţ al 
camerei de oaspeţi. Părintele pustnic Damaschin mi-a povestit totul despre el. 



*#* 



Noi am fost foarte atraşi de Mănăstirea Dionisiu, pentru că păstrează tradiţia ascetică, monastică şi liturgică 
atonită. Ne-am simţit legaţi de mănăstire nu numai datorită înţeleptului şi cuviosului stareţ Gavriil şi părintelui 
Teoclit Dionisianul, care este cunoscut pentru multele lui scrieri, ci mai ales din cauza prezenţei prea- 
cuviosului părinte Lazăr . De fiecare dată când îl vizitam pe părintele Lazăr la chilie, pentru a-i cere ajutor şi 
sfaturi, plecam plini de roade duhovniceşti, de parcă am fi cules strugurii mistici ai experienţei monahale. 
Sfântul stareţ Gavriil ne-a oferit câteva scurte informaţii biografice despre viaţa şi experienţa acestui mare ascet 
şi vieţuitor în obştea monahală. 
Părintele Lazăr a venit de la Melivia din Agia Larisa. El s-a născut în 1892, a venit la Athos în 1916 şi a murit 



pe 28 decembrie 1974. Timp de 30 de ani a fost infirmierul mănăstirii, a slujit ca «typikaris»16 (Călugărul care 

este responsabil cu desfăşurarea corectă a slujbelor.) timp de 10 ani. Timp de 30 de ani a slujit ca 

«proistamenos»17 (Călugărul care supraveghează treburile zilnice din mănăstire.). 

înainte de a începe viaţa monahală el a terminat liceul şi a lucrat ca secretar la o judecătorie în Dotion-Agias- 

Larisis. La vârsta de 20 de ani a emigrat în SUA, iar la 24 de ani a venit la Muntele Athos . fiind tuns în 

monahism în 1917. 

Era foarte evlavios şi cinstit, un adevărat râvnitor pentru viaţa monahală de obşte. Fiind foarte aspru cu sine, 

primea Sfânta împărtăşanie , cu binecuvântarea stareţului, în fiecare săptămână. A locuit timp de trei ani în 

chilia lui Nifon . situată mai sus de mănăstire, unde a practicat un post strict şi s-a zăvorât pe el însuşi. 

O dovadă a acestora a fost că în perioada Marelui Post din toţi anii de până la 1965, ţinea post negru luni, marţi 

şi miercuri, până se împărtăşea la Liturghia mai înainte sfinţită. După aceasta, lua masa cu ceilalţi călugări şi 

apoi nu mânca nimic până în sâmbăta următoare. 

Cât timp a lucrat în spital, el a avut grijă nu numai de trupul, dar şi de sufletul celor bolnavi, pregătindu-i pe cei 

aflaţi pe patul morţii. 

A suferit un accident vascular cerebral în ziua de Crăciun şi a mai trăit 3 zile după aceea. I s-a făcut Sfântul 

Maslu şi s-a împărtăşit zilnic, până când a intrat în comă. Curând după aceea, după amiaza, a adormit în 

Domnul. Toţi din obşte l-au plâns şi amintirea sa a rămas vie printre ei până în ziua de astăzi. 

Sfântul Nicodim Aghioritul este mare în împărăţia lui Dumnezeu , pentru că nu numai vorbea, dar şi practica 

asceza, postul, trăind în sărăcie şi nevoinţe. Toate acestea reprezintă adevărata frumuseţe a vieţii monahale. Iată 

ce ne spun despre el biografii săi: 

«. . .Dragostea lui pentru isihie l-au dus în pustie, unde a cumpărat chilia din faţa pustiei Sfântului Vasile . îşi lua 

pâine de la noi şi apoi petrecea tot restul timpului în isihie. Alte mâncăruri pe care le mânca erau orez fiert, apă 

cu miere, dar cel mai mult mânca măsline şi boabe de linte». 



*#* 



în Schitul Kutlumuş există o chilie închinată Sfântului Ioanichie, pe jumătate dărâmată, unde au locuit un 
grup de şase părinţi sub ascultarea unui bătrân foarte aspru. Chilia avea numai două încăperi şi un paraclis. Nici 
unul dintre părinţi nu avea o cameră proprie. în timpul nopţii se odihneau sprijinindu-se în stranele din paraclis. 
Astfel a fost privaţiunea şi biruinţa asupra somnului a acestor atleţi ai ascetismului. 



Părintele A. Kafsokalivitul este încă în viaţă şi l-am întâlnit de multe ori. în trecut, părinţii nu foloseau 

animalele pentru transport. Cărau totul în spate, chiar şi pe cele mai abrupte drumuri care duceau către schit . 

într-o noapte, cu ajutorul Maicii Domnului, părintele A. a dus din port până la chilia unde locuia o tonă de 

struguri. S-a luptat cu multe sarcini până dimineaţa. 

Altădată, a dus 500 de lăzi cu nisip pentru zidărie. Pentru a ajuta la zidirea Bisericii Schimbarea la Faţă, a 

urcat de 42 de ori până pe vârful Muntelui Athos . De fiecare dată, pe 6 august, urca până în vârful muntelui, ca 

să participe la priveghere. 

Adeseori vin şi i se aşează în căuşul palmei păsărele, pe care le hrăneşte în grădina sa, bine îngrijită, plină de 

crini şi de tot felul de alte flori. 



*** 



De-a pururea pomenitul părinte A. Lavriotul a slujit zilnic Sfânta Liturghie timp de 70 de ani. Genunchii săi 
erau bătătoriţi datorită multelor metanii. Şi-a prevăzut sfârşitul, deşi niciodată nu a fost bolnav. El a 
binecuvântat pentru ultima oară masa şi şi-a luat rămas bun de la fraţi şi părinţi, adormind întru Domnul. 



* * H= 



Ne povestea neuitatul bătrân aghiananit H.: 

- . . . Părinţii noştri se îmbrăcau cu haine ponosite, iar drept încălţări, purtau sandale ţărăneşti din piele de porc; 
unii dintre aceşti părinţi slujeau stând desculţi pe marmura bisericii. Vedeai bărbaţi înalţi cât chiparosul, cu 
ochii plini de lacrimi de bucurie şi, din pricină că erau înălţaţi cu duhul, nu simţeau frigul muşcător! Când se 
termina Privegherea, se puteau vedea lacrimile pe strane. 



De-a pururea pomenitul şi veşnic trăitorul bătrân Varlaam de la Sfânta Mănăstire Xenofont nu-şi făcea 
niciodată foc în chilie pe timpul iernii. In fiecare zi făcea 800 de metanii. Drept pat avea o simplă rogojină. 
Niciodată nu şi-a privit chipul în oglindă. Odată, după ce a fost fotografiat cu toiagul în mână, văzându-şi 
fotografia, a întrebat: 
- Cine este cel care mi-a luat toiagul?. . . 



Ce putem spune despre pustnicul Hrisogon, în special despre felul în care postea şi priveghea pentru a se 
elibera de patimi? 

Acest om binecuvântat, care a locuit într-o cameră pentru muncitori, lângă Chilia «Sfinţii Apostoli», ce 
aparţinea de Kutlumuş, avea ca hrană zilnică doar pâine sau pesmeţi muiaţi în apă cu puţin zahăr. Hainele lui 
erau vechi şi dormea pe pânză de sac. în timpul iernii nu purta decât nişte saci, stând în jurul focului. Era un 
călugăr simplu şi tăcut. 

Tot la fel de sărac era şi un alt călugăr ascet din Vigla, al cărui nume nu se cunoaşte. El trăia «ca păsările 
cerului care nu seamănă, nici nu seceră, nici nu adună în hambare, şi Tatăl cel Ceresc le hrăneşte» (Matei 6, 
26). El trăia în mare sărăcie, într-o chilie mică, fără paraclis. Seara se ducea la slujbe la diferiţi părinţi, purtând 
cu el candela aprinsă. Când nu mai avea ulei, mergea la Schitul românesc [Prodromul], care aparţine de Marea 
Lavră. De îndată ce părinţii vedeau candela goală, îi ofereau ulei chiar fără să-i roage nimic şi îi mai dădeau şi 
ceva ajutoare. După Sfânta Liturghie , mânca foarte puţin, ruşinându-se, şi apoi pleca repede, rugându-se. în 
chilia sa trăia ca un îngeri 8 (Cuvântul folosit de părintele Ioanichie este «asarkos» - care înseamnă lipsit de 
trup; semnificaţia sa este că părintele trăia de parcă n-ar fi avut nici o nevoie trupească, cum ar fi nevoia de 
hrană [Nota traducătorului].). 



Pe părintele Avimelec l-am zărit o singură dată, când eram cu părintele meu duhovnic, dar înfăţişarea lui blândă 
şi liniştită este încă vie în amintirea mea. A trăit mai mult de 100 de ani şi a fost contemporan cu Sfântul 



Nectarie . nevoindu-se împreună cu părintele Iosif . locuitorul în peşteri. 

Locuia în pustia Sfântului Vasile , deasupra Katunakiei, la Schitul Sfânta Ana Mică, într-o peşteră care este 
folosită acum ca beci. El cerea ca nimeni să nu fie numit cu numele lui, deoarece el nu se preţuia deloc pe sine 
însuşi. Pentru a spori duhovniceşte, s-a închinat la mai multe mănăstiri din Constantinopol , Pont, Ierusalim şi 
Grecia continentală. Dacă cineva îl întreba «Ce faci, părinte?», el răspundea «Suntem atenţi» - aceasta 
însemnând că era în continuă trezvie şi rugăciune . 



*** 



Părintele Ignatie, părintele duhovnicesc al pustiei Katunakia . având darul discernământului, a fost un 

exemplu minunat al monahismului ortodox din secolul nostru. El s-a arătat a fi asemenea părintelui Sava , 

părintelui Calinic Zăvorâtul, părintelui Gherasim şi părintelui Daniil din Smyrni. Nespălat, nepieptănat, 

desculţ, având o singură rasă, părintele Ignatie era cea mai blândă, tăcută şi paşnică fiinţă umană, un liman sigur 

pentru cei care veneau să se spovedească. A fost un părinte duhovnicesc priceput atât pentru greci, cât şi pentru 

străini. 

Călugării care trăiau cu el aveau câţiva măslini, din care făceau puţin ulei ce era folosit pentru candelele din 

paraclis. Ei se hrăneau cu mâncare fără ulei. Părintele Ignatie îşi ţinea obloanele de la ferestre închise, pentru a 

avea mai multe ore de întuneric, ca să-şi continue rugăciunile un timp mai îndelungat. 

Prin ajutorul duhovnicesc pe care-1 oferea oamenilor, urmărea ca aceştia să-şi sporească dragostea sfântă pentru 

Mirele Hristos . El obişnuia să spună: «Iubiţi-L pe Cel care vă iubeşte». 

Către sfârşitul vieţii a orbit şi s-a adâncit şi mai mult în rugăciune . Se spunea că mulţi simţeau o mireasmă 

venind din gura sa. Această mireasmă se simţea şi de la moaştele sale, când acestea au fost mutate. A fost o 

figură biblică. 



Au fost mulţi pustnici în Muntele Athos care, atunci când erau în lume, erau oameni cu înaltă poziţie socială şi 
din lumea ştiinţei. 

Un astfel de exemplu a fost ieromonahul Partenie de la Karulia . care a fost prinţ rus. La început a locuit în 
Chilia Sfântul Nicolae Bouratzeris şi a fost secretarul Chiliei. In timpul construirii bisericii a primit o 
scrisoare de la o femeie din Rusia , care 1-a determinat să se ostenească şi mai mult în minunata Karulia . In 
scrisoarea aceea ea scrisese: 

«Te rog, sfinte părinte, să primeşti aceşti bani de la mine. Am auzit că se construieşte o biserică şi deci, aveţi 
nevoie de bani. M-am simţit îngrozitor când n-am avut bani să-ţi trimit, aşa că mi-am tăiat părul pentru a-1 
vinde unor doamne nobile. Ele aveau nevoie de părul meu lung la recepţiile oficiale, pentru că aveau părul 
scurt. Te rog să primeşti această mică contribuţie». 

Părintele Partenie a fost impresionat de această întâmplare. Iar ca o consecinţă, s-a hotărât cu mult curaj să 
trăiască ca un înger pe râpele de la Karulia . Când îşi aducea aminte de acea scrisoare, spunea mereu: «Când 
citeam scrisoarea, îmi veneau în minte aceste gânduri: Unii îşi taie părul şi alţii dau puţinul pe care-1 au. Şi eu 
stau aici în confort. Trebuie să merg la Karulia din dragoste pentru Hristos şi pentru mântuirea sufletului meu!». 
Se spune despre părintele Partenie că faţa îi strălucea şi că avea darul clarviziunii. Dormea pe pământ în peştera 
pe care o avea ca locuinţă. Veşmintele sale zdrenţuite răspândeau mireasmă. A dăruit mult lui Dumnezeu - 
sărăcia şi lipsa de bunuri - dar acest prinţ rus a primit în schimb multe răsplătiri în viaţa aceasta, precum şi în 
viata viitoare. 



*** 



Viaţa călugărului Ioan din Arhanghelo (Edessa) a fost asemenea cu cea a vechilor pustnici. Şi-a trăit sfânta sa 
viaţă nevoindu-se mult, purtând lanţuri pe sub haine, pentru o mai mare asprime. Evita contactul cu oamenii, 
stând majoritatea timpului în mica sa chilie, în pace şi în sărăcie. El oferea musafirilor lui o foarte gustoasă 
pâine de secară, ca şi când ar fi fost cea mai bună prăjitură. Apoi le oferea apă rece de ploaie, pe care o strângea 
într-un butoi. 

Nu a mâncat mai mult de trei ani roşii, smochine sau alte legume proaspete, pentru că nu-şi părăsea chilia 
pentru a pleca la Lavra sau la Schitul Sfânta Ana . De asemenea, niciodată nu cerea nimic de la vecinii săi. Mai 
mult de 1 5 ani, când trebuia să meargă la Karyes să cumpere secară sau altceva de ce avea nevoie, nu stătea 
acolo să fie o povară fraţilor. El îşi petrecea noaptea afară. 



H= * * 



Fostul tâlhar Nichita, din pustia Sfântului Vasile , care era asemenea cu tâlharul recunoscător răstignit împreună 
cu Hristos . obişnuia să spună: «Slavă şi mulţumiri lui Dumnezeu şi Maicii Domnului, care niciodată nu m-au 
părăsit». A fost tuns în monahism de renumitul părinte duhovnicesc Hariton. 

- Cum să economiseşti şi cum s-o scoţi la capăt, dacă nu faci nici o rucodelie?19 (Rucodelia (spyoxsipov) este 
lucrul mâinilor călugărilor: pictura icoanelor, sculptura şi altele.) obişnuia să-1 întrebe de-a pururea pomenitul 
părinte Ioachim. 

- Slavă şi mulţumiri lui Dumnezeu . Eu merg la mănăstire şi rog să-mi dea o pâine. Când mă întorc la chilie, 
găsesc două sau trei acolo! răspundea cu o încântătoare sinceritate, pentru care era dăruit în chip minunat. 
Când s-a îmbolnăvit, fiind ţintuit la pat, vecinii săi - pustnicul Damaschin şi ceilalţi pustnici împreună nevoitori 
cu acesta - au avut grijă de el. Aproape de sfârşit a fost năpădit de păduchi. Abia era curăţit de părinţi, că 
imediat era acoperit cu păduchi din cap până în picioare. 

- Am fost tâlhar când eram în lume, spunea deseori, şi L-am rugat pe Dumnezeu să mă lase să-I plătesc pentru 
toate cele pe care le-am făcut. Lăsaţi păduchii să mă mănânce de viu! 



Am fost binecuvântaţi să-1 întâlnim în Karulia pe de-a pururea pomenitul Gavriil , un luptător tenace şi un atlet 

victorios al stăpânirii de sine. De multe ori ne întâlneam cu el la Kiriakonul de la Sfânta Ana sau pe drumul 

de până acolo rugându-se. Totdeauna era fie tăcut, fie vorbind puţin. Pentru oamenii care nu-1 cunoşteau foarte 

bine, apărea a fi respingător şi îndepărtat din lume. Dar era îndepărtat numai în sens duhovnicesc. 

Spre sfârşitul vieţii l-am vizitat pentru ultima oară la chilia sa din Karulia . Acolo l-am văzut pe câştigătorul 

cununii lui Hristos care, insistent şi în ciuda durerii sale, refuza să mănânce orice mâncare gătită cu ulei. încă a 

găsit un chip să facă mai puţin gustoasă chiar şi mâncarea fără ulei adusă lui de părinţii Daniilei. 

El era bătrân când a ajuns în Athos . fiind poliţist în viaţa civilă. A locuit cu părintele său povăţuitor timp de 20 

de ani şi nu au mâncat niciodată cu ulei - nici chiar în zilele Paştelui. Se împărtăşea cu Sfintele Taine des, 

totdeauna cu pocăinţă şi lacrimi. îşi ţinea păstrat pe un raft giulgiul pentru înmormântare, pregătit dinainte şi pe 

care era scris: «giulgiul meu». 

Timp de 20 de zile înainte de moarte, fraţii Daniilei l-au îngrijit cu multă dragoste şi jertfă frăţească. îl rugau să 

mănânce ceva pregătit cu ulei, dar în ciuda faptului că era pe moarte şi forţele îl părăseau, nu au putut să-1 

convingă să renunţe la regula lui strictă de post. N-a gustat deloc mâncare cu ulei şi a trecut în lumea drepţilor 

în pace. 

Chiar înainte de a muri, a cerut să fie împărtăşit. Era plin de pace şi bucurie. Când a fost lăsat singur pentru 

câteva minute, şi-a ridicat capul spre cer şi a strigat: «Acolo sunt flori! Multe flori! Ce frumos este raiul! Este 

sufletul vrednic de atâtea lucruri frumoase şi atât de pline de desfătări?». 



*** 



O, ce răbdare a avut minunatul sfânt Simeon, care umbla desculţ şi doar cu o singură dulamă! începuturile 
ascetice le-a făcut lângă Mănăstirea Filoteu şi apoi a plecat la Pilion, unde a construit Mănăstirea Flamurion. 

Parcă era făcut din piatră sau oţel! Acest Simeon era cel mai răbdător, lipsit de cele materiale, dar bogat în 
virtuţi, slujitor al lui Dumnezeu ! Şi, într-adevăr, a fost mai tare decât un diamant, în duhovnicie, în răbdare şi în 
asceză. De aceea a reuşit să meargă desculţ şi să poarte aceeaşi haină, fie iarnă, fie vară, până în ziua în care a 
adormit în pace. 



*** 



Pustnicul Filaret din Karulia n-a purtat încălţăminte. Picioarele, de la glezne în jos, se întăriseră, iar tălpile 
semănau cu carapacea unei broaşte ţestoase. Pe râpi a plantat câte ceva oriunde se găsea puţin pământ bun: 
cartofi, verdeţuri, varză şi salată. Aceste legume erau hrana lui şi mai dădea din ele milostenie la alţi părinţi sau 
fraţi. Patul lui de lemn era totdeauna făcut, pentru că adesea dormea pe duşumea, aşa cum s-a dovedit după 
moartea lui. S-a găsit sub pat o bucată de lemn pe care o folosea drept pernă în scurtele perioade de somn. 
El fusese locotenent în armată. Părăsind toată cinstea, onoarea şi mândria din lume, el a dormit pe duşumea, în 
Karulia , timp de 20 de ani. 

A fost cunoscut nu doar pentru bunătatea sa, dar şi pentru sărăcia şi asceza sa. A purtat aceeaşi rasă de la 
călugărie până în momentul adormirii în Domnul. Rasa a fost cârpită de atât de multe ori încât materialul 
original nici nu mai exista. 



*** 



Părintele Evloghie a murit în 1948. S-a nevoit la Chilia Sfântul Gheorghe , Făcătorul de minuni , chilie numită 
«Faneromenu». Când a fost tânăr, părintele Evloghie a postit fără ulei timp de 7 ani, iar când a fost mai bătrân 
timp de 6 ani. Avea o mare dragoste pentru Maica Domnului . Când a fost tânăr, pe când trăia în satul său, ea i-a 
apărut şi i-a spus: «Du-te, şi voi fi totdeauna cu tine». Şi-a trăit 80 de ani din viaţă în Muntele Athos . 



Binecunoscutul pustnic Hagi Gheorghe . când era încă frate, a petrecut 4 ani ostenindu-se în peştera dreptului 

Nifon Kafsokalivitul. Acolo, în linişte deplină şi rugăciune , a fost îndrumat de părintele său duhovnicesc, 

Neofit, care a locuit în Chilia Sfântului Gheorghe şi deseori îl vizita pentru a-1 împărtăşi. 

Petrecerea ascetică a lui Hagi Gheorghe şi a ucenicilor săi în Kafsokalivia şi mai târziu în Kerasia a rămas 

neuitată. Datorită postului îndelungat pe care-1 ţinea, a fost numit «postitorul». El împreună cu ucenicii săi 

mâncau numai mâncare de post, în special nuci şi miere. De Paşti , ei vopseau în roşu cartofii fierţi, în loc de 

ouă. 

Niciodată nu a luat medicamente. Când unul din fraţi răcea, încălzea uşor cuptorul, făcut din cărămizi şi lut, îl 

băga acolo pe fratele bolnav şi se vindeca. 

Dacă avea cineva o altă suferinţă, el îl punea să stătea în faţa icoanei Maicii Domnului şi împreună se rugau 



toată noaptea. La sfârşitul Sfintei Liturghii, persoana bolnavă se împărtăşea şi se vindeca. A avut în jurul lui 

mulţi călugări evlavioşi şi nevoitori. 

Hagi Gheorghe a purtat doar un singur veşmânt şi a mers desculţ. Purta ciorapi subţiri de lână doar când era în 

biserică. 



A fost în Muntele Athos un ascet rus, a cărui picioare s-au infectat grav, dar el n-a acceptat să ia nici un 
medicament sau vreun tratament. Spunea deseori în stilul lui rusesc: «Sunt un călugăr; trebuie să sufăr». 



* * H= 



Renumitul părinte duhovnicesc Ilarion Iviritul nu mânca sau bea niciodată în zilele de vineri, pentru a cinsti 
Răstignirea lui Hristos . 



*** 



Părintele duhovnic Sava , ucenicul sub ascultare al părintelui Ilarion , era egal cu el în nevoinţă. Mânca doar o 
singură dată în zi, iar în ultimii doi ani de viaţă se hrănea zilnic doar cu Sfânta împărtăşanie şi cu o ceaşcă de 
cafea după-amiaza. In fiecare noapte se ruga în chilia sa, suspendat de frânghii20 (Unii călugări din Muntele 
Athos folosesc frânghii pentru a se ţine în picioare, ca să nu adoarmă în timpul rugăciunii.). 



De-a pururea pomenitul părinte Ioachim Spetsieris, cunoscând folosul nevoinţei ascetice, nu-şi încălzea 
niciodată chilia sau paraclisul, chiar şi în mijlocul iernii. Ucenicul lui, Teofilact, pe care l-am întâlnit de câteva 
ori la Noul Schit , ne-a povestit despre părintele său că obişnuia să spună: 

- Părinte Teofilact, cum îndură asceza părinţii de la Polul Nord, în condiţii dificile? Nu simt ei frigul? Iar noi, 
îmbrăcaţi în haine, simţim frigul în casele noastre! 



*#* 



în timpurile noastre eshatologice, noi nu luăm hotărâri curajoase şi nu facem osteneli supraomeneşti în arena 
ascetică a luptătorilor duhovniceşti. însă un model de bun luptător în asceză, suferinţă şi răbdare este pustnicul 
român contemporan Ierodion, care timp de 40 de ani s-a izolat în chilia sa, fără haine sau alte bunuri, dar fericit 
şi binecuvântat. întreaga sa existenţă, asemenea unei lumânări aprinse, este consumată de rugăciune , linişte şi 
contemplare. Vorbeşte cu vizitatorii lui printr-o mică fereastră. Această «mică pasăre» duhovnicească a cerului 
era îngrijită de câţiva părinţi iubitori şi milostivi, care-1 aprovizionează cu tot ce este necesar pentru a trăi. 



*** 



Un bătrân a spus odată unor maici: 

- Asceza ar trebui făcută până la punctul când cineva rămâne sănătos şi este capabil să-şi îndeplinească 
sarcinile încredinţate. Orice este făcut în exces afectează trupul şi apoi persoana respectivă nu mai poate face tot 
ce este necesar. Cineva ar trebui să spună maicii povăţuitoare numărul metaniilor făcute. Trezvia este mai mare 
decât postul, atât timp cât ajută la curăţirea minţii şi creează bucurii în inimă. Somnul îl face pe om nesimţitor. 

- Cred că ar trebui să ne silim pe noi înşine în viaţa duhovnicească, de vreme ce noi deseori putem pierde râvna 
noastră duhovnicească. Când ne silim să mâncăm mai puţin, dobândim râvna înapoi. Acest lucru se face şi când 
braţul cuiva este fracturat. Nu se va vindeca dacă nu este mişcat. Un braţ luxat trebuie forţat imediat înapoi, la 
locul lui. Nu trebuie să ne asemănăm unei broaşte ţestoase care, plecată spre o nuntă, ajunge când primul copil a 
fost botezat. 



*** 



în minunata pustie Karulia , unde trăiesc cei mai nevoitori asceţi din Sfântul Munte , i-am întâlnit odată pe doi 
asceţi ruşi, Nicodim şi Serafim. Ei erau recunoscuţi pentru nevoinţa lor din Postul Paştelui . luând doar o cafea 
şi puţină apă pe zi. într-adevăr, nevoinţe mai presus de fire! 

Există şi astăzi mulţi alţi atleţi necunoscuţi ai postului, care au dezrădăcinat toate patimile, care au fost şi sunt 
până în ziua de astăzi în arena atonită a curăţiei de patimi şi care sunt privelişte şi îngerilor şi oamenilor, 
în 1969 am primit o scrisoare de la pustnicul D., pe care l-am rugat să-mi obţină informaţii despre ceea ce ştie 
privitor la ostenelile ascetice de pe Athos , astfel încât cititorii să poată vedea că, chiar în zilele noastre, mai 
există uriaşi ai ascetismului în Sfântul Munte , care nu sunt diferiţi de cei din vechime. în scrisoare îmi spunea: 
„Cu siguranţă în timpurile noastre asemenea figuri există, a căror martori suntem noi înşine, oameni care 
exercită o asemenea influenţă, încât pot fi un remediu vindecător pentru generaţia noastră coruptă. De exemplu: 
un autor teolog, un învăţat înţelept, a scris despre un călugăr atonit care timp de 50 de zile nu a mâncat absolut 
nimic, pe lângă alte nevoinţe ale ascezei. Autorul 1-a admirat şi L-a lăudat pe Dumnezeu pentru că astfel de 
nevoitori sunt încă şi în timpurile noastre, oameni asemenea acelora despre care noi citim în scrierile despre 
părinţii pustiului. Mai mult - continuă acest înţelept învăţat - slavă lui Dumnezeu . Care chiar şi astăzi ne arată 
astfel de alergători! Eu nu mă îndoiesc când citesc asemenea lucruri, părinte Ioanichie. M-am minunat totuşi şi 
mă întrebam singur: Cum este posibil ca un om să supravieţuiască fără hrană pentru 50 de zile? 
Din fericire pentru mine, cum mă gândeam la acestea, s-a întâmplat ceva ce m-a convins că aceasta este posibil. 
Un ascet bătrân, simplu şi sărac, având puţin mai mult de 60 de ani, a venit la chilia mea în timpul Săptămânii 
Brânzei şi a dormit acolo după ce cinasem împreună. în dimineaţa următoare, prima zi din Postul Paştelui . s-a 
întâmplat o problemă şi cum nu puteam merge eu însumi, l-am trimis pe el în locul meu. S-a dus bucuros la 
Vigla, o distanţă de 5 ore de mers pe jos de aici. După ce şi-a îndeplinit sarcina, spre noapte s-a întors la chilie 
şi l-am rugat să mănânce şi să bea puţin, pentru că era în vârstă şi obosit, dar el m-a refuzat. A treia zi l-am 
rugat din nou, dar iarăşi m-a refuzat. Atunci m-am minunat şi l-am întrebat cum, de vreme ce era bătrân şi 
obosit după lungul drum pe jos, el nu simţea foame sau sete. Mi-a răspuns simplu: «Anul trecut n-am mâncat 
nimic în timpul întregului Post al Paştelui, până la Duminica Floriilor , şi atunci doar Sfânta împărtăşanie ». 
Atunci aş fi fost mai puţin năucit dacă o bombă ar fi explodat în faţa mea. Dar nu aveam nici un motiv să mă 
îndoiesc de cuvintele lui, de vreme ce vorbisem cu el de multe ori şi îl ştiam că este un om sincer şi nevinovat. 
El n-a bănuit că voi face cunoscut acest lucru, aşa că nu a încercat să ascundă ceva de mine. Eu personal atribui 
acestea providenţei divine. Mi-a fost descoperit astfel încât şi alţii să se poată folosi, şi în special eu - pentru a 
mă smeri pe mine, care nu sunt în stare să postesc nici măcar o zi". 



Părintele Avimelec de la Mănăstirea Longovarda din Păros s-a nevoit prin mai multe locuri din Sfântul 
Munte . Unul dintre ele a fost o peşteră pe lângă Sfânta Ana, unde şi-a construit un paraclis în cinstea celor 99 
de sfinţi ai Cretei. Apoi a plecat în pustia Sfântului Vasile . pentru o mai mare nevoinţă, şi, în final, s-a aşezat în 
Chilia Adormirii Maicii Domnului de la Sfânta Ana Mică, pe lângă Dionisiu şi peştera lui Mitrofan . Acolo s-a 
nevoit până în ziua morţii, la vârsta de 107 ani. 



Părintele Gherman de la Kafsokalivia a adormit în Domnul în anul 1875, la vârsta de 105 ani. A ajuns la 
Sfântul Munte în anul 1830, fiind sub ascultarea părintelui Daniil , care era şchiop, şi a trăit în Chilia 
Arhanghelilor. Când părintele Gherman a ajuns prima dată acolo, într-o marţi, nu mai era nimic de mâncare 
pentru el. 

- Fiul meu, a spus unul din părinţii duhovnici, du-te la părintele Daniel care este bolnav şi care nu are nimic. 

- Bine, părinte, a răspuns părintele Gherman . El poate să nu aibă nimic, să fie sărac şi şchiop, dar eu nu am 
nevoie de un părinte care să mă hrănească. Eu am nevoie de unul care să-mi îndrume sufletul. 

Aşa că părintele Gherman a plecat la părintele Daniil şi a stat cu el, îndurând cu răbdare şi dragoste greutăţile 
vieţii lor. Doi ani mai târziu, pe lângă că era şchiop, părintele Daniil şi-a pierdut şi vederea. Ca un fiu bun şi 
ascultător, deşi era în vârstă, părintele Gherman a avut grijă de părintele său duhovnic până în ziua când a 
murit. După 30 de ani în Kafsokalivia . el a plecat la Hairi, la sihăstria unde românul Gherasim şi-a dus viaţa 
ascetică. 



*** 



în ciuda descendenţei sale nobile, ieromonahul rus Partenie a dus o viaţă ascetică foarte aspră în Karulia . El nu 
gătea, ci mânca doar mâncare uscată. Nu avea pat şi nici căldură iarna. Dormea pe o blană şi în loc de pernă 
avea o buturugă. Era amabil, prietenos şi, mai presus de toate, milostiv. 



*** 



Părintele duhovnic B. obişnuia să spună despre post că este mama unei bune sănătăţi. Odată i-a spus unui 

doctor: 

- Eu postesc şi dumneata nu. Hai să facem o întrecere, mergând. Induhovnicirea schimbă pe om, îl transformă 

în oţel! 

Mânca numai o dată pe zi şi o băutură caldă seara. 

El postea tot timpul Postului Mare, bând în fiecare zi zeamă de la verdeţuri fierte şi un pahar cu vin. A trăit în 

Eghina, lângă Sfântul Nectarie , timp de 12 ani. El obişnuia să se înhame la roata fântânii, ca să scoată apă. 



*** 



îmi amintesc de părintele ieromonah Atanasie Iviritul, care nu purta niciodată ciorapi groşi în timpul iernii. A 
trăit într-un mod idioritmic de monahism, unde fiecare călugăr îşi gătea singur, separat. Dar, de fapt, el mânca o 
mică porţie din ce rămânea de pe la musafirii mănăstirii. 



înainte să primească o încredinţare interioară şi, ca rezultat, să se întoarcă în pământul său natal din Cipru, 
părintele ieromonah Ciprian (1880-1955) a trăit în Athos timp de 1000 de zile, începând cu 1905. 
Cât a fost în Athos a dus o viaţă foarte aspră, cu multe greutăţi şi suferinţe, de bună voie, în Mănăstirea 
Simonopetra şi apoi în Katunakia . Dormea doar 4 ore pe zi. Nu avea căldură în cameră şi nici pături 
suplimentare. A purtat toată viaţa doar o singură pereche de papuci. Nu s-a spălat timp de 50 de ani. A fost 
sfinţit prin boală şi hrănit cu durere. După ce şi-a pierdut vocea, se ruga doar cu braţele ridicate, până când ele 
cădeau jos de istovire. 



L-am cunoscut şi pe simplul, blândul şi preabunul pustnic, bătrânul Fanurie, de neam din România, care se 
nevoieşte la Sfântul Teofil Izvorâtorul de mir, într-un loc pustnicesc plin de arbuşti din regiunea Sfintei 
Mănăstiri Pantokrator. 

în acea zonă sunt încă multe chilii ruinate unde au locuit mulţi sfinţi părinţi, care s-au nevoit şi au luptat 
împotriva puterilor nevăzute ale întunericului şi au reuşit să învingă. 

Părinţii contemporani au descoperit deseori astfel de locuri - locuinţe, vizuini, peşteri - încât te minunezi cum e 
posibil pentru aceşti îngeri pământeşti şi cereşti să locuiască! 



*** 



în chilia pustie care face parte din peştera Sfântului Petru , primul atonit, au locuit pustnicul Hrisostom şi 
ucenicul lui, care s-au nevoit ducând o viaţă ascetică neîntreruptă. Ei purtau haine peticite, umblau desculţi şi se 
hrăneau cu pâine uscată şi castane sau orice altceva, ce le erau trimise lor de la Lavra. în ciuda înfăţişării lor 
neîngrijite, feţele lor străluceau de o lumină dumnezeiască şi blândeţe. 

Toate acestea mi-au fost povestite de Dionisie Lavriotul, Episcop de Trikkis şi Stagon, care m-a hirotonit ca 
diacon şi care vizita deseori, cu părintele său duhovnic, zona peşterii Sfântului Petru . 



Părintele Hristofor de la Noul Schit a îndurat asceza şi boala cu mare răbdare. La recomandările făcute de 

doctori de a mânca puţină carne, el a răspuns: 

- Mai bine mor! Nu este permis aceasta de regulile schitului. 

în sfârşit, prin harul lui Dumnezeu , s-a însănătoşit. 



*** 



Sfântul Siluan Atonitul obişnuia să spună: 

- Iată ce mi s-a întâmplat mie la Metoc: eu mâneam până eram sătul. Două ore mai târziu, mi-era foame din 
nou. Am început să mă îngraş şi să iau în greutate cam 3 ocale21 (O oca = 708,5 grame.) în 3 zile. Am realizat 
că aceasta a fost o ispită, pentru că noi călugării trebuie să ne înfometăm trupurile. Sunt patimi ale trupului care 
împiedică rugăciunea şi Duhul lui Dumnezeu nu este prezent în cel cu stomacul plin. Trebuie să ştim din 
experienţă limitele postirii, astfel încât trupul să nu fie slăbit până la punctul de a nu mai fi în stare să-şi 
îndeplinească ascultare sa. 



* * * 



în peştera greu accesibilă a Sfântului Nil Izvorâtorul de mir au trăit timp de zece ani părintele Eftimie (cel ce 
fusese căsătorit) şi ucenicul său, părintele Matei. 

Când a murit soţia sa, preoteasa, părintele Eftimie a venit la Muntele Athos , unde s-a călugărit. La început a 
fost duhovnic al Lavrei, nevoindu-se în peştera Sfântului Atanasie Atonitul. După aceea, s-a dus la peştera 
Sfântului Nil Izvorâtorul de mir . Părintele era de fel din Konitsa. Lui îi slujea de-acum bătrânul părinte 
Metodie, care ne-a spus că părintele Eftimie purta o flanelă din «pânză cerată», adică din pânză pe care o 
dăduse cu ceară. în chilie, bătrânul Metodie i-o punea pe spate, suindu-1 apoi pe treptele abrupte, în Chilia 
Sfântului Nil. 



Ce am putea spune despre Filaret, de o mare forţă interioară? Chiar şi în ziua sărbătoririi Paştelui citea Ceasul al 
9-lea22 (Aceasta este rugăciunea ce se citeşte înainte de Vecernie, corespunzând orei lumeşti 3 după amiază.). 
Arhiepiscopul Cretei, înalt Prea Sfinţitul Timotei, a scris despre isihastul Avimeleh: 

- A fost serios ca un prooroc, blând ca un Apostol şi s-a ţinut la înălţime acest mare ascet. Cu prezenţa sa ne-a 
reamintit de acei mari asceţi ai deşertului, care erau plini cu har. 



*** 



La Mănăstirea Sfântul Pavel a fost un călugăr numit Gherasim. El a lucrat ca un neobosit tipicar timp de 40 

de ani. Cel mai uimitor lucru la el era să nu stea jos niciodată în timpul slujbelor sau privegherilor, oricât de 

lungi ar fi fost. în ciuda unei suferinţe de hernie dublă, el a rămas un stâlp neclintit al răbdării. 

Care era motivul pentru această atitudine constantă? Timp de multe zile observase pe creanga unui copac o 

vrăbiuţă stând într-un picior, care cânta cât era ziua de lungă, lăudând pe Creator pentru toate lucrurile. Dar 

întotdeauna vrăbiuţa stătea doar într-un singur picior. 

Acest de neuitat părinte obişnuia să spună: 

- Dacă această pasăre mică, invalidă, poate sta doar pe un picior toată viaţa, atunci eu nu pot să o fac nici măcar 

în timpul Sfintei Liturghii, când laudele sunt cântate lui Dumnezeu ? 

Atât de mare îi erau conştiinţa şi luarea aminte la sine, încât nu se dezbrăca noaptea pentru culcare, dormind cu 

hainele călugăreşti. 



Părintele Iosif Isihastul nu se cruţa niciodată, stăruind cu răbdare în toate nevoinţele ascetice. De obicei, în 

fiecare an, imediat după sărbătoarea Paştelui, împreună cu tovarăşul său de nevoinţă, părintele Arsenie , plecau 

spre vârful Athosului pentru a se izola în chilia lor. 

Cel mai mult timp îl petreceau în iubitul lor Paraclis al Maicii Domnului, situat sub vârful muntelui. Apa de 

băut era zăpada fiartă în ceaşca de aramă pe care o aveau. Se hrăneau cu verdeţuri fierte şi rădăcini. Pe acel loc, 

la 2000 m înălţime, vânturile erau foarte puternice. Pentru a se feri de ele, petreceau noaptea ascunşi în văgăuni 

sau peşteri şi, dacă era necesar, purtau pelerină în locul rasei, ca pături. Părintele Arsenie ne spunea că deseori 

îşi făceau metaniile stând desculţi în zăpadă, pentru a alunga somnul. 

Odată, în timpul acestor călătorii ascetice, ei au rămas în Paraclisul de pe lângă Lavra, unde Sfântul Grigorie 

Palama - dascăl al rugăciunii lui Iisus , predicator al Harului şi apărător al monahismului - s-a nevoit în asceză. 

într-o noapte, când se rugau, diavolii au început să facă mare zgomot, strigând: 

- Voi ne ardeţi, voi ne ardeţi, plecaţi de aici! şi înjurau cu vorbe vulgare. 
Părintele Arsenie . care-i auzea foarte bine, a întrebat simplu: 

- De ce strigă ei? Cine sunt aceştia? 

- Ei sunt ispitele, a răspuns părintele Iosif . Eu nu numai că-i aud, dar îi şi văd. Fii liniştit; sunt supăraţi de ceea 
ce facem. 



în spatele Chiliei Sfintei Treimi a Schitului Sfânta Ana există Chilia Sfântului Dimitrie. Aici a venit părintele 
Veniamin de la Grigoriu, ca să devină isihast. Era de o constituţie atât de puternică, încât purta un maiou 
umed toată noaptea. Toţi se aşteptau să se îmbolnăvească de tuberculoză, dar el era ca oţelul. Participa la toate 
slujbele, stând în picioare, ceea ce-1 făcea să semene cu un sfeşnic pentru lumânări de la intrarea în biserică. 
Nu-şi spăla nici faţa şi nici picioarele. La orice loc de muncă el alerga primul pentru a ridica greutăţile cele 
mari. Cu multă bucurie s-a nevoit mai mult decât îi cerea ascultarea. De multe ori a mers fără hrană, chiar dacă 
făcea parte din obştea Mănăstirii Grigoriu. 



*** 



Neuitatul părinte Mina era foarte respectat de mulţi care se spovedeau la el. 

Printre ei se număra şi un călugăr pe nume Antim, care era schimonah. Cât a fost în lume, el a călătorit deseori 

prin zonele ocupate de turci. Acolo a fost circumcis de trei ori de către muiezini. Părintele Mina n-a ştiut ce 

canon să-i dea pentru asta, astfel încât doar i-a spus: «Ai răbdare, acum eşti aici, Sfânta Ana te va ajuta să te 

mântuieşti». El a ascultat de părintele duhovnic, dar, din invidie, diavolul a început un război trupesc împotriva 

lui prin aducerea aminte a poftelor trupeşti din lume. Cu lacrimi în ochi 1-a implorat pe părintele Mina să se 

roage pentru el la Sfânta Ana, ca să fie eliberat de acest atac. 

Atunci părintele Mina i-a dat canon să ducă în spate, de la doc până la schit , butoaie cântărind 100 oka fiecare. 

Pe drum se oprea doar să-şi tragă răsuflarea. Singurul loc unde se odihnea puţin era locul unde se găseşte crucea 

Sfântului Atanasie . Acolo se oprea şi cu ochii în lacrimi se ruga sfântului să-1 elibereze de atacurile diavolului, 

apoi continua drumul până la schit . 

Ori de câte ori părintele duhovnic îl vedea, alerga să-i ajute şi să-i dea sfaturi în lupta cu ispitele. Astfel că, 

Atotmilostivul Dumnezeu , văzând nevoinţă sa şi întoarcerea la Ortodoxie , ca şi mărturisirea sinceră, 1-a 

binecuvântat şi 1-a ajutat să ajungă la o căinţă adevărată. La scurt timp, aceasta a plecat bine pregătit la Domnul. 

De câte ori părintele Mina îşi aducea aminte de el, spunea: 

- Aduc laudă lui Dumnezeu , că şi-a săvârşit alergarea în stare de pocăinţă şi fiind mărturisit. 



*#* 



în Kerasia ne-am întâlnit şi am fost binecuvântaţi de părintele duhovnic Ierotei, care 1-a urmat pe Hagi 
Gheorghe . unul dintre cei mai renumiţi postitori. El ne-a povestit despre scrisoarea lui Hagi Gheorghe către 
Episcopul de Hios, în care erau arătate justificările nevoinţelor ascetice ale lui şi ale ucenicului său. 
In acea scrisoare marele ascet îi explica Episcopului că, după părerea lui, postind sâmbăta şi Duminica, ca de 
altfel şi în ziua de Paşti , el nu încalcă Sfintele Canoane. 



H= * * 



Am preluat următoarele rânduri din jurnalul meu: 

- 5 Octombrie, 1968. în această dimineaţă am plecat de la Schitul Sfânta Ana pentru a-1 vizita pe părintele 
pustnic Gavriil de la Karulia . care era ţintuit la pat de două luni. Chilia lui era suspendată în Karulia . ca o 
veşnică candelă în biserica Sfântului Munte. 

Am intrat cu grijă pe prima uşă. în spatele micului palier era o prăpastie adâncă. Am deschis a doua uşă, 
spunând: «Pentru rugăciunile sfinţilor părinţilor noştri. . .» şi am intrat. 

în locul părintelui Gavriil . pe care-1 ştiam dintotdeauna veşnic în mişcare, energic, de parcă era făcut din oţel, 
care căra pietriş în timpul nopţii ca să-şi acopere cărarea pustie, în faţa mea vedeam un om care gemea 
încontinuu. Era paralizat de la mijloc în jos. A încercat să spună ceva, dar cu greu reuşea să scoată un cuvânt; 
avea dureri insuportabile. 

- Ce-aş putea să vă spun, dragă părinte? Sunt în suferinţă, a răspuns la cererea mea. 

- înţeleg, nu mai faceţi nici un efort. Am venit să mă binecuvântaţi şi pentru o promisiune. Dacă ajungeţi în faţa 
lui Dumnezeu , să nu mă uitaţi. 

- Eu, să ajung în faţa lui Dumnezeu ? Păcătosul Gavriil ? Acest lucru nu se va întâmpla, şi a continuat să geamă 
de durere. 

Era ca un schelet. A refuzat să mănânce ceva gătit cu ulei, care ar fi putut să-1 întărească. Am văzut o farfurie 
cu cartofi fierţi, pe care fraţii Daniilei îi aduseseră, pusă pe un butoi. Am încercat să o iau de acolo. «Las-o 
acolo, mi-a spus hotărât». Părea că aşa a făcut totdeauna, astfel încât să reziste lăcomiei. El nu se hrănea cu 
mâncare gătită cu ulei de foarte mulţi ani, astfel că putea să se împărtăşească de 3—4 ori pe săptămână. 
Am îndrăznit să-i spun: 

- Părinte, poate ca o injecţie v-ar ajuta. 

- O injecţie? a răspuns el, privindu-mă cu ochii larg deschişi. 

El nu luase niciodată medicamente. S-a încredinţat în mâinile iubitului său Dumnezeu , aşteptând în mare 
suferinţă să-L întâlnească. 

- Aştept moartea în orice moment. 

- Fie ca Maica Domnului să vă dăruiască răbdare, părinte, am răspuns. 

Am primit binecuvântarea lui cu mare emoţie şi tot drumul de întoarcere m-am rugat pentru curajosul părinte 
Gavriil . 

Părintele Nicandru de la Konstamonitu a refuzat să devină administrator, pentru că era un om smerit, care nu 
a dorit nici o poziţie administrativă. Când a venit la Muntele Athos . a adus cu el mulţi bani, fiind mult tentat de 
ei. S-a simţit mai bine când a scăpat de ei; a devenit liber. A stăruit în nevoinţă, a fost infirmier şi ajutor la 
bucătărie, uimindu-i pe toţi. Deşi era în vârstă, lucra din greu, cu entuziasm şi energie. în ciuda faptului că 
îmbătrânise şi era bolnav, chiar şi când a fost în Kathisma Sfântului Antonie , citea Vecernia întins pe pat, sub 
pături. în timpul nopţii îşi simţea îngerul păzitor lângă el, care îl îndemna, spunând: «Ţine-ţi mai departe regula 
ascultării tale». 



Părintele nostru contemporan Meletie, pustnicul de la Kapsala, ucenic al marelui părinte ascet Tihon . obişnuia 
să-mi spună: 

- Părintele Tihon nu ne permitea să aruncăm oasele de la peşte. El le folosea din nou şi din nou, fierbându-le şi 
făcând supă. 

CAPITOLUL XII - Despre temperamentul femeilor, despre invidie şi iubirea de sine 

Capitolul precedent 
Următorul capitol 

Părintele nostru contemporan, Paisie , a spus odată unor maici: 

- Când cineva se fereşte de lucruri deşarte, automat gândurile lui se întorc la Dumnezeu . Este mai uşor pentru 
femei decât pentru bărbaţi să încerce să-I mulţumească lui Dumnezeu , din cauza inimii lor mai sensibile; 
bărbaţii sunt mai raţionali. Conduse de sentimente, femeile au mers spre Golgota şi spre Sfântul Mormânt . în 
timp ce bărbaţii se ascundeau. Dar femeile pot fi în pericol de a se pierde în lucruri mici, zadarnice. Este uşor 
să-ţi umpli inima cu mici deşertăciuni, astfel încât nu mai rămâne loc pentru Hristos . Este uşor să nu fii 
satisfăcut cu strictul necesar şi să doreşti în loc lucruri care sunt frumoase, împodobite, plăcute. Astfel ai prefera 
o mică floare pictată pe un pahar, o faţă de masă brodată, scaune sculptate. . . In acest fel inima se împrăştie. 
Nu-ţi irosi inima prosteşte. 

- In viaţa lor de toate zilele, femeile iubesc foarte mult micile amănunte, ca de altfel şi în viaţa duhovnicească. 
Dar irosindu-şi energiile în lucruri mărunte, ele permit diavolului să-şi desfăşoare meticulos lucrarea sa 
distructivă. Nu vă lipiţi de lucruri trecătoare, ci doar de Dumnezeu . Nu vă pierdeţi într-un ocean de nimicuri; 
mai bine concentraţi-vă asupra lucrurilor importante ale luptei duhovniceşti şi nu deznădăjduiţi. După ce 
patimile mai mari sunt înfrânte, cele mai mici vor dispare şi ele. Nu trăiţi în trecut ori în greşelile copilăriei, 
căci noi căi apar mereu pentru toţi. 

- întotdeauna daţi slavă şi mulţumiţi lui Dumnezeu : nerecunoştinţa este cel mai mare păcat dintre toate şi cel 
mai mare păcătos este nerecunoscătorul. 



Părintele Paisie a mai spus: 

- Femeile sunt pline de dragoste. Dar diavolul poate otrăvi această dragoste şi să o prefacă în invidie. Femeile 
se pot iubi pe ele însele prea mult; o astfel de iubire dă naştere la suferinţă şi ea devine un chin. Fără această 
iubire de sine, cineva se poate întoarce la Hristos şi astfel poate iubi pe oricine. 



*** 



Şi a mai adăugat: 

- Un bărbat gelos evită persoana pe care o invidiază. O femeie geloasă nu se linişteşte până când adversarul nu 

este distrus complet. 



*** 



Părintele Paisie mai spunea: 

- Dedesubtul nepotrivirii omeneşti ascunde armonia lui Dumnezeu . De exemplu, într-o căsnicie două 
personalităţi total diferite pot experimenta armonia. Astfel că femeile, cu bogăţia lor de sentimente, îi pot aduce 
pe bărbaţi mai aproape de Dumnezeu . 



CAPITOLUL XIII - Despre virtutea discernământului gândurilor şi a stărilor 
duhovniceşti 

Capitolul precedent 
Următorul capitol 

Renumitul isihast şi duhovnic, părintele Grigorie . a locuit în Schitul Sfânta Ana Mică înaintea părintelui Sava . 
Era într-o neîncetată rugăciune şi tăcere. Vorbea numai când era necesar şi toţi se minunau de darul lui 
dumnezeiesc, al vorbirii inspirate. A devenit sprijinul şi întărirea călugărilor, al pustnicilor şi al pelerinilor. 
Datorită discernământului acestui preaînţelept părinte duhovnicesc, căpitanul Giorgaki, şeful unei bande de 
tâlhari, a fost îndrumat spre pocăinţă. Pentru a ajunge la acest lucru, părintele a folosit o admirabilă stratagemă. 
A pretins că şi el fusese vinovat de multe crime, care erau chiar mai mari decât ale banditului. Prin acest 
şiretlic, el a câştigat încrederea cumplitului Giorgaki. Şi astfel 1-a îmblânzit şi 1-a adus aproape de o schimbare 
completă a inimii. De asemenea, i-a promis banditului că-1 va împărtăşi în fiecare zi, cu o singură condiţie: să 
ţină post amândoi timp de 40 de zile. Giorgaki a fost de acord. 

Totuşi, părintele Grigorie nu i-a dat Sfânta împărtăşanie propriu-zisă, ci doar pâine şi vin obişnuit, până când 
nu au trecut cele 40 de zile de pocăinţă. Apoi 1-a împărtăşit cu adevărat. 



Părintele Gavriil , egumenul Mănăstirii Dionisiu, mi-a povestit următoarele: 

- Cu peste 50 de ani în urmă, pe lângă Karyes (în Schitul Kutlumuş), a trăit un părinte duhovnic tare simplu şi 
cu puţină educaţie, dar cu mintea curăţită şi aplecată spre învăţătura lui Hristos . Ascultarea lui era să tricoteze 
ciorapi pentru paznicii civili ai Muntelui Athos şi pentru oamenii de la munte, din Rumeli şi Epir. Când venea 
la târgul de sâmbăta din Karyes să vândă produsele sale, stătea sub porticul cimitirului, lângă drum, ţinând în 
mâna dreaptă metaniile şi în stânga lucrurile de vânzare. Cu ochii plecaţi, el rostea neîncetat rugăciunea lui 
Iisus : «Doamne Iisuse, miluieşte-ne». Dacă cineva îl tachina, spunându-i: «Ridică ochii şi uită- te după 
cumpărători», el îi răspundea: «Cât timp mă văd ei pe mine, nu este necesar ca să mă uit eu după ei». 

Acest om avea un astfel de discernământ, încât îşi dădea seama la spovedanie de problema majoră a persoanei 
care se spovedea şi apoi îl sfătuia pentru îndreptare. 

Auzind despre el Patriarhul Ecumenic, Ioachim al III-lea, care în acel timp era în Muntele Athos , a venit la 
Karyes să-1 întâlnească. El s-a apropiat de părinte şi 1-a rugat ca după amiază să meargă împreună la chilie 
pentru a-1 spovedi. 

- Chilia mea este prea mică, Preasfinţia ta, pentru a primi un Patriarh, a răspuns părintele. 

- Nu contează că e mică, a replicat Patriarhul. 

- Dar e prea joasă pentru a intra în ea, Preasfinţia ta! 

- Mă voi apleca să intru, a insistat marele Patriarh. 

- Din nefericire, nu vă plecaţi! a spus părintele. Dacă aţi fi plecat capul, aţi fi putut fi Patriarh demult! 

El se referea la faptul că Patriarhul a fost arogant şi a avut o atitudine care nu era dispusă să cedeze. De multe 
ori Patriarhul spunea despre acest incident: 

- Cât timp voi trăi, nu voi uita discuţia cu acel părinte, un om simplu, dar de un mare discernământ. 



*** 



La acelaşi părinte duhovnicesc a venit un părinte să se plângă de tânărul călugăr pe care-1 avea sub ascultare 
care, deşi avea numai pravila şi totul era uşor pentru el, nefiind împovărat cu multă muncă, totuşi era copleşit de 
multe gânduri de nelinişte, fiind în pericol de a cădea pradă unei confuzii duhovniceşti din cauza deprimării. 
Părintele care era răspunzător pentru el a venit la părintele Gavriil , pentru a se sfătui cum să-1 ajute pe tânăr. 

- Căsătoreşte-1, i-a răspuns părintele Gavriil . 

Auzind aceasta, părintele a rămas uimit şi s-a uitat la el cu mirare, necrezându-şi urechilor. 

- Pune-1 să muncească! i-a repetat bătrânul. Oamenii tineri pot fi smeriţi şi pot fi liniştiţi numai prin muncă 
regulată. Pentru un călugăr, rugăciunea singură, fără muncă, este la fel ca munca fără rugăciune . Căsătoreşte-1 
cu munca sa. 



*** 



- Ori de câte ori apar ispite şi necazuri, apare şi cununa victoriei, spunea părintele Grigorie ieromonahului 
Ioachim Spetsieris. Şi apoi adăuga: 

- Dacă s-ar găsi o mănăstire numai cu îngeri şi tu ai fi frate în acea mănăstire, tot n-ai fi mântuit, căci nimeni nu 
te-ar necăji şi ai duce o viaţă uşoară. Pentru această situaţie se potriveşte următorul verset: «Ţi-ai primit cele 
bune în viaţa ta»23 (Acestea sunt cuvintele cu care Avraam se adresează omului bogat ajuns în iad, care se 
găsesc la Luca (16, 20-25).). 

Odată, ieromonahul Ioachim Spetsieres i-a spus părintelui Grigorie : 

- Părinte, pierd bătălia în lupta cu ispitele trupeşti. Nu mă pot odihni nici ziua, nici noaptea! 

- Nu deznădăjdui. Acesta este semn că izbăvirea este aproape. Nu te teme, Hristosul nostru nu ne lasă să fim 
ispitiţi mai mult decât putem noi îndura. 

Şi curând după ce 1-a binecuvântat, a fost eliberat de ispită. 



*#* 



Un bătrân a spus că Hagi Gheorghe , care la rândul lui a fost la început frate, îi înţelegea pe călugării în 
ascultare. El era grijuliu în a-i ajuta să se îndrepte şi-i povăţuia cu mult discernământ. 



*** 



Un pustnic a spus: 

- Dacă-ţi plăteşti toate datoriile în această viaţă, poţi fi mântuit. însă, dacă eşti lovit în cap de multe ori, vei 

primi chiar şi ceva în plus. Pentru oamenii care sunt bătuţi pe nedrept există o răsplată. Aceasta înseamnă că, de 

multe ori, Dumnezeu permite ca cei care duc o viaţă bună să fie greu loviţi. De ce este aşa? Lăsaţi-mă să vă dau 

un exemplu. 

Există o familie fericită în care toţi sunt buni: tatăl, mama şi copiii. Ei se duc la biserică şi se împărtăşesc 

regulat. Deodată, un beţiv sau un nebun îl ucide pe tatăl cel bun, fără nici un motiv. Din această cauză, mulţi 

dintre cei care sunt depărtaţi de Dumnezeu vor spune: «Uitaţi- vă la el! Vedeţi? El mergea la biserică şi uite ce i 

s-a întâmplat!». 

Câtă obrăznicie! Dumnezeu îngăduie suferinţa celor nevinovaţi pentru a da o a doua şansă celor nepocăiţi, 

astfel ca ei să poată fi aduşi pe calea pocăinţei, văzând suferinţa celui nevinovat, şi astfel să fie precum tâlharul 

cel bun care a fost răstignit pe cruce de-a dreapta lui Hristos . 



Ce observăm la cei doi tâlhari între care a fost răstignit Hristos ? Unul L-a defăimat pe Hristos . spunându-i: 

- Dacă eşti Tu Hristosul, mântuieşte-Te pe Tine şi pe noi. 
Dar celălalt, certându-1, i-a zis: 

- Nu te temi tu de Dumnezeu , de vreme ce eşti în aceeaşi osândă? Noi, după dreptate primim ce ni se cuvine 
după faptele noastre, dar Acesta nici un rău n-a făcut (Luca 23, 39-41). 

De aceea, Dumnezeu îngăduie ca unii oameni nevinovaţi să sufere, ca să fie spre folosul celor răzvrătiţi, chiar 
dacă cei care suferă sunt cu adevărat iubiţi de Dumnezeu . Cred că în Rai, Dumnezeu le va spune: «Iată, acest 
lăcaş este pentru tine, sau îţi poţi alege oricare îţi place!». 

înţelegeţi? Aşa este. Dacă cerem justificări pentru ce ni se întâmplă, putem pierde totul. Ne pierdem liniştea 
minţii şi răsplata. 



*** 



Unul dintre părinţii cei mai luminaţi şi cu mult discernământ ai Muntelui Athos a fost părintele Daniil . care a 
construit pentru părinţii aghioriţi o sfântă sihăstrie în pustia Katunakiei. Acolo, călugării aflaţi sub ascultarea 
sa au fost numiţi după numele lui «Daniilei» - din cauza personalităţii deosebite şi harismatice a Bătrânului lor. 
El a devenit vestit ca un înţelept îndrumător duhovnicesc a multor călugări vieţuitori în obşte, pustnici şi mireni, 
pentru virtuţile şi educaţia sa, provenite din experienţă. Inspirat de Duhul Sfânt , el era în special capabil să 
discearnă orice capcană întinsă din partea dreaptă24 (Ispite venind din partea dreaptă: este o expresie întâlnită 
în monahismul ortodox şi care se referă la toate încercările celui rău de a înşela pe cineva şi a-1 face să creadă 
că are virtuţi pe care de fapt nu le are.) de către duhurile răutăţii, în războiul pornit de satana. Aceste ispite din 
partea dreaptă includ toate acţiunile unei persoane care arată virtuţi false, exagerări, înşelări, lucruri făcute fără 
binecuvântare, laudă de sine şi slavă deşartă. Toate aceste lucruri duc la o mândrie satanică. 
Unul dintre aceşti fraţi, care a fost înşelat de satana, a fost părintele Damaschin Konstamonitul. El s-a gândit 
că ar putea deveni un zăvorât, ca unul dintre marii asceţi, dar fără să ceară binecuvântarea stareţului său. S-a 
hotărât să nu iasă deloc din mănăstire. Ieşea din chilia sa doar pentru a merge la biserică şi la trapeză şi îşi 
îndeplinea ascultările încredinţate lui. Şi-a petrecut 10 ani din viaţă gândind că era un zăvorât, dar plin cu o 
astfel de mândrie. 

Intre timp, datorită faptului că se credea atât de virtuos, mândria lui creştea împreună cu dispreţul pentru 
ceilalţi, cu clevetirea şi cu disputele şi certurile cu ceilalţi călugări. Datorită faptului că problema nu se îndrepta, 
stareţul a trimis după preacuviosul părinte Daniil , care a venit din toată inima, bucuros întotdeauna să ajute. 
Părintele Daniil . cel plin de discernământ, l-a chemat la el pe înşelatul Damaschin şi, cu blândeţe, cum îi era 
caracteristic lui, a discutat cu el şi încetişor l-a făcut să-şi vină în fire şi l-a adus la pocăinţă. Părintele Daniil a 
folosit exemple din Vechiul şi Noul Testament , de la Moise . de la israeliţi şi de la Sfinţii Părinţi şi i-a spus: 
- Frate, fii atent, de acum înainte să nu te mai încrezi în tine însuţi şi gândurilor tale, ci repetă acel înţelept 
cuvânt al Avvei Dorotei: «Blestemate fie gândurile tale şi cunoaşterea numai prin tine însuţi». 



*#* 



Bătrânii de la Muntele Athos spun: 

- Nu locul te mântuieşte, ci felul [în care vieţuieşti]. 



*** 



Un părinte spunea: 

- Ar trebui să fim mai degrabă fericiţi decât trişti, când oamenii se poartă urât cu noi, pe nedrept. Nu trebuie să 
încercăm să fim crezuţi de oameni, chiar dacă noi avem dreptate. De vreme ce Dumnezeu e drept şi noi ne silim 
numai pentru viaţa care va veni, nu are nici un sens să încercăm ca să avem înţelegerea celorlalţi, sau să fim 
trataţi bine, sau să fim recunoscuţi pentru valoarea noastră şi să nu fim trataţi nedrept, şi aşa mai departe. Dacă 
noi vom urma acea cale în viaţă, ne vom da seama că drumul pe care mergem acum nu duce la Rai. 



H= * * 



Un pustnic simplu şi neînvăţat mi-a spus: 

- Cei care sunt prea deştepţi sunt repede prinşi în mreaja satanei, deoarece sunt plini de egoism, binecuvântatul 

meu părinte. Ei sunt precum crabii prinşi într-o plasă de pescuit. 



H= * * 



Cu câtva timp în urmă am întâlnit un călugăr dintr-o mănăstire, care vorbea într-un mod minunat de expresiv. 
El vorbea despre frica de Dumnezeu , despre evlavie şi despre logica omenească. Niciodată până atunci în viaţa 
mea n-am întâlnit pe cineva care să se poată exprima atât de viu. Cuvintele lui erau ca un izvor de apă 
ţâşnitoare. Vorbirea lui era precisă, curată, fierbinte şi însoţită de gesturi spontane şi încântătoare. El spunea 
lucruri ca de exemplu: 

- Cine este plin de respect are frică de Dumnezeu . Cel care are frică de Dumnezeu este şi smerit. Dumnezeu îi 
păzeşte pe cei smeriţi. Numai cel smerit are şi o gândire logică. Cel arogant nu poate gândi logic. Şi cel care nu 
are grijă de sufletul său, fie devine brutal şi se preface într-o fiară, fie se umple cu înşelarea de sine. 



- Ce este monahismul? 

- Muncă grea, a răspuns un părinte experimentat. 

- într-adevăr, a spus un ascet contemporan către un nou ostaş al lui Hristos . Dacă vrei să reuşeşti în chemarea 
monahală, îţi spun un singur lucru, fiul meu: Să fii sigur că iubeşti munca fizică. 



*** 



Marele sihastru Hariton25 (Am scris o biografie a acestui minunat sihastru al Athosului.) duhovnicul, de 
fiecare dată când primea un oaspete, lucru pe care îl făcea cu multă dragoste şi bunătate, obişnuia să spună: 
- în vremea aceea Hristos a început să lucreze şi să vorbească. 
Părintele evita vorbăria nefolositoare şi cleveteala, privindu-le ca pricină a nenumărate boli. 



*** 



Un cuvios călugăr de la Noul Schit spunea: 

- La fiecare Paşti , când spunem « Hristos a înviat», noi ne aducem aminte de strigarea îngerului în faţa 
mormântului gol al lui Hristos . Cei care părăsesc biserica imediat după ce s-a cântat « Hristos a înviat» nu sunt 
creştini. Cei care rămân şi la Sfânta Liturghie sunt creştini. 



Părintele Grigorie de la Schitul Xenofon . un călugăr care are peste 100 de ani, ne-a spus: 

- Când eram călugări începători îl rugam pe părintele nostru duhovnic să ne citească o rugăciune în biserică, 

pentru patima noastră de a vorbi în deşert. 



*** 



De asemenea, el a mai spus: 

- Un călugăr fără o regulă de ascultare nu este călugăr. 



=}= =4= =4= 



— Călugării care trăiesc în viaţa idioritmică26 (în felul de vieţuire idioritmic, fiecare călugăr este de sine, având 
propriile reguli de muncă, post şi rugăciune şi nu este, de obicei, sub ascultarea unui Bătrân. Spre deosebire, în 
viaţa cenobitică, călugării urmăresc o regulă de viaţă comună şi toţi sunt îndrumaţi de acelaşi părinte duhovnic.) 
nu pot fî corectaţi - obişnuia să spună cuviosul părinte Teofil Lavriotul, dorind să ne arate astfel toate 
neajunsurile unor astfel de mănăstiri. 



Minunatul călugăr Teofîlact de la Kafsokalivia a spus unui tânăr începător: 

- Dacă doreşti să devii un călugăr bun, aminteşte-ţi toată viaţa de acest lucru: Dă slavă lui Dumnezeu pentru că 

ai fost lipsit de toate bunurile personale la care te-ai fi putut aştepta. Foloseşte un pat de lemn pe care să dormi, 

iar de Paşti mănâncă o sardea şi câteva verdeţuri cu o lingură de ulei. Un călugăr nu are nici un drept în viaţa 

aceasta, astfel încât să poată fî liber. Pe câţi i-a distrus diavolul prin ispita de a avea cât mai multe bunuri 

personale! 



Un bătrân a spus: 

- Cu cât o persoană este mai înduhovnicită, cu atât mai puţine bunuri îşi doreşte în viaţă. 



*** 



Am întrebat un părinte câţi ani a stat în Muntele Athos şi ne-a spus: 

- Am fost aici mulţi ani, dar n-am sporit deloc. Şacalii care trăiesc în sălbăticie rămân întotdeauna şacali. 



*#* 



Un pustnic bătrân a spus: 

- Un om cu frica lui Dumnezeu îi respectă pe toţi. Părintele meu se închina cu respect chiar şi celui mai nebăgat 

în seamă şi nevrednic om. 



*** 



Un părinte a spus: 

- Oamenii s-au îndepărtat de părinţii lor duhovnici şi s-au pierdut în gânduri şi tot felul de patimi, astfel că ei 
sfârşesc prin a se mărturisi unui psihiatru, care-i îndoapă cu pastile, pentru a uita de problemele lor. La scurt 
timp după asta, aceleaşi probleme ies din nou la suprafaţă şi totul se repetă. Dacă o persoană are grijă de starea 
sa interioară, poate dormi ca un bebeluş şi n-are nevoie de pastile şi nici de orice altceva. 

- Vieţuirea în pustie nu rezolvă nimic de la sine, ci doar dacă eu, fiind în pustie, mi-am părăsit şi patimile. Sau, 
altfel spus, acel loc nu este un pustiu când îl adaptez după mine, în loc să mă adaptez eu pentru a trăi într-un loc 
pustiu. 



Un bătrân a spus: 

- Dumnezeu nu predestinează, dar El cunoaşte dinainte. 



Un bătrân a spus: 

- Când îţi spui părerea celorlalţi, fă-o în aşa fel încât ei să se folosească de ea. Dacă va avea ca urmare 
cleveteala, fă-o doar cu Dumnezeu . Nimeni nu poate să obosească când vorbeşte cu El, pentru că rugăciunea e 
odihnitoare. De multe ori ne rugăm pentru cineva care este bolnav. Şi alţii, de asemenea, se roagă pentru el, dar, 
în ciuda acestui lucru, persoana aceea moare. Cei care s-au rugat pentru el se întreabă de ce Dumnezeu nu le-a 
ascultat rugăciunile. Ei nu realizează că Dumnezeu le-a ascultat rugăciunile, dar El ştie ce este mai bine. Noi nu 
ştim care ar fi fost sfârşitul acelei persoane dacă ar fi trăit. Noi trebuie să-I dăm slavă lui Dumnezeu pentru 
toate. 



*** 



Un călugăr bătrân spunea: 

- Pentru călugări râpele devin palate, iar cerul care este deasupra lor acoperiş. Pământul le este saltea, iar nucile 
şi verdeţurile sălbatice hrana lor. Fiarele sălbatice sunt vecinii lor, iar peşterile devin odăi împărăteşti. 

- Părinte, este greu să devii călugăr? l-am întrebat noi pe un călugăr înţelept. 

- Nu este greu. Când te-ai uitat cu totul pe tine, atunci îţi dai seama că aceasta este cea mai uşoară sarcină de 
purtat. 



Un bătrân a spus: 

- Pentru ca cineva să obţină ajutor trebuie să aibă urechile sale larg deschise, pentru a putea primi semnalele de 
la o altă persoană. Când inima cuiva nu este receptivă, mai întâi el trebuie să-L roage pe Dumnezeu ca să i-o 
deschidă, astfel încât cuvântul lui Dumnezeu să poată fi primit. 

- Apropiaţi-i pe aceşti oameni îndepărtaţi de Dumnezeu printr-un mod simplu, cu smerenie şi cu dragoste 
adevărată. Faceţi- vă că nu vedeţi multe din lucrurile rele ale acestora şi corectaţi numai ce este absolut necesar, 
datorită faptului că oamenii sunt plictisiţi şi împovăraţi cu viaţa şi nu le place când sunt corectaţi de altcineva, 
nu contează cât de bine intenţionat. 



*** 



- Preoţia este dăruită ca o manifestare a dragostei lui Dumnezeu pentru omenire, a spus ieromonahul ivirit 
Atanasie . Dumnezeu ne iubeşte şi ne face preoţii Lui. Un preot slujitor îşi împrumută vocea şi mâinile lui 
Dumnezeu , pentru a săvârşi Sfintele Lui Taine. 

- Un preot este curăţit de Harul lui Dumnezeu când se îmbracă în veşminte, afară de cazul când la acesta se 
găseşte o lipsă de moralitate, o atitudine de răzbunare sau o lăcomie după bani. 

- Cei care se ostenesc pentru cuvântul lui Dumnezeu ar trebui mai întâi să fie pregătiţi prin asceză. 
Părintele Avacum, cel desculţ, spunea tuturor părinţilor duhovniceşti: 

- A sfătui este un lucru sfânt, pentru că atunci se întâlnesc două minţi în iubire şi smerenie. 

El sublinia mai ales că orice sfătuire se cuvine a fi făcută cu multă dragoste, smerenie, îngăduinţă şi pace, şi nu 
contează la ce oră din zi o persoană ar putea veni să ceară ajutor. 

- Călugării, insista el, se cuvine să primească pe toţi cu un zâmbet, astfel încât vizitatorii să plece mulţumiţi şi 
să-L slăvească pe Dumnezeu . 



Un bătrân spunea: 

- Nu trebuie să-L punem pe Dumnezeu într-o situaţie dificilă. El este dragoste deplină. Lui Dumnezeu nu-I 
place să ne vadă trişti. Ce face atunci Dumnezeu ? Când suntem dăruiţi cu harul Lui din belşug, noi ne lăudăm. 
Dacă nu ni se dă acest har suntem trişti, nefericiţi, chiar disperaţi. Curând după ce încercăm să punem început 
bun, obosim. Chiar dacă mergem pe de-a lături, aceasta poate fi o experienţă bună pentru noi, deoarece ea este 
doar ca să ne smerească. Câteodată Dumnezeu îşi retrage harul de la noi. Acesta este de fapt felul în care se 



smereşte un om. Când îi este dat înapoi harul lui Dumnezeu , omul vede că a crescut în cunoaşterea de sine şi 
realizează că nu se poate bizui pe el însuşi, ci că are nevoie de ajutorul lui Dumnezeu . Este exact ca un bebeluş. 
De îndată ce este în stare să ţină mâna mamei sale, el încearcă să meargă. Face paşi mari şi gândeşte că-i face 
foarte bine, închipuindu-şi că merge doar pe picioarele lui. Dacă continuă, copilul devine dependent, pentru că 
dacă noi îi ţinem mâna tot timpul, el are o falsă siguranţă şi apoi cade de-a berbeleacul, când de fapt se aşteaptă 
să meargă singur. 

Uneori diavolul reuşeşte să ne folosească, ca să-1 ispitim pe fratele nostru. Când ne rugăm lui Dumnezeu să ne 
dăruiască dragoste, atunci Dumnezeu poate îngădui ca un frate să se îmbolnăvească, şi astfel să avem ocazia să 
ne arătăm dragostea noastră, când fratele bolnav cere ajutor. Cel bolnav poate să-ţi ceară: «Adu-mi nişte ceai, 
adu-mi asta, adu-mi cealaltă. ..». In felul acesta Dumnezeu va pune la încercare şi dragostea şi răbdarea ta. 
Câteodată Dumnezeu îşi retrage harul de la mai-marii noştri şi atunci ei ne vorbesc mai aspru. Prin aceasta ne 
pune la încercare, pentru a vedea dacă noi judecăm sau nu, noi care l-am cerut mai înainte să ne dăruiască 
virtutea de a nu judeca. 



*** 



Un bătrân părinte contemporan, plin de discernământ, spunea: 

- Nu vorbim în numele libertăţii atunci când spunem celorlalţi că orice este îngăduit. Aceasta este robie. Numai 
prin ispite poate cineva spori. Iată un exemplu: Avem un copac tânăr şi purtăm grijă de el. îl fixăm cu o aţă de 
un băţ; nu folosim sârmă, pentru că asta i-ar face rău. Facem şi o mică îngrăditură în jurul lui. Acesta este 
singurul mod de a avea grijă de el. Iată un alt caz, al unui copil mic. Noi îi restrângem libertatea încă de la 
zămislirea lui, deoarece pentru nouă luni el trăieşte în captivitatea pântecelui mamei sale. După naştere este 
înfăşat în scutece. Când mai creşte puţin, punem în jurul lui un mic gărduleţ şi aşa mai departe. Aceste restricţii 
sunt necesare până când copilul devine ceva mai mare. Aparent el n-are libertate, dar fără o ocrotire, copilul ar 
fi putut să nu trăiască sau să nu crească. 



*** 



Părintele Avacum Lavriotul, cel plin de har, spunea: 

- Bucuria vine din legătura şi unirea cuiva cu Dumnezeu . Omenirea a fost creată să fie fericită şi nu tristă. Când 
te bucuri de lucruri rele, cu siguranţă vei plăti pentru această plăcere pe care ai avut-o. Dar bucuria lui 
Dumnezeu nu cere nici o răsplată. De exemplu, eu, care nu am nimic în lumea asta, nu pot plăti pentru fericirea 
pe care o am. Nu sunt singurul care afirm acest adevăr. Fraţii mei călugări, care nu au nimic altceva decât pe 
Dumnezeu , sunt plini de bucurie. M-am golit pe mine însumi de dragul lui Hristos . Eu nu am nimic decât pe 
Domnul meu şi bucuria. Sărăcia este minunată, pentru că aduce libertate. Omul trebuie să se golească pe sine 
însuşi pentru a face loc lui Hristos să intre în inima sa. Când Dumnezeu este cu mine, am şi fericire. în fiecare 
peşteră locuită de vreun pustnic vei găsi bucurie duhovnicească. 



*#* 



Un sihastru bătrân a spus unui grup de preoţi care l-au vizitat: 

- Pentru a avea timp de rugăciune , cineva nu trebuie să-şi piardă timpul cu lucrul de care ar putea avea grijă 
altcineva. De exemplu: un doctor nu se va ocupa cu bandaj area, pentru că o asistentă poate face asta. Medicul 
are grijă de lucruri mai serioase, cum ar fi examinarea unui pacient sau realizarea unei operaţii. Dacă îşi pierde 
timpul cu lucruri minore, el nu va mai avea timp pentru cele importante şi nimeni nu va beneficia de 



cunoştinţele sale medicale. Acest lucru se aplică şi la voi. Rugaţi-vă pentru credincioşii voştri şi subliniaţi 
numele celor care sunt în mai mari nevoi decât alţii. Ajută ca să ştii care este problema particulară a fiecărei 
persoane, astfel încât să te poţi ruga mai bine pentru fiecare caz în parte. 



*** 



Un bătrân pustnic 1-a sfătuit pe un preot în felul următor: 

- încearcă cât poţi tu de mult ca să te desăvârşeşti şi să ajungi un preot mai bun. Atunci vei vedea că enoriaşii 
tăi îţi vor urma exemplul fără ca tu să le mai spui altceva. Astfel vei vedea că trudind pentru desăvârşirea ta, 
devii un exemplu tăcut pentru alţii. 



Tot acest pustnic a spus: 

- Trebuie ca treptat să facem pe celălalt să aibă gânduri bune. Apoi totul va fi bine. O persoană care nu are 

gânduri bune este sub influenţă demonică. Noi trebuie să deschidem întrerupătorul potrivit. Când avem totul pe 

aceeaşi lungime de undă, atunci putem beneficia de ascultare, de vreme ce întrerupătorul potrivit este deschis. 

Tinerii care-şi încep o viaţă duhovnicească trebuie să-şi îndrepte atenţia spre cauzele principale ale păcatului şi 

trebuie totdeauna să încerce să aibă gânduri bune. 

Odată, un pustnic bătrân a plecat la oraş cu nişte treburi şi când s-a întors la schit ceilalţi fraţi l-au întrebat ce a 

văzut în oraş. El a răspuns că n-a văzut nici un om, doar copaci sălbatici. 

In zilele noastre, oamenii doresc să devină sfinţi fără nici un efort şi câţiva dintre ei spun: 

«Toate învăţăturile teologice trebuiesc trecute prin sita patristică». 

De fapt, se cuvine să cernem totul prin învăţăturile părinţilor şi să aruncăm tot ce înseamnă gunoi. Trebuie să 

cercetăm în conformitate cu părinţii. Voi demonstra cu un exemplu: Avem trei metale: aramă, bronz şi aur. 

Aceste metale sunt de calitate diferită. Avem aur de 12 carate şi de 24 carate. Noi îl alegem pe cel de 24 carate. 

De asemeni, avem nevoie şi de metale mai ieftine, dar să alegem aurul. 



Un călugăr care locuia în Chilia Sfânta Treime de la Schitul Sfânta Ana a fost ispitit de demonul trândăviei 
până aproape a deznădăjduit. într-o zi, în descurajarea sa, a spus: 

- Voi urca dealul până în vârf, mă voi aşeza pe cea mai înaltă stâncă, îmi voi legăna picioarele şi voi aştepta să 
treacă timpul. 

Era în ajunul sărbătorii Sfântului Ioan Botezătorul, hramul Mănăstirii Dionisiu. A urcat până în vârful unei 
stânci, s-a aşezat jos şi a început să-şi legene picioarele, în timp ce murmura şi rugăciunea lui Iisus , dar nu tot 
timpul bineînţeles, ci când şi când, de vreme ce era plin de trândăvie demonică. Când el stătea în acea poziţie 
leneşă, un batalion de diavoli a trecut pe acolo, având ca ţintă Mănăstirea Dionisiu, ca să ispitească pe călugării 
din mănăstire. Unul dintre demoni a spus celorlalţi: «Am să-mi bat joc de acel trup pe jumătate mort, îmbrăcat 
în negru, care stă acolo sus». «Nu te duce, o să te ardă», i-au spus ceilalţi demoni. Dar acel demon s-a dus 
oricum şi a apărut ca un călugăr înaintea acelui începător şi i-a zis: 

- Ce faci aici? 

- Hm, mai nimic, a răspuns călugărul tânăr. Sunt leneş şi nu sunt în stare să-I ofer nimic Domnului meu, în 
afară de a sta aici şi de a-mi legăna picioarele. 

Auzind aceste cuvinte smerite, demonul 1-a părăsit imediat şi s-a întors să se alăture grupului său. Această 



întâmplare este povestită de părinţi, care îi sfătuiesc pe tinerii începători care au dificultăţi să-şi ţină regula de 
ascultare. 



*** 



Un pustnic bătrân spunea: 

- Mintea şi inima cuiva nu pot fi curăţate, atâta timp cât ele sunt îndreptate spre lume şi problemele ei. 



Un pustnic katunakiatan, pe care îl chema Rafail, îşi repeta mereu: 

- Toate câte sunt pe pământ sunt trecătoare, dar toate câte sunt deasupra sunt pentru veşnicie. 



Spunea un părinte: 

- Lumea este pentru monah ca un cărbunar27 (In sensul că îl murdăreşte sufleteşte ca un cărbunar.). 



Alt bătrân spunea: 

- Faptul că monahismul înfloreşte în zilele noastre e un indiciu că Dumnezeu pregăteşte ceva deosebit pentru 

lume. Lumea întreagă se află în criză. Oamenii sunt însetaţi după lucruri duhovniceşti. 



Un bătrân spunea ucenicilor săi: 

- Când venim la mănăstire să ne facem călugări, trebuie să lăsăm lumea în spatele nostru, împreună cu 

obiceiurile, confortul şi luxul ei. 



* * H= 



Un bătrân a spus: 

- Viaţa duhovnicească a unui călugăr începe atunci când el se îndepărtează de toate lucrurile văzute şi nevăzute 

şi se îndreaptă cu totul spre Dumnezeu . 

Mai spunea: 



- Când eram în lume, toată lumea mă striga «călugăre», aşa că mi-am zis: Dacă tot eşti călugăr, ce mai cauţi în 
lume? 



*** 



Călugărul Mihail Lavriotul, infirmier la Lavra, a fost un exemplu pentru dăruirea şi slujirea sa. Slujea Sfânta 
Liturghie în toate amănuntele. Lucra oriunde şi oricând. Era palid şi avea o înfăţişare strălucitoare, ascetică. 



Părintele pustnic Damaschin de la Sfântul Vasile ne-a povestit odată despre un călugăr de la Kafsokalivia . 
care a trăit cu mult timp în urmă. îşi neglijase canonul28 (Canonul monahului sunt 100-300 de metanii şi 6-12 
şiraguri de metanii cu rugăciunea lui Iisus în fiecare zi.) şi celelalte îndatoriri duhovniceşti. La sfârşitul vieţii 
sale trândave, el s-a îmbolnăvit şi în timp ce era pe moarte, sufletul lui nu voia să părăsească trupul, timp de mai 
multe zile. Aceasta se întâmpla în 1935-1936. 

Doctorul, un călugăr cu mult discernământ, şi-a dat seama că aceasta i se întâmplă din cauză că fusese fără de 
grijă de-a lungul întregii sale vieţi. Atunci părintele Grigorie . duhovnicul călugărului muribund, a îngenunchiat 
şi s-a rugat fierbinte, plin de milă şi dragoste pentru cel care era sub ascultarea sa, făgăduind înaintea lui 
Dumnezeu şi a oamenilor că va continua el să împlinească regula călugărului până la completarea ei. Din 
momentul terminării acestei rugăciuni, călugărul a adormit în pace. 



Spunea un călugăr: 

- In aceste zile, noi încercăm să obţinem sfinţenia cu foarte puţin efort. 
Şi a spus din nou: 

- Pe măsură ce ne trudim din greu, vom primi mai mult har. 
Apoi a adăugat: 

- Dumnezeu poate umple inimile noastre cu atât de multă fericire şi dragoste pentru El, încât noi să nu putem a 
fi în stare să o primim şi am fugi din mănăstiri, căutând izolare într-o peşteră. Şi mirenii, dacă ar experimenta o 
astfel de fericire, ar putea să-şi abandoneze responsabilităţile, familiile şi copiii şi să se ascundă de ei. De aceea, 
Dumnezeu , Care este cu totul iubire, nu ne umple în totalitate cu fericirea Sa. 



Un părinte a spus: 

- în aceste zile, oamenii sunt atât de stresaţi, încât nu vor găsi fericirea adevărată în petrecerile sau distracţiile 
lumeşti. 

Şi, de asemenea, a spus: 

- In timpurile noastre tradiţia a dispărut. Singurele noastre exemple ar trebui să fie toţi sfinţii. 



Alt părinte a spus: 

- Dacă părintele tău duhovnicesc arată semnele lepădării de sine, acceptă toate sfaturile lui. Dacă tu nu-i spui 
totul, el nu poate să-ţi dea sfatul potrivit pentru tine. Domnul spune: «Dacă un prooroc a fost înşelat, Eu am 
făcut-o, pentru că inima ta nu este dreaptă». Nu fi cu două feţe. 



* * H= 



Spunea un bătrân: 

- Nu pot să-ţi descriu, fiule, ce bucurie am simţit de fiecare dată când am fost nedreptăţit de către oameni. 

Simţeam că împărtăşesc nedreptatea pe care a suferit-o Mântuitorul . 



A fost odată un călugăr într-o mănăstire care era neglijent. în ciuda acestui fapt, egumenul îl tolera, dorind 
mântuirea călugărului, zicând că Maica Domnului o să-1 mântuiască, de vreme ce el n-a părăsit niciodată 
Grădina ei. Era evident că nădejdea egumenului se baza pe râvna şi evlavia de la început ale călugărului. 



Muncind din greu, părintele Ignatie de la Dionisiu a transformat versantul stâncos al muntelui într-o adevărată 
grădină. O pădurice de măslini roditori. Totdeauna purta un topor la centură şi câteva unelte în traistă şi cu 
entuziasm a curăţat zona împădurită de pe versantul din faţa mănăstirii. A altoit toţi măslinii sălbatici. Datorită 
interesului şi râvnei lui pentru propăşirea mănăstirii, a lăsat în urma sa această moştenire. Este de asemenea 
vrednic de amintit că munca sa grea în crângul de măslini a fost totdeauna însoţită de o binecuvântată smerenie 
şi fapte de milostenie. 

- Neglijenţa poate distruge oamenii evlavioşi! Un lucru îngrozitor! - a exclamat un bătrân ascet iscusit. 

In Mănăstirea Sfântul Pavel am întâlnit un distins ieromonah şi duhovnic român, părintele Macarie, care 
spunea: 

- Cei care pot să se roage cu inimă curată sunt cei care se ostenesc şi participă la Sfintele Taine . 



Un călugăr evlavios a dat următorul sfat: 

- Iubiţi pe toată lumea, dar să nu aveţi prietenii particulare cu nimeni. 



Cunosc un părinte care nu-şi punea niciodată metaniile jos. Se ruga neîncetat, tot timpul şi oriunde mergea. 
Dumnezeu i-a dăruit o dorinţă nesfârşită pentru rugăciune . 



*** 



Aceasta spunea vieţuitorul în obşte, ieromonahul S., cel cu barbă albă: 

- Odată, erau 8000 de călugări în Muntele Athos şi, în ciuda tuturor dificultăţilor care existau atunci, muncii din 
greu şi a nevoinţelor ascetice fără de sfârşit, aveau de toate. Acum, călugării tineri au chiar şi maşini. Starea de 
nelinişte şi grija lor pentru bunuri materiale sunt ca o epidemie. Pe măsură ce au mai mult, pe atât de mare e 
necazul. E un cerc vicios. Cauza acestui lucru este păcatul, care distruge pe amândouă, şi trupul şi sufletul. 



*** 



Un bătrân a spus: 

- în timpurile noastre călugării se mântuiesc prin ispite, căci virtute29 (Prin aceasta voia să spună că nu mai 
există acele mari nevoinţe ale sfinţilor şi asceţilor din vechime.) nu există. Cei care pot suferi toate ispitele 
diavolului, vor fi ca unii din părinţii de demult, cu condiţia să rabde până la sfârşitul vieţii. Aceasta înseamnă că 
răbdarea fără să te plângi este egală cu regula de rugăciune . 



Un alt părinte ascet a spus: 

- Răul este peste tot şi întunericul triumfa. El se aseamănă cu un câmp arat de curând, cu pământul său negru 

întors. Şi dacă plantezi în el, seminţele vor încolţi repede şi vom culege roadele la vremea recoltei. 



Părintele isihast Iosif a spus: 

- Principalul scop al diavolului este să ne atace credinţa. Dacă diavolul reuşeşte să facă o persoană să-şi lepede 

credinţa, atunci el transformă acea persoană într-un trădător! 



*#* 



Părintele Daniil şi cu mine am avut acelaşi părinte duhovnicesc. Numele lui era Averchie şi era ca un al doilea 
Pavel cel simplu. Era de la Chilia Sfântului Ioan înaintemergătorul. El n-a părăsit niciodată Muntele Athos 
de când era băieţel, când a fost adus aici ascuns într-un coş acoperit cu cepe - în timpul când Grecia era sub 
ocupaţie turcească. 



Părintele Averchie ne-a rugat pe amândoi ca să-i fim ucenici. 

- Voi muri în curând, a spus el, şi cine va mai aprinde candela Sfântului Ioan ? 

- Maica Domnului o să vă trimită pe cineva, i-am răspuns, şi apoi, glumind, am adăugat: Noi suntem foarte 
dificili şi tu eşti aspru (de fapt era mai blând decât un mieluşel). 

- Voi face o listă pe o bucată de hârtie cu virtuţile şi alta cu păcatele, şi fără să vă spun nimic, o să vi le arăt. 
Ce suflet binecuvântat! A fost binecuvântat în două chipuri: întâi cu simplitate, şi-n al doilea, cu respect pentru 
libera voinţă a omului. 



* * * 



Acum câţiva ani în urmă, părintele Gherasim Imnograful, pentru care am avut un mare respect, mi-a spus: 
- Sfântul Grigorie Palama spune că doar un singur lucru este imposibil la Dumnezeu : să se unească cu o 
persoană necurată. Asta nu se întâmplă niciodată. 



* * * 



Un ascet grec făcea mături, le ducea la mănăstirea rusă Sfântul Pantelimon şi le dădea la schimb pe pâine 
uscată. Astfel, prin această osteneală, îşi câştiga el pâinea cea de toate zilele. 



H= * * 



L-am întâlnit în ultimele zile ale vieţii sale pe harismaticul părinte Simeon, care fusese sub ascultarea 
părintelui Sava până la sfârşitul vieţii acestui binecunoscut părinte. Părintele Simeon ne-a povestit multe despre 
acest părinte plin de virtuţi şi de discernământ şi, de asemenea, ne-a sfătuit: 
- Să vă temeţi de păcat şi nu de diavol, căci acesta nu are nici o putere. 



Un bătrân isihast, spunea: 

- Un frate se supune cu evlavie, fără întrebări. Mai târziu raţionează, lucru care omoară ascultarea. Examinează 

prin ochii logicii. 



Pustnicul Hristodul, care a fost sub ascultarea părintelui Calinic, cel plin de trezvie, obişnuia să ne spună de 
fiecare dată când îl vizitam la chilia sa: 

- In zilele noastre trebuie neapărat să încercăm mai din greu să ajungem la răbdare. In trecut, sfinţii se osteneau 
din greu pentru această virtute. Noi nu suntem în stare să egalăm asceza lor, dar cel puţin trebuie să ne străduim 
să avem ceva răbdare, ascultare şi smerenie. 



*#* 



- Când am ajuns în Muntele Athos , am gândit că am ajuns la Dumnezeu . Dar, după ce l-am întâlnit pe părintele 
Daniil . mi-am dat seama cât de departe era Dumnezeu de mine - a spus A. Moraitidis, un scriitor care mai 
târziu a devenit monahul Andronic, ucenic al părintelui Daniil , cel plin de discernământ. 



în 1968, împreună cu părintele Daniil . tovarăşul meu de nevoinţă, am plecat la Karulia . cea mai izolată pustie a 

Athosului, pentru a-1 vedea pe minunatul părinte pustnic Zosima , care făcea coşuri. Cu sfinţia sa era ucenicul 

său, părintele Serafim, care cunoştea puţină greacă. Ne-a dus la paraclisul lor, închinat Sfântului Gheorghe. Şi 

în acea pustie ne-au fost oferite trei pasaje din Sfânta Scriptură, ca gustări duhovniceşti: 

«Arătat-am numele Tău oamenilor pe care Mi i-ai dat Mie din lume. Ai Tăi erau şi Mie Mi i-ai dat. ..» ( Ioan 17, 

6). «Şi celor câţi L-au primit, le-a dat putere ca să se facă fii ai lui Dumnezeu . . .» ( Ioan 1, 12). «. . .să păzească 

toate câte v-am poruncit vouă, şi iată Eu cu voi sunt în toate zilele, până la sfârşitul veacului» (Matei 28, 20). 

Părintele Serafim ne-a mai spus: 

- Trăim timpuri grele. în curând va veni Antihristul; el va fi de origine evreiască. 

L-am vizitat şi pe părintele Andrei, care era foarte sărac şi bolnav. Suferea de vertigo, dar era foarte răbdător. 

Iată două lucruri din cele ce ne-a spus: 

Trebuie să punem în practică învăţăturile Sfintei Scripturi, nu doar să le citim. 

în rugăciunile noastre, mintea şi inima trebuie să fie unite. înfrânarea este o condiţie esenţială pentru rugăciunea 

curată. Nu judeca pe aproapele tău pentru nimic. Fă răbdare şi ascultare chiar şi faţă de cei care sunt mai tineri 

decât tine. Dacă ai 90 de ani, ascultă pe cineva care are 18. 

Cu greu, dar cu bucurie, ne-a primit şi părintele Bartolomeu. Iată câteva din spusele lui: 

De fiecare dată când avem lacrimi în timpul rugăciunii, suntem în legătură cu Dumnezeu . 

Prin virtuţile noastre ne asemănăm lui Dumnezeu . Rugăciunea lui Iisus ne uneşte cu El. 

Iată cum stau lucrurile, fraţilor: Vai mie, căci am pierdut binecuvântarea vieţii de obşte! 

Ascultarea duce la smerenie, tristeţe, lacrimi, curăţire şi iluminare. 

După ce ne-a tratat pe fiecare cu câte o smochină şi cu apă de ploaie din rezervorul său, ne-a povestit despre 

evlaviosul părinte Isaac Dionisiatul şi despre virtuţile sale. 



*#* 



Nu cu mult timp în urmă am avut o discuţie cu unul din părinţii unui schit despre răbdarea şi ascultarea catârilor 
folosiţi de călugări la transportul lucrurilor grele pe cărările abrupte şi stâncoase ale Athosului. 

- Aceste animale sunt dascăli buni pentru noi, frate, mi-a spus. Nu se plâng niciodată şi întotdeauna aşteaptă cu 
răbdare şi fără cârteală să se supună. 

Alt cuvios călugăr, care avea grijă de toate animalele mănăstirii, zicea: 

- Catârii îşi fac datoria fără să se plângă. Cară încărcături grele de lemn, fie pe ploaie, fie pe frig. Dacă sunt 
hrăniţi sau nu, ei nu se plâng. Eu am fost învăţat de aceste nobile animale. în timp ce le hrăneam, deseori am 
plâns, comparând impoliteţea mea cu amabilitatea lor, neascultarea mea cu ascultarea lor. 



Marele pustnic Daniil din Katunakia a îndreptat şi liniştit odată un frate care era deznădăjduit din cauza 
certurilor şi întâmplărilor supărătoare din mănăstire. El i-a spus fratelui: «Rabdă certurile, fiule; nimeni nu este 
perfect». 



Un călugăr smerit mi-a spus: 

- Am întrebat-o noi pe Maica Domnului , care este păzitoarea şi ocrotitoarea Muntelui, dacă este de acord cu 
construcţia de drumuri prin Athos , folosind maşini şi motoare, producând mult zgomot în acest centru 
monahal? Este oare posibil ca prin astfel de lucruri să ignorăm pe Născătoarea de Dumnezeu şi toate 
promisiunile ei pentru Sfântul Munte ? 



*** 



Un ascet contemporan a spus: 

- In zilele acestea este multă făină pentru a face aluatul de pâine, dar nu şi drojdie, care o determină să crească. 



*** 



O vorbă atonită sună cam aşa: 

- Să fii precaut în aducerea unui străin în mănăstirea ta, aşa cum ai fi în adopţia unui animal rătăcit. 



=}= =4= =4= 



Un frate 1-a întrebat pe părintele Auxentie Grigoritul, a cărei viaţă a fost împărţită între rugăciunea lui Iisus şi 
acatistele Maicii Domnului: 

- Spune-mi, acum când voi fi hirotonit, la ce să fiu atent mai întâi? 

- Să fii smerit şi să eviţi cearta. 



Părintele Nicandru de la Konstamonitu a fost odată întrebat: 

- Chiar dacă citim biografiile sfinţilor şi ale evlavioşilor călugări şi ne facem pravila, de ce nu devenim ca ei? 

- Când un muncitor în metale doreşte să aplice un aliaj pe aramă, mai întâi curăţă arama şi apoi o pune în foc. 
Până ce rugina nu este îndepărtată, aliajul nu se lipeşte de aramă. Aceleaşi lucruri se întâmplă şi cu noi. Noi 
intrăm într-o mănăstire pentru a deveni călugări, dar rugina câştigată în lume este adusă cu noi. Astfel că, până 
nu este îndepărtată, harul lui Dumnezeu nu ne face să strălucim. 



*** 



Stareţul de la Konstamonitu, Modest, spunea: 
- încearcă să nu priveşti la greşelile altor oameni. 



*#* 



în mod frecvent, călugării atoniţi spun: 

- Nu contează locul unde trăieşti, ci felul cum trăieşti. Asta te va mântui. 



*** 



- Părinte Gavriil , eu am o singură dorinţă în inimă: să vin să stau în Muntele Athos , i-a spus părintele Chirii 
unui renumit pustnic karuliot. 

- Fii atent la ce am să-ţi spun. într-adevăr, poţi să vii, dar acum, cât eşti în lume, du-te acasă, închide uşa casei 
tale, trage perdelele, posteşte, citeşte, roagă-te şi vei fi în Sfântul Munte . 



- Când vorbea, cuvintele lui erau ca de foc şi faţa lui avea o culoare ca de ceară şi strălucitoare. 

Astfel vorbea un contemporan al părintelui Nichifor despre el. 

Părintele Nichifor a trăit în Mănăstirea Simonopetra . El spunea neîncetat Rugăciunea lui Iisus şi a acceptat 

hirotonirea doar pentru a fi sub ascultare, dar se ruga întotdeauna pentru a fi eliberat de alte responsabilităţi ale 

preoţiei. Rugăciunea i-a fost ascultată, fiind izbăvit când şi-a pierdut vederea. 



=}= =4= =4= 



Părintele G. era neîndurător cu cei leneşi. El îi sfătuia pe călugări să muncească, pentru a se asemăna asceţilor 
din vechime. Unii dintre ei făceau coşuri, alţii baloturi pe câmp, alţii ulei din seminţe, iar alţii culegeau flori 
pentru ceai. 



=}= =4= =4= 



Un părinte spunea: 

- Mântuirea noastră nu e un lucru care ţine de şansă, ci doar de trudă asiduă. împărăţia lui Dumnezeu vine la 

cei care se silesc [vezi Matei 11, 12 - Nota editorului]. 



CAPITOLUL XIV - Despre milostenia cu credinţă în Dumnezeu şi următoare lui Hristos 

Capitolul precedent 
Următorul capitol 

Duhovnicul de la Karulia , părintele Hristofor, era foarte aspru cu el însuşi. Obişnuia să se pălmuiască peste 
faţă ca să nu adoarmă în timpul privegherilor. El era milostiv cu cei săraci. De fiecare dată când întâlnea un 
călugăr sau un mirean, îl saluta, aplecându-se în faţa lui, atingând pământul. în acelaşi fel se apleca şi în faţa 
cerşetorilor, călugărilor şi a credincioşilor. 
- Aceştia sunt fraţii şi surorile lui Hristos ; ei sunt însuşi Hristos , spunea el. 



Odată un cuvios monah a spus: 

- Slujbele de pomenire ar trebui făcute mai ales pentru persoanele nemilostive care mor. Şi ar trebui mai ales 
dată milostenie în amintirea lor; multă milostenie. Sunt mulţi oameni săraci care trebuie ajutaţi. Daţi-le lor. La 
slujbele de pomenire folosiţi coliva simplă şi nu îndulcită, cum se face în ultimul timp. 



De-a pururea pomenitul părinte Hrisant de la Schitul Sfânta Ana ne spunea: 

- Părintele Nectarie era aşa de milostiv, încât ar fi dat chiar şi pereţii Chiliei de la Prodromu ca milostenie 
pustnicilor şi creştinilor înrobiţi de turci. Virtutea părintelui Nectarie îi era cunoscută numai părintelui Azarie, 
care într-o zi când săpa în grădină mi-a spus: «Ştii ce face? în fiecare zi după Vecernie îi vizitează pe pustnici şi 
le dă orice are el». 

Părintele Nectarie trebuie să fi avut presimţirea că viaţa sa se va sfârşi în martiriu. El avea un compatriot, 
părintele Chirii, care dorea să-i urmeze exemplul şi a murit cu aceeaşi moarte. Iată martiriul lor: 
în timpul masacrului din Smyrni, turcii au strâns toţi preoţii şi călugării la un loc şi i-au închis într-o râpă. 
(Călugăriţele citiseră profeţiile despre acest eveniment, fugiseră mai devreme, traversând insulele Chios şi 
Mitilene). Toţi captivii erau înfricoşaţi de moarte, cu excepţia părintelui Nectarie, care-i liniştea pe toţi cu 
aceste cuvinte: 

- Am părăsit lumea din tinereţe şi acum, cu binecuvântarea lui Dumnezeu , ni se dă posibilitatea să murim ca 
martiri şi nouă ne e frică? Să ne pocăim şi să ne spovedim păcatele noastre şi ne vom izbăvi de această frică de 
moarte. 

Cu aceste cuvinte i-a convins pe toţi să se spovedească. Astfel, ei şi-au recâştigat liniştea şi şi-au sfârşit vieţile 
cu curaj, ca martiri pentru Hristos , ucişi de soldaţii lui Kemal. Numai un singur ieromonah a fost salvat în mod 
miraculos. Odată, în timpul unei privegheri la Sfânta Fotini din Ilissos, el mi-a povestit exact ce s-a întâmplat în 
timpul masacrului şi a adăugat: 

- Vezi ce poate face milostenia pentru cineva? Milostenia e coroana tuturor virtuţilor. Deoarece părintele 
Nectarie avea această virtute, el a avut curajul să devină martir pentru Hristos . 



*** 



De-a pururea pomenitul părinte H. ne spunea: 

- Binecunoscutul părinte Mina din Mavrovunio era foarte milostiv. Toţi călugării din grupul său mâncau 

dintr-un castron mare. La începutul mesei se prefăcea că mănâncă şi apoi, după ce vedea că ceilalţi au mâncat 



destul, termina ce rămânea în castron. 

- Aţi mâncat destul? îi întreba. 

- Da, era răspunsul, fără să-şi dea seama că el mâncase numai o lingură de mâncare. 



* * H= 



Puţini au fost milostivi ca părintele Haralambie de la Chilia Adormirii de la Schitul Sfânta Ana . Milostenia 
acestui părinte întrecea toate celelalte virtuţi: rugăciunea neîncetată, mergerea la biserică şi aducerea aminte de 
moarte. A murit în 1945. 



*** 



Monahul Evloghie . pe care l-am menţionat mai înainte, prin asceza şi virtuţile sale a primit de la Dumnezeu o 
bogăţie de har şi putere. El era aşa de renumit pentru discernământul şi duhovnicia sa, încât mulţi mergeau la el 
pentru sfat şi îndrumare în viaţa călugărească şi, de asemenea, ca să găsească mângâiere şi să primească 
binecuvântarea lui. Avea o grijă deosebită pentru săraci, care găseau îngrijire afectuoasă lângă el. A construit o 
clădire separată pentru ei, unde găseau un adăpost permanent, pentru care ei ofereau munca lor voluntară, ori de 
câte ori era posibil, ca să-şi arate recunoştinţa pentru îngrijire. 

Odată l-am întâlnit pe părintele Hristodul, care era sub ascultarea marelui părinte veghetor Calinic. M-a primit 
ca pe un oaspete în schitul său din Katunakia , care era numit după Sfântul Gherasim . Acest binecuvântat 
călugăr a avut grijă de mulţi dintre săraci, hrănindu-i, dându-le haine şi mângâiere. El spunea: 

- Trebuie să ai grijă de străini, ca ei să fie mulţumiţi. Binecuvântarea mirenilor este importantă, când ei spun 
« Dumnezeu să te binecuvinteze şi să te ierte, părinte!». Să ai virtutea milosteniei este un lucru mare şi 
Dumnezeu îi binecuvintează mai ales pe cei care o practică. Nu ezita să dai totdeauna orice poţi tu. Am încercat 
toate acestea. De fiecare dată când primeam bunuri de la creştinii evlavioşi le împărţeam cu alţii. Suntem noi 
fiare, să mâncăm tot numai noi înşine? 

Următoarea întâmplare arată virtutea sa deosebită. In ziua înmormântării sale, a venit un cerşetor cu o desagă 
plină în spatele lui. 

- Pot să-1 văd pe părintele Hristodul ca să-i cer binecuvântarea? a întrebat el. 

- Cauţi milostenie în aceste locuri sărăcăcioase? au întrebat ei ca răspuns. 

- Ce vreţi să spuneţi? Dumnezeu să-1 binecuvinteze pentru tot ce a făcut pentru mine. Mi-a dat bani, conserve, 
spaghete şi chiar haine! Vin de mulţi ani aici şi el mă cunoaşte. 

- Dar părintele a murit, i-au spus ei. 

- Ce spuneţi? Dumnezeu să-i miluiască sufletul, pentru tot ce a făcut pentru mine! Şi a plecat foarte trist. 
Părintele Hristodul era un model de simplitate şi dragoste pusă în practică şi de milostenie. 



Ascetul român E. nu avea unde să-şi pună capul. El era ajutător şi slujea la masă într-o mănăstire rusească şi 
orice i se dădea acolo să mănânce, el dăruia ca milostenie pustnicilor ce trăiau în zone îndepărtate. «Aceasta e 
şansa mea de a mă mântui - spunea el -, să mă smeresc cerşind, să muncesc şi să dau». 



Părintele Artemie Grigoriatul, când slujea în metocul grigoriatan din Arta, se întorcea cu mâinile goale 
atunci când trebuia să facă cumpărături pentru mănăstire, deoarece el dăruia tot ce avea săracilor şi bătrânilor. 



*** 



Ori de câte ori părintele Hagi Gheorghe primea daruri ca mulţumire de la persoanele vindecate prin rugăciunile 
sale, le dăruia la rândul lui călugărilor, săracilor şi mirenilor. El era atât de milostiv încât, ca să descrie pe 
cineva care era milostiv, oamenii spuneau: «Dă ca Hagi Gheorghe ». 



Odată, un călugăr i-a întrebat pe vizitatorii săi: 

- Care sunt ocupaţiile voastre? 

- Părinte, profesia noastră nu-i prea bună, au răspuns ei, ezitând. Noi suntem negustori. 

- Fraţii mei, a spus el, în aceste zile avem nevoie de oameni de afaceri buni. Acum, spuneţi-mi adevărat, ce 
faceţi când preţurile urcă? Vindeţi marfa veche din magazie cu preţuri noi? 

- Da, părinte. Cum ne-am descurca altfel să aducem stocuri din nou în magazinul nostru? 

- E corect! Dar în acest fel profitaţi de două ori. Nu puteţi vinde cu preţurile vechi, pentru că alţi negustori vor 
reacţiona la aceasta. Dar puteţi folosi profitul câştigat pentru fapte de milostenie. 



*#* 



Mic de statură, dar înalt la virtute era părintele Antonakis, un ieromonah de la Noul Schit , care era preot 
slujitor la Biserica Marilor Voievozi, din cartierul Nea Elveţia (Noua Elveţie) al Atenei, a Schitului Sfânta Ana. 
De fiecare dată când i se povestea de cineva sărac din parohia lui, mergea în taină şi lăsa milostenie la uşa 
acelei persoane. Făcea acelaşi lucru ca părintele său contemporan, Ieronim de la Simonopetra şi ca Sfântul 
Nicolae . Episcopul din Mira Lichiei. 

CAPITOLUL XV - Despre anumiţi călugări virtuoşi 

Capitolul precedent 
Următorul capitol 

Părintele Ioasaf, bătrân şi cuvios, cunoscut pentru ospitalitatea sa, era un pictor recunoscut şi membru al 

Iosefiţilor din Karyes. El ne-a spus: 

- Am întâlnit mulţi părinţi care s-au străduit neîncetat să-şi curăţească lumea interioară şi să se mântuiască. 

Dintre ei, îi ştiu pe următorii: 

Părintele Haralambie, de o mare asprime, de la Chilia Izvorul Tămăduirii . 

Părintele Metodie , de la Chilia Sfântul Nicolae , cunoscut pentru asprimea cu sine însuşi. 

Părintele Simeon Cântăreţul, un părinte foarte simplu în purtare. 

Blândul părinte Dionisie, de la Chilia «Intrării în Biserică a Maicii Domnului». 

Părintele Haralambie, cel mai sărac şi cel mai smerit dintre toţi. 

Călugărul Filaret de la Konstamonitu, cel care făcea felinare şi care nu a părăsit niciodată Muntele Athos . 

Părintele Arsenie . sculptorul în lemn, remarcat pentru tăcerea şi smerenia lui. 



Monahul rus Lavrentie, cumpătat şi aspru cu sine însuşi. 

Părintele Dometie, cunoscut ca postitor. 

Părintele Neofit, mult milostiv, care se ruga toată noaptea fără întrerupere. 

Părintele Nicodim, supus şi blând, un bun păstor. 

Ascetul român din a cărui mâini mâncau păsările. 

Părintele Pahomie, unul dintre iconografii Pahomieni, care a fost adept al Kollyvaderilor30 (Kollyvaderii 

(colivarii) au fost părinţii din secolul al XVIII-lea, care credeau că slujbele pentru morţi trebuiau făcute numai 

sâmbăta, pentru că Duminica e ziua învierii.). 

Călugării Averchie şi Haralambie, cei mai milostivi părinţi. 

De-a pururea pomenitul călugăr Ioachim care, de fiecare dată când îl întâlneam, îmi povestea despre mulţi 

părinţi aghioriţi virtuoşi. 

Şi, în final, părintele Cosma cel tăcut, care nu avea nimic. 



în mănăstirea rusă a Sfântului Pantelimon (Russikon) au trăit mulţi călugări silitori: 

Părintele Serapion , care se hrănea numai cu pâine şi apă. 

Părintele Savin, care timp de 7 ani nu a dormit pe un pat. 

Părintele Dositei, care a fost mereu corect în urmarea rânduielilor. 

Părintele Anatolie, binecuvântat cu darul pocăinţei. 

Părinţii Savin şi Serafim, cei care l-au întâlnit pe Sfântul Serafim de Sarov. 

în Sfântul Schit ce aparţine de Mănăstirea Xenofont trăiau părinţi evlavioşi, precum părintele Acachie . care 

nu avea răutăţi în inima lui. El avea foarte puţină şcoală. Citea pasaje din Sfânta Scriptură oaspeţilor săi, ca 

astfel să evite lenevia şi vorbăria deşartă. El a murit în 1927. 

La fel de aspru era părintele Hrisogon, care a murit în 1943. 

într-o colibă potrivită pentru capre, trăia un ascet cu numele Eftimie. El atârnase în mijlocul colibei un sac plin 

cu pâine uscată, care era hrana lui zilnică. 

Smeritul părinte Grigorie . în vârstă de 100 de ani, trăia pe Muntele Athos de 80 de ani. A murit nu cu mult 

timp în urmă. El s-a născut în 1890 şi a venit la schit când avea 18 ani. L-a întâlnit pe monahul Moraitidis şi s-a 

împrietenit cu pustnicul Avimelec şi cu părintele Daniil Katunakiotul, cel cu discernământ. Duhovnicul său 

era părintele Acachie . Adesea ne-am bucurat de tovărăşia lui copilărească, fără pretenţii. 

Odată a adus o carte scrisă de Ilie Miniat şi mi-a citit un capitol despre înălţarea Sfintei Cruci. Când acest 

părinte în vârstă citea, ochii i se umpleau de lacrimi. Era o privelişte care merita s-o vezi. El se simţea ca şi cum 

ar fi stat la piciorul Crucii Domnului. 



în Schitul Kafsokaliviei trăiau mulţi călugări deosebiţi; unii care se distingeau prin virtuţile lor, alţii prin 
educaţia dobândită în lume, iar alţii prin amândouă. 

Printre aceştia era Iona, ucenic al Sfântului Acachie Kafsokalivitul, care a murit în 1665; Pelaghie, un ucenic 
al lui Iona, care a adormit în Domnul în 1754; Rafael; Neofit, de origine evreiască, care a fost un profesor 
înţelept; Evghenie Vulgaris, care s-a ocupat de Şcoala Athoniades de pe Sfântul Munte ; Teoclit Karatzas, 
Bizantinul, care a murit în 1777; Metodie, cel cu barba lungă din Bizanţ, care a murit în 1811; Filotei din 
Smyrni, care a murit în 1789; monahul Petru , care s-a nevoit în Chilia «Naşterea Maicii Domnului» şi a 
murit în 1865; renumitul Nicodim duhovnicul, ucenic al lui Arsenie . marele sculptor, care a lăsat în urma sa 
două sculpturi legendare: «Răstignirea» şi «A doua Venire», la care a lucrat 15 ani; şi părinţii duhovnici 



Pavel şi Pantelimon, amândoi fiind harismatici şi cu discernământ, serioşi şi tăcuţi, blânzi când trebuiau să 
sfătuiască pe cineva. 



*** 



Părintele Gherman Hair ne spune despre părinţii de la Kafsokalivia . pe care-i cinstim mult, următoarele: 
- Ei stăteau în picioare în timpul privegherilor de noapte, semănând cu nişte stâlpi neclintiţi, întotdeauna ţinând 
ochii îndreptaţi spre pământ. Biserica a avut mulţi asemenea părinţi. Toţi erau tăcuţi. Ei nu pierdeau timpul cu 
vorbărie nefolositoare. Păstrau cu stricteţe viaţa duhovnicească. 

Cel ce a strălucit mai mult decât ceilalţi cu viaţa lui iluminată a fost Auxentie. Semăna cu o stea. Trăia în 
Chilia Sfântului Mare Mucenic Gheorghe . Folosea un vas de lut în care fierbea legume verzi, singura 
mâncare cu care trăia. Uneori mânca pâine, dar nimic altceva. El a trăit în schit aproape 60 de ani. 



*** 



în schitul cel mai îndepărtat de la Sfântul Vasile trăiau părinţi mult nevoitori, care realizau victorii ascetice 

notabile şi au câştigat o viaţă duhovnicească înaltă, ca veghetorul părinte Varnava, dascăl al rugăciunii lui 

Iisus , şi românii Martinian, Iona şi Teofilact. Cei mai mulţi dintre ei erau sculptori. Ei făceau piepteni, linguri şi 

cuţite pentru deschis scrisorile. 

Părintele Martinian a trăit numai din milostenia celorlalţi monahi. Şi întotdeauna era pregătit să mulţumească 

pentru ce primea: « Dumnezeu să te binecuvinteze; care e numele tău, dar numele părinţilor tăi?» (Cerea numele 

lor ca să se roage pentru ei). 

Părintele Iona era un om literat. El a fost absolvent al Institutului Politehnic şi a făcut multe traduceri 

importante în atmosfera liniştită, de rugăciune , a pustiei Sfântului Vasile . A tradus în româneşte două cărţi de 

Sfântul Nicodim Aghioritul . ca şi alte lucrări patristice. 

CAPITOLUL XVI - Despre lucrarea Sfântului Har 

Capitolul precedent 
Următorul capitol 

Odată am întrebat un părinte: 

- Cum poate o persoană să primească harul divin? 

- Nu se poate primi harul divin dacă nu înduri toate ispitele care vin, a răspuns el. 
Şi apoi a adăugat: 

- Cel mai mare obstacol care împiedică harul lui Dumnezeu este iubirea de sine. Când Dumnezeu găseşte inima 
golită de toate dorinţele, El o umple cu harul Său, ceea ce este imposibil de descris. Poate fi numai trăit în 
inimă. Dar chiar o clipă de gânduri păcătoase poate face ca acest har să se retragă. 



H= * * 



Când atletul ascetismului, pustnicul Petru , care s-a nevoit în peştera Sfântului Petru Atonitul, a simţit în 
inima sa harul lui Dumnezeu, a exclamat: «Dumnezeu m-a lovit cu suliţa milei!». 



Un bătrân spunea: 

- Oamenii din ziua de astăzi nu au harul lui Dumnezeu . Şi dacă uneori au puţin har, ei îl îndepărtează. Atunci 
diavolii stau cu ei. Gândurile rele împiedică harul divin. Nici asceza nu-i aşa puternică ca gândurile bune. 
Gândurile bune vin numai la acei care văd totul cu ochi curaţi. 



* * H= 



Un cuvios isihast contemporan îmi spunea: 

- Nu mulţi oameni au har în zilele acestea. Adesea rămânem goi de harul lui Dumnezeu . Apoi, printr-o supărare 

sau o greutate, el vine din nou la noi. 



Un părinte spunea: 

- De multe ori nu ni se răspunde la rugăciuni din cauza noastră. Alteori, din cauza cuiva şi pentru un motiv 
diferit. De exemplu: cineva îmi cere să mă rog pentru o persoană bolnavă. Eu mă rog, şi să spunem că am 
destulă credinţă şi nu sunt egoist, dar Dumnezeu nu-mi răspunde la rugăciunea mea, deoarece cealaltă persoană 
nu e destul de smerită. Ea poate să creadă că Dumnezeu o va ajuta, dar ego-ul său îi stă în cale. Noi trebuie să 
avem încredere în Dumnezeu : noi trebuie să-L lăsăm să facă ce vrea El. Dacă mă rog corect, pot simţi 
îndepărtarea ispitei şi totul va merge bine. Ori de câte ori Dumnezeu ne lasă să trecem printr-o ispită, e spre 
folosul nostru şi noi n-ar trebui să-I cerem lui Dumnezeu să ne elibereze de acea greutate. Dacă acea supărare 
vine de la diavol, atunci Dumnezeu ne va ajuta imediat. De multe ori voia lui Dumnezeu nu ne este cunoscută. 



* * H= 



Odată, un ascet a fost întrebat: 

- De ce de multe ori când ne rugăm în biserică sau altundeva, în particular, nu simţim nimic? 
El a răspuns: 

- Sunt posibile mai multe motive. Câteodată, poţi simţi o adâncă pocăinţă sau poţi simţi că Dumnezeu ţi-a dat o 
dulce mângâiere, dar nu ca urmare a efortului tău. Apoi, deoarece nu înţelegi aceste lucruri, El le ia până când 
vei ajunge să înţelegi. întotdeauna există un scop a acestor lucruri. în orice caz, nu vă străduiţi pentru darul 
lacrimilor, în timp ce vă rugaţi, sau pentru alt dar duhovnicesc sau pentru lucruri importante. Suferinţa tăcută 
dintr-o persoană pentru vreun păcat făcut în trecut e cel mai bun dar. Lacrimile forţate în timpul rugăciunii pot 
fi periculoase, deoarece ele pot crea iluzii despre starea duhovnicească. Lacrimile dau odihnă. Un oftat adânc, 
de multe ori poate valora - nu sunt sigur, aceasta este numai părerea mea, şi poate greşesc -, mai mult decât un 
coşuleţ cu lacrimi. N-ar trebui să cerem de la Dumnezeu darul lacrimilor; mai degrabă ar trebui să cerem de la 
El pocăinţă, mereu şi mereu. Avem nevoie de pocăinţă. 



Cunoscutul părinte Lazăr Dionisiatul ne-a povestit următoarea întâmplare, care este o experienţă de-a sa 

proprie. Tocmai fusese călugărit şi, într-o zi, în timp ce citea Acatistul Sfântului Ioan Botezătorul, stând cu 

evlavie în faţa icoanei lui, a fost umplută inima lui cu asemenea har, că s-a simţit ridicat deasupra pământului, şi 

întregul lui trup 1-a simţit umplut de o fericire de nedescris. 

Altădată, în timp ce se ruga pentru o problemă foarte importantă înaintea aceleiaşi icoane a înaintemergătorului, 

el 1-a auzit pe Sfântul Ioan Botezătorul, spunându-i: «Du-te la Paraclisul Sfinţilor Doctori fără de arginţi şi fii 

isihast». 

Părintele Lazăr cu adevărat se rugase pentru acest lucru, deoarece avea dorinţa de a se nevoi în afara mănăstirii, 

la o katismă aflată în pădure. 

CAPITOLUL XVII - Despre lucrarea duhurilor rele 

Capitolul precedent 
Următorul capitol 

Tocmai când Sfântul Atanasie a început să construiască biserica principală a mănăstirii, care se păstrează şi 
astăzi, satana a început un teribil atac, ispitind muncitorii cu o greutate imensă. în timp ce meşterii şi muncitorii 
făceau planul bisericii, deodată mâinile tuturor au fost paralizate. Nu puteau să le ducă nici până la gură. Aşa că 
Sfântul Atanasie a citit Imnul Trisagion (Sfinte Dumnezeule. . .) şi imediat mâinile lor au revenit la normal. 
Sfântul însuşi a început întâi să sape pământul, apoi a spus şi celorlalţi să facă la fel. Imediat ei au început să 
lucreze fără probleme. Ei au fost uimiţi de această minune şi fără şovăială au căzut în genunchi în faţa Sfântului 
Atanasie . rugându-1 să-i primească să stea lângă el, ca să fie şi ei călugări. 

Astfel satana a plecat ruşinat, fiindcă nu a reuşit să oprească construirea mănăstirii, care avea să devină prima 
cetate a Ortodoxiei şi ascezei din Sfântul Munte . Grădina Maicii Domnului. 



La două săptămâni după ce Sfântul Petru al Athosului s-a aşezat în peştera sa, satana a pornit ispite mari, 

alarmând şi mobilizând toţi demonii ca să-1 atace pe acest pionier eroic al ascezei. 

Dar Sfântul Petru a devenit victorios asupra atacurilor. In timpul nopţii, tatăl minciunii şi al invidiei şi-a adunat 

toţi soldaţii. Unii au atacat peştera, aruncând cu suliţe şi săgeţi, în timp ce alţii au spart stânci uriaşe de sus şi le 

aruncau în jos şi ţipau: «Ieşi din casa noastră. Altfel te vom omorî». 

Fiind întărit prin rugăciune , sfântul a rămas nevătămat de ameninţările şi atacurile lor. Ieşind din peşteră pentru 

un scurt timp, a văzut o mulţime de demoni. Ridicându-şi ochii spre cer, a strigat din adâncul inimii sale: 

«Preasfântă Născătoare de Dumnezeu , ajută-mă pe mine, slujitorul tău!». 

Auzind numele Maicii Domnului, acei demoni au dispărut cu frică. După 50 de zile ei s-au întors sub forma 

fiarelor şi şerpilor, în acelaşi fel în care l-au atacat pe marele dascăl al pustiei, Sfântul Antonie . Şi din nou 

sfântul s-a apărat împotriva lor făcându-şi semnul Sfintei Cruci şi chemând Numele sfânt al Mântuitorului. 

După acestea, mereu, inovatorul şi vicleanul duşman a încercat să-1 păcălească pe sfânt în acest mod: a luat 

chipul unei rude mai tinere şi a apărut în faţa Sfântului Petru , comportându-se vesel şi emoţionat de întâlnire, 

după un aşa de lung timp, spunându-i despre tristeţea şi grija rudelor pentru naufragiul lui, care au fost 

descoperite lor de Sfântul Nicolae care, de asemenea, pretindea demonul, le-a spus lor despre rara şi iubita lor 

comoară ( Petru ), ce se ascundea în pădurile Athosului. 

- Aşa că vino, a spus el, hai să mergem împreună la prietenii şi rudele tale, care te aşteaptă. Vei găsi altă 

mănăstire, pentru că sunt multe. Spune-mi, cum poţi să-L slujeşti pe Dumnezeu mai bine: când te desparţi de 

lume sau când stai în lume pentru folosul sufletelor? De ce să stai aici în aceşti munţi pustii, în loc să fii cu 

oamenii care te aşteaptă să-i înveţi. Nu-ţi aminteşti ce spune proorocul: «Cel care face lucruri bune din cele rele 

este asemenea gurii mele»?. 

Sfântul a auzit aceste cuvinte şi s-a tulburat. Acesta era un semn că tânărul care-i vorbea nu era de la 

Dumnezeu . Şi-a plecat capul şi cu lacrimi în ochi a răspuns cu curaj: 



- Ştii bine că nimeni nu m-a adus în acest loc, nici om, nici înger, ci Dumnezeu şi Preasfânta Născătoare de 

Dumnezeu . Dacă nu e voia lor, eu nu pot să plec din acest loc. 

La auzul numelui Maicii Domnului, rudenia sa, în realitate un demon viclean, a dispărut. 



*** 



Şapte ani mai târziu, a avut loc al treilea atac al demonilor împotriva acestui erou al ascezei atonite, când satana 
a apărut în chip de înger. Acest «înger» stătea în faţa peşterii lui cu sabia scoasă şi striga: 

- Vino afară, adevăratule slujitor al lui Hristos , vino să auzi tainele lui Dumnezeu şi lucruri care îţi vor folosi 
sufletului tău. 

- Şi cine eşti tu care vrei să-mi spui lucruri ce vor fi de folos sufletului meu? a întrebat sfântul. 

- Eu sunt arhanghelul lui Dumnezeu . Care m-a trimis să-ţi aduc veşti. Fii brav, ai curaj şi bucură-te, căci un 
tron a fost pregătit pentru tine şi o coroană de flori care va dăinui pentru veşnicie. Este timpul să părăseşti acest 
loc şi să mergi în lume, pentru ca multe suflete să se folosească. De aceea, Dumnezeu lasă acest izvor din care 
bei tu să fie uscat, pentru că El doreşte să te trimită de aici. 

- Cine sunt eu, cel mai nevrednic dintre toţi, că un înger al lui Dumnezeu a venit la mine? a întrebat sfântul. 

- Nu te mira, 1-a asigurat falsul înger. Ai întrecut pe sfinţii şi profeţii vechi, cum ar fi Moise şi Ilie, Daniel şi 
Iov . Du-te şi predică lumii. Dumnezeu îţi porunceşte aceasta, ca mulţi să se folosească. 

- Dacă nu doreşte Doamna mea, Preasfânta Născătoare de Dumnezeu , care m-a adus aici, ajutorul meu, ca şi 
Sfântul Nicolae . eu nu părăsesc acest loc. 

Din nou, la auzul numelui Maicii Domnului, demonul a dispărut imediat. 

In aceeaşi noapte, Maica Domnului , protectoarea şi supraveghetoarea Muntelui Athos . şi Sfântul Nicolae au 

venit la el, după ce a înfruntat o ispită aşa de mare, şi i-au spus: 

- Petre, să nu-ţi fie frică de felul convingător al diavolului. Tu trebuie să ştii că Dumnezeu este cu tine. 
începând de mâine dimineaţă vei fi hrănit cu hrană cerească. 



**=): 



Sfântul Maxim Kafsokalivitul îi spunea Sfântului Grigorie Sinaitul: 

- Duhul rău al înşelăciunii, când vine la un om, îi tulbură mintea şi-1 face nebun, îi îngreunează inima. El face o 
persoană să fie laşă, să fie fricoasă, să deznădăjduiască şi să fie plină de aroganţă. El face ochii persoanei 
sălbatici, tulbură mintea, produce fiori prin trup. Lumina nu apare strălucitoare, ci roşie. Mintea devine 
demonică. Duhul rău îl încurajează pe om să hulească. Oricine e posedat de un astfel de duh demonic e mânios 
şi devine nebun. Nu e nici umilinţă, nici jale adevărată cu lacrimi în el. Se laudă cu toate realizările sale şi caută 
să fie lăudat şi cinstit. El se lasă târât de patimile sale. îşi pierde mintea şi e cu totul distrus. 



Sfântul Nicodim Aghioritul a fost ispitit deseori, în felurite feluri, de duhurile rele, fie direct de ele, fie prin 

oameni. Iată ce a scris biograful său, monahul Eftimie, despre atacul duhurilor rele ce aveau scop de a-1 tulbura 

şi speria pe sfânt: 

„Să nu crezi că a câştigat toate acestea fără greutăţi şi ispite de la duşmanii văzuţi şi nevăzuţi. în ceea ce-i 

priveşte pe cei văzuţi, cel mai bine este să-i iertăm şi să-i lăsăm la mila lui Dumnezeu . . . 

Când a ajuns prima dată în Sfântul Munte , binecuvântatul Nicodim era atât de fricos, încât lăsa uşa chiliei 

deschisă înainte de a merge la culcare, căci se simţea liniştit, ştiind pe alţii înjur, sau aşa gândea el. Dar când a 



mers în pustiu, a devenit atât de curajos, încât de fiecare dată când scria noaptea, iar diavolii erau afară, la 

geamul chiliei lui, şoptind, el continua să scrie fără frică. Câteodată chiar râdea de şmecheriile lor. 

într-o noapte, când locuia pe insula Skiropoulos, diavolii au făcut un zgomot atât de puternic, încât, pentru o 

clipă, el a crezut că peretele chiliei se va dărâma. Dar dimineaţa el a văzut că toate erau la locul lor. Acelaşi 

lucru i s-a întâmplat şi când era la un alt schit . Atunci a încercat din răsputeri să audă ce spuneau diavolii, dar 

nu a putut să audă nici un lucru. Numai o dată i-a înţeles, spunând: «El, cel care scrie». 

Altădată, ei ciocăneau în uşa chiliei lui. De fiecare dată ciocăneau de două ori. Odată, în timp ce traducea 

Psalmul 33, la versetul unde se spune «Străjui-va îngerul Domnului împrejurul celor ce se tem de El şi-i va 

izbăvi pe ei», au făcut un asemenea zgomot, ca şi când o întreagă armată mărşăluia spre chilia lui cu mare forţă. 

Şi, într-adevăr, în acest timp, lângă chilie s-a prăbuşit un zid de stâncă". 



*** 



în decursul anului 1925 a venit la Mănăstirea Dionisiu un om posedat de diavoli. După Vecernie, în camera lui 

a început să cânte în gura mare şi să danseze în mod nebunesc, tropăind cu picioarele pe podea, până când a 

leşinat. 

Părinţii au fost nevoiţi să-i lege mâinile şi picioarele, pentru a-1 forţa să se odihnească. El se elibera de parcă ar 

fi fost legat cu o aţă. 

într-o zi, un călugăr înţelept 1-a legat cu metaniile şi diavolul din acel om striga: «Călugăre, leagă-mă şi-ţi voi 

arăta unde se vor duce aceste metanii». Şi, într-adevăr, două ore mai târziu, omul posedat s-a dezlegat şi 

metaniile au fost găsite în grădină. 

într-o altă zi, după ce omul a dansat până la oboseală, părintele Visarion a alergat cu o cană plină cu apă ca să-i 

dea de băut. în această apă, părintele adăugase şi puţină Aghiazmă. «Vino, Yannakis, fiul meu, i-a spus lui, 

vino şi bea puţină apă rece». Pentru că nu mai putea respira şi era foarte însetat, posedatul a început să bea. 

însă, după câteva clipe, a simţit că îi arde gâtul şi a spus: «Călugăre, m-ai ars» şi ţipa şi scuipa apa din gura lui. 

Ce minune! Toţi se minunau de lucrarea divină pe care o are Aghiazmă. După aceea, i s-a dat apă obişnuită, pe 

care a băut-o cu mare poftă. I-au citit rugăciuni de exorcizare timp de o lună, şi după ce a fost eliberat de duhul 

rău, a plecat de la mănăstire. 

Odată, l-au întrebat pe diavol: 

- De ce îţi este mai mult frică? De Aghiazmă, de Anaforă sau de Sfânta împărtăşanie ? 
Iar diavolul a răspuns: 

- Dacă aţi cinsti cum se cuvine Sfânta împărtăşanie pe care o primiţi în Biserică, nimeni dintre noi nu v-ar 
putea face rău. 

- Yannis, de ce te temi de Sfânta împărtăşanie ? 

- Nu-1 întreba pe Yannis, lasă-1 în pace. Ascultă-mă pe mine şi ce-ţi spun eu. Nu Yannis este cel ce-ţi vorbeşte 
ţie. Dezleagă-mă, ca să mă pot scufunda în mare, şi în curând voi fi în Atena! 



*#* 



Un frate începător din schitul ivirit Sfântul Ioan Botezătorul, de la chilia lui Ioasaf, deşi primea Sfânta 
împărtăşanie des, el vedea demoni. îi apărea o pisică sălbatică în faţa ferestrei chiliei, gata să-1 atace. El şi-a dat 
seama că aceste apariţii erau demonice. Părinţii l-au întrebat dacă nu cumva uitase să-şi spovedească vreun 
păcat. El a recunoscut că a ezitat să spună că atunci când trăia în satul lui, omorâse pe cineva neintenţionat. N-a 
spus despre aceasta de frică să nu fie acuzat de crimă şi să fie judecat. Imediat ce s-a spovedit, apariţiile 
diavoleşti au încetat să mai apară. 



într-o seară, chilia Sfântului Siluan Atonitul s-a umplut cu o lumină deosebită. A trecut prin întreg trupul său, 
astfel încât a devenit transparent şi el a putut să vadă totul înăuntrul pieptului său. I-a venit gândul să accepte 
aceasta ca pe harul lui Dumnezeu . Dar aceasta era tulburător şi el se tot întreba de ce nu era un simţământ de 
pocăinţă în el. El chiar a izbucnit în râs pe când se ruga. Şi-a lovit fruntea cu pumnul, s-a oprit din râs, dar 
starea de pocăinţă nu a venit. Apoi şi-a dat seama că starea aceasta nu era de la Dumnezeu . Scurt timp după 
aceasta, el a văzut duhurile rele în faţa lui şi au început să vorbească cu ele ca şi cu nişte fiinţe umane. Ele i-au 
spus: «Acum eşti un sfânt», sau: «Nu te vei mântui niciodată». Când i-a întrebat de ce spun lucruri 
contradictorii, ei au răspuns: «Noi nu spunem niciodată adevărul». 



* * * 



Un bătrân spunea: 

- Chiar şi în Muntele Athos diavolul găseşte o cale ca să ne prindă. . . El reuşeşte să înşele mai ales oameni 
tineri. Chiar şi într-o familie creştină ei pot pierde sensul a ce înseamnă familia. Peste tot este la fel. Călugării 
încearcă să facă lucrurile bune, dar. . . 



Un bătrân spunea unui călugăr începător: 

- Diavolul are un singur scop: să te scoată din «cuibul tău» (din obştea monahală). Când a reuşit acest lucru, 

restul e uşor. 

Nu lăsa ca încrederea şi dragostea pentru părintele tău să fie eliminată. Pentru că dacă vei face astfel, aceasta te 

va opri să-ţi continui lupta şi vei fi înfrânt. întotdeauna să-ţi aminteşti aceste două cuvinte de ordine: 

«Binecuvintează-mă» şi «iartă-mă». Când eşti mustrat, spune: «Să fie binecuvântat». Când ţi se dă o poruncă, 

întotdeauna să te gândeşti: «Cel ce porunceşte e de asemenea răspunzător». în acest fel vei fi un călugăr fără 

griji, liniştit, înţelept, ascultător. 



*** 



Ascetul Nicodim de la Kafsokalivia (1807-1867) s-a nevoit mult. Se hrănea numai cu pâine şi niciodată nu a 

mâncat legume. 

Diavolul , care e plin de invidie şi duşmanul tuturor oamenilor buni, i-a întins multe curse. I se arăta cu iluzii şi 

apariţii luminoase, dar Nicodim întotdeauna ieşea învingător în luptă, pentru că avea un părinte duhovnicesc 

experimentat care să-1 călăuzească. 

Odată a fost blocat de zăpadă în chilia sa mai mult timp, încât a folosit toată pâinea uscată şi nu mai avea ce să 

mănânce. Atunci i s-a arătat diavolul , ca Sfânta Treime, într-o lumină strălucitoare şi i-a spus: «Eu sunt Sfânta 

Treime, închină- te în faţa mea şi te vei umple de har şi vei avea nişte mâncare». în acelaşi timp mese pline cu 

multe mâncăruri îmbietoare au apărut înaintea călugărului, răspândind arome ce-1 ispiteau. Atletul lui Hristos , 

Nicodim, a îngenunchiat şi 1-a rugat pe Dumnezeu să-1 izbăvească de această ispită. 



Un evlavios ascet locuia în Schitul Kafsokalivia . Odată el a auzit o bătaie în uşă. Era cineva îmbrăcat ca un 
călugăr şi cu un rucsac în spate, plin cu pâine uscată, de care mâncau toţi asceţii. 

- Cine eşti? 1-a întrebat evlaviosul părinte. 

- Sunt un duhovnic de la Sfânta Ana. 

- Dacă eşti monah şi mai ales părinte duhovnicesc, fă o închinăciune. 

Imediat ce străinul a auzit aceste cuvinte, a dispărut (deoarece era un demon) şi a lăsat în urma lui un miros 
urât, care a ţinut trei zile. Ar trebui să menţionăm aici că diavolul nu face închinăciuni, nici nu I se închină lui 
Dumnezeu. 



* * * 



Un părinte spunea: 

- Un călugăr se aseamănă cu un peşte mic, agitat. El ştie cum să scape din lume, ca micul peşte care ocoleşte 

momeala ascunsă într-un cârlig ucigător. 



Vrednicul de pomenire părinte Gavriil . egumenul de la Dionisiu, ne spunea mereu această poveste: 
„In 1910, cu harul lui Dumnezeu , eu, cel mai mic dintre toţi, am venit în acest loc sfânt, pentru a deveni 
călugăr. Ceea ce am de gând să vă spun s-a întâmplat nu cu mult înainte de a veni. Am întrebat despre aceasta şi 
toţi mi-au spus acelaşi lucru, de vreme ce era o întâmplare rară şi originală. Iată ce mi s-a spus: 
Cu patru ani înainte a fost o persoană cu înfăţişare blândă ce venise aici din Salonic. El era plăcintar, unicul fiu 
la părinţi, şi venise la Sfântul Munte pentru a se călugări. Numele lui era Atanasie . 

La puţin timp după ce a devenit frate începător, a fost trimis la metocul nostru «Monoxilitis», care este situat în 
interiorul Muntelui Athos , unde era obişnuit să se lucreze şi să se înveţe cum să se postească şi cum să se 
urmeze toate slujbele. In felul acesta, el s-a pregătit pentru asceza aspră practicată în mănăstirea noastră. într-o 
zi, după ce a ajuns acolo, îndată după ce fraţii au venit de la biserică şi se pregăteau ca să înceapă munca, în 
timp ce stăteau pe balconul metocului, au fost aruncate pietre spre ei, venind din direcţia pădurii apropiate. 
Nimeni nu a fost rănit, nici clădirile şi mobilierul stricate. 

La început, ei au crezut că cineva aruncă cu pietre din glumă, dar când plecau la muncă şi-au dat seama că 
atacul continua. Atunci toţi au fugit înapoi la metoc, speriaţi, suspectând un joc murdar al oamenilor sau al 
demonilor. Au mers la biserică şi au început să se roage lui Dumnezeu şi Maicii Domnului ca să-i mântuiască. 
Cât timp au fost în biserică, atacul a încetat, însă imediat ce au ieşit afară, pietrele au început să zboare spre ei 
din nou. Pe lângă toată această confuzie demonică, câinele lor a fost deodată aruncat de pe un balcon de trei 
metri de la pământ de o putere nevăzută. De asemenea, au fost aruncate multe obiecte incasabile, scăunele de 
lemn, culioanele monahilor şi altele, toate părând a se mişca singure şi a cădea de pe balcon. Călugării speriaţi 
stăteau adunaţi în jurul evlaviosului părinte Marcu , fost egumen, şi şi-au petrecut majoritatea timpului în 
biserică, cunoscând că toate acestea erau un atac demonic. Ca să se asigure pentru ultima dată că aceasta era 
situaţia cu adevărat, administratorul şef al mănăstirii, Porfîrie, 1-a trimis pe unul din călugări, pe jos, la Karyes 
ca să ceară ajutor de la paza locală. Când au sosit trupele de pază, încă mai veneau pietre din direcţia pădurii. 
Au pornit să cerceteze zona şi chiar au tras câteva focuri, dar fără rezultate. Au fost de acord că demonii îi 
atacau şi au plecat. 

In cele din urmă, fratele Atanasie , care a fost amintit mai devreme, a destăinuit părinţilor că atacul era îndreptat 
împotriva lui din cauza preocupării faţă de vrăjitorie a părinţilor lui şi de viaţa lui anterioară, plină de păcat. El a 



spus că de două zile a avut un sentiment apăsător, şi ca să-i convingă pe părinţi că ceea ce spune este adevărat, 

le-a cerut să fie lăsat să meargă la bisericuţa Sfântului Artemie , care nu era departe de metoc. De îndată ce a 

început să meargă în acea direcţie, toate pietrele au început să cadă asupra lui şi în jurul lui, fără să-i facă vreun 

rău. 

După aceasta, ceilalţi călugări l-au lăsat pe Atanasie să stea singur în biserică, în timp ce ei au plecat la treburile 

lor obişnuite. 

Administratorul şef a scris mănăstirii principale, explicându-le ce se întâmplase şi cerându-le să trimită o barcă 

şi să-1 ia înapoi, aşa încât toţi ceilalţi din metoc să fie eliberaţi de tulburarea demonică. 

Cererea a fost împlinită, dar de îndată ce Atanasie a început să meargă spre ţărm ca să intre în barca ce-i fusese 

trimisă, atacul a început din nou. Ca să-i consoleze pe vâslaşi, administratorul a trebuit să-i trimită cu ei atât pe 

părintele Marcu . cât şi pe părintele Isaac . In ciuda acestora, pietrele au continuat să cadă până ce ei au fost în 

largul mării. Din fericire, ele cădeau în jurul bărcii, fără să rănească pe cineva. In aceste împrejurări au ajuns la 

mănăstire. 

La început, din cauză că nici o piatră nu a căzut la sosirea lor, nici în drum spre mănăstire, unii dintre călugări 

au început să râdă de ei, spunând că au fost înşelaţi. Deodată cinci sau şase pietre foarte mari au căzut din turnul 

apropiat, ceea ce i-a convins pe toţi că nu era de râs, ci o problemă serioasă. 

Consiliul mănăstirii a hotărât să-1 trimită pe frate la părintele duhovnic Sava . un fost vieţuitor al mănăstirii, care 

era acum la Sfânta Ana, sperând că va fî în stare să aibă grijă de el. A doua zi l-au dus acolo. 

Acest mare ascet, deşi foarte bătrân, a simţit o milă adâncă pentru fratele în suferinţă. El a postit şi s-a rugat o 

săptămână întreagă. Ca urmare, el şi călugării lui au suferit mult, nu numai pentru că erau atacaţi cu pietre 

uriaşe care cădeau de deasupra chiliei lor în mare cu un zgomot puternic, dar şi pentru că tăcutul Atanasie a 

devenit violent şi hulitor şi-i ataca verbal pe ceilalţi călugări, şi mai ales pe părintele Sava . La un moment dat ei 

au trebuit să-1 lege, ca să nu se sinucidă. 

In cele din urmă, rugăciunea omului drept a câştigat asupra răului. In timp ce evlaviosul părinte se ruga cu 

lacrimi în ochi, avertizându-1 pe diavol să-1 părăsească pe începător, el a văzut un demon sub formă de vulpe 

ieşind din gura începătorului. Ea a stat la intrarea chiliei şi-1 privea pe bătrân cu mânie, scrâşnind din dinţi, apoi 

a dispărut. Imediat, începătorul a căzut în genunchi în faţa bătrânului, plângând şi mulţumindu-i că a fost 

eliberat şi salvat de o povară insuportabilă. 

Bătrânul 1-a ţinut pe începător lângă el câteva zile, apoi 1-a trimis la alt părinte duhovnicesc în Schitul 

Kutlumuş, unde a fost tuns monah cu numele de Avacum. L-am întâlnit pe Avacum în Karyes, unde-şi folosea 

îndemânarea sa de plăcintar, ca să câştige ce era necesar pentru viaţă. 

Cei ce se nevoiau împreună cu el au spus că era un ascet aspru, ce purta lanţuri pe sub haine, urmând exemplul 

părinţilor din vechime. Ajungând la o vârstă înaintată şi nefiind în stare să se îngrijească singur, s-a întors la 

biserica principală a Kutlumuşului şi acolo, lângă grajdul mănăstirii, într-o chilie mică, a adormit în Domnul cu 

câţiva ani în urmă. 



*#* 



Părintele Simeon a plecat să locuiască în aceeaşi peşteră, lângă Sfânta Ana Mică, unde locuise şi părintele Iosif 
Isihastul împreună cu ucenicii săi. 

într-o zi, un tânăr care de abia sosise în Athos cu nădejdea de a se călugări, a venit să-1 viziteze. Părintele a fost 
bucuros să-1 vadă şi şi-a exprimat bucuria că atât de mulţi tineri veneau pe Munte ca să devină monahi, urmând 
exemplul părinţilor bătrâni. 

- Fratele meu, i-a spus lui, indiferent ce-ar fi, niciodată să nu-ţi ţii ascunse gândurile de părintele tău 
duhovnicesc. Să ai încredere deplină în el, altfel vei fî în pericol, aşa cum am fost şi eu odată. 

- Ce s-a întâmplat? a întrebat tânărul. 

- După ce am plecat din lume şi am devenit rasofor3 1 (Literar, cel care poartă haină monahală se numeşte 
rasofor; cu alte cuvinte, este călugărul începător.), am vrut să fiu isihast imediat, să trăiesc liniştit în rugăciune , 
aşa cum au făcut marii părinţi. Aşa că am venit în acest loc mic, unde nu este apă, fără să ascult sfatul mai 
multor părinţi, şi mai ales al părintelui meu duhovnicesc M. Văzându-mă că insist să plec, în cele din urmă el 



mi-a spus: «Du-te, de vreme ce insişti. Dar să vii să mă vezi ca să-mi spui gândurile tale». 

Chiliile noastre erau numai la douăzeci de minute de mers pe jos depărtare. într-o zi, după ce-mi terminasem 

pravila şi stăteam pe patul meu de lemn, am auzit nişte femei râzând şi vorbind. Curând după aceea am văzut 

patru femei tinere privindu-mă prin geam. Am devenit neliniştit. «Unde sunt eu? m-am gândit. In Pireu sau în 

Muntele Athos ?». Au început să râdă într-un mod tulburător. Prima a spus: 

«— Este foarte chipeş! 

- Ce prost e, a spus a doua, a venit aici să se facă monah. Mi-ar place să mă căsătoresc cu el. 
Cea de-a treia a întrerupt-o, spunând: 

- Nu! Eu mă voi căsători cu el. Tu eşti urâtă. 

- Iţi pierzi timpul, a adăugat cea de-a patra, pentru că el va muri peste 40 de zile, înainte de a primi Marea 
Schimă». 

Apoi ele au dispărut. La aceste aparente cuvinte profetice am început să mă îngrijorez şi să-mi plâng apropiata 

moarte. Dar nu am plecat să spun această întâmplare duhovnicului meu. 

Cea de-a 40-a zi a venit. Aşteptam neliniştit miezul nopţii şi am început să strig cu durere: «Doamne Iisuse 

Hristoase, miluieşte-mă! Iartă-mă, Dumnezeul meu! Nu mai am timp să primesc Marea Schimă. . .». A bătut 

ceasul de ora 12 şi aşteptam din clipă în clipă să vină moartea. Dar nu s-a întâmplat nimic. M-am ciupit să văd 

dacă mai trăiesc. Atunci mi-am dat seama că fusesem înşelat. M-am sculat repede şi am alergat la părintele 

duhovnic. 



*#* 



Un părinte spunea: 

- Diavolul nu respectă pe nimeni, fie preot, fie episcop, fie patriarh. 



Un pustnic mi-a povestit acestea despre acţiunile duhurilor rele: 

Odată, când era în schitul său şi se ruga, deodată a strălucit o lumină în faţa lui. El nu a dat atenţie la aceasta şi a 
continuat să se roage mai intens. Atunci doi demoni au apărut sub formă de ţigani care se jucau şi se loveau 
unul pe celălalt. Aceasta s-a întâmplat atât de repede, încât pustnicul nu s-a putut abţine, ci a izbucnit în râs. 
Duhurile rele folosesc tot felul de înşelăciuni. Câteodată ei creează imagini obraznice sau se schimbă, ca să pară 
îngeri de lumină. Astfel au apărut ei în faţa unui pustnic contemporan în timp ce se ruga; era noapte iar el a 
auzit voci puternice, tobe răsunând şi dans. S-a sculat ca să vadă ce s-a întâmplat. N-a văzut nimic. Era 
diavolul . De-abia s-a aşezat pe scăunel din nou, ca să-şi continue rugăciunea, când deodată camera a fost 
umplută de lumină. Acoperişul chiliei sale era ridicat. El a crezut că lumina ajungea până la cer. Unde se 
termina lumina, a apărut faţa unui om, ca a lui Hristos . El a putut să vadă numai jumătate din faţă, dar fiindcă se 
uita la el, a auzit o voce interioară spunându-i: 

- Ai fost binecuvântat ca să-L vezi pe Hristos ! 
Răspunsul său imediat a fost gândul: 

- Cine sunt eu, nevrednicul, ca să-L văd pe Hristos ? Şi şi-a făcut cruce . 
Imediat vedenia a dispărut, iar acoperişul chiliei a revenit la loc. 



*** 



Sfântul Maxim Kafsokalivitul îi spunea Sfântului Grigorie Sinaitul: 

- Când Duhul Sfânt sălăşluieşte într-o persoană, gândurile îi sunt adunate. Acea persoană e cu grijă şi smerită. 
Ea îşi aduce aminte de moarte, de păcatele sale, de judecata de apoi, de iadul veşnic. Ea devine sensibilă la 
lucrurile sfinte. Ochii îi sunt umpluţi de lacrimi şi linişte. Cu cât vine mai mult la el harul lui Dumnezeu , cu atât 
mintea îi este mai odihnită şi sufletul mângâiat de patima lui Hristos şi de marea Lui dragoste pentru omenire. 
Mintea, în această stare, intră în tărâmul adevăratelor vedenii şi înţelege puterea uluitoare a lui Dumnezeu , Care 
numai cu un singur cuvânt a adus universul din nefiinţă la fiinţă. în acelaşi timp mintea este în admiraţie pentru 
atotputernicia lui Dumnezeu , prin care El guvernează toate, şi copleşită de neputinţa de a înţelege Sfânta 
Treime şi imensitatea Jertfei dumnezeieşti. Mintea e ridicată deasupra simţurilor materiale, e iluminată şi 
umplută cu cunoştinţa divină. In această lumină dumnezeiască, luminoasă, inima se linişteşte, se înseninează şi 
e plină de roadele Sfântului Duh: bucurie, pace, răbdare, bunătate, dragoste, smerenie şi multe altele. Atunci 
sufletul omului e în fericire deplină. 



Un binecunoscut pustnic contemporan ne povestea acestea: 

- Când un om primeşte harul dumnezeiesc din belşug, el nu îl poate lua totul deodată. Este cutremurat de el, ca 

şi cum i-ar fi trecut curent electric prin trup. El nu poate îndura atâta har divin. Atunci sunt lacrimi, fericire, 

bucurie nepovestită, schimbare şi dragoste dumnezeiască. 

Toată noaptea am avut sfintele moaşte ale Sfântului Arsenie pe pat şi m-am rugat. Deodată a apărut diavolul . 

M-a apucat şi m-a trântit la pământ, ţipând: «Ce-i cu acest craniu?». Atunci am strigat: «Sfinte al lui 

Dumnezeu , ajută-mă!». Diavolul a dispărut şi eu am fost umplut de o bucurie de nedescris. 

Când dimineaţa a venit cineva să mă viziteze, a fost surprins cât îmi era de schimbată faţa de prezenţa harului 

dumnezeiesc. 

CAPITOLUL XVIII - Despre cele de pe urmă 

Capitolul precedent 
Următorul capitol 

O profeţie recunoscută ca fiind a Sfântului Nil, un ascet din Muntele Athos . care a trăit cu 600 de ani în urmă, 
ne povesteşte despre venirea lui Antihrist şi despre oamenii care vor trăi în ultimele zile: 
In jurul anului 1900 lumea va începe să fie de nerecunoscut. Când se va apropia venirea lui Antihrist , mintea 
omului va fi în întuneric, din cauza patimilor trupeşti, şi atât necuviinţa, cât şi nelegiuirea vor creşte. Atunci nu 
vom mai recunoaşte lumea. înfăţişarea oamenilor se va schimba şi nu vei fi în stare să deosebeşti o femeie de 
un bărbat, din cauza modului ruşinos de a se îmbrăca şi din cauza părului. Oamenii vor fi înşelaţi de Antihrist şi 
ei vor fi mai răi decât animalele sălbatice. Părinţii şi bătrânii nu vor mai fi respectaţi, iar dragostea va dispare. 
Conducătorii creştinilor, arhiereii şi preoţii, vor fi oameni încrezuţi (numai cu câteva excepţii), cu totul 
necunoscători a ceea ce este bine şi ce este rău, şi astfel toată Tradiţia Bisericii şi a creştinilor se va schimba. 
Printre oameni nu va mai fi evlavie, ci va domina imoralitatea. Minciunile şi dragostea de bani va creşte pentru 
cei mai mulţi, precum şi supărarea la cei ce adună bogăţie. Prostituţia, adulterul, păcatele homosexuale, hoţiile 
şi crimele vor ajunge la cel mai înalt nivel. Omul va fi lipsit de harul lui Dumnezeu primit la Botez şi-şi va 
pierde mustrarea de conştiinţă. 

Nu vor mai fi conducători evlavioşi ai Bisericii şi cât de trist va fi pentru creştinii care vor trăi în acel timp, 
care-şi vor pierde credinţa complet, pentru că nu va mai fi nimeni care să-i îndrume. Atunci ei vor pleca din 
lume spre locurile sfinte, ca să caute mângâiere duhovnicească pentru durerile lor, şi peste tot vor fi numai 
greutăţi şi neplăceri. 

Şi toate aceste lucruri se vor întâmpla pentru că Antihrist va controla întreaga lume, dând semne false ca să-i 
înşele pe toţi. Satana va da o anume înţelepciune pervertită pentru invenţia lucrurilor, încât oamenii vor fi 
capabili să vorbească unul cu altul de la un capăt al lumii la celălalt. De asemenea, oamenii vor zbura ca 
păsările prin aer şi vor călători pe sub apă ca peştii. 



Cu aceste lucruri, oamenii vor locui în confort, fără să-şi dea seama că Antihrist îi înşeală pe ei, făcându-i să 
creadă că, dacă au toate cunoştinţele ştiinţifice, nu au nevoie să creadă în Dumnezeu , Cel întreit în Persoane. 
Atunci, mult-Milostivul Dumnezeu , văzând distrugerea fiinţei umane, va scurta timpul, pentru a-i salva pe cei 
puţini credincioşi rămaşi şi pe care Antihrist nu a reuşit să-i înşele. Şi, deodată, sabia cu două tăişuri va cădea 
să-1 ucidă pe înşelător şi pe ucenicii săi. 



Un ascet bătrân a spus despre timpurile de la sfârşit şi Antihrist : 

- El a început să lucreze. 666 a venit. Va încerca orice, ca să-i facă pe toţi să primească numărul. Aceste lucruri 
vor avea loc treptat. 

CAPITOLUL XIX - Despre recunoştinţă şi despre gândurile bune 

Capitolul precedent 
Următorul capitol 

Un părinte cu discernământ şi îndrumător a spus: 

Odată, o cunoştinţă a venit să mă vadă, fiind într-o stare mizerabilă. El îşi construia o casă într-un loc foarte 
liniştit din oraş. în curând, nişte oameni au deschis un garaj lângă casa lui. Apoi, mai în jos, a fost construită o 
autostradă. Vis-a-vis s-a deschis un club de noapte. In curând omul nu a mai putut să doarmă deloc. 

- Ce pot să fac, părinte? m-a întrebat. Să-mi construiesc altă casă? Cum aş putea? 
El avea cinci copii. Nu e uşor să construieşti altă casă. 

- Ce să facem? Nu mai e odihnă pentru noi acolo. 
Astfel era problema lor, încât toată familia lua calmante. 

- Ascultă, binecuvântate, am spus eu. Tu nu te confrunţi duhovniceşte cu problema. Să presupunem că acolo a 
început un război şi eu ţi-am spus că, dacă stai în acea casă îţi voi garanta că nu ţi se va întâmpla nimic; dacă ai 
vrea să ieşi afară, nimeni nu te va deranja şi nici măcar o bombă nu va cădea pe casa ta. Ce-ai spune? Probabil 
că aceasta ar fi cea mai mare binecuvântare în asemenea situaţie. Şi ai spune: «Ce binecuvântare este aceasta, 
Domnul meu! Lumea întreagă este distrusă şi mie mi se garantează viaţa!». Cu siguranţă că ai considera aceasta 
ca o mare binecuvântare. Acum să ai alt gând bun, de această dată despre situaţia curentă şi să spui: 
«Mulţumesc lui Dumnezeu ! Cel puţin nu sunt tancuri blindate care să meargă pe aici. . . vedem numai nişte 
maşini. . . nu convoaie blindate. Unii oameni merg ca să aibă grijă de afacerile lor. Nu este război! Ce 
binecuvântare! Mulţumesc lui Dumnezeu !». Să dai mereu mulţumire. Pentru că dacă nu gândim pozitiv şi nu 
avem pace înăuntru nostru, nu trebuie să ne păcălim că dacă mergem într-un loc liniştit, vom avea atunci pace. 
Chiar şi acolo ispitele se vor aduna în jurul nostru ca şacalii, ca să urle noaptea. De fapt, şacali adevăraţi ar 
putea să se adune. De ce? Pentru că întotdeauna vom avea ispite. In timpul zilei, de exemplu, dacă în locul 
nostru liniştit avem un copac, se vor aduna greierii. Atunci aceste ispite ne vor înşela ca să folosim un băţ, 
pentru a împrăştia insectele, sau pietre, pentru a îndepărta şacalii! Trebuie să înfruntăm întotdeauna orice 
situaţie cu gânduri bune! 



*** 



Un părinte spunea: 

Odată eram într-un autobuz. Ce situaţie! Cineva i-a cerut şoferului să dea mai încet radioul. «Avem un preot 
printre noi», a spus el, fiindcă mă observase. Şoferul 1-a dat mai tare. Eu spuneam rugăciunea lui Iisus . 
Persoana care vorbise a vrut să mă ajute, dar i-am spus: «Nu mă deranjează», fiindcă mă gândeam: dacă, 
Doamne fereşte, ar fi fost un accident şi s-ar fi scos oamenii din autobuz - unul cu piciorul rupt, altul rănit la 
cap, altul plângând, şi poate chiar un copil mic rănit -, cum aş fi putut să îndur o asemenea imagine? 



«Mulţumesc lui Dumnezeu , mi-am spus, toţi de aici sunt bine şi pot chiar să cânte!». 

Astfel zgomotul de acolo a devenit tonul de bază pentru rugăciunea mea. Ei se comportau cum doreau, iar eu 

mă simţeam bine. 

Nu este o altă cale de a înfrunta toate situaţiile decât o atitudine pozitivă, încercând să te pui în locul celeilalte 

persoane. De altfel, noi încercăm adesea să avem felul nostru de a fi şi lumea devine o casă de nebuni. 

Când o persoană se pune în locul alteia, lucrurile revin la ordine. Ia de exemplu o femeie bătrână şi nora sa. Cea 

mai tânără ar trebui să se pună în locul celei bătrâne şi să spună: «Cum aş vrea eu să fiu tratată? Când o să fiu 

bătrână, pisăloagă, aş vrea eu ca nepoţii mei să râdă de mine? Şi nora mea să mă certe? Mi-ar place aceasta? 

Deci cum ar trebui să mă comport cu soacră-mea?». 

De asemenea, ar trebui să ştii că dacă cineva nu se comportă duhovniceşte, atunci legile duhovniceşti intră în 

vigoare şi acela va trebui să plătească pentru toate. Dumnezeu îngăduie aceasta datorită dragostei Lui, ca noi să 

plătim pentru toate în această viaţă! 



Un ascet spunea: 

Să ai încredere în Dumnezeu şi în părinţii tăi duhovniceşti. Fii ascultător când îţi vor cere să faci aceasta sau 

cealaltă şi vei fi liniştit. In timpul cât te-ai încrezut în tine ce ai câştigat? încrederea în sine e un mare obstacol 

pentru harul divin. 

Să nu ai încredere în raţiunea ta. Să ai gânduri smerite şi Dumnezeu , pentru smerenia ta, te va ocroti şi vei trăi 

bucuria şi pacea Lui. Progresul nostru duhovnicesc depinde de noi. Dacă nu facem lucrurile bune, nici marele 

Antonie , nici marele Varsanufie nu ne pot mântui. Dumnezeu e obligat faţă de noi când ne încredem deplin în 

El. 

Oricine are gânduri bune e sănătos duhovniceşte. 

In timpul ocupaţiei germane, copiii mici din sate trăiau cu turtă de mălai şi obrajii lor erau trandafirii, pentru că 

indiferent ce mâncau, totul era asimilat în sânge. Din contră, copiii oamenilor bogaţi, chiar dacă mâncau pâine 

bună cu unt şi marmeladă, erau palizi şi bolnavi. La fel este şi cu lucrurile duhovniceşti. Dacă gândim smerit şi 

curat, fără răutate, atunci vom fi sănătoşi duhovniceşte. 



*** 



Un părinte spunea: 

Hai să construim o fabrică de gânduri bune. Dacă o fabrică produce gloanţe şi o aprovizionăm cu fier, va face 
gloanţe. Dacă o fabrică face potire şi o aprovizionăm cu aur, va produce potire din aur. Dacă o aprovizionăm cu 
fier, va face potire din fier. Ce gânduri vom pune în minte, aceea vom obţine. 



Un părinte spunea: 

Durerile, necazurile, curăţă şi lustruiesc omul. Nu e nimic mai mare decât aceasta, nici chiar rugăciunea lui 

Iisus nu e mai mare. 

Părintele Tihon spunea că rugăciunea «Doamne Iisuse Hristoase, miluieşte-ne pe noi» valorează o sută de 

drahme, dar «Slavă lui Dumnezeu » valorează o mie. 

Prin aceasta a vrut să spună că lauda adusă lui Dumnezeu e mai valoroasă decât orice altceva, pentru că, de 



multe ori, oamenii spun Rugăciunea lui Iisus când au nevoie de ceva; dar când cineva, fiind în suferinţă, îl 
slăveşte pe Dumnezeu , aceasta este o nevoinţă. 



*** 



Un ascet aghiorit, care îl slăvea neîncetat pe Dumnezeu , spunea: 

- Noi toţi suntem păcătoşi. Ar trebui să ne înfruntăm păcătoşenia. Ar trebui să ne gândim: Ce a făcut Dumnezeu 

pentru noi? Şi ce facem noi pentru Dumnezeu ? Gândind astfel, se va sparge chiar o inimă de granit. Gândeşte-te 

numai: Dumnezeu m-ar fi putut face un catâr şi aş fi fost încărcat cu 150 kg de lemne de către cineva fără 

judecată, şi aş fi fost lovit peste cap de către săteni. Şi mi-aş fi sfârşit zilele căzând într-un şanţ, şi aş fi fost 

mâncat de câini, iar trecătorii şi-ar fi ţinut nasurile din cauza mirosului urât pe care l-ar fi împrăştiat stârvul 

meu. I-am mulţumit eu lui Dumnezeu pentru ceea ce sunt? Nu, nu i-am mulţumit. 

M-ar fi putut face şarpe sau scorpion. Dar Dumnezeu , din marea Sa iubire, m-a făcut om. S-a jertfit pe Sine 

pentru mine. Cu numai un strop din Sângele dumnezeiesc a curăţit întregul neam omenesc. 



* * * 



Tot el a mai spus: 

- Un învăţător avea cinci sau şase copii. Nu avea încă 50 de ani. Una din fiicele lui avea ceva la unul din ochi. 
Au operat-o şi i-au găsit tumoare şi au fost nevoiţi să-i scoată ochiul! Toţi copiii de la şcoală râdeau de sărmana 
fetiţă. «Cum putea fi mângâiat acest copil?», m-am gândit eu. De vreme ce are numai 12 ani, ea ar fi capabilă să 
înţeleagă numai unele lucruri. Dar acest copil ştia despre ce mângâiere era vorba. Aşa că i-am spus 
învăţătorului, tatălui ei: 

- Dacă aceste suflete suferinde şi-ar înfrunta suferinţa cu măcar o singură doxologie, ele se vor alătura lui 
Pafnutie, mărturisitorul credinţei noastre, al cărui ochi a fost scos pentru dragostea lui Hristos . 

învăţătorul a înţeles aceasta şi a fost foarte fericit. Nu era o mângâiere falsă. Este un fapt. Şi-a dat seama că nu 
era o nedreptate. Dumnezeu nu e nedrept. Cine nu acceptă aceasta, ar putea spune: «Ce a făcut acest copil ca să 
merite o tumoare la ochi? Au operat-o şi copilul creşte cu un handicap». 

Dar eu cred - şi mi-ar fi imposibil să nu cred - că în ziua judecăţii acest copil, care a suferit atât de mult, va fi 
răsplătit de Dumnezeu . 



*#* 



Un părinte spunea: 

- Trăieşte întotdeauna lăudându-L şi slăvindu-L pe Dumnezeu . Cel mai mare păcat e nerecunoştinţa. Cel mai 
mare păcătos e omul nerecunoscător. 

CAPITOLUL XX - Despre evlavie, ordine şi corectitudine şi despre respectul faţă de 
părinţii mai bătrâni 

Capitolul precedent 
Următorul capitol 

Un ascet bătrân, cu multă experienţă, mi-a spus: 

- Părinţii din timpurile mai vechi erau evlavioşi, atenţi şi severi. Ei nu purtau grija înfăţişării exterioare, a feţii, 
a părului, neîngrijindu-se, nepăsându-le dacă faţa sau părul lor nu arătau bine. Rasele lor erau scurte. Ţineau 



capetele plecate cu evlavie şi respect şi evitau să privească direct la faţa cuiva. Ei erau sfioşi, nu vorbeau şi nici 

nu râdeau. în biserică purtau încălţăminte pe care o târâiau32 (Un fel de papuci.). 

Odată, călugărul Modest avea o pereche nouă de pantofi, care făceau zgomot când mergea. Ceilalţi monahi 1- 

au strigat şi i-au cerut să poarte pantofii noi acasă şi pe cei vechi la biserică. 

«Ii vedeam pe bătrâni şi ne temeam de ei», a spus un ascet, înţelegând prin teamă respect şi evlavie pentru ei. 

Aşa era atunci. Cum este acum? Ce timpuri sunt! 

Părintele Antonie Kafsokalivitul era un model desăvârşit de ordine şi corectitudine în regulile aghiorite. Era 

un monah evlavios, simplu şi smerit. El rostea mereu: « Dumnezeu să binecuvinteze», sau «Să fie 

binecuvântat», sau «Pentru rugăciunile Sfinţilor Părinţilor noştri. . .». întotdeauna purta rasa. Toţi bătrânii şi-1 

amintesc cu nostalgie. 



*#* 



Odată i-am cerut unui ascet care avea peste 80 de ani să ne spună ceva care să ne folosească despre părinţii din 

trecut. Atunci el a răspuns scurt: 

- Ce pot să vă spun? Părinţii din trecut erau diferiţi. Ei erau evlavioşi. 



*** 



Ce-i făcea pe ei să fie evlavioşi? 

Ei nu erau îndrăzneţi şi deschişi, ci smeriţi şi respectuoşi. Ei nu erau ipocriţi, prefăcuţi la vorbă, la mers, la 

şezut şi la înfăţişare, ci comportamentul lor era exemplar, fie că erau singuri, fie cu mai mulţi, în biserică, în 

timp ce cântau sau liturghiseau, sau când erau ocupaţi cu îndatoririle ascultării lor. Ei nu vorbeau prea mult, nici 

nu râdeau tare. Nu erau batjocoritori, nici nu doreau să fie observaţi. Supuşi şi tăcuţi, cu discernământ, sinceri, 

simpli, smeriţi, plăcuţi, iubitori. Cuvântul lor era sarea pământului şi era clar pentru oricine că viaţa lor era 

sfântă şi plină de Duhul Sfânt . Ei evitau familiaritatea, care e începutul îndrăznelii. Aveau un mod de a fi 

binecuvântat, echilibrat şi ordonat. 

Ne aducem aminte de părinţii din chinovii: tăcuţi, pătrunzători, cuprinşi de rugăciune şi vedere. Capetele lor 

erau adesea plecate şi nu numai în biserică, dar şi la masă, în timp ce mergeau sau când lucrau. 

Era un grup binecuvântat în Chilia Sfintei Treimi din Vigla. Evlaviosul părinte M. din Kerasia mi-a povestit 

despre acest grup. 

- Părintele lor Dositei era foarte aspru. Cel mai mare ucenic al său era Agatodor. Cel mai evlavios dintre toţi 

era părintele Acachie . ce avea o barbă care ajungea până la mijlocul său. Şi-a prezis moartea sa şi cea mai mare 

parte a timpului avea lacrimi de bucurie în ochii săi. Când avea vreun vizitator, el se aşeza cu mâinile 

încrucişate. Toţi erau respectuoşi şi tăcuţi. Numai cel mai mare vorbea: «Un om mort nu face nimic», spuneau 

ei. Până nu le spunea mai marele lor să facă aşa, ei nu ofereau nimic oaspeţilor lor. Nu cunoşteau mânia. Nu 

judecau pe nimeni. Erau plini de rugăciune interioară, bucurie, fericire. Chiar şi în somn îl vedeau pe Hristos . 



* * H= 



în ajunul călugăriei unui monah, vrednicul de pomenire egumen Gavriil a mâncat măsline. Din acest motiv 
tunderea a fost amânată, după cum ne-a spus. Ar fi trebuit să mănânce numai pâine simplă, cum a făcut a doua 
zi, chiar dacă era sărbătoarea Buneivestiri. 



Chiar dacă călugărul dionisiatan Nichifor, care avea 79 de ani, era pe moarte, suferind de astmă şi miocardită, el 
a refuzat să ia un pic de lapte sau peşte în timpul Postului Mare. 

- Părinte, a spus el, dacă aş mânca, nu aş muri? îţi mulţumesc pentru dragostea părintească, dar de 60 de ani n- 
am stricat Postul Mare . Nu mi se pare corect s-o fac acum. Un pic de supă făcută cu ulei e destul de bună pentru 
mine. Fă-mi Sfântul Maslu, pentru că în 5 sau 6 zile voi pleca la Domnul. 

Cuviosul părinte Iacov de la Dionisiu a fost cunoscut pentru evlavia sa. Vrednicul de pomenire egumen Gavriil 
şi părintele Lazăr ne-au povestit despre minunata lui viaţă. 

- într-un an, când părintele Iacov era tipicar, în timpul unei zile de sărbătoare, prietenii săi, călugării, i-au oferit 
un pahar cu vin după masă, în pivniţa trapezei pe care o numeau «spolokanis», dar el a refuzat. Ei au insistat, 
dar el le tot spunea că îi va face rău. Atunci l-au acuzat de mândrie. în cele din urmă, smeritul părinte, care era 
foarte corect în regulile călugăreşti, ca să le dovedească că-1 presau din cauza diavolului, a luat paharul cu vin 
în mâna stângă şi cu dreapta a făcut semnul crucii asupra lui. Imediat paharul s-a spart în faţa ochilor tuturor şi 
tot vinul a curs din el. Părintele Iacov le-a explicat că în timp ce era presat să calce rânduiala şi să bea vin, el 1-a 
văzut pe diavolul în paharul cu vin, râzând obraznic. Atunci şi-a dat seama că diavolul era în spatele presupusei 
bunătăţi a fraţilor. 



*** 



Sunt călugări care se hrănesc duhovniceşte cu Vieţile Sfinţilor. Ei comunică constant cu sfinţii, vorbesc cu ei, 
simt prezenţa şi activitatea tuturor sfinţilor Bisericii triumfătoare, una, sfântă, sobornicească şi apostolească. Ei 
sunt cărturari ai Vieţilor Sfinţilor, experţi în cântece, în tipic, în sărbători şi privegheri, în minuni . Aşa a fost 
smeritul părinte Teoctist de la Dionisiu, care a fost îndoit de anii de nevoinţă ascetică. 

Nu exista pelerin la Mănăstirea Dionisiu care să nu fie luat, cu voia sau fără voia lui, de Teoctist ca să viziteze 
chilia Sfântului Nifon şi să se închine la icoana lui Hristos de pe peretele de acolo. Cu dragoste de copil şi cu 
evlavie, Teoctist îi apropia pe vizitatori de icoana care i-a fost descoperită Sfântului Nifon într-o vedenie. De 
asemenea, îi ducea la chilia din apropiere, a Sfântului Nicodim. 

Deoarece părintele Teoctist era din Epir, el cinstea mai ales sfinţii epireni - pe toţi, desigur. Citea sinaxarul 
sfinţilor în fiecare zi, fiind atent să nu omită pe vreunul, nici măcar unul din neo-martiri. El era râvnitor, supus 
şi niciodată nu se mânia de muncă sau de orice altă îndatorire. 

îmi amintesc că, pe când încă trăia părintele Lazăr , care adora numele divin a lui Hristos şi spunea mereu 
Rugăciunea lui Iisus . îl avea pe părintele Teoctist sub ocrotire, deoarece ultimul a fost încercat de mai mulţi 
călugări care-1 ocărau, crezându-1 ori idiot, ori nebun. Dar acest monah simplu a îndurat toate încercările cu o 
răbdare rară, bucurându-se de toate suferinţele. Părintele Lazăr mi-a spus odată în taină că ştia un monah care 
încă trăieşte şi din mâinile căruia veneau să mănânce păsările cerului. Cred că am înţeles la cine se referea. 



*** 



întotdeauna au fost şi încă mai sunt călugări asceţi aghioriţi, care ţin cu stricteţe tot tipicul, toate posturile, toate 
privegherile şi toate tradiţiile. Astfel a fost şi părintele Neofit. El slujea în chiliile de la Noul Schit . Dorinţa lui 
constantă era să slujească Sfânta Liturghie . Odată, diaconul Serafim, unul dintre părinţii Avramiţi a adormit în 
timpul unei privegheri. Părintele Neofit nu i-a dat voie să slujească la Sfânta Liturghie . El i-a spus acelaşi lucru 
pe care l-ar fi spus oricărui cleric: 

- Părinte, nu poţi sluji Liturghia deoarece ai adormit în timpul privegherii şi nu ai citit rugăciunile dinainte de 
Sfânta împărtăşanie . 



CAPITOLUL XXI - Despre viaţa euharistică şi tainică 

Capitolul precedent 
Următorul capitol 

In marile mănăstiri chinoviale din Sfântul Munte Athos , jertfa nesângeroasă a Sfintei Euharistii e slujită 

zilnic. 

In cel mai viu şi mistic mod, monahismul trăieşte viaţa euharistică a Bisericii şi taina comuniunii în Hristos , ca 

şi sensul eshatologic al venirii Domnului şi destinul ultim al omenirii. Pe lângă activităţile euharistice a marilor 

comunităţi chinoviale, Liturghiile sunt oficiate de asemenea în schiturile şi chiliile din pustiul Sfântului Munte, 

cât de des este posibil. 

Părintele Daniel, marele isihast de la peştera Sfântului Petru Atonitul a fost un «spirit liturgic» şi o «flacără 

arzătoare», cum se spune în Psalmul 104: «Cel ce faci pe îngerii Tăi duhuri şi pe slugile Tale pară de foc». El a 

slujit Sfânta Liturghie zilnic. Liturghisirea sa era într-adevăr mistică, de parcă cobora cerul pe pământ, sau mai 

degrabă de parcă pământul urca spre cer. Mulţi spun că slujea Liturghia Sfântului Vasile ca să dureze mai mult. 

Citea toate rugăciunile încet şi cu înţeles. Nu se grăbea niciodată. 

Dacă trăia o stare de pocăinţă - un eveniment frecvent - înceta cu rugăciunile şi plângea cu lacrimi de bucurie. 

60 de ani a făcut aşa în fiecare zi. Fiecare Liturghie dura câteva ore. Ce clipe şi timpuri binecuvântate au fost, în 

timpul cărora sufletele erau ridicate la înălţimi îngereşti! 



Sunt mulţi ieromonahi sfinţi care au această dorinţă de a liturghisi în fiecare zi, dacă e posibil. Aşa era părintele 
Ghedeon Kafsokalivitul, care slujea 40 de Liturghii la rând, aproape zilnic. Când a venit la Muntele Athos . ca 
mână de lucru angajată, a promis să se facă monah. Când s-a întors în satul său, fără să-şi împlinească 
promisiunea, el a fost deodată lovit peste faţă de o mână nevăzută. Aceasta 1-a făcut să-şi dea seama ce făcuse. 
Aşa că a părăsit lumea deşartă şi s-a întors la Muntele Athos , ca să devină ascet la chilia Sfântului Acachie . 



*** 



Monahul român Nectarie, care a adormit cu pace în 1890, era foarte ascetic, cânta dulce ca un înger şi era 
ucenic al părintelui profesor de muzică, Teofil . 



*** 



Binecunoscutul părinte duhovnicesc Gherman din Karyes ştia Sfânta Liturghie pe de rost. El slujea întreaga 
slujbă, aproape totdeauna, captivat şi înălţat, cu ochii închişi. 



H= * * 



Când era în chilia sa, părintele duhovnicesc Sava , numit Hrisostomul Sfântului Munte, părea un ghem mic, 
sărmanul călugăr mic şi rotund. Dar când slujea Sfânta Liturghie nu puteai decât să-1 admiri. Când se ruga, faţa 
lui devenea strălucitoare şi semăna cu un înger. 



*** 



Părintele duhovnic Ilarion Ibericul şi monahul de sub ascultarea sa, Sava , care a lăsat în urmă faima de sfânt, 
slujeau zilnic Liturghia, pe rând, în katisma Sfântului Iacov ce aparţine de Dionisiu. 



*#* 



Părintele Dionisie de la Sfânta Ana nu lăsa să treacă o zi fără ca Liturghia să fie slujită; chiar dacă era bolnav, 
punea pe cineva să-i ia locul. Dacă ştia că alt preot era bolnav, fără să cerceteze ce boală avea, mergea la 
biserica cimitirului să slujească Liturghia, plin de dar şi umilinţă. 

Părintele Dionisie nu era niciodată mânios, nici neglijent faţă de Rugăciunea lui Iisus . Ascultarea lui era 
iconografia. în timp ce muncea, el îşi păstra întotdeauna gândurile asupra vieţii sfântului pe care îl picta. Dacă 
sfântul era ascet, se gândea la luptele lui. La orice muncă grea, părintele Dionisie era primul care alerga să o 
facă, devenind astfel întotdeauna un bun exemplu pentru întregul schit . 



*** 



După chilia Sfântului Nil , dacă treci prin ceea ce se cheamă «Sarran» şi dincolo de Hairi, mergând prin 

trecătoarea din sud-est, ajungi la Schitul Giannakopoula. In el a trăit un minunat părinte duhovnicesc numit 

Gavriil . El a fost preot slujitor până la o vârstă înaintată şi a slujit aproape în fiecare zi. înainte şi după Sfânta 

Liturghie nu dormea pe saltea, ci numai pe scaun. El spunea: 

- Duşmanul aşteaptă să ne ispitească, aşa că nu trebuie să dormim chiar după Liturghie, dacă nu vrem să ne 

murdărim şi să pierdem harul dat nouă în Sfânta Taină. 

în timpul Postului Mare, nu mânca mâncare pregătită cu ulei, ci mâncarea lui ascetică: pâine uscată, măsline, 

ceapă şi varză. 



Vrednicul de pomenire părinte Tihon a fost timp de 50 de ani ascet în cel mai îndepărtat pustiu al Karuliei, 
hrănindu-se numai cu pâine uscată. El a adormit în katisma Sfintei Mănăstiri Stavronikita. Părintele P. spunea 
despre el: 

- Adesea, părintele Tihon . în timp ce slujea Sfânta Liturghie , avea vedenii, uneori durau jumătate de oră sau 
mai mult. Noi tot cântam Imnul heruvimic, iarăşi şi iarăşi, până revenea în sine şi răspundea. Odată l-am rugat 
să-mi spună ce i se întâmplă şi mi-a spus aceasta: «Fiul meu, fiul meu, îngerii mă iau acolo unde heruvimii şi 
serafimii îl slăvesc pe Dumnezeu . Apoi, când mă aduc înapoi, îmi vin în simţiri şi-mi dau seama că sunt în 
biserică şi slujesc Liturghia». Nu lăsa pe nimeni în altar când slujea Liturghia. 



*** 



L-am întâlnit odată pe vrednicul de pomenire părinte Matei din Karakalu, un om foarte smerit, care fusese 

hirotonit de mitropolitul Ierotei de Militupoli în 1940, când acel ierarh stătea pe Muntele Athos . Din ziua 

hirotonirii sale şi până-n ultima zi a vieţii sale pământeşti, sau 45 de ani de toţi, a slujit Liturghia zilnic. Nu-i 

plăcea dacă pierdea şi o singură zi. Iar când nu era de rând la Katholikon33 (Katholikon-ul (Ka0o?aK6v) este 

biserica centrală a fiecărei mănăstiri.), slujea la vreun paraclis. Citea nume nenumărate în timpul Proscomidiei, 

pentru ca «sufletele să se folosească», spunea el. 

Când unul dintre fraţi îi spunea că e timpul să se odihnească după atât de mulţi ani de slujbă zilnică a Sfintei 

Liturghii, el răspundea: 

- Voi sluji Liturghia până la ultima mea suflare. 

Lucru uimitor era faptul că părintele Matei nu şi-a pierdut evlavia şi entuziasmul de la început nici la ultima 

Liturghie pe care a slujit-o. L-am vizitat când strângeam materiale pentru «Figuri Aghiorite Contemporane» şi a 

vorbit cu mare respect de părintele său, Kodrat. 



Era în 1984 de sărbătoarea Buneivestiri în Kafsokalivia . După ce a terminat Sfânta Liturghie , părintele Isaia mi- 
a cerut să merg cu el la chilia sa, ca să-i dea Sfânta împărtăşanie bătrânului Simeon, care era bolnav. Acest 
părinte avea înjur de 90 de ani şi, deşi orb, putea să-L vadă pe Dumnezeu în inima sa. II cunoşteam pe părintele 
Simeon şi îl vizitasem de mai multe ori, ca să-i ascult cuvintele care erau ca mierea. El era de asemenea pilonul 
cel mai vechi al schitului. El şi ucenicul său Isaia erau săraci. Mica lor chilie era săracă şi ascetică, nici 
confortabilă, nici odihnitoare şi fără a avea o grădină pentru cultivarea legumelor. O parte din asceza bătrânului 
era să nu se spele, iar părul îi crescuse lung, până la mijlocul său, ca a vechilor asceţi, care aveau părul lung, 
încâlcit din cauza anilor nenumăraţi. 

Am acceptat invitaţia cu mare bucurie. Mi-am pus epitrahilul şi am luat în mâini Sfântul Potir, după cum 
obişnuiam, spunând fără întrerupere «Pentru rugăciunile Sfinţilor Părinţilor noştri. . .». înaintea mea mergea 
părintele Isaia, care ţinea o lanternă mică, pentru a lumina întunericul gros şi cărările înguste şi înşelătoare. Era 
o ploaie torenţială. Eram uzi leoarcă, dar asta nu avea importanţă. N-am să uit niciodată acea procesiune prin 
ploaie, ţinând Sfintele Taine şi mişcându-mă cu rugăciune prin întuneric, înspre schitul sfânt. De asemenea n- 
am să uit faţa părintelui Simeon, după ce-am ajuns la bisericuţa chiliei (care era închinată Sfântului Simeon 
Noul Teolog), care slăvise dragostea divină şi trăise în evlavie. 

Am aşteptat pe solee, ca ucenicul să meargă şi să-1 aducă pe bătrân. «Trupul lui Hristos primiţi şi din Izvorul 
Vieţii gustaţi». 

în lumina tremurătoare a candelelor şi a lumânărilor ce ardeau în faţa Sfântului Potir, bătrânul orb a apărut cu 
părul rar, desculţ, gemând şi ţinându-se de perete şi de ucenicul său. A venit la Sfântul Potir şi şi-a făcut cruce . 
Ochii lui erau umezi de lacrimi de evlavie şi dorinţă sfântă. «înfricoşează-te, omule, căci te apropii de Sfântul 
Sânge». S-a împărtăşit, a făcut plecăciune şi cruce , şi cu mare greutate s-a întors în chilia lui. în faţa unor astfel 
de imagini şi chipuri, chiar îngerii ar vrea să se plece. «Fericit bărbatul care n-a umblat în sfatul 
necredincioşilor şi în calea păcătoşilor n-a stat şi pe scaunul hulitorilor n-a şezut. Ci în legea Domnului e voia 
lui şi la legea Lui va cugeta ziua şi noaptea» (Psalmul 1, 1-2). 



*** 



Un bătrân aghiorit cu barbă albă a spus: 

- Noi, pe Muntele Athos . cerem la fiecare Liturghie: «Să ne rugăm pentru cei ce săraci, nenorociţi şi lipsiţi». 
Mulţi ieromonahi pe Muntele Athos ascultă şi se roagă pentru oamenii foarte nevoiaşi. Şi în somnul lor, cei 
pentru care s-au rugat vin să le mulţumească. Am fost martori la multe minuni , când preoţii s-au rugat pentru 



cei morţi. Unii oameni bolnavi, care au fost descurajaţi de doctori, şi-au trimis numele ca să fie pomeniţi la 
Liturghie şi s-au vindecat imediat. Şi rudele lor s-au minunat de vindecarea unor boli incurabile şi fără speranţă. 



*** 



CAPITOLUL XXII - Despre buna-mireasmă a sfintelor moaşte şi despre izvorârea de mir 

Capitolul precedent 
Următorul capitol 

Sfântul Teofil Izvorâtorul de mir a trăit în timpul Sfântului Patriarh Nifon (1556). El a fost trimis de 
Patriarh şi de Sfântul Sinod în Egipt , ca să confirme uimitoarea minune care avusese loc acolo, mutarea 
muntelui Ntour Tag dintr-un loc în altul. Chiar dacă în lume primise diferite slujbe ecleziastice, inclusiv şi cea 
de secretar al episcopului, Sfântul Teofil le-a părăsit pe toate, ca să vină la Muntele Athos unde a dus o viaţă 
ascetică în Sfintele Mănăstiri Vatoped şi Iviru şi în Chilia Pantokrator din pustiul Sfântului Vasile . 
înainte de răposarea sa în Domnul, acest vrednic de pomenire i-a cerut ucenicului său să nu-i îngroape trupul, ci 
să-1 arunce în pădure. Aşa s-a făcut. 40 de zile fiarele sălbatice şi păsările nu i-au atacat sfântul trup. Mormântul 
său a răspândit un miros dulce de mir, care chiar până astăzi e simţit de oamenii evlavioşi care merg să se 
închine la moaştele sale. Aşa a fost Sfântul Teofil , adevăratul prieten al lui Dumnezeu , trandafirul mirositor al 
virtuţii şi ascezei. 

In 1948 a răposat în Domnul un sfânt ce s-a arătat mai recent, părintele nostru Sava de la Sfânta Ana, care, după 
ce a plecat din Ţara Sfântă, a mers să locuiască în Kalymnon unde a înfiinţat Mănăstirea Tuturor Sfinţilor, 
pentru femei. 

El a fost ucenicul Sfântului Nectarie, făcătorul de minuni . După zece ani de la plecarea sa la Domnul, când 
osemintele sale au trebuit mutate, trupul său a fost găsit întreg, emanând un miros de mir şi făcând minuni . într- 
adevăr, acesta e modul în care Dumnezeu îi slăveşte pe cei ce L-au slăvit pe El. 



* * H= 



în ţinutul pustiu dintre Kafsokalivia şi Vigla, în cea mai abruptă peşteră de pe Muntele Athos , a trăit părintele 
nostru Nil Izvorâtorul de mir , ducând o viaţă ascetică foarte aspră, de sfinţenie. După adormirea sa în Domnul, 
aşa de mult mir a curs din mormânt, încât s-a prelins prin pardoseala peşterii în râpele de dedesubt. 



*** 



Sfântul Simeon a fost părintele duhovnicesc al Sfântului Sava Sârbul. După ce Sfântul Simeon a răposat, s-a 
slujit o Priveghere în Mănăstirea Hilandar în ziua pomenirii trecerii sale. în timpul doxologiei a venit din 
mormântul sfântului o mireasmă, care nu poate fi descrisă în cuvinte şi care a umplut întreaga zonă ce 
împrejmuia mănăstirea. Această manifestare 1-a încredinţat pe Sfântul Sava că părintele său duhovnicesc a fost 
sfânt şi a dat mulţumire mult Milostivului Dumnezeu , Care îi slăveşte pe cei ce L-au slăvit pe El. 



*#* 



Sfântul Simeon . ctitorul Sfintei Mănăstiri Simonopetra, a dus o viaţă ascetică într-o peşteră de lângă mănăstire, 
care se păstrează până astăzi. El a auzit vocea Maicii Domnului la o Priveghere de Crăciun; s-a luptat cu 
demonii şi a fost biruitor; şi-a salvat ucenicul care căzuse într-o râpă de la o înălţime foarte mare şi a vindecat-o 
pe fiica demonizată a voievodului Ivan Ugljeşi al Serbiei. După adormirea sa, din sfintele sale moaşte curgea 
mir, o dovadă palpabilă a sfinţeniei sale. 



Mare la virtute, cu fapte bune şi credinţă, a fost de asemenea Sfântul Atanasie de la Esfigmenu, un călugăr din 
chinovie, deosebit, care a slujit la trapeza mănăstirii. Datorită marii sale smerenii, el a fost trecut în slujba 
patriarhului Constantinopolului şi, după cum spune Sfântul Grigorie Palama, mormântul şi moaştele lui au 
devenit un izvor de minuni şi de mireasmă nespusă, spre slava lui Dumnezeu şi a monahismului. 



*** 



în 1840 în Sfânta Mănăstire Vatoped monahii au hotărât să transfere oasele părinţilor decedaţi în alt loc. După 
ce au dărâmat pereţii criptei masive şi au ajuns la temelie, ei au mirosit o mireasmă ce nu poate fi descrisă, «un 
miros de dincolo de lumea aceasta». Deoarece au continuat, ei au văzut că mireasma venea de la moaştele unui 
sfânt necunoscut, a cărui piele şi oase erau intacte. Cu mare respect şi evlavie, preoţii, îmbrăcaţi în veşminte, au 
pus trupul într-un sicriu şi cu lumânări aprinse l-au adus la biserica principală a mănăstirii. Deşi nu ştiau al cui 
trup era, toţi au fost de acord să-1 numească Evdochim şi să-1 cinstească pe 5 octombrie în fiecare an. Din starea 
moaştelor nestricăcioase, e sigur că acest sfânt necunoscut, numit Evdochim, când a ştiut că sfârşitul îi era 
aproape a venit la criptă unde, printre celelalte oase, s-a pregătit, şi-a încrucişat mâinile şi a adormit ca un drept, 
necunoscut şi nevăzut de nimeni, evitând lauda omenească şi slava stricăcioasă. 



Monahul Sava de la Chilia Sfântul Nicolae , care este lipită de Paraclisul de la Ravthouhos şi în prezent aparţine 
de Pantokrator, a fost cunoscut pentru credinţa cu care participa la slujbe, pentru evlavia şi răbdarea trupească a 
tuturor nevoinţelor. Un timp a trăit în mănăstirea chinovială Esfigmenu. Când şi-a dat seama că sfârşitul îi era 
aproape, a venit la mănăstirea în care începuse ca monah. Când, la trei ani după adormirea sa, osemintele sale 
au fost mutate, craniul său răspândea mireasmă, un eveniment care a devenit binecunoscut. 
Un începător, frate de mănăstire, plin de îndoială, cu credinţă slabă, a crezut că poate au turnat nişte miresme pe 
oseminte, aşa că a luat craniul şi 1-a aruncat într-un rezervor. Părinţii l-au căutat cu mare tristeţe. Douăsprezece 
zile mai târziu ei au descoperit unde îl aruncase. încă răspândea mireasmă. Atunci începătorul a crezut că 
monahul Sava era cu adevărat un om sfânt. 



Un călugăr bătrân a spus: 

- îmi amintesc că prima dată când am venit la Sfântul Munte am trecut pe lângă cimitirul schitului şi osuarul 

unde erau păstrate osemintele părinţilor. De multe ori am mirosit mireasma ce venea de la ele şi mă opream ca 



să mă bucur de această experienţă minunată (el avea 89 de ani, iar emoţiile sale erau evidente pe faţa lui). Dar 
au trecut doi ani şi am pierdut acest dar de la Dumnezeu . N-am mai mirosit acea mireasmă cerească din nou. 
Dumnezeu m-a lipsit de aceasta. Cine ştie de ce? Probabil din cauza păcatelor mele sau poate că El mi-a dat 
acest dar divin numai pentru un timp, ca să mă întărească la începutul vieţii călugăreşti. 



în Chilia «Ypapandi de Sus», care este situată deasupra Schitului Sfânta Ana, trăia un monah evlavios, părintele 
Dionisie. El încerca să repare nişte pervaze vechi. In locul unde unul a căzut, a dezgropat osemintele unui ascet 
necunoscut, păstrate întregi. 

Uimit şi mişcat de descoperirea lui, căci moaştele răspândeau un miros minunat, el a început să se roage, 
cerându-i sfântului necunoscut să-i descopere numele lui. De asemenea, a avut gândul să meargă la biserica 
principală şi să tragă clopotele, ca să anunţe părinţii şi să poată duce moaştele la biserica centrală a Sfintei Ana, 
cu cinste şi cu tămâiere, şi ca să se poată ruga şi să ceară sfântului să le descopere cui aparţineau aceste moaşte 
sfinte. 

In timp ce se gândea astfel, binecuvântatul ascet i-a apărut în vedenie şi i-a poruncit cu o voce aspră să acopere 
moaştele şi să nu spună nimănui, atât timp cât va trăi, pentru că Dumnezeu îl învrednicise să le vadă. Părintele 
Dionisie a spus aceasta grupului său de monahi cu puţin înainte de a muri, dar fără să spună exact unde erau 
moaştele îngropate, fiind oprit de porunca sfântului necunoscut, care chiar după moartea sa a evitat slava 
oamenilor, fiindcă era cinstit de Dumnezeu în împărăţia cerească. 



*** 



Vrednicul de pomenire părinte medic Pavel Lavriotul, în una din scrisorile adresate mie în 06.07.1971, scria 

următoarele: 

- Vorbind cu părintele Gherontie, unul dintre Daniilei, am amintit de părintele Leontie , unul dintre 

binecunoscuţii părinţi duhovniceşti de la Mutalaski Kesaria, pe care-1 întâlnisem şi a cărui lucrare, «Catehismul 

Ortodox», scrisă în turcă, o citisem. Era o lucrare importantă a lui Karamanlides şi o avem în biblioteca noastră. 

El mi-a răspuns că părintele Leontie murise în Salonic, şi în ziua dezgropării sale trupul i-a fost descoperit 

nedescompus şi răspândea mireasmă. 



*#* 



Un creştin citise în viaţa Sfântului Acachie Kafsokalivitul că, pe când acesta trecea pe lângă cimitirul de la 
Sfânta Ana, a simţit o mireasmă de mir ce venea de la osemintele părinţilor. Amintindu-şi de aceasta, creştinul 
care şedea în cimitirul schitului a spus: «Mă întreb dacă mai sunt oseminte ca acelea din zilele Sfântului 
Acachie ?». 

Imediat după ce a gândit aceasta, a mirosit o mireasmă venind dintr-un mormânt. S-a sculat, a cercetat totul în 
jurul său şi a găsit un craniu ce mirosea frumos. Pe el era scris: «Ieromonahul Filimon de la Chilia Adormirii 
Maicii Domnului, de lângă Voulefterionul34 (Clădirea unde se ţin întrunirile Consiliului.) Sfântul Elefterie». El 
s-a gândit să-i cheme pe ceilalţi, dar la acest gând a început să tremure, pentru că şi-a dat seama că cinstitul 
părinte nu dorea să se spună despre mirosul ce venea de la osemintele lui. 



Nu-mi amintesc exact anul (se poate să fie cu 20 de ani în urmă), de sărbătoarea Sfântului Ioan Botezătorul, în 
Mănăstirea Dionisiu, chiar înainte de Vecernie, când am intrat prin uşa mică a altarului, am mirosit o mireasmă 
cunoscută ca cea a înaintemergătorului, ce venea din Sfântul Altar . 

Alteori, mergând pe cărarea de la chilia Sfântului Nil , Izvorâtorul de Mir , spre Marea Lavră, în Hairi, am simţit 
o boare de mireasmă. In acelaşi loc mulţi părinţi, călători şi pelerini, au avut aceeaşi experienţă. A trecut din 
gură-n gură cuvântul că în acest ţinut mulţi pustnici s-au nevoit în timpurile vechi, ducând o viaţă ascetică 
înaltă, de har şi sfinţenie. Locurile exacte ale mormintelor lor sunt necunoscute. 



H= * * 



în 1927, de ziua Naşterii Sfântului Ioan Botezătorul, un călugăr, care era bucătarul mănăstirii, a simţit o 
mireasmă ce nu poate fi descrisă, în timpul «Mărimurilor», când este cinstită mâna dreaptă a Sfântului 
Inaintemergător. El a mărturisit această întâmplare părintelui Lazăr . 



H= * * 



Vrednicul de pomenire părinte Lazăr , printre multe istorisiri despre părinţii şi fraţii de la Dionisiu, ne-a povestit 
despre binecuvântatul sfârşit al ieromonahului Marcu . care a fost egumenul mănăstirii între 1926 şi 1931, şi 
care toată viaţa a slujit în trei sau patru ascultări, fericit şi smerit. Mânca numai o dată pe zi. Când părintele 
Marcu a adormit în Domnul, întreaga cameră de spital s-a umplut de o mireasmă care a durat 20 de minute, la 
care a fost martor binecuvântatul egumen al mănăstirii de atunci, părintele Gavriil . care venise să-i citească 
rugăciunea pentru moarte. 



*** 



Se ştie că înmormântaţii în pământul sfânt al Muntelui Athos , umplând Grădina Maicii Domnului cu mireasmă 
de mir, sunt mulţi sfinţi din a căror moaşte curge dulcele ulei al sfinţeniei. In Xenofon, în 1989, de sărbătoarea 
Sfântului şi Marelui Mucenic Gheorghe, care pe lângă celelalte harisme este şi Izvorâtor de Mir, când 
Privegherea plină de frumuseţe şi evlavie tocmai începuse, în mijlocul rugăciunii, sfântul egumen Alexie, 
evident mişcat, a întrerupt slujba ca să anunţe tuturor minunata întâmplare care se petrecea pentru prima dată: a 
curgerii de mir din mâna Sfântului Gheorghe. Era semn că sfântul era prezent. Părintele Alexie a pus imediat să 
se citească paraclisul Sfântului Gheorghe şi să se închine toţi la sfintele moaşte. 

Cu puţin înainte de binecuvântata arătare, părintele Alexie îl invitase în altar pe Prea Sfinţitul Ambrozie, 
Mitropolit de Polianis şi Vilkisiou, ierarh remarcat pentru sprijinul dat monahismului, fiind astfel o prezenţă 
luminoasă la acea sărbătoare. De asemenea, în altar era arhimandritul Hristodul, egumenul de la Kutlumuş, ca şi 
stareţul de la Schitul Sfânta Ana , părintele duhovnicesc Antim, care avea înjur de 80 de ani. Toţi aceştia erau 
acolo, pentru a confirma darul curgerii de mir. 

Toţi care erau prezenţi la sărbătorirea festivă, reprezentanţii mănăstirilor, pustnici, călugări din chinovii şi 
credincioşi s-au închinat moaştelor cu inimile înălţate, cu evlavia şi umilinţa potrivite acestui moment, când 
puternicul şi credinciosul apărător al Muntelui, Sfântul Gheorghe , era prezent cu noi, conducând sărbătorirea, 
lăudându-L pe Dumnezeu şi fiind slăvit de El. 



Era ca şi cum noi toţi, plini de evlavie, spuneam în tăcere: «Mare eşti Doamne. . . şi nici un cuvânt nu este 

îndeajuns spre lauda minunilor Tale». 

In locul de unde curgea mir din Sfintele Moaşte părea a fi o rană. Şi mireasma simţită, caracteristică, era aceeaşi 

mireasmă pe care o au toate sfintele moaşte. Harul Sfintelor Moaşte era în acord cu mesajul de bucurie transmis 

la priveghere: «Ne rugăm lui Hristos . Care a fost răstignit şi Care a înviat din morţi. O, moarte, unde este boldul 

tău? O, iadule, unde este biruinţa ta? Hristos a înviat şi tu ai fost înfrânt!». 

Florile lămâilor şi trandafirii din grădina mănăstirii confirmau prezenţa primăverii, iar curgerea de mir din 

«Izbăvitorul celor robiţi» era chezăşia că « Hristos cu adevărat a înviat!». Troparul laudei35 (xo 5o^aoxxiKO = 

Slava care se cântă la laude.) se îmbrăcase cu un veşmânt bine-mirositor şi cu o putere tainică: 

A venit primăvara; veniţi să prăznuim; a strălucit 

învierea lui Hristos . 

Veniţi să ne veselim; pomeniera Biruitorului, 

s-a arătat, pe credincioşi bucurându-i. . . 

CAPITOLUL XXIII - Despre liniştire, curăţirea minţii şi a inimii 

Capitolul precedent 
Următorul capitol 

Un dovedit iubitor al pustiei a fost binecuvântatul ieromonah rus Serapion , care 1-a vizitat pe marele isihast şi 

pustnic Calinic în 1912-1913, ca să-i ceară binecuvântare să plece şi să se alăture asceţilor care se nevoiau în 

pustie. 

Părintele Calinic, un dascăl experimentat al rugăciunii lui Iisus . i-a descris monahului rus pericolele, capcanele 

şi iluziile pe care duşmanul mântuirii noastre le foloseşte ca să-i atace pe cei ce trăiesc retraşi, mai ales pe cei 

fără un îndrumător duhovnicesc. Dar când a văzut inima rănită a părintelui Serapion . arzând de dorinţă sfântă, i- 

a dat voie, cu condiţia ca el să-i fie îndrumător. Părintele Serapion a slujit Liturghia în Paraclisul Sfântului 

Gherasim şi apoi, cu rugăciunile şi binecuvântarea dascălului său, a părintelui Calinic, a plecat spre vârful 

Athosului. 

Au trecut 12 ani de la acea întâlnire. Apoi, într-o noapte, aproape de miezul nopţii, ucenicul marelui isihast a 

venit la chilia îndepărtată a dascălului său şi a ciocănit la uşă. Părintele Calinic, gândindu-se că ciocănitul ar 

putea fi o înşelare de la diavol, a cerut, înainte de a deschide uşa, ca să fie rostit Simbolul Credinţei. Părintele 

Serapion s-a supus, adăugând chiar «Tatăl nostru» şi «Unul Sfânt, Unul Domn Iisus Hristos , întru slava lui 

Dumnezeu Tatăl». După aceasta, părintele Calinic a deschis uşa, 1-a strâns în braţe şi 1-a întrebat: 

- Unde ai fost în toţi aceşti ani, fratele meu? Crede-mă, am crezut că ai fost pierdut, deşi n-am încetat să mă rog 
pentru tine. Unde ai stat? Cu ce te-ai hrănit? 

- Sfinte părinte, a răspuns părintele Serapion cu o voce slabă, după ce m-ai binecuvântat, am mers pe vârful 
Athosului. Am stat trei zile şi trei nopţi dar, neputând să îndur frigul, am coborât la Panaghia36 (Este vorba 
despre o mică biserică închinată Maicii Domnului (navay(a), aflată mai jos de vârful Muntelui Athos .). Am 
încercat să stau acolo, dar n-am găsit iubita linişte, deoarece acolo veneau mulţi pelerini. Puţin mai jos am 
descoperit o peşteră. Nici chiar păstorii Lavrei, când păşteau oile, nu m-au putut vedea acolo. Am atârnat o rasă 
veche peste deschizătura peşterii. Am mâncat ce am găsit în pădure: castane, lăstăriş, rădăcini şi bulbi. Am luat 
apă din fântâna de lângă Chilia Panaghiei. Zi şi noapte sufletul meu era umplut cu o fericire nepovestită, ce 
venea din rugăciunea lui Iisus şi descoperiri. Am trăit contemplând tainele Dumnezeului nostru. Iartă-mă, 
părintele meu, tu ştii mai bine cum este acea lumină care încălzeşte şi iluminează totul înăuntrul meu. Nu mi- 
am dorit nimic altceva. Raiul era acolo. îmi lipsea numai un singur lucru: Sfânta împărtăşanie . Şi de aceea am 
venit în cele din urmă aici: să primesc binecuvântarea ta, pentru că timpul adormirii mele e aproape şi nu vreau 
să plec fără Sfintele Taine . 

Chiar în ziua aceea s-a slujit Sfânta Liturghie şi s-au împărtăşit. După aceea, ucenicul a luat puţină pâine uscată 
şi verdeţuri, împreună cu dascălul şi îndrumătorul său. Astfel, plin de fericire, părintele Serapion a plecat spre 
pustia sa iubită. 



Marele isihast Daniil Osiopetritul, zilnic, după Liturghie, se retrăgea în chilia lui pentru o oră de tăcere. Era o 
oră închinată lacrimilor şi tăcerii. întotdeauna spunea acestea: «Opaiţul luminează lumea din jurul său, dar 
marginea lui arde. . .». 



Erau mulţi părinţi asceţi pe Sfântul Munte , care erau dedicaţi cu totul rugăciunii, vederii şi practicau toate 
virtuţile. De aceea, primeau mângâiere divină şi iluminare de sus. 

Aşa era pustnicul român Teofilact, care a venit de la Vatoped în deşertul Sfântului Vasile cu trei ucenici de-ai 
săi. Adesea stătea în peşteri, unde era posibil să dobândească o mai mare isihie, o trezvie mai limpede a minţii 
şi o mai mare înălţare a sufletului. El spunea că într-una din peşterile pustiului, idolatrii, care au locuit în 
peninsula atonită înaintea venirii călugărilor, au ascuns o statuie care odată stătuse pe vârful Muntelui Athos şi 
servise drept far. Pe capul statuii era un diamant mare care a fost folosit ca un fel de lampă, ca să călăuzească 
călătorii de pe mare. 

Odată, Teofilact, care se ruga neîncetat, nu a mers la peşteră după cum îi era obiceiul. In schimb, a stat în chilia 
sa. In timpul rugăciunii, un înger al Domnului a apărut şi a discutat cu el. Intorcându-se, după ce a împlinit o 
îndatorire ce-i fusese încredinţată, unul dintre ucenicii părintelui a trecut pe lângă chilie şi a auzit o discuţie. El 
s-a întrebat cine era vizitatorul căruia îi vorbea părintele. A intrat curios, strigând: 

- Părinte! Eşti aici? 

In acel moment, îngerul a dispărut. 

- O, fiul meu - a răspuns bătrânul cu tristeţe, el, cel care era un mare alergător în cursa pentru cer -, aş fi dorit 
să nu fi venit. . . am pierdut o mare binecuvântare! 

Şi i-a explicat vizita. 

El e acelaşi părinte care a avut grijă de o căprioară rănită, iar cu puţin înainte de adormirea sa faţa lui strălucea 

de lumină. 



Odată, am avut binecuvântarea de a-1 întâlni pe părintele Hristodul, care fusese ucenicul marelui părinte din 
Katunakia . Calinic Pustnicul. In cursul unei zile, cu o ospitalitate politicoasă faţă de mine, nevrednicul, în chilia 
sa îndepărtată, părintele Hristodul mi-a povestit multe despre vrednicul său părinte, unele dintre ele fiind 
incluse în volumul III al cărţii «Figuri Aghiorite Contemporane». 

Părintele Calinic a fost dascăl al rugăciunii lui Iisus şi al descoperirilor, care timp de 55 de ani s-a închis în 
chilia sa ce măsura doar 20 de mp. De aceea a fost numit pustnicul. S-a născut în 1853 şi a răposat în 1930. 



Un prieten şi iubitor al isihiei, al privegherii şi al rugăciunii minţii a fost Dionisie din Cipru care, ca ascet, a stat 
în schitul din Kafsokalivia . dar în 1875 s-a reîntors în Stavrovunio, în Cipru, unde a devenit părinte a multor fii 
duhovniceşti. 



Este o boare de rugăciune , de pustnicie, care adesea bate peste binecuvântata Katunakia . Cu mulţi ani în urmă 1- 
am întâlnit pe părintele isihast Antim. S-a nevoit într-o chilie, deasupra locului unde erau Daniilei. Era un om al 
tăcerii. Când vorbea, el spunea aproape mereu de rugăciunea neîncetată a inimii: «In timp ce rugăciunea către 
Maica Domnului te pregăteşte pentru îndumnezeire, rugăciunea lui Iisus te îndumnezeieşte». 



* * H= 



«Preasfântă Maică a Domnului, ajută-mă. Binecuvântata mea Maică. . .», spunea un monah, şi vocea lui, din 
adâncul inimii sale, răsuna blând, în timp ce mergea pe cărările Schitului Sfânta Ana. 

«Ne punem toată nădejdea în ea şi suntem mângâiaţi de ea, a continuat el. Ea e mama noastră, mântuirea inimii 
noastre. Altfel urmăm un drum care nu ştim unde duce». 

CAPITOLUL XXIV - Despre minunatele intervenţii ale Sfintei Pronii şi ale dreptei celei 
atotputernice a Celui Preaînalt 

Capitolul precedent 
Următorul capitol 

Pentru Sfântul Dionisie al Olimpului . Dumnezeu era bucuria lui deplină, plăcerea duhovnicească şi ocrotirea 

în timpul nevoinţelor ascetice din Grădina Maicii Domnului. Nepurtând grijă de hrana trupească, el se hrănea 

numai cu castane sălbatice. Dar mult Milostivul şi Purtătorul de grijă Dumnezeu , ca să-Şi arate nesfârşita grijă 

şi apărare pentru cei ce-I sunt prieteni şi slujitori, într-o sâmbătă dinaintea Postului Mare a îngăduit să se 

întâmple următoarele: 

Un monah din Mănăstirea Zografu a venit la el şi i-a spus: 

- Sfinte părinte, iată vine Postul Mare . Ia această hrană, ca să-ţi mângâi un pic trupul slab şi dă mulţumire lui 

Dumnezeu . Care dă din belşug şi mulţumeşte lumea întreagă cu dragostea Lui. 

După ce a spus acestea, a dispărut, cu toate că sfântul 1-a rugat să stea şi să împartă hrana cu el. Sfântul era 

uimit că peştele adus de monahul necunoscut era încă în viaţă şi brânza era atât de proaspătă încât curgea zer 

din ea, şi L-a lăudat pe Dumnezeu . Purtătorul de grijă. 

Persoana care a construit Mănăstirea Dohiariu a fost Sfântul Eftimie, prieten al Sfântului Părinte Atanasie al 

Athosului. El a construit o biserică în cinstea Sfântului Nicolae şi a vărsat multe sudori, luptându-se în arena 

ascetică. 

Al doilea ctitor al mănăstirii a fost Sfântul Neofit, nepotul Sfântului Eftimie. El a fost fiul unui duce de la curtea 

împăratului Nichifor Foka, fiind el însuşi prim secretar al împăratului Ioannis Tsimiskis. Renunţarea la cinstea 

şi slava lumească erau admirabile. 

Sfântul plin de har, Teofan Dohiaritul, s-a dovedit a fi de asemenea un făcător de minuni . El schimba apa mării 

din sărată în bună de băut şi marea agitată în una calmă. A construit o mănăstire lângă Veria, închinată 

îngerilor. A făcut multe minuni şi după adormirea sa. 



Slăvită, binecuvântata Maică şi Apărătoarea tuturor, Născătoarea de Dumnezeu , a dovedit mereu apărarea şi 

grija maternă pentru iubiţii ei fii, călugării atoniţi. Sunt nenumărate dovezi care arată aceasta. 

Odată, în timpul atacurilor piraţilor împotriva mănăstirilor, evlaviosul egumen de la Vatoped i-a auzit vocea 



Preasfintei Născătoare de Dumnezeu din icoană. Ea i-a spus să nu deschidă poarta, ci să sune alarma şi să spună 
călugărilor ca să se urce pe zidurile fortăreţei şi să respingă duşmanul. 



*** 



în aceeaşi mănăstire a trăit binecuvântatul ierodiacon vimatar37 (Vimatar (Bnuaipni;) sau paracliser este 
călugărul însărcinat cu îngrijirea Sfântului Altar.), care a ascuns icoana Maicii Domnului numită «Vimatarissa» 
în fântâna mănăstirii. A fost găsită la mulţi ani după prinderea monahului de către barbari, stând dreaptă pe apă, 
cu o lumânare aprinsă lângă ea. 



*** 



Ghenadie, chelarul38 (Cel ce se ocupă de alimente şi de păstrarea lor.) de la Vatoped, a trăit o viaţă sfântă, după 
voia lui Dumnezeu , şi a fost binecuvântat să fie martor la o minune făcută de Maica Domnului . El a văzut un 
vas, care mai înainte a fost gol, cum s-a umplut cu aşa mult ulei, încât curgea pe dedesubtul uşii de la magazie. 



* * * 



S-a spus că în Schitul Iviron era un călugăr care era orb din naştere şi al cărui nume era Antim. Auzind despre 
minunile Maicii Domnului Portăriţa, care fuseseră făcute prin toată lumea, se ruga ei ca să-1 vindece de orbire şi 
se închina icoanei Portăriţa aşa de mult, încât i-a cerut unui iconograf să-i picteze una pentru dânsul. Ca urmare, 
iconograful a început să picteze icoana. Dar, de fiecare dată când încerca să facă schiţa pentru ea, mâna lui 
înţepenea. 

Câteva zile mai târziu, părintele Antim, crezând că icoana trebuie să fie terminată, a plecat ca să o ia de la 
iconograf, care i-a spus că de fiecare dată când a început să deseneze, mâinile lui au amorţit şi nu a putut să 
lucreze. Când părintele Antim a auzit acestea, a îngenunchiat şi, rugându-se cu lacrimi în ochi, i-a cerut 
Născătoarei de Dumnezeu ca să-i îngăduiască pictorului să facă sfânta ei icoană, Portăriţa, Apărătoarea 
Sfântului Munte. Preasfânta nu a trecut cu vederea dorinţa lui. Icoana a fost făcută pe o scândură de lemn, fără 
munca pictorului, şi apoi ea i-a deschis ochii părintelui Antim, ca să poată vedea preacurata ei faţă şi pe cea a 
Domnului nostru Iisus Hristos . Această întâmplare a devenit cunoscută în toată lumea. Părintele Antim a văzut- 
o cu ochii săi, bucurându-se foarte mult de vederea ei; apoi ochii săi au fost din nou întunecaţi, şi el a devenit ca 
mai înainte. 



în pustiul Kerasia au trăit doi asceţi în vârstă, Ioan şi Teodosie . Ei aveau încredinţată ascultarea de a sculpta 
linguri din lemn. Şi au făcut aşa de multe, încât au umplut doi saci, până când, prin purtarea de grijă a Maicii 
Domnului, un negustor din România a venit şi le-a cumpărat pe toate. 



De sărbătoarea Sfântului Gheorghe, Chilia Sfântului Gheorghe din Karulia sărbătorea ziua patronului ei. Era 
prin 1930-1935. Aproximativ 20 sau 25 de asceţi greci şi ruşi erau adunaţi pentru priveghere, dar nu aveau 
peşte pentru sărbătoare. 

Părintele Zosima , cel mai smerit şi harismatic monah, care-şi iubea semenii şi era cel mai milostiv dintre toţi 
asceţii atoniţi ruşi, a propus să pescuiască, de vreme ce chilia era situată pe marginea unei stânci deasupra 
abisului nesfârşit al mării. 

- Dar cum să pescuim, fără undiţă sau momeală? au răspuns ceilalţi. 

- Iată un cui, nişte aţă şi o bucată de pâine, a spus bătrânul. 

Au făcut cruce , au aruncat neobişnuita undiţă şi, în mod miraculos, au prins un peşte mare cu care au făcut 
supă. Era un dar de la patronul chiliei. 



*** 



în timpul ocupaţiei germane, 1940-1941, se sfârşise grâul din depozitele Sfintei Mănăstiri Grigoriu. în timp ce 
părinţii adunau şi ultimele boabe de grâu rămase, pentru a le trimite la moară, se apropie de ei un bătrânel, ce 
semăna cu un preot de mir, şi-i salută: 

- Ce faceţi acolo, fraţilor? îi întrebă. Ăsta vă e grâul? Altul nu mai aveţi în afară de ăsta? 

Părinţii i-au răspuns că, într-adevăr, acesta era ultimul grâu şi că nu mai găseau nicăieri să mai cumpere, din 
pricina ocupaţiei. Să mai amintim faptul că această mănăstire avea nevoie pentru hrana monahilor şi a 
pelerinilor de aproape 10.000 de ocale de grâu în fiecare an dar, din pricina ocupaţiei, nu se găsea de cumpărat 
nici măcar o oca. 

Preotul necunoscut a luat câteva boabe de grâu în mâna lui, le-a binecuvântat şi le-a aruncat deasupra celuilalt 
grâu. A binecuvântat cele patru puncte cardinale, mănăstirea, marea, şi apoi s-a pregătit de plecare. 

- De unde eşti? l-au întrebat părinţii. Stai să iei nişte pâine şi nişte măsline! 

- Eu vin de foarte departe, din Mira Lichiei, a spus el şi a plecat. 

Unul dintre fraţi a plecat între timp să-i aducă ceva de mâncare vizitatorului, dar bătrânul, care era de fapt 
protectorul mănăstirii, dispăruse. Cele 150 de oca de grâu au ţinut până la sfârşitul anului, din luna decembrie, 
când Sfântul Nicolae le-a apărut, până în iulie, când a venit noua recoltă. 



Următoarea întâmplare minunată s-a petrecut cu 30 de ani în urmă, în Mănăstirea Sfântul Pavel. Ea confirmă 

prezenţa adevărată a Maicii Domnului în toate evenimentele şi nevoile vieţii noastre. în mănăstire trăia un 

bătrân smerit, cu inimă curată, monahul Toma. Ascultarea lui era de a ajuta la brutărie. Fiind binecuvântat cu 

smerenie şi bunătate, el era binecuvântat de asemenea cu vedenii minunate. 

într-o zi, când s-a întâmplat ca cei doi călugări ce se ocupau de brutărie să fie absenţi, întreaga responsabilitate 

a căzut asupra ajutorului lor, părintele Toma. El trebuia să pregătească şi să coacă destulă pâine ca să fie pentru 

două zile, o cantitate mare, pentru părinţi şi pelerini. Şi nu ştia ce să facă. Nu ştia de unde şi cum să înceapă. 

Cu lacrimi în ochi s-a rugat Maicii Domnului să-1 ajute. Apoi a luat drojdie şi a adăugat apă şi făină. în acel 

moment i-a apărut o doamnă încântătoare, îmbrăcată în negru. Ea a amestecat ingredientele, a făcut pâinile şi 

le-a copt. Părintele Toma, în tot timpul pregătirii, s-a simţit de parcă nici nu ar fi fost acolo. 

La puţin timp după aceea, când le-a spus părinţilor ce se întâmplase, ei şi-au dat seama că acea femeie era 

Născătoarea de Dumnezeu . Pâinea s-a dovedit foarte dulce şi cu un gust foarte bun. 

- Părinte Toma, trebuie să fi pus ceva în pâine ca s-o coci aşa de repede şi să aibă un gust aşa de bun! îi 

spuneau lui. 



Aceeaşi grijă a arătat-o Preasfânta Născătoare de Dumnezeu . Maica noastră, în diferite feluri, în timpul 
ocupaţiei germane. 



*** 



Nu la mult timp după ce Sfântul Atanasie din Athos a început să construiască Marea Lavră, el s-a confruntat cu 
o mare dificultate economică: nu avea bani să plătească salariile meşterilor, dar nici hrană. Aşa că a pornit spre 
Karyes, capitala Sfântului Munte, ca să afle ce trebuia să facă. 
După ce merse vreo două ore, deodată a apărut o doamnă încântătoare care 1-a întrebat: 

- Avva Atanasie . unde mergi? De ce ai abandonat proiectul pe care l-ai început, proiect care-i plăcea lui 
Dumnezeu ? Du-te şi termină-1! 

Uimit, el a privit la ea cu respect şi a întrebat: 

- Cine eşti, Doamna mea? Cum de mă cunoşti pe mine şi cum îmi porunceşti să mă întorc? Cu ce să continui 
construcţia mănăstirii de vreme ce nu am nici un mijloc? 

Apoi ea i-a spus că este Maica Domnului . Ea i-a poruncit să se întoarcă şi i-a promis că va avea grijă de bani şi 
de alimente. Sfântul i-a cerut un semn ca să confirme toate acestea. 

- Iată, loveşte cu cârja această piatră! i-a spus lui, şi imediat a ţâşnit din piatră apă proaspătă, care curge până 
astăzi. 

Sfântul Atanasie s-a întors la mănăstire unde a găsit bani şi lăzile din magazie pline de alimente, după cum a 
promis Maica Domnului . Cu dorinţă reînnoită şi cu râvnă el a continuat şi în curând mănăstirea a fost terminată, 
iar el a dat mulţumire şi a slăvit de multe ori binecuvântatul ei nume. 



*** 



Sfânta icoană Portăriţa este cunoscută ca cea mai mare făcătoare de minuni de pe Muntele Athos . 

Când vergeaua arzătoare a fost văzută de la cer până la mare, ea arăta locul unde a fost găsită icoana, iar 

descoperirea a fost făcută de un pustnic ivirit, sfântul Gavriil . care s-a coborât din munte şi a mers pe mare ca 

pe pământ uscat. El a ridicat marea icoană, iar monahii au aşezat-o cu mare cinste în altar. Dar Maica Domnului 

i-a spus egumenului: 

- Am venit aici să vă apăr, nu să fiu apărată de voi. 

Aşa că monahii au găsit-o de mai multe ori la poarta mănăstirii, după ce au pus-o înapoi în altar. De atunci, 

icoana a fost numită Portăriţa, însemnând «a porţii, de la poartă». E plină de grandoare în înfăţişare, o pictură 

demnă de Maica Domnului , ea care este impresionanta noastră apărătoare, ajutătoare şi salvatoare. 

Pe preacinstita faţă a Portăriţei este un semn, ca urmare a faptului că a fost lovită de sabia unui pirat care, când 

a dat lovitura, a văzut sânge curgând din rană. Această minune 1-a afectat atât de mult, încât s-a botezat, a fost 

tuns monah şi a rămas în mănăstire. Deşi nu a vrut să fie numit altfel decât «Barbarul», el a trăit o astfel de 

viaţă dumnezeiască, de pocăinţă şi asceză, încât s-a sfinţit. Este o icoană a lui în paraclisul Portăriţei. E 

îmbrăcat ca pirat şi are titlul Sfântul Barberos. 



*** 



Când sfântul Acachie Kafsokalivitul se nevoia într-o peşteră din insuportabilul deşert singuratic, biograful său, 
ieromonahul Iona din Kafsokalivia . martor ocular al vieţii lui, spunea că în fiecare dimineaţă o pasăre ce cânta 
frumos venea şi se aşeza pe un copac în afara peşterii, ciripind o melodie încântătoare. Când sfântul asculta 
pasărea, se umplea de o plăcere de nedescris, care-1 elibera de plictiseala şi de tristeţea care-i atacă uneori pe 



isihaşti. Poate că pasărea aceea era un înger de la Dumnezeu trimis ca să-1 mângâie în acel deşert necruţător. 
Acest Acachie a fost binecuvântat cu darul facerii de pace. De fiecare dată când cineva era tulburat de gânduri, 
dacă privea spre sfânta lui faţă veselă se liniştea şi era eliberat de tulburare. 



* * H= 



Sfântului schit din Kafsokalivia i s-a dat numele de către Sfântul Maxim, dar numele a fost introdus pentru 
prima dată de Sfântul Acachie din Agrapha, care a trăit un timp într-o peşteră, în sec. XVII şi XVIII. Când 
Sfântul Acachie a văzut că asceţii trăiau în chilii goale, pe pământ, pe stânci aride fără apă, întâi s-a rugat, şi 
apoi, ca Moise . a lovit cu cârja de trei ori (în cinstea Sfintei Treimi) un loc deasupra Kiriakonului. Unde a căzut 
lovitura cârjei, a curs un izvor de apă limpede şi proaspătă, care a ajutat să se transforme pustiul izolat şi 
stâncos al schitului într-o adevărată grădină. 



H= * * 



Sfântul Grigorie , care s-a nevoit lângă Marea Lavră în timpul secolului XIII, a fost părintele duhovnicesc al 
Sfântului Grigorie Palama, marele dascăl al credinţei noastre ortodoxe. 

Acest binecuvântat părinte al Sfântului Grigorie Palama a practicat aşa de mult virtutea sărăciei, a lipsei de 
grijă, a rugăciunii neîncetate, încât era binecuvântat să primească hrană de la un înger al lui Dumnezeu . 



Au trecut mulţi ani de la minunea uimitoare care s-a întâmplat de sărbătoarea Sfântului Nicolae în Sfânta 
Mănăstire Grigoriu. Binecunoscutul monah Hagi Gheorghe , Postitorul, era atunci începător, fratele Gavriil . 
Părinţii erau trişti, deoarece, din cauza vremii rele, ei nu au fost în stare să pescuiască pentru cina festivă. Dar 
Gavriil nu a deznădăjduit. încrederea şi nădejdea lui era Sfântul Nicolae . S-a cufundat în rugăciune adâncă şi 
cerere. Curând după aceea, în ajunul sărbătorii, valuri puternice au adus peşti mari şi frumoşi pe ţărmul 
mănăstirii. De îndată ce i-au văzut părinţii, au alergat ca să-i adune şi să-i pregătească pentru cină, slăvind şi 
cântând laude atât Celui ce dăruieşte hrană, cât şi ocrotitorului lor, Sfântul Nicolae . 



Citim în foarte frumoasa biografie a Sfântului Maxim Kafsokalivitul: 

„într-un an, în timpul iernii, Grigorie . Sanitarul de la Lavra, împreună cu unul dintre fraţi, au pus într-o desagă 

pâine, vin şi alte alimente şi s-au îndreptat spre coliba Sfântului Maxim. Ninsese puternic şi toate cărările erau 

acoperite. Urme de om nu puteau fi văzute nicăieri. Sfântul stătea în coliba sa care era făcută din beţe şi tufişuri 

uscate. El era izolat total şi nimeni nu ştia cât stătuse fără mâncare. 

Când, cu mare greutate, au găsit coliba şi au intrat, spre uimirea lor au văzut ceva cu totul neaşteptat: o pâine 

încă caldă şi mirosind, ca şi cum ar fi fost scoasă din cuptor. S-au uitat cu curiozitate împrejur să vadă dacă era 

vreun foc. Nu era nimic. Pâinea venise din cer, o mângâiere cerească pentru kafsokalivitean, acea pasăre a 

cerului. 

Cu mare respect s-au adunat în jurul pâinii misterioase, plini de mirare de această masă a unor asceţi din 



necruţătorul pustiu şi au căzut în genunchi înaintea sfântului, cerându-i să le dea o bucăţică mică drept 

binecuvântare. 

- Vă voi da, a spus el, cu această condiţie: să nu spuneţi nimănui nimic din ceea ce aţi văzut, până mor eu". 



* * H= 



Părintele Iosif avea peste o sută de ani. 20 de ani a trăit în Chilia Sfântului Ioanichie cel Mare ce aparţinea de 
Sfântul Schit Kutlumuş de la Sfântul Pantelimon. Această chilie semăna cu cuibul unei păsări. într-un an, un 
vânt puternic a luat acoperişul. Părintele a fost atât de necăjit, încât s-a îmbolnăvit de o boală a sistemului 
nervos. A cerut să fie aşezat în biserica principală a schitului, căreia îi era protector Sfântul Pantelimon, 
doctorul care face minuni . Bătrânul a rămas acolo trei zile, postind post negru şi a fost vindecat. 
Când a fost să primească Sfintele Taine , a rămas în priveghere şi pe lângă toate rugăciunile pentru 
împărtăşanie, a citit, de asemenea, până dimineaţa, toată Psaltirea . 



* * * 



în cursul secolului trecut ceva remarcabil şi minunat s-a petrecut în chilia Sfântului Nicolae din Karyes, după 
cum spun monahii foarte bătrâni. Un călugăr adormise în Domnul, şi în timp ce îl duceau să-1 îngroape s-a 
ridicat în sicriu, i-a şoptit ceva în taină părintelui său, s-a întins din nou, mort, şi a fost îngropat. N-au aflat 
niciodată ce spusese. Probabil, părintele său a hotărât că este neînţelept să facă public lucrul acela. 



Cunoscutul părinte duhovnicesc Ioan de la Chilia «Axion Eşti» ne povestea odată despre un nou muncitor care 
venise la Schitul Sfântul Andrei ca să se mărturisească. Acel muncitor i-a spus că murise când încă era copil, 
înainte de a fi îngropat, mama lui a mers la biserică şi s-a rugat în genunchi mult timp, vărsând multe lacrimi. 
Apoi s-a întors acasă, şi-a pus hainele cele bune, s-a aşezat lângă fiul ei, care era în sicriu, şi i-a spus: «Ridica- 
te, copilul meu, voi merge eu în locul tău». Copilul a înviat, iar mama lui a murit chiar în acel moment. Mai 
târziu, copilul a venit pe Munte, ca să fie muncitor în Karyes. 



Odată, vrednicul de pomenire monah Aglaid de la Konstamonitu s-a îmbolnăvit foarte tare şi a fost trimis de 
egumen la Katisma Sfântului Antonie , care avea o vie. Doctorul i-a sugerat monahului Aglaid să mănânce 
carne, de vreme ce avea diagnosticul de tuberculoză şi scuipa frecvent sânge. 

Părintele bolnav a fost foarte trist, deoarece era incapabil să-şi slujească mănăstirea ca paraclisier. S-a rugat 
continuu, rugându-L pe Domnul să-i dăruiască sănătate. într-o zi, când se ruga astfel, a văzut o căprioară mare 
care a venit în faţa lui, şi-a plecat capul şi apoi a căzut jos, zvârcolindu-se. Părintele Aglaid, fiindu-i frică să nu 
moară, a alergat repede ca să spună celorlalţi părinţi şi grădinarului, care nu era călugăr. Grădinarul, când a 
văzut sărmanul animal în acea stare, 1-a ucis şi 1-a curăţat. Părinţii au hotărât ca părintele Aglaid să gătească 
câte un pic de carne în fiecare zi. Ei au crezut că ea a fost trimisă ca dar, binecuvântare şi medicament pentru o 
persoană bolnavă, de Domnul şi Dumnezeul nostru, Care vindecă şi sufletele şi trupurile noastre. 



*#* 



«Căutaţi mai întâi împărăţia lui Dumnezeu şi dreptatea Lui şi toate celelalte vi se vor adăuga vouă» (Matei 6, 
33). Această poruncă a Domnului, care transmite încrederea deplină şi desăvârşită în providenţa divină, este 
sfatul tuturor asceţilor şi experienţa trăită. 

Părintele Heruvim din pustia Sfântului Vasile era un ascet grijuliu, plin de credinţă şi nădejde. El auzea cam 
greu şi odată a fost izolat de zăpadă în sărăcăcioasa lui chilie mai mult de o săptămână, fără mâncare. într-o zi, 
un străin cu un catâr încărcat a bătut la uşa lui. Era aproape noapte. A întrebat dacă avea timp ca să ajungă la 
peştera Sfântului Petru înainte de a se întuneca şi să se întoarcă la Mănăstirea Sfântul Pavel. 
Pustnicul Heruvim i-a spus: 

- Fratele meu, e aşa de multă zăpadă, încât nu vei putea să ajungi la chilia Sfântului Petru chiar dacă ai avea o 
zi întreagă la dispoziţie. Stai aici în această noapte şi poţi să pleci mâine dimineaţă devreme. 

Străinul a răspuns: 

- Părinte, am adus ceva mâncare pe care vreau să o vând şi să mă întorc deseară la munca mea. Dacă vrei, ia-o 
tu şi dă-mi o «binecuvântare»39 («Binecuvântarea» (Eu^oyia) are aici sensul de dar, răsplată.). 

- De vreme ce eşti grăbit, lasă-o aici, în acest colţ, şi-ţi voi da banii ce mi-au fost daţi de un pelerin. 

El a mers în camera lui, în timp ce străinul descărca alimentele, dar când s-a întors, străinul nu mai era acolo. 
Dispăruse. Părintele Heruvim s-a uitat pe afară şi a strigat, dar nu erau nici urmele omului, nici ale animalului 
în zăpadă. Atunci el şi-a dat seama că era vorba de lucrările văzute ale providenţei dumnezeieşti, nevăzute, care 
are grijă de toate. El a intrat în micul său paraclis şi I-a mulţumit Domnului. Cu recunoştinţă a aşezat alimentele 
în cămara sa. Ele i-au ajuns întreaga iarnă. 



Mie, nevrednicului, mi s-a dat, de asemenea, să aud minuni ca cele ce urmează, despre care fostul egumen al 
Mănăstirii Sfântul Pavel, arhimandritul Andrei, ne-a povestit. 

Săracul pustnic Efrem trăia într-o smerită chilie între pustia Katunakia şi Sfântul Vasile . Chilia lui era o peşteră 
acoperită cu câteva bucăţi de tablă şi situată sub o stâncă uriaşă. A trăit acolo în greutăţi şi lipsuri nespuse. într- 
o iarnă, când a nins mult, sărmanul părinte Efrem era complet înzăpezit. Rezerva lui de pâine uscată s-a epuizat 
şi era fără mâncare de câteva zile, fiind foarte flămând. într-o zi, a văzut în faţa uşii peşterii un mirean, stând cu 
un sac imens în spate. 

- Părinte, cu binecuvântarea ta vreau să merg la Kerasia, dar de vreme ce e aşa de multă zăpadă şi în curând se 
va întuneca, va fi o binecuvântare să-mi las sacul aici şi să-1 iau mâine în timpul zilei. 

Pustnicul Efrem , surprins, 1-a întrebat pe străin: 

- Cum ai ajuns aici, frate? După cum vezi nu este cărare. Dar vino înăuntru. Este foc unde să te încălzeşti. 
Lasă-ţi încărcătura aici şi vino s-o iei oricând doreşti. 

Cu toate acestea, străinul s-a prefăcut că era în grabă pentru a se întoarce la Mănăstirea Sfântul Pavel şi a 
dispărut dinaintea ochilor pustnicului. Venindu-şi în fire, în chiar acel moment, părintele Efrem nu a văzut 
nimic altceva decât sacul. S-a uitat în dreapta şi în stânga peşterii, dar nu a văzut nici o urmă pe zăpadă. El a 
deschis sacul şi a găsit în el pâine uscată şi altă hrană, care i-a ajuns până ce vremea grea a iernii a luat sfârşit. 
Ochii i s-au umplut de lacrimi de bucurie şi recunoştinţă pentru această faptă adevărată a providenţei divine şi 
L-a slăvit pe Dumnezeu şi minunile Lui. 

In fiecare an, pe 9 iulie, călugării din ascultarea părintelui Gherasim Imnograful şi a ucenicului său, 
ieromonahul Dionisie, sărbătoresc în mod minunat, cu o Priveghere, sărbătoarea sfinţilor părinţi Dionisie 
Oratorul şi Mitrofan . Ei fac aceasta în peştera lor, care a fost transformată într-o frumoasă biserică. In 1958, o 
slăvită sărbătoare a fost celebrată în cinstea acestor sfinţi, care s-a dovedit mai deosebită datorită înmulţirii 
minunate a peştilor, cu care au fost serviţi la trapeză. 



în timp ce cantitatea de peşte a fost estimată a ajunge pentru 30-40 de oameni, la masă au venit peste 100. 
Bucătarul, părintele Damaschin, a devenit neliniştit şi a început să se roage: «Doamne, miluieşte-mă, şi ajută- 
mă pe mine în acest ceas». El a început să dea celor ce serveau la trapeză porţiile, dar cratiţa nu se golea. 40, 50, 
80, 100 de porţii. Toţi au mâncat la prânz şi cină şi erau peşti rămaşi chiar şi pentru a doua zi. 



Vrednicul de pomenire monah Meletie Kareotul a simţit odată ajutorul şi ocrotirea Maicii Domnului, a cărei 
icoană «Axion Eşti» a păzit-o mulţi ani în sfânta biserică a Protatonului. El mergea de la Muntele Athos la 
Thasos40 (Insulă în Marea Egee [Nota traducătorului].) cu barca, cu doi tasiotani. In timp ce călătoreau pe apă, 
marea a devenit agitată şi el a căzut peste bord. Ceilalţi doi au încercat să-1 ajute să se urce din nou în barcă, dar 
era imposibil. 

Ei au strigat la el: «Părinte, vezi că nu putem face nimic!». De îndată ce încercau să-1 prindă, barca avea 
tendinţa să se răstoarne, şi în zadar se lupta el ca să urce în barcă. După un timp, epuizat, a strigat din adâncul 
inimii: « Maica Domnului , mai mulţi ani eu, slujitorul tău, te-am slujit. Auzi-mă acum, fiindcă vezi că mor. . .». 
Deodată, el s-a aflat din nou în barcă. Marea s-a liniştit şi au ajuns la destinaţie cu bine. 



*** 



în ciuda faptului că avea 30 de ani, părintele Eustratie nu avea barbă. După moartea părintelui său, în Katisma 
Sfânta Treime de la Sfântul Pavel, un loc cu multe peşteri, el a plecat la Kafsokalivia . Acolo, mai marele a 
refuzat să-1 ţină, fiindcă părinţii nu voiau pe cineva fără barbă. Eustratie s-a rugat insistent. în acea noapte au 
avut priveghere în cinstea Maicii Domnului. Dimineaţa, în mod miraculos, nişte fire de păr au apărut pe faţa lui 
Eustratie, pentru care i-a dat laudă şi mulţumire ei. Cel mai uimitor lucru a fost acela că, trecând timpul, barba 
lui a crescut aşa de mult, încât a ajuns până la pământ. 

în 1864, Husni Paşa, guvernatorul Salonicului, a vizitat Muntele Athos . Fiind om cult, a vrut să viziteze 
Protatonul. Acolo, printre altele, a văzut picturile murale ale Sfântului Onufrie şi Petru Atonitul. Dar el nu a 
crezut că bărbile lor au fost aşa de lungi, ca cele zugrăvite pe pereţi, care ajungeau până la pământ. Părinţii l-au 
asigurat că un aşa lucru e posibil, şi ca să-i dovedească, l-au adus pe părintele Eustratie cel cu barba lungă. 
Paşa, minunându-se, a spus în turceşte: «afentersin efentiler», ceea ce înseamnă «iertaţi-mă, domnilor!». 



*#* 



în anul 1750, în Duminica dinainte de începerea Postului Mare, monahul Macarie de la Sfânta Ana a căzut 
bolnav. Era aproape să moară. Ucenicul său, părintele Teoctist, era un ucenic extrem de devotat, care în acel an 
a primit slujba de ajutor al dicheului41 (Dikeu sau dicheu (Ancaioq) este persoana numită anual în funcţia de 
preşedinte al Schitului, cel care se îngrijeşte de Kyriakon, de ospitalitate etc. Kyriakonul dispune de odăi pentru 
dicheu şi un loc de cazare pentru pelerini. De asemenea există şi un ajutor de dicheu (TlapaSiKaioi;).) schitului, 
dar n-a găsit nici o barcă şi nici un pescar. Totul era pustiu. Marea era agitată. Imediat a alergat la Kyriakon, 
căzând în genunchi şi rugându-se Sfintei Ana, mama Maicii Domnului şi apărătoarea schitului. De-abia a 
terminat rugăciunea, când a văzut un peşte mare, scuturându-se jucăuş deasupra valurilor. A făcut semnul crucii 
în acea direcţie şi, minunea minunilor, peştele a fost aruncat pe nisip de valul următor. Plin de recunoştinţă şi 
bucurie el 1-a luat imediat şi-a alergat la schitul principal, unde părintele său era ţintuit la pat. El 1-a gătit şi 1-a 
hrănit pe părintele său, care şi-a revenit imediat, şi cu ce a mai rămas s-au hrănit monahii şi pelerinii ce s-au 



întâmplat să fie în acea zi la schit . Ei au spus că în viaţa lor n-au mâncat un peşte mai bun decât cel trimis de 
Dumnezeu. 



*** 



Trei ani la rând, în fiecare vineri, a apărut lumină în Chilia învierii Domnului ce aparţine de Sfânta Ana Mică, 
în care trăia părintele duhovnicesc Sava . Asceţii atribuiau această întâmplare faptului că părintele Sava adusese 
la chilia sa capul vrednicului de pomenire părinte al său, Ilarion Iviritul. Părintele Ilarion . întotdeauna cinstise 
fiecare vineri cu post negru. 



* * H= 



Evlaviosul şi smeritul părinte Nichifor, care era părintele duhovnicesc al Patriarhului Grigorie al V-lea, trăia în 
Chilia Sfântului Nicolae de la schitul ivirit. El avea în ascultare pe binecuvântatul martir Eftimie, a cărui 
moaşte, după martiriul său, au fost trimise într-un butoi de lemn la Constantinopol . Când moaştele au ajuns în 
capitală, părintele Nichifor s-a rugat cu multe lacrimi ucenicului său, Sfântul Eftimie, să se ridice ca să se poată 
închina moaştelor. Şi aşa s-a întâmplat. Adormitul s-a ridicat şi s-au îmbrăţişat unul cu altul, iar apoi 
binecuvântatul a răposat din nou. 

Dar să vorbim despre altă întâmplare care s-a petrecut la Chilia Sfântului Nicolae. Părintele Nichifor hotărâse 
să sape o fântână sub chilie. Muncitorii au săpat 5 sau 6 metri, au găsit o stâncă de granit şi nici urmă de 
umezeală. Atunci, smeritul părinte, plin de credinţă, a luat icoana ucenicilor săi Eftimie, Ignatie, Acachie şi 
Procopie şi a coborât-o în fântână, zicând: «Dacă nu aduci apă, nu te voi scoate de aici». 
Şi, ca urmare, în ziua următoare fântâna s-a umplut în mod minunat cu apă, iar icoana sfinţilor plutea deasupra. 
Până azi se poate vedea stânca crăpată în fântână, iar apa e aşa de plăcută la gust ca şi agheazma. 



Era un monah sărac în Noul Schit , părintele Dorotei, care nu părăsise Muntele Athos de când era copil. Nu 
făcea nici un lucru de mână ca să vândă. Putea numai să pescuiască cu o barcă mică. Odată, când i s-a terminat 
uleiul, Atotmilostivul Dumnezeu a făcut ca un butoi cu ulei să plutească pe mare, pentru el, între Noul Schit şi 
locurile de la Sfântul Pavel. 



*#* 



în ziua de Paşti , în 1935, egumenul de la Sfântul Pavel, arhimandritul Serafim, şi toţi cei 60 de părinţi ai 
chinoviei au ieşit în curte să sărbătorească Liturghia învierii. Vesel şi plin de entuziasm, după ce s-a cântat 
« Hristos a înviat», egumenul a spus unuia dintre părinţii simpli: 

- Părinte Toma, du-te unde sunt păstrate osemintele părinţilor şi spune-le că Hristos a înviat! 

- Să fie binecuvântat! Binecuvintează, părinte, a răspuns el, şi fără să se mai gândească a plecat repede la cripta 
unde erau păstrate osemintele. 

- Părinţilor, am fost trimis de egumen să vă spun « Hristos a înviat», a strigat el cu voce tare. 

Atunci s-a întâmplat ceva impresionant. Osemintele au scârţâit şi au sărit. Un craniu s-a ridicat la un metru şi i- 



a răspuns părintelui Toma: 

- Cu adevărat a înviat! 

După aceea s-a făcut o tăcere deplină. Părintele s-a grăbit să spună ce auzise şi văzuse. Pentru părinţii mănăstirii 

a fost cu adevărat un Paşte unic şi, lăudându-L pe Domnul înviat, Stăpânul vieţii, au cântat cu bucurie: 

îngerii din cer slăvesc învierea Ta, Doamne! 

Şi noi pe pământ, cu inimi curate, Te lăudăm! 

Vrednicul de pomenire părinte Teodosie . bibliotecarul de mai târziu al mănăstirii, povestea adesea această 

întâmplare. 



El întotdeauna spunea «avva» şi, într-adevăr, era un «avva» - bătrânul Isaac Dionisiatul. în străduinţele sale 
călugăreşti de a posti, de a se ruga şi a fi smerit, el îi iubea pe toţi şi era ascultător în toate lucrurile şi tuturor. Şi 
toţi îl iubeau pe el. 

Odată, când era cu o ascultare la Conacul42 (Conacul (KovdKiov) este o casă în Karyes, ce ţine de o mănăstire 
şi unde locuieşte reprezentatul acesteia.) mănăstirii din Karyes, supraveghetorul său, părintele Ghelasie, care 
era atunci reprezentantul mănăstirii în Karyes, 1-a avertizat că era deja mijlocul zilei şi că de vreme ce se aştepta 
o furtună, era în pericol să se piardă pe drumul de întoarcere la acea oră, fiind iarnă. Dar el a răspuns că era 
necesar, fără nici o scuză, să se întoarcă la Dionysiu, care era la 5 ore de mers faţă de Karyes. Aşa că după ce a 
făcut plecăciune, binecuvântatul s-a depărtat. Când a ajuns pe vârful muntelui, la Iviron, a început o puternică 
furtună de zăpadă. îi era foarte greu să meargă. Când a ajuns la dealul numit «Bosdoum», la Simonopetra, 
alături de Athos . zăpada era până la genunchi şi deja începuse să se întunece. El era ameninţat de întuneric, 
zăpadă şi animalele sălbatice din pădure. 

Punându-şi toată nădejdea în Domnul şi Mântuitorul Hristos . binecuvântatul părinte a spus din adâncul inimii 
sale: «Doamne Iisuse Hristoase, Dumnezeul meu, pentru binecuvântarea sfântului meu părinte, Te rog ajută-mă 
în acest ceas». Şi imediat a fost ridicat de puterea divină, nevăzută, şi dus până la poarta propriei sale mănăstiri. 
Era timpul Vecerniei şi portarul era pregătit să închidă poarta. Când 1-a văzut pe Avva Isaac , a fost surprins şi, 
după ce 1-a salutat cu o plecăciune, 1-a întrebat cum fusese în stare să vină pe o asemenea furtună. 
Binecuvântatul, fiind în extaz, a spus că venea de la Karyes. 
- Dar cum ai ajuns de fapt aici, pe această vreme? 

Avva n-a putut să răspundă, dar a privit numai la icoana Sfântului Ioan înaintemergătorul. 
De asemenea, portarul a observat că nu erau urme pe zăpadă din direcţia Karyes. în cele din urmă, datorită 
întrebărilor insistente ale portarului despre când a părăsit capitala atonită şi cum ajunsese la Dionisiu, Avva 
Isaac a putut să-i spună lui şi celorlalţi părinţi tot ce i s-a întâmplat în prima jumătate a călătoriei, dar după 
aceea îşi putea aminti numai că a cerut ajutorul lui Dumnezeu şi a rugăciunilor părintelui său. Atunci s-a aflat în 
fata intrării în mănăstire. 



*#* 



Lazăr de la Dionisiu, unul dintre cei mai scrupuloşi părinţi, ne-a spus multe istorisiri. Printre ele a fost şi 
următoarea: 

- Din 1943 până în 1945 am suferit crize îngrozitoare de ameţeli, mai ales în timpul orelor dimineţii. Nici un 
medicament nu mă putea vindeca de ele. Apoi, în timpul privegherii Sfinţilor Cosma şi Damian . doctorii fără de 
arginţi, de pe 1 noiembrie 1945, am mers la paraclis să-i cinstesc pe sfinţi şi să mă rog lor cu toată inima să mă 
vindece de acel chin. Ameţeala a dispărut şi nu a mai revenit. După ce am fost vindecat de malarie, am rămas 
cu artrită la piciorul stâng. Sufeream de durere mare, cu arsuri, şi de varice. în 1954, din nou, de sărbătoarea 
Doctorilor fără de arginţi Cosma şi Damian . am fost într-o stare îngrozitoare şi i-am implorat pe sfinţi să mă 



vindece. Privegherea era aproape spre sfârşit şi durerile încă le aveam. în timpul Sfintei Liturghii a încetat 

senzaţia de ardere şi durerile, iar venele şi-au revenit la normal. Le-am mulţumit şi i-am lăudat pe apărătorii şi 

vindecătorii noştri. 

Părintele Lazăr a compus următorul imn, pe care-1 cânta în faţa icoanei celor doi sfinţi în timp ce le aprindea 

candele: 

Din adâncul inimii unui sărman lăudător 

Cu recunoştinţă vă mulţumesc, 

O, Doctorilor fără de arginţi Cosma şi Damian ! 

Pentru vindecarea pe care mi- aţi dăruit-o. 

CAPITOLUL XXV - Despre nejudecare şi despre blestemata judecare a semenilor 

Capitolul precedent 
Următorul capitol 

Un părinte duhovnicesc numit Veniamin, când o persoană care venea la el pentru spovedit vorbea numai 

despre alţii şi-i judeca pe fraţii săi, îl trimitea pe «penitent» să se corecteze şi să-şi schimbe atitudinea. 

Cel mai simplu călugăr dionisiatan, bătrânul David, spunea vizitatorilor săi despre judecare: 

- Fiţi atenţi, nu spuneţi că persoana aceea face aşa şi cealaltă face aşa. Dacă faceţi astfel, pierdeţi harul lui 

Hristos . Chiar dacă vedeţi o persoană comportându-se ca un măgar, să n-o judecaţi. Iubeşte-1 pe semenul tău aşa 

cum te iubeşti pe tine însuţi. Aceasta e ceea ce Hristos ne spune să facem. 



Un bătrân părinte i-a spus unui călugăr care făcea cu greutate ascultare: 

- Ai nevoie de un stareţ pentru timpul când nu ai gânduri bune. Dacă din cauza slăbiciunii omeneşti bătrânul 
tău greşeşte, gândurile tale îl vor judeca, chibzuind de ce a făcut asta. Dacă, pe de altă parte, el face un lucru 
minunat, cu ajutorul lui Dumnezeu , gândurile tale îţi vor spune că el este magician şi astfel a făcut lucrul acela. 
Acesta e felul în care gândeşte un om cu gânduri rele. 



*#* 



Odată, un tânăr vizitator s-a smintit când 1-a văzut pe binecunoscutul părinte Grigorie mângâindu-şi pisica şi 1-a 
clevetit. Insă s-a întâmplat în aşa fel că tânărul acela care 1-a judecat pe bătrân a devenit mai târziu nevoiaş, în 
Turcia, şi a mers la ambasador ca să-i ceară o slujbă. 

- Nu am nimic ce să-ţi ofer cu excepţia faptului că am nevoie de cineva ca să-mi îngrijească câinele; dacă iei 
slujba, poţi să te hrăneşti cu tot ceea ce rămâne după ce a mâncat câinele. 

Tânărul a acceptat slujba, deoarece atunci el nu avea nici măcar o bucăţică de pâine ca să mănânce. Insă când 
şi-a venit în fire şi şi-a dat seama de starea groaznică în care se afla, el s-a gândit că aceea era o pedeapsă pentru 
că 1-a judecat pe părintele Grigorie . Când a avut prilejul, el a plecat cu vasul la Sfântul Munte , la Schitul Sfânta 
Ana Mică, unde s-a închinat în faţa părintelui şi i-a cerut iertare. 
Părintele Grigorie i-a spus: 

- Fiul meu, am ştiut că m-ai judecat şi că duşmanul sufletelor noastre te-a trimis departe, dar m-am rugat Sfintei 
Ana ca să te aducă înapoi şi ea te-a adus. Totuşi, ai grijă! Nu-i judeca pe călugări, pentru că ei de multe ori îşi 
ascund virtuţile şi se prefac că sunt proşti, ca să nu fie lăudaţi. 



Cuviosul ieromonah E., pustnic în Katunakia . obişnuia să spună această povestire: 
„Un frate m-a întrebat odată despre judecată. 

- Judec mult. Ce să fac ca să evit aceasta? 
Eu i-am spus: 

- Când vrei să vorbeşti despre cineva, gândeşte-te că el este prezent acolo. De exemplu, când tu eşti prezent, 
nimeni nu te judecă; când nu eşti acolo, se poate să fii judecat din cap până în picioare. 

îmi amintesc că pe când trăia stareţul meu şi eu l-am judecat pentru ceva. In acea seară, când am vrut să mă rog, 

parcă era un zid în faţa mea. N-am putut să spun rugăciunea minţii. «Doamne Iisuse. . ., Doamne. ..». Nimic. 

Am făcut ceva, m-am gândit; am făcut cumva un păcat. Ce? Ce am făcut ieri? Ce am făcut? Ce am spus? Apoi 

mi-am amintit. L-am judecat pe părintele meu. 

A doua zi era Duminică şi trebuia să slujesc Sfânta Liturghie . Un preot poate oficia Liturghia numai dacă nu-1 

opreşte ceva. Ce să fac acum? m-am gândit. Să mă rog? «Dumnezeul meu, iartă-mă. Am greşit. Iartă-mă. Iţi cer 

iertare». Dar totul a fost în zadar. Nu este iertare pentru mine, m-am gândit. N-am binecuvântare să slujesc! 

«Fiindcă Te-am supărat, binecuvintează-mă». Trebuie să am iertarea lui Dumnezeu . Nimic. «Dar Sfântul Petru 

s-a lepădat de Tine de trei ori şi Tu l-ai iertat. Eu nu m-am lepădat de Tine. Eu l-am judecat pe părintele meu. 

Acum îmi cer iertare. Mă căiesc şi-mi cer iertare». Nimic. 

Rugându-mă astfel am luat din nou şiragul de metanii în mâini. Nu puteam să continui rugăciunea. Am început 

să plâng. Lacrimile mele curgeau jos. Nu e acelaşi lucru când judeci un străin, ca atunci când îl judeci pe 

părintele tău. «Om nenorocit, am strigat. L-ai judecat pe Dumnezeu însuşi». Am plâns 3 ore. Timpul ce mi-1 lua 

ca să slujesc o Liturghie - 3 ore - am plâns şi am plâns. 

«Dumnezeul meu, Dumnezeul meu, nu este binecuvântare pentru mine ca să slujesc? Tu eşti Dumnezeul milei 

şi al dragostei şi nu ai milă de mine? Iţi cer binecuvântarea Ta. Tu ai iertat-o pe Sfânta Măria Egipteanca când 

s-a pocăit şi pe mulţi alţi sfinţi care au fost păcătoşi i-ai iertat. Pe neomartirii care au trecut la turci i-ai iertat şi 

ai avut milă de ei. Oare nu este milă şi iertare pentru mine?». 

Am petrecut astfel trei ore, lungimea unei întregi Liturghii de Duminică, în lacrimi. In cele din urmă am simţit 

pace şi bucurie în inima mea. Apoi am putut să mă rog: «Dumnezeule, ai milă de mine». După ce am avut pace, 

am continuat cu Liturghia. Altfel n-aş fi putut sluji. 

Să judeci e un mare păcat. Harul te părăseşte fără să-ţi dai seama. E un păcat aşa de mare! Tu judeci în locul lui 

Hristos şi devii astfel un antihrist ". 



*#* 



De Dumnezeu insuflatul părinte Sava nu judeca niciodată pe nimeni. Când îl întrebau: «Ce fel de om e acela, 
părinte?», el întotdeauna spunea: «Acel om e un om sfânt». 



* * H= 



Un călugăr mai în vârstă spunea: 

- întotdeauna când eşti tentat să judeci, ar trebui să-ţi pui un semn de întrebare asupra situaţiei şi să nu judeci. 

Aceasta pentru că noi nu ştim ce se întâmplă cu adevărat! 



* * H= 



Binecunoscutul părinte Dionisie, unul dintre Kartsonieni, 1-a sfătuit odată pe monahul Daniel: 

- Fiul meu, din lucrurile pe care le auzi împotriva cuiva, nu trebuie să crezi nimic, iar din ce vezi să crezi numai 

jumătate. De fapt, nici jumătate, pentru că mulţi se prefac a fi proşti. Nu judeca! 

CAPITOLUL XXVI - Despre smerenie şi lacrimi 

Capitolul precedent 
Următorul capitol 

Cuviosul şi vrednicul de pomenire egumenul de la Dionisiu, arhimandritul Gavriil , obişnuia să spună că 
monahul Gherontie, care era tipicar43 (Tipicar (ximucapnc;) este cel ce se îngrijeşte de ordinea Sfintelor 
Slujbe.) la Sfântul Pantelimon, petrecea cea mai mare parte din zi şi din noapte în biserică, având smerenia ca 
însoţitor permanent. Tot timpul liber şi-1 petrecea în naosul bisericii, folosindu-şi mâna stângă pentru şiragul de 
metanii, iar mâna dreaptă ca să-şi şteargă lacrimile ce-i curgeau pe faţă. Pentru aceasta folosea o cârpă pe care o 
spăla în mare. 

El era originar din Kidonia, Asia Mică, unde a ucis un turc ce ataca o tânără creştină. Nimeni nu ştia dacă el a 
intenţionat sau nu să-1 ucidă pe acela în timp ce se lupta cu el. De la acea întâmplare, monahul Gherontie a trăit 
într-o mănăstire rusească, în linişte şi pace, mai inofensiv decât un miel. 

In 1922, în Vinerea din a cincea săptămână a Postului Mare, începătorul Dionisie (care avea să devină 
egumenul Gavriil ), a fost în biserica Russikon în timpul ceasurilor de la Canonul cel Mare, care avea loc acolo 
ca o priveghere. Acea slujbă mistagogică a rămas de neuitat în inima lui. El spune că 1-a văzut «ca într-o 
vedenie» pe cuviosul părinte Gherontie ştergându-şi lacrimile în timp ce cânta «De unde să încep să-mi plâng 
faptele vieţii mele păcătoase?». Şi când a cântat ultima laudă a Născătoarei, inima lui era într-o pocăinţă atât de 
adâncă, încât, ridicându-şi mâinile spre sfânta ei faţă, cu ochii plini de lacrimi şi cu familiaritatea unui fiu, el a 
cântat: «Preasfântă, nădejdea tuturor celor ce se roagă ţie cu multă dragoste, ridică de la mine greul jug al 
păcatelor». 

Când acest vrednic de aducere-aminte părinte a început să citească viaţa Sfintei Măria Egipteanca, a continuat 
egumenul Gavriil , era o imagine unică şi de neuitat a cincizeci sau mai mulţi monahi, care vorbeau ruseşte, 
adunaţi strâns în jurul analogului tipicarului, unii dintre ei în genunchi, alţii, foarte bătrâni, şezând pe podea cu 
picioarele încrucişate şi care ascultau fără să clipească din ochi, concentraţi la buzele tipicarului; eu, 
neînţelegând mai mult, dar fiind captivat de umilinţa cititorului şi de felul minunat de a citi. Continuând să 
citească cu o emoţie neîntrecută, căldura din vocea sa a crescut, iar căinţa sa interioară, la emoţionantul moment 
al dialogului dintre părintele Zosima şi Sfânta Măria , când el a întrebat-o: «Spune-mi, femeie sfântă a lui 
Dumnezeu . . .» şi ea i-a răspuns «Avva Zosima . . .», blândul părinte nu a mai putut să-şi controleze emoţia. El a 
izbucnit în lacrimi şi suspine nestăpânite, răspândind astfel emoţia la întreaga adunare. 



*#* 



«Tu ai cultivat cu revărsarea lacrimilor tale pustiul sterp al Sfântului Vasile şi al Muntelui Cârmei, devenind 
luminătorul nostru, părinte Gherasim». 

într-adevăr, bătrânul isihast Gherasim a devenit un truditor campion al lacrimilor şi un transmiţător al luminii 
prin rugăciunea minţii. Timp de şaptesprezece ani el s-a nevoit pe muntele Cârmei al profetului Ilie, în vestul 
Kerasiei, mai jos de vârful Muntelui Athos . A dus o viaţă eroică, deoarece a luptat permanent împotriva naturii 
- vânt, tunet, fulger, ploaie, zăpadă - şi împotriva vicleniei demonilor. El a adormit în Domnul la vârsta de 90 
de ani. 



*** 



Un bătrân spunea: 

- Inima se curăţă pe ea însăşi cu un suspin, ca răspuns la harul lui Dumnezeu . Ar trebui să ne spălăm sufletul în 

lacrimi, dar un suspin adânc, dureros, e egal cu două coşuri de lacrimi. 



* * H= 



Erau monahi care aprindeau candelele cu ulei în Schitul Sfânta Ana şi în chinovie, care, în timpul sfintei 
ascultări, în faţa sfintelor icoane, aveau ochii plini de lacrimi. 



*** 



A venit la Muntele Sfânt din Cipru. Era cunoscut pentru mintea sa curată şi inima sa smerită. El a fost dăruit cu 
rugăciuni pline de lacrimi şi o viaţă isihastă. Lăsa mâncarea pentru a se retrage în chilie ca să plângă. 
Aşa era părintele Dionisie de la Sfânta Ana. 



*** 



Ochii pustnicului rus Tihon erau întotdeauna plini de lacrimi. El se ştergea permanent cu o batistă udă pe care o 
purta totdeauna în mână. Epitrahilul său era ud de lacrimi, iar crucea cu care binecuvânta era tocită. El spunea 
adesea că trebuie să spălăm picioarele lui Iisus cu lacrimile noastre în toate zilele vieţii şi să I le ştergem cu 
părul nostru, în timp ce facem plecăciuni în faţa Lui. In chilia lui, crucea de lemn, înaintea căreia se ruga, era 
udă de lacrimi. 



*** 



Părintele Daniil Isihastul, care a trăit în peştera Sfântului Petru , a oficiat zilnic Liturghia, timp de 60 de ani, 
slujind Liturghia Sfântului Vasile , ca să trăiască slujba mai intens. El avea asemenea smerenie, încât nu spunea 
«Pentru rugăciunile. ..» dacă pământul nu se făcea noroi din lacrimile sale. Imediat după aceea, el se retrăgea în 
singurătate, timp de o oră, ca să nu-şi piardă smerenia. 



*#* 



Cu o constituţie puternică şi numit «Postitorul», ascetul Andrei de la Sfânta Ana era originar din Epir. El era 
robust şi rezistent. Plin de dragoste, el dorea întotdeauna să-i ajute şi să-i aline pe cei ce urcau dealul, purtând o 
povară grea de pe ţărm până la biserica mănăstirii. Nu avea şcoală, dar avea înţelepciunea lui Dumnezeu , pentru 
că era binecuvântat cu darul rugăciunii curate şi neîntrerupte. El se ruga mereu la Maica Domnului , vărsând 
râuri de lacrimi de pocăinţă, pline de dragoste cerească. 



Un frate 1-a întrebat pe un părinte cu barba albă, care-şi petrecuse mulţi ani în asceză grea: 

- Câţi ani ai părinte? 

- Nu se numără anii după trecerea timpului, ci după gândurile curate şi viaţă curată. 
Şi, mişcat în inima sa, a continuat, plângând: 

- Fiul meu, pe măsură ce trec anii, creşte şi sărăcia mea duhovnicească. 



Bătrânul orb Gherontie a trăit un timp în peştera Sfântului Simeon. El a fost binecuvântat cu darul rugăciunii 
neîncetate a minţii şi cu o întristare veselă. El se ducea mereu într-o chilie ca să plângă. Cu cât se ruga mai 
mult, cu atât plângea mai mult. 



Sfatul ascetului rus Tihon era: 

- Fiul meu, trebuie să-I speli picioarele lui Iisus cu lacrimile tale, iar El se va întoarce şi va curaţi păcatele tale. 



De fiecare dată când părintele Kodrat arăta pelerinilor sfintele moaşte, mai ales coiful Sfântului Mercurie, 
povestind martiriului lui, ochii săi se umpleau de lacrimi. In timpul Sfintei Liturghii el plângea adesea, mai ales 
la «Vohod», când cânta: «Pomeneşte-ne pe noi, Doamne, întru împărăţia Ta». 



*** 



Un bătrân spunea: 

- Când cineva are darul lacrimilor, mai întâi lacrimile sunt mângâiere dumnezeiască. Aceasta este prima treaptă 
a lacrimilor. A doua treaptă e aceea a preamăririi, care este diferită de prima. Lacrimile care curg prima dată 
slăbesc trupul; cele de mai târziu umplu sufletul de bucurie şi laudă... Atunci se cunoaşte diferenţa. 



* * H= 



- Părinte Filaret, de ce când noi cântăm, dumneata plângi? Te-am urmărit de câtva timp. Spune-ne, de ce? a fost 
întrebat ascetul Karuliot de părintele Daniil al Daniileilor şi Toma al Tomadeilor. 
Bătrânul părinte a răspuns: 



- Părinte Daniil . când vă ascult cântările, câteodată sufletul meu se înalţă. Simt că ascult îngerii şi mintea mea e 
în cer, iar ochii îmi sunt plini de lacrimi. Alteori plâng deoarece nu pot să cânt cu voi şi să laud numele lui 
Dumnezeu . Mă gândesc la păcătoşenia mea şi mă întreb dacă voi fi cu îngerii în cer, sau voi fi despărţit de ei 
pentru totdeauna? Aceste gânduri îmi împovărează inima şi eu laud, Ii mulţumesc şi mă rog Domnului nostru. 



L-am întâlnit pe vrednicul de pomenire Nifon Konstamonitul, care a adormit în Domnul în al optzecilea an al 
vieţii sale. El era responsabil pentru patru sau cinci ascultări în chinovie şi niciodată nu se plângea. Nu era 
nelinişte, supărare sau mânie în acest om. El era mereu râvnitor, blând, vesel, serios, tăcut, neobosit, iubitor şi 
plăcut tuturor. El n-a dezamăgit niciodată pe nimeni. Iubind şi iubit de toţi, el avea, printre multele sale daruri, 
darul pocăinţei şi al lacrimilor. Ochii săi erau mereu plini de lacrimi. 



H= * * 



Era un ascet în Karulia care plângea în chilia sa în fiecare noapte. 



Odată, Sfântul Siluan a întâlnit un ascet care avea darul pocăinţei şi vărsa multe lacrimi în fiecare zi, când se 
gândea la patima şi răstignirea Domnului. 

- E bine să ne rugăm pentru morţi? 1-a întrebat sfântul pe el. 
El a oftat şi a răspuns: 

- Dacă aş putea să-i scot pe toţi din iad! Atunci aş fi foarte fericit. 
El a făcut o mişcare ca şi cum ar aduna grâu şi a început să plângă. 



Odată, vrednicul de pomenire părinte al meu mi-a spus următoarele: 

- Când eram monah începător aveam nevoie să fiu ajutat zilnic. Chilia mea era lângă a stareţului meu. Seara, 
deseori el citea după Pavecerniţă. De fiecare dată când găsea un text folositor, mi-1 citea şi mie. îmi amintesc 
că, odată, când m-a chemat în chilia sa, l-am găsit adâncit în lectură. Am aşteptat în picioare un timp, până mi-a 
făcut semn să mă aşez. Apoi mi-a citit un frumos text din viaţa Sfântului Andrei, nebunul pentru Hristos . In acel 
text sfântul descria cum a văzut vedenia raiului, într-o noapte de iarnă, când era acoperit de zăpadă, îngheţat 
trupeşte. El a fost luat cu sufletul din lumea aceasta în tărâmul luminii. In acel text, Sfântul Andrei încerca să 
descrie prin cuvinte omeneşti ceea ce e de nedescris, folosind imagini din lumea aceasta, ca să descrie viaţa ce 
va să vină. 

Părintele meu a fost atât de mişcat de acea descriere, că pentru moment a întrerupt cititul, a închis cartea şi a 
rămas tăcut, ştergându-şi lacrimile. El mi-a spus: «Gândeşte-te, fiul meu, ce lucruri ne sunt pregătite! Lucruri pe 
care ochiul omenesc nu le-a văzut, urechea nu le-a auzit şi inima nu le-a simţit!». 



Adesea Sfântul Siluan se ruga astfel: 

- Doamne, dă-mi lacrimi ca inima mea să plângă cu dragoste pentru fratele meu! 



*** 



Odată, părintele meu 1-a vizitat pe părintele Teodor , fratele lui Ierotei din Kafsokalivia (într-un timp părintele 
Teodor a fost egumen la Grigoriu şi eu îl întâlneam. El era apropiat, prietenos; un părinte binecuvântat). 

- Chilia ta este ascetică şi te înalţă, i-a spus părintele meu. 

- In această chilie, fiul meu, mulţi călugări sfinţi au trăit în asceză. Acum trăieşte în ea un păcătos neglijent. Ce 
voi spune la judecata viitoare? şi a început să plângă şi să suspine. 



Un părinte spunea: 

- Lacrimile unui călugăr amestecate cu sudoarea lui pot curaţi sufletul. 



*** 



Când inima cuiva e plină de dragoste, credinţă şi pocăinţă, după ce rugăciunea lui Iisus e desăvârşită pe şiragul 
de metanii, vor urma lacrimi de pocăinţă. Aceasta am trăit-o chiar eu. Odată mă rugam ca un începător, folosind 
şiragul de metanii, iar sufletul meu a fost aşa de mişcat, că n-am mai putut rosti rugăciunea. 



Era un părinte numit Evghenie a cărui stare de pocăinţă era frecventă. El a început asceza în Schitul Vatoped, 
iar mai târziu a venit chiar la sfânta mănăstire. 

- Eu plâng ca fiul risipitor: «Părinte, am păcătuit», şi-mi bat pieptul meu, ca Domnul să aibă milă de mine şi să 
mă îmbrace în veşmintele de la început! spunea mereu când plângea. 



*** 



Cu câţiva ani în urmă l-am întâlnit pe cel mai simplu monah, Cosma, în Sfânta Mănăstire Grigoriu, care a trăit 
în viaţa de chinovie timp de 60 de ani, plin de credinţă, luptă şi pocăinţă. El mi-a spus: 

- Evanghelia e însuşi Hristos . în ea este toată puterea. Diavolului îi este frică de ea (Bătrânul o citea tot timpul 
şi o purta la piept legată într-un săculeţ). în ultimul timp diavolul mă tulbură mult. Mă îndeamnă să mă arunc în 



prăpastie; îmi spune să arunc Sfânta Evanghelie : el face zgomote în jurul meu. Nu-i aşa că e nebun satana? 
Hristos va arăta martiri până când numărul celor împreună- slujitori cu ei şi fraţii lor, ce au să fie ucişi, se va 
împlini (Apocalipsa 6, 1 1). 

Din Noul Testament îl citesc mai ales pe Sfântul Ioan Teologul. Odată, în timpul Vecerniei, doar pentru un 
scurt timp, am adormit. M-am trezit pe o câmpie ce semăna cu marea. Acolo erau buchete de flori cu un miros 
îmbătător. Din cauza mirosului puternic am căzut jos, iar îngerii lui Dumnezeu , ca nişte copii mici, au alergat ca 
să mă ridice. . . «Hai să mergem şi să-L lăudăm pe Domnul», au spus ei, şi m-au condus într-o biserică uriaşă. 
Era aşa de încântătoare şi strălucea cu o lumină orbitoare, încât n-am mai putut îndura şi am căzut jos. . . 
Pe măsură ce această povestire se desfăşura, ea era întreruptă frecvent de suspine de bucurie şi lacrimi de 
pocăinţă. 



*#* 



în 1970, vrednicul de pomenire părintele meu şi cu mine am vizitat Sfânta Mănăstire a Sfântului Pavel. în 
infirmeria mănăstirii era un călugăr foarte bătrân. 

- Am citit multe din cărţile bibliotecii noastre, a spus el. 

- Acum ce aştepţi, părinte? La ce te gândeşti? l-am întrebat noi. 

- Eu contemplu iubirea lui Dumnezeu , cum a binevoit să devină Om pentru mântuirea noastră! a răspuns întru- 
un mod sincer şi a început să plângă. 



Un părinte spunea: 

- Primele lacrimi, de pocăinţă, sunt obositoare. Cele ce urmează sunt ale vederii. Lacrimile dragostei divine nu 

sunt niciodată obositoare. Ele îţi umplu inima de bucurie. 

CAPITOLUL XXVII - Despre studiul cuvintelor dumnezeieşti 

Capitolul precedent 
Următorul capitol 

Eftimie, autorul vieţii Sfântului Nicodim Aghioritul, scrie: 

«.. .precum Moise , care a devenit mare prin dreptatea sa, a părăsit Egiptul şi a mers în pământul Madian, unde 
pe muntele Horeb a fost binecuvântat cu prezenţa lui Dumnezeu şi a vorbit cu Cel nevăzut, aşa şi Nicodim a 
părăsit Egiptul acestei lumi, plină de întuneric şi stăpânită de plăcerile vieţii, şi s-a suit în muntele 
descoperirilor noetice, unde L-a văzut pe Dumnezeu , atât cât se poate, curăţindu-se, înainte de aceasta, prin 
liniştea dumnezeiască, cu post aspru şi rugăciune atentă. Cu mintea iluminată, el a studiat Scriptura inspirată de 
Dumnezeu şi a devenit un mare învăţător al lumii creştine, un măreţ luminător al tărâmului spiritual bisericesc 
şi un puternic duşman al credinţei false. Acest lucru e dovedit de scrierile sale - care au îmbogăţit Biserica lui 
Hristos -, lucrări ce au fost rodul unei munci şi privegheri necontenite». 



Un ascet spunea: 

- încercând să-ţi stăpâneşti mintea, ceea ce e un lucru greu de făcut din cauza ispitelor, este foarte folositor să 

studiezi scrierile patristice, mai ales dacă acest studiu e făcut înainte de rugăciune . E de folos, mai ales, să 



citeşti din Pateric. Când citeşti chiar numai câteva rânduri din aceşti părinţi ai pustiului Tebei şi Nitriei, mintea 
îţi este înălţată şi hrănită pentru rugăciune ; e ca şi cum sfinţii monahi sunt chiar lângă tine, aceşti nevoitori care 
s-au luptat cu toate grijile, problemele şi întrebările ce-1 preocupă pe fiecare monah. 



* * H= 



Cu o greacă stricată, ascetul rus Tihon 1-a sfătuit pe un monah începător: 

- Fiul meu, trebuie să-1 studiezi pe Sfântul Simeon Noul Teolog. Studiul mult face mintea mai bogată şi limba 
mai dulce, pentru lămurirea lumii. Vei ajuta la mântuirea păcătoşilor, iar Hristos îţi va dărui lauri de aur! Duhul 
Sfânt îi luminează pe creştini cu o lumânare de o drahmă, dar El îl luminează pe cel ce trudeşte pentru Hristos 
cu o lumânare de o sută de drahme. 



Un bătrân spunea: 

- Mintea care e preocupată de grijile vieţii zilnice şi de lucruri zadarnice, fără folos, împrăştie sufletul. Trebuie 
să te întorci şi să priveşti la via necultivată a sufletului tău, curăţind-o de toţi ghimpii răi şi plantând în loc 
virtuţi. Aceasta cere perseverenţă şi multă răbdare. Vei fi confruntat cu o mulţime de greutăţi. Diferite scrieri 
ale Părinţilor sunt foarte folositoare şi în zilele noastre sunt disponibile cu duzinile. In ele poţi să găseşti tot ce- 
ti doreşte inima şi orice ai nevoie. Părinţii te vor conduce pe calea duhovnicească dreaptă, dacă îi citeşti cu 
umilinţă şi rugăciune . 

Un alt părinte spunea: 

- Dumnezeu vrea să ne ajute pentru că timpurile în care trăim sunt foarte grele. De fapt, din cauza acestor 
greutăţi, Dumnezeu e aproape obligat să ne ajute, ca să spunem aşa. Ştim că El ascultă rugăciunile celor ce sunt 
pe o treaptă duhovnicească mai înaltă. De aceea, citind scrierile lor, acestea ne ajută la rugăciune . E ca atunci 
când citeşti Evanghelia - inima ţi se încălzeşte şi eşti ridicat la o treaptă duhovnicească mai înaltă. Desigur, 
când cineva ajunge la rugăciunea adevărată, cititul nu mai este necesar. Atunci nu ai nevoie să citeşti nimic. Eu 
citesc o carte când cineva se foloseşte de ea. 



Alt ascet spunea: 

- Chiar de ne rugăm pentru noi sau pentru alţii, rugăciunea trebuie să fie în inimile noastre. Problemele 
celorlalţi trebuie să fie şi problemele noastre. Trebuie să te pregăteşti înainte de a te ruga. Trebuie să citeşti un 
text din Sfânta Evanghelie sau din Pateric şi apoi să te rogi. E necesar un pic de efort, ca să aduci mintea în 
inima ta. Cititul înainte seamănă cu o acadea; el e dat să ne conducă spre tărâmul duhovnicesc. Cititul ne 
încălzeşte inimile. 

CAPITOLUL XXVIII - Despre pocăinţa mântuitoare 

Capitolul precedent 
Următorul capitol 

Cu mai mulţi ani în urmă, în Chilia Sfintei Treimi de la Schitul Sfânta Ana trăiau cinci fraţi de sânge. Din 
pizma satanei, ei au început să se certe între ei în aşa fel încât au ajuns să fie cunoscuţi ca aducători de 
tulburare. Ei însă îşi cereau iertare unul de la altul în fiecare noapte şi astfel au fost iertaţi. 



Mulţi ani au trecut în acest fel. Apoi, într-o zi, nu s-a mai auzit nici un zgomot în chilia lor. în acea noapte, 
egumenul schitului a fost înştiinţat în somn că toţi cei cinci fraţi au adormit în Domnul. El a mers cu alţi părinţi 
la chilie şi a văzut că era adevărat. Toţi cinci au plecat la Domnul, făcând plecăciune, în timp ce-şi cereau 
iertare unul de la celălalt. Dumnezeu Cel Milostiv i-a luat la El chiar după Vecernie. Astfel, Dumnezeu a arătat 
un semn despre dreptate şi mântuire, o dovadă a corectitudinii şi răbdării Sale, un semn că nimeni nu trebuie să 
judece pe semenii săi. 



* * * 



Se spune că o întâmplare asemănătoare s-a petrecut cu mai mulţi ani în urmă într-o chilie a ivirenilor, numită 

Sfânta Treime, şi situată între Iviru şi Milopotamu, unde trăiau nouă fraţi împreună cu stareţul lor. Aceşti 

oameni erau atât de paşnici şi evlavioşi, încât au cerut lui Dumnezeu să moară împreună şi să le fie dat «un 

sfârşit creştinesc al vieţii, fără durere, neprihănit, în pace şi răspuns bun la înfricoşătoarea judecată a lui 

Hristos ». 

Astfel, într-o zi după Vecernie, în timp ce-şi cereau iertare unul de la celălalt, toţi aceşti zece binecuvântaţi au 

plecat la Domnul din această viaţă trecătoare. Ei erau îmbrăcaţi cu rasă, camilafcă şi cu schimele călugăreşti şi 

ţineau în mână metaniile, întreaga armură călugărească. 

Călugării vecini i-au găsit zece zile mai târziu. înfăţişarea lor era ca acelor ce sunt încă în viaţă; trupurile lor 

erau slabe şi răspândeau o mireasmă cerească, în loc de miros urât. 



Odată, cineva 1-a întrebat pe un părinte din Sfântul Munte : 

- Părinte, ce e Sfântul Munte ? 
Şi el a răspuns: 

- Va fi mai multă bucurie în cer pentru un păcătos care se pocăieşte. . . Aici sunt mulţi care se pocăiesc, ori mai 
bine zis, aici toţi facem pocăinţă. 



Un bătrân spunea: 

- Monahul e îmbrăcat în pocăinţă. El e aprins în întregime de dragostea lui Dumnezeu şi trăieşte în pocăinţă. 



în Creta a fost odată un tâlhar, bine înarmat, care făcea multe stricăciuni turcilor, dar îi ajuta pe creştini atât în 
public, cât şi în secret. El era atât de înfricoşător pentru turci, încât paşa acelui ţinut i-a oferit amnistie generală 
pentru toate crimele şi nedreptăţile pe care le-a comis turcilor, numai să părăsească Creta. Atât erau ei de 
dornici ca să scape de acţiunile sale criminale. Dar tâlharul îi ura pe turci aşa de mult, încât a refuzat să accepte 
oferta paşei. 

Mai târziu, Sfânta Ana, mama Maicii Domnului, i-a apărut într-o vedenie înfricoşătoare şi i-a poruncit să 
accepte oferta guvernatorului şi să plece cât mai curând posibil la schitul ei din Sfântul Munte . Vedenia 1-a 



convins pe acel om violent să părăsească Creta. Părinţii de la schit spun că paşa, ca să fie sigur că tâlharul a 

plecat pentru totdeauna, 1-a însoţit până la Muntele Athos . 

De îndată ce a sosit în portul Dafni, el a cerut să fie condus la Schitul Sfânta Ana . Când a ajuns acolo, el n-a 

intrat în ascultarea nimănui, dar a cerut să fie tuns monah cu numele Ana. El a dorit de asemenea să stea lângă 

biserica Sfânta Ana. 

Părinţii schitului au discutat şi i-au spus că numele Ana nu e potrivit pentru un bărbat. Astfel el a acceptat să fie 

tuns cu numele de Ioachim. I-au dat o cameră lângă biserică, chiar în spatele cimitirului, unde a trăit singur, 

călăuzit de toţi părinţii, pe care-i asculta cu mare umilinţă. El a trăit în acea cameră mai mult de cinci ani şi apoi 

a plecat să locuiască într-o peşteră, în spatele schitului, unde părinţii îi duceau pâine proaspătă şi uscată. Acolo 

s-a luptat mult cu ispitele cauzate de demonii văzuţi şi nevăzuţi şi le-a suferit pe toate cu răbdare, ca şi cum ar fi 

fost un călugăr cu experienţă de mulţi ani. Rezistenţa lui la schimbările vremii, atât vara cât şi iarna, a fost 

remarcabilă. 

Odată, spun părinţii, a căzut zăpadă multă, de peste un metru înălţime, şi a acoperit totul. Părinţii din Chilia 

«întâmpinarea Domnului» tocmai copseseră pâine şi au mers la peşteră să-i ducă şi părintelui Ioachim. 

Ajungând acolo, ei nu l-au găsit, deşi l-au căutat peste tot. în cele din urmă, au început să-i strige numele, la 

care au auzit o voce stinsă de sub zăpadă. Ei au început să sape şi l-au găsit stând pe o piatră şi rugându-se 

liniştit. El s-a plâns că i-au tulburat minunata linişte şi căldură pe care le simţea sub zăpadă. 

A trăit la Sfânta Ana din 1890 până în 1915, suferind multe greutăţi şi lipsuri, însă căindu-se sincer. El se 

împărtăşea deseori cu Sfintele Taine , cu Trupul şi Sângele Domnului nostru Iisus Hristos . se ruga mereu şi nu a 

lipsit la nici una din slujbele zilnice sau rugăciunile comune. A fost răsplătit de Dumnezeu cu multe daruri 

duhovniceşti, printre care înainte-vederea şi proorocia. 

Odată, când trei ruşi au venit să-1 întâlnească şi să primească binecuvântarea lui, el i-a dat celui dintâi trei boabe 

de linte, celui de-al doilea nişte tămâie şi celui de-al treilea o floare. După ce aceia au plecat, un părinte 1-a 

întrebat care e înţelesul darurilor, iar el a răspuns: 

- Primului i-am dat trei boabe de linte pentru că va deveni călugăr. Celui de-al doilea i-am dat tămâie, pentru că 

atunci când se va întoarce acasă, îl va găsi pe tatăl său mort. Iar celui de-al treilea i-am dat o floare, pentru că, 

întorcându-se acasă, el se va căsători şi va da floarea femeii cu care se va căsători. 

Şi, într-adevăr, ce a profeţit s-a împlinit întocmai. La puţin timp după aceea a răposat, prezicându-şi sfârşitul cu 

trei zile înainte. A avut o moarte sfântă, o trecere de pe pământ la cer, unde drepţii locuiesc în locuinţe cereşti. 

Să nu lăsăm uitată povestea sufletului binecuvântat al monahului Macarie Grigoriatul, ci mai bine să o aducem 

la lumină, ca să poată fi descoperite minunatele lucrări ale providenţei divine, ca şi multa căinţă a acestui suflet. 

Eu însumi l-am întâlnit pe părintele Macarie, acum decedat, în timpul deselor mele vizite la mănăstirea sa, unde 

era gazda oaspeţilor în camerele mănăstirii (arhondar). Care e povestea dramatică a vieţii sale, care s-a sfârşit 

cu fericirea mântuirii? 

Părintele Macarie a fost tuns monah în 1922 şi apoi a venit la Sfântul Munte , pe când părintele Gheorghe era 

egumen la Mănăstirea Grigoriu. Odată, când s-a îmbolnăvit, i s-a dat binecuvântarea de a merge la Salonic 

pentru a se îngriji de sănătatea sa. Dar, fiind tânăr şi lipsit de experienţă în vicleşugurile diavolului, el a cedat 

dragostei de mamă şi a mers la Atena, fără să-şi dea seama cât de slab era duhovniceşte şi ce pericol îl aşteaptă 

pe fiecare monah ce se întoarce în lume. Cedând un pic la început, el a ajuns să abandoneze schima monahală. 

într-un timp scurt, el s-a căsătorit şi a avut şi un copil. 

Dar cei nouă ani pe care i-a trăit în lume au fost plini de amărăciune, zbucium şi suferinţă. El nu se putea odihni 

nicăieri de mustrările conştiinţei, în ciuda stării bune şi a vieţii sale aparent fericită. într-o zi, când era singur cu 

copilul său de patru ani şi îşi schimba maioul, copilul, privind la el mirat, i-a spus cu voce tare: «Iată, vreau 

aceleaşi litere roşii pe care le ai tu». 

Ce se întâmplase? Copilul, cu ochii săi curaţi, a văzut literele schimei monahale, pentru că tunsoarea şi schima 

călugărească sunt o îmbrăcăminte pentru totdeauna a sufletului călugărului. Părintele Macarie a fost zguduit 

până în inima sa. Cu mare durere, el a hotărât să se întoarcă în mănăstire, ceea ce a şi făcut în iunie 1934. 

Egumenul, părintele Atanasie . care era mare în virtute, ca un stejar înalt, 1-a trimis să stea trei ani şi jumătate la 

părintele Dorotei în Karyes. După aceea, el s-a întors în mănăstirea sa, unde a petrecut restul anilor în marea 

trudă a pocăinţei şi în dragoste faţă de ascultările ce-i erau încredinţate. A muncit din greu; a construit zece 

terase cu scări, a spart o stâncă mare şi a îndepărtat-o de pe o groapă uscată, pe care a umplut-o cu pământ, şi 

unde a plantat măslini, portocali şi viţă de vie. El vorbea puţin, iar când vorbea era foarte înţelept. Suspina 

adesea. Nu râdea niciodată. De multe ori, cu capul plecat, putea fi auzit cum spunea: «Vai de capul meu!». 



După ce s-a întors la Muntele Athos . a trăit încă patruzeci de ani. Aceşti ani au fost ani de pocăinţă şi căinţă 
profundă: « . . . sfârşit fără durere, neprihănit, în pace şi răspuns bun la înfricoşătoarea judecată a lui Hristos ». S-a 
îmbolnăvit, şi în timp ce era transportat la Salonic, a adormit în Domnul, în maşină. Şoferul a relatat că în 
momentul adormirii a răspândit o mireasmă ce nu se poate spune în cuvinte. 



Noi am fost martori oculari la marele foc ce a distrus o treime din zona împădurită a peninsulei atonite. Un foc 

de o asemenea mărime nu a mai avut loc niciodată în istoria Sfântului Munte. Mi s-a spus că acest foc a fost 

profeţit de Sfântul Nil Izvorâtorul de mir , care, după cum s-a zvonit, a spus că focul va dura 14 zile. Părinţii 

bătrâni din Muntele Athos au considerat focul ca un semn, datorită suprafeţei ce a acoperit-o, intensităţii şi 

duratei sale - în ciuda eforturilor depuse de călugări, a Departamentului pentru Incendii şi a instalaţiilor 

utilizate. In ciuda tuturor rugăciunilor şi litaniilor şi, deşi ploua peste tot înjur, pe Muntele Sfânt nu a căzut nici 

un singur strop de ploaie, iar un vânt foarte puternic a răspândit incendiul distrugător. 

De asemenea, părinţii bătrâni spun că atunci când în trecut se producea un foc, de îndată ce era spusă 

rugăciunea şi erau scoase Sfintele Moaşte, focul era stins ori de ploaie, ori de vântul ce bătea din direcţia opusă 

focului. Aceasta era înţeleasă ca ocrotire din partea Maicii Domnului. Acest mare incendiu ridica întrebarea: De 

ce Maica Domnului . Preasfânta Născătoare de Dumnezeu , ocrotitoarea Sfântului Munte, a abandonat Grădina ei 

răzbunării distrugătoare a focului? 

întrebarea ar fi rămas fără răspuns dacă nu i-am fi vizitat pe cei în vârstă, cu părul alb, care au avut prea puţină 

şcoală, dar minţi luminate de anii de ascetism. Ei ne-au spus: 

- Unii spun că e o ispită, dar noi credem că e o lecţie ce trebuie învăţată. Am păcătuit, neascultând poruncile, şi 

am nedreptăţit monahismul, şi de aceea e nevoie de pocăinţă şi lacrimi. 

Alţii au spus că focul a fost «o preînchipuire înfricoşătoare a lucrurilor ce vor veni». 



*#* 



în timpul unei mari secete, un bătrân a spus: 

- Dacă nu ne plecăm genunchii în marea şi sfânta Vineri, ca să plângem şi să ne pocăim, Dumnezeu nu va opri 

mânia Sa. . . 

CAPITOLUL XXIX - Despre aducerea aminte de moarte 

Capitolul precedent 
Următorul capitol 

în secolul al XVIII-lea, după moartea pustnicului Damaschin, Sfântul Haralambie s-a nevoit în partea de 
nord a Schitului Sfânta Ana, într-o chilie părăsită. Acolo, el s-a dovedit un curajos atlet al lui Hristos . un atent 
ucenic al aducerii aminte de moarte. în fiecare zi, după Vecernie şi după Rugăciunile de seară, el se întindea 
într-un sicriu, punându-şi capul pe o piatră. îşi încrucişa mâinile ca o persoană decedată şi, vorbind cu sine 
însuşi, spunea: 

«Bătrânul Haralambie s-a dus. A murit, nu ne va mai tulbura cu sporovăială sa - acestea sunt cele ce vor spune 
ceilalţi părinţi. Dumnezeu să-i ierte sufletul! Iar tu, sărmane suflet, ce ai de gând să faci acum? Cum te vei 
prezenta în faţa scaunului de judecată a lui Hristos ? Dacă un om drept de-abia se mântuieşte, cum să se 
mântuiască un ticălos păcătos ca mine?». 

Aceste lucruri şi multe altele spunea în fiecare zi, plângând neîncetat şi priveghind noaptea întreagă, 
murmurând. Astfel şi-a îndreptat grija întregii sale fiinţe, cu puterea sufletului său, ca să preamărească şi să-L 
laude pe Dumnezeu . 



*** 



Nevoitorul bătrân Filaret Karulitul, când s-a apropiat de sfârşitul vieţii sale, 1-a chemat pe vecinul său cu care se 
nevoia, Gavriil . să vină să-i aducă un târnăcop şi o lopată. 

- Frate, vino, sfârşitul meu e aproape. Trebuie să mă pregătesc de călătorie. Din dragoste, hai un pic mai 
departe de chilia mea. 

S-a ridicat cu greutate. Când au ajuns între nişte stânci unde au găsit puţin pământ, părintele Filaret s-a întins 
jos. 

- Aici e locul unde va fi mormântul meu. Măsoară şi sapă, ca să fie pregătit. 

Părintele Gavriil a însemnat măsurile pe pământ şi a început să sape. O săptămână mai târziu, părintele Filaret, 
prietenul pustiei şi al virtuţii, a plecat din viaţa aceasta vremelnică. 



*** 



Monahul dionisiatan Hrisostom a scris pe măsuţa din chilia sa: 
Puţin şi voi muri. Ce se cuvine să fac? 

1 . Să-1 chem pe egumen să mă spovedească? 

2. Trebuie să cer iertare de la cineva? 

3. Şi după aceasta? După aceasta trebuie să mă încredinţez milei lui Dumnezeu . 



Era un călugăr rus numit Timotei. El a murit în 1848. în întreaga sa viaţă a fost un rugător neîncetat. Pentru că 
nu avea chilia sa, biserica i-a devenit chilie. Zilnic făcea 300 de metanii şi 1200 de închinăciuni. In timpul zilei 
citea din Epistole [ale Noului Testament] şi Evanghelii, din Acatiste şi Filocalie. Patrusprezece ani a tăcut fără 
să spună cuiva un cuvânt. El întrerupea tăcerea numai pentru ascultare. 

CAPITOLUL XXX - Despre cuget şi gânduri 

Capitolul precedent 
Următorul capitol 

Un părinte contemporan ne spunea: 

- Dacă pui un copil într-o cofetărie aflată în vârful unei prăpăstii şi deschizi toate uşile, nu va fi nici un pericol 
ca el să iasă şi să moară, deoarece atenţia lui va fi concentrată asupra dulciurilor. La fel este cu mintea. Ea e 
ataşată de ceea ce îi este cel mai plăcut. Din acest motiv trebuie să exersăm duhovniceşte cu minţile noastre. 



*#* 



Un părinte spunea: 

- Văd că tineretul de astăzi face atâtea păcate numai pentru plăcere. Dar ei ar putea să culeagă mai multă 

plăcere dintr-o viaţă duhovnicească. Unul dintre ei ar putea să spună: «îmi vorbeşti despre Rai şi aşa mai 



departe! De unde ştim noi dacă este sau nu? Chiar în această viaţă pot să trăiesc o bucurie şi o plăcere mare, nu 
numai pentru un minut sau zece, ci pentru zece zile sau un an. Mă face să mă simt atât de bine şi mă întreb dacă 
ar fi posibil să existe o plăcere mai mare în Rai, decât cea pe care o simt acum». Este la fel ca şi cu copiii care 
au trăit în timpul foametei, sub ocupaţia germană. De fiecare dată când găseau ceva aruncat de soldaţi, chiar 
când era stricat, când mâncau, ei credeau că e delicios! 



în Sfântul Munte era un diacon rus numit Macarie, pictor, şi care era un călugăr model de ascultare. El a ajuns 
la o asemenea treaptă a virtuţii, încât îşi acoperea capul cu o cutie neagră, ca să-şi păstreze mintea unită cu 
Dumnezeu. 



Un călugăr bătrân de la Sfânta Ana ne spunea: 

„Pe părinţii care s-au nevoit în peşterile din regiunea de deasupra schitului, unde părintele Damaschin a trăit 

experienţa gustului dulce al vedeniilor înalte şi a rugăciunii minţii, eu i-am vizitat în tinereţe, urcând stâncile 

abrupte unde se vedeau trepieduri pe care-şi puneau cărţile pentru citit. Acolo era cu adevărat un loc unde 

puteai să observi şi să înveţi multe despre monahism. 

Aceşti părinţi erau ascultători, fără voinţă proprie şi învăţau cum să evite capcanele celui rău. In timpul 

rugăciunilor de noapte, ei se înălţau cu duhul, experimentând dulceaţa ce vine din repetarea numelui Domnului 

Iisus Hristos , iar şi iar şi iar. Unii dintre ei se hrăneau cu ghindă şi, ajungând la mari înălţimi de nepătimire, se 

ascundeau de părinţii din schitul de jos. Acestor plăcuţi ai Săi, Dumnezeu le-a dăruit sfinţenie, pentru că au 

făcut voia Sa. De atunci, locul unde au trăit ei a fost numit loc sfânt. 

Mulţi oameni mireni se plâng că în timpul sfintelor slujbe mintea lor hoinăreşte prin tot locul. Aceşti oameni 

trebuie să înveţe din următoarele: 

De fiecare dată când oamenii călătoresc cu vaporul, mai ales pe mări agitate, se gândesc ei la altceva decât la 

persoanele pe care le iubesc? Când sunt în biserică, ar trebui să-şi aţintească atenţia interioară, pe care o au 

asupra persoanelor şi lucrurilor când călătoresc pe mare, asupra înfricoşătoarei Taine care are loc în Biserică, 

unde Fiul şi Cuvântul lui Dumnezeu Se jertfeşte. Creştinii ar trebui să se dedice total acestei Sfinte Taine. 

Creştinul, şi mai ales călugărul, trebuie să fie unit cu Preasfântul Dumnezeu , deoarece atunci când sufletul se 

desparte de trup, va vedea îngeri ţinând vase cu flori înmiresmate pe care ni le-am închipuit întotdeauna că sunt 

în rai, flori de care numai cei uniţi cu Sfânta Treime din această viaţă se vor bucura. Cei a căror minte a fost 

umplută cu gânduri nefolositoare în timpul Sfintei Liturghii vor vedea acele vase înmiresmate, dar diavolii cei 

răi şi invidioşi nu-i vor lăsa să se bucure de ele. 

Ei vor spune îngerilor: «Acele suflete care în timpul Sfintelor Taine au fost tulburate şi minţile lor s-au îngrijit 

de plăcerile lumeşti, de vreme ce ele nu s-au luptat să-L păstreze pe Dumnezeu în minţile lor şi n-au gustat 

plăcerea duhovnicească cât timp au fost în trup şi nu s-au căit până la sfârşitul vieţii pământeşti nu au dreptul să 

se bucure de miresmele prezenţei veşnice a lui Dumnezeu ». 

Aceste sărmane suflete vor vedea de la distanţă ce au pierdut din cauza neascultării de Dumnezeu şi a 

poruncilor Lui divine şi vor spune mereu: «Vai nouă, că am fost nepăsători şi am pierdut veşnica bucurie!». 

Şi Sfântul Teodor Studitul spune că: «Neţinând voturile făcute, când se primeşte schima îngerească, şi fiind 

învinse de mândria lumii acesteia, sufletele vor spune: Suntem pierdute!»". 



Odată, în Mănăstirea Iviru, un preot slujitor tămâia în faţa unor călugări din conducerea mănăstirii. El a trecut 
pe lângă unul dintre ei fără să-1 tămâieze. După Liturghie, preotul a fost chemat să explice. El a spus că nu a 
văzut pe nimeni când a trecut prin acel loc; era gol. Mai-marele 1-a chemat pe acel călugăr şi i-a spus ce s-a 
întâmplat, adăugând: 

- Părinte, fii atent, pentru că preotul slujitor, care e un om simplu, ne-a spus exact ce a văzut. 
Iar călugărul, cu regret, a răspuns: 

- Preotul slujitor are dreptate. Eram în acel loc numai cu trupul. Mintea mea era în altă parte, gândindu-se la 
metocul nostru de afară, din lume. 



Un pustnic spunea: 

- Monahule, ai grijă! Chiar dacă ai linişte, nu-i da voie minţii tale să lenevească. Gândeşte-te la albină şi cum se 

aseamănă ea cu inima, care întotdeauna pofteşte felurite flori, care sunt felurite virtuţi. Increzându-te în 

dragostea lui Dumnezeu , ţine-ţi mintea în inima ta - care are ca simbol stupul. Sfântul Nicodim spunea că 

fiecare dintre sfinţii părinţi au avut inima ca un stup, de unde-şi hrăneau necontenit mintea cu dulceaţa 

rugăciunii neîncetate. Şi rugăciunea, ca regina albinelor, atacă şi ucide trântorii, care sunt patimile ce ne 

tulbură. 

Sunt cuvinte atât de înţelepte scrise ucenicului său de un bătrân, atlet experimentat din Athos . 



*** 



Cu mulţi ani în urmă, ieromonahul Matei trăia într-o cameră mică, unde se ruga neîncetat, lângă locul unde sunt 
păstrate oasele părinţilor decedaţi de la Schitul Sfânta Ana . într-o zi, a auzit un zgomot în gropniţă. El a deschis 
uşa şi a văzut nişte tineri frumoşi, care cărau de acolo oase şi le duceau în altă parte. Alţii aduceau oase şi le 
puneau în osuar. Părintele Matei se întreba mirat, dar mirarea lui a fost rezolvată de unul dintre acei tineri 
încântători: 

- De ce eşti uimit, părinte Matei? a întrebat el. Suntem îngerii lui Dumnezeu , şi Maica Domnului ne-a poruncit 
să facem ceea ce vezi. 

Apoi a continuat: 

- Noi mutăm aici oasele acelor oameni a căror minţi au fost permanent la Muntele Athos şi dorinţa lor a fost ca 
să-şi sfârşească zilele aici, dar nu s-a întâmplat aşa. Noi aşezăm oasele lor aici, ca să învie în acest loc la a doua 
venire a lui Hristos . Iar celelalte oase, pe care vezi că le mutăm de aici în lume, sunt oasele călugărilor care au 
fost numai cu trupul aici, iar cu mintea lor în lume. Ei au dorit să fie în legătură cu rudele şi cu ceilalţi oameni 
din lume. In ziua Judecăţii ei nu vor învia pe Sfântul Munte , ci în lume. 



*#* 



Bătrânul isihast Iosif sculpta cruci. Era ascultarea sa. El nu punea prea multe modele pe ele. Când a fost întrebat 
odată despre simplitatea lucrului mâinilor sale, el a răspuns: 

- Singurul motiv pentru care fac acest lucru simplu e să fac rost de ceea ce e nevoie pentru viaţă. Dacă ar trebui 
să fac un lucru mai complicat, ar trebui să petrec mai mult timp pentru aceasta. Un desen mai amănunţit i-ar 
putea face pe oameni interesaţi de acest produs, iar aceasta ar fi stânjenitor pentru isihie. Toate aceste lucruri 



sunt periculoase şi fac mintea să hoinărească şi să se depărteze de permanenta aducere aminte a lui Dumnezeu . 
Când pentru un monah un lucru împiedică aducerea aminte a lui Dumnezeu , ar trebui să nu mai continue ceea 
ce face, pentru că această piedică înseamnă că eforturile sale monahale merg pe un drum greşit. Hristos situează 
aceste griji alături de beţie şi desfrâu. Imaginează-ţi aceasta! Gândeşte-te că după ce te-ai înfometat prin post, 
ca să spunem aşa, poţi cădea din viaţa duhovnicească şi să fii ca cel ce-şi risipeşte viaţa în beţie. Pentru că toate 
aceste trei lucruri (beţia, desfrâul şi gândul la lucrurile lumeşti) fac inima grea şi nesimţitoare, adică o slăbesc. 
Cuvintele lui ne amintesc de vechii părinţi ai pustiului care făceau lucruri simple şi ieftine şi care necesitau 
foarte puţin timp. 



Un mare ascet contemporan, care din motive medicale a trebuit să iasă în lume pentru câteva zile, mi-a spus: 
- Când m-am întors la Sfântul Munte , a trebuit să treacă o lună ca să-mi pot aduna mintea din împrăştiere în 
timpul rugăciunii! 

CAPITOLUL XXXI - Despre vedeniile şi apariţiile dumnezeieşti 

Capitolul precedent 
Următorul capitol 

De-a lungul secolelor, oameni cu poziţie socială şi politică înaltă, precum regi, regine, prinţi şi nobili au intrat 

în viaţa monahală plini de nădejde. 

Dreptul Pavel de la Xeropotamu a fost un asemenea exemplu. El a fost fiul regelui Mihail Kouropalatinul. 

Neputând să îndure nedreptatea şi dezordinea omenească a timpului său, el a renunţat la succesiunea la tron şi a 
devenit călugăr. înaintea naşterii lui, mama sa, vrednica Procopia, a avut o vedenie în legătură cu el. Ea a văzut 
că a născut un miel pe o grămadă de grâu. Curând după naştere, mielul a fost atacat de doi lei a căror forţă a 
copleşit-o, ţinând în mână Sfânta Cruce , care i-a ucis. 

Cei doi lei reprezintă pe satana şi lumea, ce a fost învinsă de sfânt, blândul, dar curajosul miel al lui Hristos , ce 
a hrănit multe suflete cu cuvintele sale dulci, ca şi cum ar fi avut grămezi de grâu duhovniceşti şi pâine de har. 



* * H= 



Când Sfântul Grigorie Sinaitul a părăsit Sfântul Munte , Marcu cel simplu s-a pregătit să-1 urmeze. El aproape 
plecase de pe Sfântul Munte când a auzit o voce şi s-a întors să vadă cine-1 strigă. Apoi a văzut un lucru ciudat 
şi minunat. Munţii erau înconjuraţi cu ziduri înalte de cetate şi turnuri mari, crenelate de la un capăt la altul, 
înăuntrul zidurilor erau palate înalte, frumoase, din aur, unde regina cerului, Preasfânta Născătoare de 
Dumnezeu , şedea înconjurată de o mulţime fără număr de îngeri, arhangheli şi călugări, care-i cântau laude 
necontenit. 



* * * 



Sfântul părinte rus Antonie , din Mănăstirea Esfigmenu, a ajuns să fie cunoscut în jurul anului 1012. El a întâlnit 
călugări de la Muntele Athos pe când era în Constantinopol şi a fost impresionat de evlavia şi virtutea lor. Când 
a văzut înălţimea eforturilor lor ascetice, el a venit în Munte şi a intrat sub ascultarea egumenului de la 
Esfigmenu. Acolo a stat ca începător trei ani, înainte de a fi tuns monah. Stareţul Sfântului Antonie a avut o 
vedenie în care el a fost îndemnat să-şi trimită ucenicul înapoi în Rusia , ca să introducă viaţa monahală şi acolo, 



pentru folosul sufletelor, deoarece în acel pământ întins, unde creştinismul de abia pătrunsese, viaţa monahală 
era necunoscută încă. Şi, într-adevăr, Sfântul Antonie a înfiinţat o mănăstire în Kiev , împreună cu dreptul 
Teodosie , care a fost egumen. 



* * H= 



în naosul bisericii de la schitul din Kafsokalivia există o pictură murală a sfinţilor părinţi care s-au nevoit în 
zonă, îngenunchiaţi în faţa tronului Sfintei Treimi, rugându-se pentru toţi călugării aghioriţi. Pictorul care a 
pictat această scenă s-a inspirat din vedenia Sfântului Acachie , care 1-a văzut pe Sfântul Maxim Kafsokalivitul 
în timpul Liturghiei tămâind în Kiriakon, îmbrăcat în veşminte preoţeşti şi urmat de patruzeci de părinţi sfinţi. 



Când Sfântul Dionisie de la Muntele Olimp se nevoia în Muntele Athos , şi-şi construia un paraclis, o cunoştinţă 
de-a sa 1-a vizitat. Acel călugăr, în timp ce se apropia de locuinţa prietenului său, a văzut alţi doi oameni, care-1 
ajutau pe dreptul Dionisie la căratul pietrelor, până la locul unde sfântul zidea biserica. Când 1-a salutat pe sfânt, 
ceilalţi doi bărbaţi au dispărut şi numai Sfântul Dionisie era acolo, şezând singur. Uimit, monahul ce-1 vizita a 
întrebat cine erau ceilalţi doi şi unde au plecat. Dar sfântul a răspuns că nu a fost nimeni acolo, decât 
Dumnezeu . El şi-a dat seama că Domnul a trimis îngeri ce semănau cu bărbaţi, ca să-1 ajute şi să-1 ocrotească, 
iar el a preamărit pe Dumnezeu pentru purtarea Sa de grijă şi călăuzirea dumnezeiască. 



Viaţa sfântului părinte Cosma Zografitul, care era de origine bulgară, a fost plină de multe revelaţii sfinte. El a 

venit pe Munte în 1280 şi a trăit în Mănăstirea Zografu un timp scurt, înainte de a se muta la viaţa isihastă în 

pustia din apropiere. Lui i-a fost dat darul clarviziunii şi înainte-vederii. într-o vedenie, a văzut sufletul 

egumenului de la Hilandar chinuit de diavoli. De asemenea, el a văzut pe Născătoarea de Dumnezeu . în ziua de 

Bunavestire, slujind în biserică şi la trapeză. 

Odată, când părintele Cosma a dorit să mănânce peşte, un vultur a smuls unul de la un pescar numit Hristofor şi 

i 1-a adus sfântului. Sfântul Cosma a suferit, de asemenea, mult din cauza atacurilor demonilor. 

In timp ce părinţii cântau la înmormântarea lui, toate animalele din regiunea apropiată s-au strâns, atât cele de 

pe pământ, cât şi cele din aer, şi toate au plâns, fiecare cu plânsul ei, în felul ei, ca şi cum ar fi vrut să-şi ia 

rămas bun, pentru ultima oară, de la nevoitorul plin de har. 

Trebuie să amintim că osemintele sale n-au fost găsite când a fost deschis mormântul său. 



H=#H= 



în Marea Lavră s-a nevoit mult evlaviosul Grigorie Domestikos. în timpul Vecerniei din ajunul Teofaniei44 

(Botezul Domnului nostru Iisus Hristos (6 ianuarie).), după ce a cântat: «întru tine se bucură. . .», el a adormit 

pentru scurt timp şi a văzut pe Preasfânta Născătoare de Dumnezeu stând acolo şi spunându-i: 

- Am primit cântarea ta, Domestikos, şi îţi mulţumesc foarte mult. 

Tot atunci ea i-a dat o monedă de aur, care este atârnată pe icoana ei până astăzi. 



*** 



Odată, când dreptul Eftimie, ctitorul Mănăstirii Iviron, era preot slujitor la sărbătoarea «Schimbării la Faţă» şi 
slujea pe vârful Muntelui Athos . toţi cei ce erau acolo au fost acoperiţi de o lumină cerească, ce i-a făcut să 
cadă la pământ, nefiind în stare să suporte acea strălucire. 



Binecunoscutul părinte M. de la Sfânta Ana 1-a trimis odată pe un ucenic cu un comision. Când trecea pe lângă 
biserica principală a schitului, călugărul a văzut o femeie în vârstă măturând biserica şi curtea de afară. Nu era 
nimeni altcineva decât Sfânta Ana, mama Născătoarei de Dumnezeu. 



Mult respectatul cărturar şi călugăr Teoclit Dionisiatul mi-a spus că, odată, a mers să-1 întâlnească pe pustnicul 
rus Tihon . un suflet minunat cu o înfăţişare biblică. Pe când se apropia de chilia lui, a auzit un cântec 
dumnezeiesc. El a crezut că se săvârşea Liturghia şi a aşteptat în afara chiliei până când s-a terminat. Când a 
intrat, el 1-a găsit pe părintele Tihon singur, împărtăşindu-se în acel moment cu Dumnezeieştile Taine. El 
întotdeauna lua Sfintele Taine [uscate], pe care le păstra de-a lungul anului şi din care se împărtăşea. Părintele 
Teoclit s-a mirat de cântecul pe care-1 auzise mai devreme. 

Cu puţin înainte ca părintele Tihon să adoarmă, binecuvântatul ucenic al pustnicului era respectatul părinte 
Paisie . Era în ajunul Praznicului Naşterii Maicii Domnului, pe 8 septembrie. Părintele Paisie 1-a vizitat în chilia 
lui. 

- Tu eşti, Sfinte Serafim? a întrebat părintele Tihon . care era aproape pe moarte. 

- Ce spui părinte? Nu înţeleg. 

- Ei bine, a spus el, cu puţin timp în urmă a fost aici Sfântul Serafim de Sarov cu Maica Domnului şi vorbeau 
împreună. 

- Ce ţi-a spus Maica Domnului ? a întrebat Părintele Paisie . 

- Mi-a spus că mă va lua după ziua Praznicului ei. 

Şi, într-adevăr, aşa s-a întâmplat. Pe 10 septembrie, după două zile de la Praznic, părintele Tihon a adormit în 
pace, ţinând în mână crucea. înainte de a răposa, părintele Paisie i-a dat nişte busuioc ca să miroasă. 

- Nu miroase minunat, părinte? 

- Da, fiul meu, dar mireasma Raiului e cu mult mai frumoasă decât aceasta! 



*** 



Când slăvitul părinte rus Siluan Atonitul era începător şi trecea prin martiriul atacurilor demonilor, a ajuns într- 
o zi în aşa o stare de deznădejde, încât a spus: « Dumnezeu e nemilos!». De îndată ce a avut acest gând, el s-a 
simţit complet abandonat şi sufletul său a fost aruncat în întunericul unui chin îngrozitor. La puţin timp după 
aceea, el s-a dus la Vecernie în biserica Sfântului Prooroc Ilie, care e lângă moara de la Sfântul Pantelimon. 
Acolo el 1-a privit pe Hristos ieşind din icoana din partea dreaptă a iconostasului. înfăţişarea Lui era nespus de 



frumoasă, iar sufletul şi trupul Sfântului Siluan au fost umplute de focul harului Sfântului Duh (Luca 12, 49). 
El a căzut pe pământ, pentru că nu a putut îndura această vedenie. Curând după aceea, Domnul a dispărut din 
vederea lui. După cum ne-a spus sfântul mai târziu, el nu a putut să spună în ce stare era în momentul vedeniei, 
«dacă era în trup sau nu», când a auzit «cuvinte de nespus» venite de sus (II Corinteni 12, 22). In acel moment, 
faţa senină a lui Hristos . Care le iartă pe toate, plină de umilinţă şi bucurie, a apropiat de El întreaga fiinţă a 
Sfântului Siluan, a cărui suflet a fost scos din captivitatea lumii acesteia, prin prezenţa lui Dumnezeu şi a 
dragostei Lui divine. 



Urmând acestei arătări a lui Dumnezeu , în care el a devenit familiar cu lumina adevăratei stări veşnice, Sfântul 
Siluan a cunoscut realitatea Praznicului învierii: totul era frumos, lumea era minunată, oamenii plăcuţi, natura 
frumoasă, trupul plin de lumină, cuvântul lui Dumnezeu dulce, privegherile dorite şi sufletul milostiv pentru 
toată lumea. 



* * * 



Odată un călugăr bun şi evlavios a văzut-o pe Maica Domnului măturând Mănăstirea Lavra. Curând după aceea 
sultanul a poruncit armatei să se retragă din Muntele Athos . Era în 1928. 



Un chip nevoitor, binecuvântat, a fost părintele Evloghie de la Mănăstirea Faneromenu. El nu era aspru cu 
ceilalţi, dar cu sine era neîndurător. A mâncat fără ulei treisprezece ani, urmând rânduiala lui Hagi Gheorghe . In 
timp ce slujea la bucătărie, la hramul de la Chilia Sfânta Treime , el a văzut doi demoni şezând pe farfuriile 
murdare şi lingând resturile de la mâncare, căci fiind sărbătoare puseseră şi carne. După aceasta, bătrânul Hagi 
Gheorghe . care întotdeauna postea, a dat diferite sfaturi ucenicilor săi. Şi ca să-i convingă de gravitatea 
neascultării lor, el i-a făcut pe demoni să stea până i-a chemat pe toţi ca să-i vadă. Ei i-au văzut şi s-au minunat. 
Tremurând de frică, au cerut iertare de la adevăratul ucenic a lui Hristos . marele Hagi Gheorghe . 



în anul 1894 trăia la Mănăstirea Dionisiu un mare părinte numit Iacov. El era un om al virtuţii, ascezei şi 

dreptăţii. 

Odată, pe când era treaz, în intervalul obişnuit dintre ceasuri şi Sfânta Liturghie el a crezut că se află în curte, în 

spatele sfântului altar al bisericii. El i-a văzut pe toţi cei o sută de fraţi din mănăstire ca şi cum ei erau un snop 

de grâu strâns. De asemenea, 1-a văzut pe Sfântul Ioan Botezătorul, ocrotitorul şi patronul mănăstirii, ieşind din 

biserică şi ţinând în mână o unealtă de vânturat. Acolo 1-a văzut pe dumnezeiescul Botezător vânturând 

călugării mănăstirii în aer, ca şi cum ar fi fost un snop de grâu. 

Unii dintre ei au căzut pe pământ, iar alţii, ca pleava, au fost măturaţi de vânt înspre mare. La vederea acestora, 

bătrânul cu inimă bună a plâns. Când s-a terminat vânturatul, acei monahi care au adus roadă s-au plecat 

înaintea Sfântului înaintemergător şi au reintrat în biserică. 



*** 



Un pustnic i-a spus acestea unui frate: 

- Fratele meu şi părintele meu, nu ştiu cum, dar eu, cel nevrednic, am fost onorat să primesc Sfânta 
împărtăşanie de la un înger al Domnului. întâi am văzut o lumină, apoi un înger a venit ţinând în mână Sfintele 
Daruri. Cum s-a întâmplat, nu ştiu! 



Este un metoc al Mănăstirii Dionisiu în Halkidiki, numit Vozina. între 1919-1920, bătrânul Nifon a fost 
econom al mănăstirii, iar ajutorul său a fost părintele Lazăr . într-o zi, a venit un sătean cu un măgar, ce căra 
două burdufuri din piele de capră pline cu ulei, având fiecare cantitatea de 80 oca şi le-a dat părinţilor. 
- Tatăl meu, a spus săteanul, a murit cu o lună în urmă. De trei ori l-am visat într-un rând. El îmi tot spune: 
«Fiul meu, Yannis, umple două burdufuri din piele de capră cu ulei şi du-le economului de la Dionisiu. De 
asemenea, dă-i acel măslin mare care e la capătul proprietăţii noastre, deoarece l-am luat de la mănăstire, căreia 
îi aparţine. Fă aceasta fără întârziere, ca sufletul meu să-şi găsească odihna, fiindcă sunt chinuit mult». 



*** 



Isihastul Iosif . care a adormit în pace în 1959, ne-a spus despre o vedenie pe care a avut-o la începutul vieţii 
sale ascetice. S-a întâmplat când spunea dulcea rugăciune a lui Iisus : 

- In timp ce eram cufundat în rugăciune , fiind atent la cuvintele rugăciunii, deodată am fost înconjurat de 
lumină şi întregul loc s-a umplut de lumină. Deodată au apărut înjur trei copii de şase sau opt ani, asemănători 
la înfăţişare şi vârstă. Ei erau fermecători şi frumoşi, încât, privindu-i, a fost captivată întreaga mea fiinţă. Ei 
veneau spre mine ritmic, împreună, ca şi când era numai unul. Ei cântau «Câţi în Hristos v-aţi botezat, în 
Hristos v-aţi şi îmbrăcat. Aliluia». Când au venit aşa de aproape, încât aş fi putut să-i ating, ceea ce am şi 
încercat să fac, ei s-au întors fără să se uite în spatele lor, cântând continuu acelaşi imn. Ei m-au binecuvântat 
cu semnul Sfintei Cruci, cum binecuvintează preotul! 



Cinstitul isihast din Katunakia . părintele Efrem . ne-a spus că, făcând multe rugăciuni cu lacrimi, a fost asigurat 
că atât părintele Nechifor, cât şi primul său stareţ, Efrem , amândoi răposaţi, au fost mântuiţi. 



Un bătrân spunea: 

- Călugării nu cred uşor în vedenii. 



CAPITOLUL XXXII - Despre un sfârşit cuvios 

Capitolul precedent 
Următorul capitol 

Sfântul părintele nostru Pavel din Xeropotamu era un făcător de minuni . El 1-a vindecat pe bătrânul împărat 
Romaos al Constantinopolului de o boală de moarte. Ca recunoştinţă, împăratul i-a dat o bucată din Sfânta 
Cruce şi bani pentru cheltuielile construirii Mănăstirii Xeropotamu . 

Spre sfârşitul vieţii lor, sfinţii străluceau ca soarele, şi cei ce erau prezenţi la plecarea lor din această lume nu 
puteau îndura acea strălucire şi cădeau la pământ. O asemenea stea strălucitoare de virtute, blând cu cei din jur 
şi aspru cu sine însuşi, a fost dreptul Pavel, care a fost întemeietorul a două mănăstiri. 



în Mănăstirea Vatoped a trăit un cuvios călugăr, prosmonarul45 (Prosmonar (Ttpoauovdpiog) este acela care îi 
primeşte pe străinii şi pelerinii unei mănăstiri.) mănăstirii, care a auzit un glas venind de la icoana Maicii 
Domnului spunându-i că mai are de trăit numai un an. Ea 1-a sfătuit să se pregătească pentru plecarea din 
această viaţă trecătoare. Mai târziu, a auzit din nou vocea ei, spunându-i: «A sosit timpul ca să pleci la 
Domnul». 



*** 



învăţăturile părintelui Damaschin de la Sfânta Ana despre isihie au fost multe, dar, din nefericire, nici una 
dintre acestea nu ne-a fost transmisă în scris, deoarece nimeni nu s-a gândit să le noteze în acea vreme. Viaţa lui 
s-a sfârşit astfel: 

Era pe 6 martie, în timpul Postului Mare, când, după vechile rânduieli, nimeni nu ieşea afară din chilia lui. 
Părintele Damaschin, fiind înştiinţat că viaţa lui va lua sfârşit în aceea zi, i-a spus bătrânului Onufrie, care-1 
vizita atunci, să-i ceară ucenicului părintelui Mina să vină la el. Când a cerut aceasta, el plângea, aşa că 
părintele Onufrie 1-a întrebat: 

- Ce s-a întâmplat, părinte Damaschin? De ce plângi? 

- Părinte Onufrie, ia această carte a Sfântului Efrem şi păstreaz-o, căci eu mor nepocăit. 
Uimit, părintele Onufrie i-a spus: 

- Părinte Damaschin, ai fost isihast atâţia ani şi atâţia oameni s-au mântuit şi au ajuns la sfinţenie cu învăţăturile 
tale. Cum poţi să spui că nu te-ai pocăit? 

Iar el i-a răspuns cu lacrimi şiroind pe faţa lui: 

- Da, părinte Onufrie, nu m-am pocăit pentru că ar fi trebuit să rămân ucenicul părintelui Mina şi să stau 
necunoscut în chilia mea, fără să văd pe nimeni, pentru că laudele împiedică mântuirea unui monah adevărat. 
Părintele Onufrie a plecat la părintele Mina şi 1-a înştiinţat despre tot ce s-a întâmplat. Apoi, imediat, amândoi 
s-au întors la chilie unde l-au găsit pe părintele Damaschin deja adormit în Domnul, murind ca un sfânt. Ei l-au 
îngropat şi s-au întors imediat la chilia lor. Când au intrat, părintele Mina a spus: 

- Tremur. Am febră. 

Pe 9 martie, de sărbătoarea celor 40 de Sfinţi Mucenici, părintele Mina a plecat din această lume trecătoare, 
având moartea unui drept. 



*** 



Monahul Eftimie, autorul vieţii Sfântului Nicodim Aghioritul, scrie despre sfârşitul sfântului următoarele: 
«în ultimele zile i-au făcut toate lucrurile necesare înainte de moarte: Spovedanie completă, Sfântul Maslu, 
împărtăşire zilnică cu Sfintele Taine . A treisprezecea zi, el s-a simţit mai rău şi nu a fost în stare să spună cu 
mintea rugăciunea lui Iisus , aşa cum era obişnuit să facă. El a fost nevoit să spună rugăciunea tare şi le-a spus 
fraţilor: 

- Iertaţi-mă, părinţilor, mintea mea e obosită şi nu pot să mă concentrez la rugăciunea minţii; de aceea o spun 
tare. Viaţa mea se sfârşeşte, dar Dumnezeul Cel Sfânt vă va răsplăti pentru truda dragostei voastre ce o aveţi 
pentru mine, un păcătos. Vă rog să-mi aduceţi moaştele Sfântului Macarie din Corint şi a sfântului părinte 
Partenie. 

Luându-le în braţe, sărutând Sfintele Moaşte şi vărsând lacrimi, a spus: 

- Părinţi sfinţi, de ce m-aţi părăsit? Voi aţi plecat în pace, agonisind multe virtuţi în viaţa pământească, iar 
acum vă bucuraţi de slava lui Dumnezeu , în timp ce eu sufăr din cauza fărădelegilor mele. Vă rog, părinţilor, 
rugaţi-vă Domnului ca să aibă milă de mine şi să mă învrednicească să fiu acolo, cu voi. 

Astfel plângând, a petrecut o zi întreagă, iar spre seară sănătatea lui s-a înrăutăţit. Fraţii au stat treji toată 
noaptea, aşteptând plecarea sa. Apropiindu-se de el deseori, îl întrebau: 

- Cum te mai simţi, părinte? şi vorbeau cu el câte puţin timp. 

în al şaselea ceas al nopţii, după ce l-au întrebat din nou, el a răspuns: 

- Mor, mor, mor. Vă rog, împărtăşiţi-mă. 

Fiind pregătit, el a primit Sfintele Taine . După puţin timp ei l-au găsit cu mâinile încrucişate, cu picioarele 
întinse, şi l-au întrebat: 

- învăţătorule, cum te simţi? Te odihneşti? 
Iar el a răspuns: 

- L-am primit pe Hristos în mine. Cum să nu am pace? 
După ce au vorbit unul cu celălalt, puţin timp, el a tăcut». 



La puţin timp după ce a adormit în Domnul, marele pustnic şi dascăl al rugăciunii minţii şi îndrumător a multor 

suflete, Calinic, isihastul din Katunakia , a avut o vedenie cu bărbaţi sfinţi aghioriţi care-1 aşteptau, ţinând în 

mâini lumânări. Faţa lui strălucea de bucurie, când 1-a chemat pe ucenicul său şi i-a spus: 

- Te rog, du-te şi pregăteşte biserica, pentru că părinţii aghioriţi au venit să mă ia. I-am rugat toată viaţa să-mi 

dăruiască acest dar. 

Aceste lucruri despre sfârşitul fericit al acestui bărbat binecuvântat, mi-au fost spuse de ucenicul său, părintele 

Hristodul, un om simplu în cuvinte şi fapte şi neprihănit ca un miel a lui Dumnezeu , care acum e plecat din 

această viată. 



Un monah a adormit în Domnul în timp ce îl chema pe Sfântul Duh. în ultimele clipe ale vieţii sale a strigat: 
«Duhule Sfinte! Duhule Sfinte! Duhule Sfinte!», de trei ori, şi a plecat din lumea aceasta. 



O viaţă şi o moarte sfântă a avut pustnicul Filaret, prieten al virtuţii şi al pustiei. Chiar înainte de plecarea sa din 
viaţă, el a chemat doi fraţi de la Daniilei, Daniil şi Acachie . întâi le-a vorbit despre rugăciunea minţii şi viaţa 



îngerească a călugărilor, apoi s-a ridicat şi le-a cerut să-i cânte imnul Muntelui Athos : «Axion Eşti». El a stat şi 

a ascultat atent, plângând continuu, apoi i-a îmbrăţişat şi sărutat cu dragostea lui Hristos şi le-a spus: 

- Fraţii mei, îngeraşii Maicii Domnului, de acum înainte nu vă voi mai vedea cu ochii omeneşti, pentru că am 

fost chemat la Domnul, prin mijlocirea Maicii Domnului şi a părinţilor aghioriţi din locaşurile cereşti. 

In ziua următoare, când au mers să-1 vadă şi să primească binecuvântarea lui, ei l-au găsit întins pe patul său de 

lemn, cu mâinile încrucişate şi ochii închişi, ca şi cum ar fi dormit. 



*** 



Părintele Iacov din Kafsokalivia a mers la bătrâneţe la Lavra, ca să fie îngrijit. Când a simţit că sfârşitul îi este 
aproape, el a hotărât să meargă în taină în pustia unde a trăit mulţi ani, ca să moară. într-o după amiază, când 
părinţii cântau Vecernia, el a plecat fără să anunţe, cu o lampă de ulei aprinsă. In timp ce mergea spre pustie, se 
ruga necontenit Sfinţilor Trei Ierarhi: «Sfinţilor Trei Ierarhi, ajutaţi-mă să merg şi să mor acolo». El a mers 
încet toată noaptea. Când a ajuns la chilia sa, a stins lampa. Vecinii săi l-au văzut şi au alergat să-1 întâlnească. 
El a trecut pragul chiliei sale repetând într-una: «Sfinţilor Trei Ierarhi, ajutaţi-mă să mor aici». Şi apoi, şi-a dat 
duhul său în pace. 



*** 



Când evlaviosul ascet Petru , care a trăit aproape întreaga sa viaţă în aer liber, şi-a simţit sfârşitul aproape, a 

mers să-şi ia rămas bun de la părinţii din pustie. «Nu ne vom mai vedea», i-a spus părintelui Gherasim 

Imnograful. 

In ajunul sărbătorii Sfântului Petru Atonitul, s-a întors în peştera unde este o biserică închinată Sfântului. Acolo 

erau alţi pustnici prezenţi la sărbătoare. El a primit Sfintele Taine , iar părinţii l-au salutat cu tradiţionalul salut 

pustnicesc: «Un Rai bun, părinte Petru ». La acestea, el a răspuns «Amin» şi a adormit în pace. 

Cu câteva zile înainte de aceasta, el a mers la Karyes şi a vândut lucruri meşteşugite de el, ca să asigure bani 

pentru cheltuielile de înmormântare şi cele 40 de Liturghii. 



Sfânt şi plin de bucurie, ca la înviere, a fost sfârşitul părintelui Damian Simonopetritul. El a văzut dinainte 
sfârşitul său, a intrat în biserică şi a cântat « Hristos a înviat». A murit în 1927, după patru zile de febră. 
Fiind mândria vieţii chinoviale, a purtat aceeaşi rasă timp de 50 de ani. în loc să aibă o chilie, el folosea un 
paravan din lemn, pe care 1-a făcut să stea ascuns în colţul unui coridor, unde se ruga şi dormea. 



H=#H= 



Monahul Hariton Kafsokalivitul era fiul duhovnicesc al isihastului Hariton. El a urmat calea binecuvântată a 
părintelui său şi a fost devotat luptei şi căii ascetice încă din tinereţe. Viaţa lui a fost o permanentă priveghere şi 
rugăciune , iar moartea lui a fost ca a unui sfânt. El a fost ţintuit la pat şi chiar înainte de sfârşitul său a avut o 
vedenie. 



- Părinte Atanasie . i-a spus fratelui călugăr, priveşte copiii aceia mulţi îmbrăcaţi în alb. O, ce frumos! Ei ţin 
flori în mâini. îţi mulţumesc, Doamne, că m-ai lăsat să-i văd pe îngerii Tăi. 



*** 



Odată, de Sărbătoarea Paştelui, s-a întâmplat un eveniment minunat în biserica Schitului Sfânta Ana. In 
momentul slujbei de Paşti , când se cânta «Astăzi este ziua învierii», un călugăr din ascultare de la Chilia 
«Doctorilor fără de arginţi» stătea în mijlocul bisericii şi făcea plecăciune până la pământ, ca atunci când 
primim Sfintele Taine . Nimeni nu 1-a întrebat de ce le-a făcut. După masă, acel călugăr a plecat la chilia sa. 
înainte de a bate clopotul pentru Vecernie a venit vestea că el a plecat din viaţa aceasta. 
Părinţii aghioriţi cred că cei care pleacă la Domnul în ziua învierii nu mai trec prin vămile duhurilor rele. 
Ei l-au binecuvântat pe acel călugăr care a prevăzut plecarea sa prin acele plecăciuni, care au descoperit marea 
sa dorinţă de a pleca la Dumnezeu în slăvită zi de Paşti , cerând iertare de la fraţii săi. 



* * * 



în altă zi de Paşti , un alt frate a plecat la Domnul, în timp ce părinţii cântau «Astăzi este ziua învierii». Acel 
frate, de multe ori binecuvântat, stătea drept în picioare în strana sa, ţinând în mâini o lumânare aprinsă de 
Paşte, iar sufletul lui vesel, plin de bucuria învierii, s-a ridicat la cer. Când părinţii s-au apropiat de el, l-au aflat 
mort. Ei l-au înmormântat în cimitirul schitului. Trupul său a rămas moale. Nu la toţi călugării, după moarte, 
trupurile devin rigide. Unele rămân flexibile. 
Minunate suflete, mijlociţi pentru noi păcătoşii! 



*#* 



Episcopul Ierotei de Melitoupolis a fost de faţă la sfânta plecare la Domnul a binecuvântatului părinte Artemie 
Grigoritul. Chiar înainte de a adormi în Domnul, el stătea liniştit pe pat, ţinând în mâini şiragul de metanii. 

- Episcope, eu plec, plec. Binecuvintează ca să găsesc milă înaintea lui Dumnezeu , a cerut el. 

- Te vei face bine şi ne vom întâlni din nou, a spus episcopul. 

- Sper să ne întâlnim din nou, oricare ar fî voia lui Dumnezeu , dar astăzi stai, din dragoste pentru mine, şi du-te 
mâine. Vreau să am de la tine ultima binecuvântare. 

Două ore mai târziu, după ce a primit Sfintele Taine , el şi-a dat duhul spunând: «Slavă Ţie, Doamne! Slavă 
Tie!». 



* * * 



Ieromonahul Metodie trăia într-o chilie părăsită a Sfântului Nil. El era milostiv cu toţi. Nimeni nu pleca cu 

mâna goală, când îl vizita. S-ar fî dat milostenie pe sine însuşi, dacă ar fî putut. El a plecat la Domnul ca o 

păsărică nepământească. în timp ce călugării cu care locuia îi citeau rugăciunile de seară ale îngerului păzitor, 

evlaviosul părinte a cerut: 

- Părinte Nil, citeşte din nou «Sfinte îngere păzitorul vieţii mele. . .». 

Când s-a aşezat, şi-a dat sufletul, cu trei răsuflări liniştite. Iată sfârşitul unui om drept. 



*** 



Un monah 1-a întrebat pe altul, care avea peste 100 de ani: 

- Acum, când trebuie să pleci din viaţa asta trecătoare, ce simţi? 

- Simt aşa o bucurie şi o linişte, ca şi cum aş merge la o nuntă, a răspuns el. 



Un călugăr bun şi evlavios de la Mănăstirea Sfântul Pavel a adormit în Domnul în afara mănăstirii, în timp ce 
stătea pe o piatră şi binecuvânta cu mâna dreaptă. 



*** 



Un ascet în vârstă numit Hrisostom, care încă trăieşte şi a petrecut patruzeci de ani de viaţă ascetică în 
singuratica Katunakia , mi-a spus: 

- Era un călugăr numit B. ce avea acelaşi duhovnic ca şi mine. El era un atlet mai ales în întrecerea pentru 
ascultare. în timp ce sufletul lui pleca la Domnul, faţa lui strălucea. Mai târziu, am fost înştiinţat că exact în 
timpul plecării lui din trup, o femeie posedată dintr-o mănăstire din afara Atenei a spus: «Văd acum un monah 
în ascultare din Katunakia , care este judecat de duhurile rele, iar acum el este încoronat cu o panglică roşie şi 
poartă cuvintele «Un înger al secolului VIII». 



Pe 13 noiembrie 1985 am vizitat Chilia Sfântului Hrisostom, ce aparţine de Mănăstirea Kutlumuş, unde iubitul 
meu părinte Moise este nevoitor. Am fost acolo ca să petrec sărbătoarea. S-a întâmplat ca în acea Sfântă 
Sărbătoare a Sfântului cu gură şi cuvinte de aur, să fie oficiată o slujbă de pomenire pentru vrednicul de 
pomenire părinte Ioan , care atunci când a îmbătrânit a fost îngrijit de părinţii acestei mănăstiri. Acest 
binecuvântat părinte, care a murit la 95 de ani, a prezis cu mai multe zile înainte trecerea sa: 
- Vreau să mor de sărbătoarea Sfântului Ioan Hrisostom, aceeaşi zi în care a adormit în Domnul şi stareţul meu. 
Şi aşa s-a întâmplat. 



Hagi Gheorghe s-a apropiat de sfârşitul său fiind în Constantinopol . în acelaşi timp se apropia şi sfârşitul 
fratelui său duhovnicesc, părintele Neofit de la Kafsokalivia . Părintele Neofit era foarte bătrân, evlavios şi 
binecuvântat. într-o zi a căzut în extaz. Când şi-a revenit în simţiri, el a spus: 

- Chiar acum am fost în Constantinopol cu Hagi Gheorghe . 

- Ce ne-ai adus de acolo? l-au întrebat pe el. 



- Iată, v-am adus colivă. 

- Şi ce ţi-a spus Hagi Gheorghe ? 

- El mi-a spus: «Voi veni după tine peste trei zile». 

Şi, într-adevăr, la trei zile după moartea lui Hagi Gheorghe , de la 17 decembrie 1886, pe 20 decembrie, 
părintele Neofit şi-a dat sufletul în pace, fără să fie bolnav. 



Părintele Teofil de la Lavra a avut grijă să se pregătească pentru slujbele de înmormântare. în acest scop, 
înainte de moarte, el a împărţit toate lucrurile sale fraţilor şi părinţilor. 



- Hristoase al meu, mila Ta e mare! 

Acestea au fost ultimele cuvinte ale părintelui Avacum, cel care umbla desculţ, când a murit în pace. 

CAPITOLUL XXXIII - Despre neascultarea faţă de îndrumătorii noştri duhovniceşti şi 
despre roadele sale cele amare 

Capitolul precedent 
Următorul capitol 

Multe şi amare au fost roadele celor care nu i-au ascultat pe părinţii duhovniceşti. Aceasta este evident şi reiese 
din proverbul de pe Muntele Athos . care spune că: «Ascultarea înseamnă viaţă, iar neascultarea moarte». Un 
exemplu este şi întâmplarea următoare: 

Era un părinte numit Meletie, duhovnic şi urmaş al lui Hagi Gheorghe . care trăia în chilia Pantokrator de la 
Sfântul Nicolae (Hatzuda). Era un om învăţat şi avea o colecţie mare de cărţi. El nu dădea voie călugărilor să 
lucreze Duminica sau în alte zile de sărbătoare. într-o zi de sărbătoare, ucenicii lui l-au întrebat dacă pot merge 
să vadă albinele pe care le ţineau în Kapsala. El le-a dat binecuvântarea sa, dar ei nu au făcut lucrul acesta, ci au 
plecat la o baltă în ţinutul Schitului Kutlumuş ca să pescuiască. în acel loc, forţa apei te trage câteodată, şi din 
acest motiv balta e numită «Ucigaşa»; pentru că în trecut s-au înecat acolo oameni. 

în acea zi, unul din grupul lor a căzut în baltă şi s-a înecat, din cauza neascultării. Ceilalţi n-au îndrăznit să 
meargă la chilia lor şi să-i spună părintelui despre tragica întâmplare. Ei au alergat la alţi părinţi, ca să-1 anunţe 
cu grijă. Toţi s-au întristat pentru cel ce a murit şi pentru călugării neascultători, iar părintele Meletie a murit de 
o mâhnire de neîndurat. 



Un călugăr a fost biruit de dorinţa de a părăsi Sfântul Munte , pentru a merge s-o vadă pe mama sa. Sub această 
dorinţă nevinovată era ascunsă o ispită. Părintele său, cu discernământ, 1-a avertizat de aceasta şi nu i-a dat 
binecuvântare pentru plecare, chiar dacă ceilalţi călugări au insistat că el ar trebui lăsat să plece. Ei au aranjat în 
taină cu mama lui, ca să vină din Kesaria la Constantinopol . unde fiul ei avea să o întâlnească, însoţit fiind de 
unul din fraţi. De două ori pe săptămână era un vas ce venea din Rusia la Muntele Athos şi intra şi în port la 
Constantinopol . Ei au aranjat să meargă cu acel vas şi, înainte de a pleca, au mers să ia binecuvântare de la 
părintele lor. Ţintuit la pat, bătrânul, de îndată ce a auzit acele planuri a început să plângă, ca şi cum nu avea să- 



i mai vadă niciodată. Ceilalţi au încercat să-1 aline, spunându-i că se vor întoarce în câteva zile. Dar s-a 
întâmplat că numai cel ce 1-a însoţit pe celălalt s-a întors. Acela a rămas în lume pentru totdeauna. 



*** 



Egumenul rus Misail 1-a trimis odată pe ucenicul său, părintele S., până la corabia cu pânze a mănăstirii, dar el a 
refuzat să facă ascultare. 

- Nu merg, a spus el. 

- Dar unde vrei să mergi? 1-a întrebat pe el. 

- în pădure, ca să aduc lemne. 

Şi el a fost trimis în pădure, unde a căzut peste el un copac. Pentru neascultarea sa a fost dus la spital. 

CAPITOLUL XXXIV - Despre paternitatea duhovnicească şi despre puterea mijlocitoare 
a părintelui şi îndrumătorului nostru duhovnicesc şi despre marea siguranţă în 
care se află adevăratul ucenic 

Capitolul precedent 
Următorul capitol 

Pentru un călugăr aflat sub ascultare, ocrotirea părintelui duhovnic nu poate fi măsurată, mai ales când 
călugărul are de înfruntat oameni sau diavoli, atât în viaţa aceasta, cât şi în timpul plecării spre cea viitoare. 
Un anume monah trăia în Chilia Sfântului Ioan Hrisostom, ce aparţine de Schitul Kutlumuş a Sfântului 

Pantelimon. Egumenul de la Kutlumuş era chiar unchiul său şi din acest motiv călugărul făcea adesea tulburare 
în schit , în ceea ce priveşte câteva probleme. Când a devenit grav bolnav şi era pe moarte, era extrem de 
tulburat, foarte zgomotos şi agitat. Părinţii i-au citit rugăciunile pentru ieşirea sufletului, însă nu i-au ajutat. De 
vreme ce tulburarea sa creştea, ei l-au căutat pe părintele lui duhovnic, Hrisostom, care a pus mâna pe fruntea 
ucenicului său şi i-a spus: 

- Fiul meu, Ioan ! Adormi în Domnul şi eu voi lua povara ta asupra mea. 

El a promis de asemenea să dăruiască metanii şi milostenii asceţilor săraci şi să ceară iertare, în locul lui, de la 
toţi aceia pe care i-a supărat el. De îndată ce şi-a pus mâna pe capul muribundului şi i-a spus aceste cuvinte, cel 
tulburat s-a liniştit complet şi şi-a dat sufletul în pace. 



Ieromonahul greco-rus, numit Acachie , avea doi călugări în ascultarea sa, Averchie şi Prohor, în Chilia 

Sfântului Ioan Teologul din Kerasia. 

Odată, ei au urcat până pe vârful Athosului şi au stat peste noapte la Katisma Maicii Domnului, locul unde 

Maica Domnului i s-a arătat Sfântului Maxim Kafsokalivitul. Deşi i s-a spus să nu meargă, părintele Averchie 

s-a urcat să doarmă într-o chilie singuratică, încuind uşa după el. Noaptea l-au atacat demonii. Unul dintre ei a 

apărut şi a început să-1 lovească cu cruzime. Părintele Averchie a început să ţipe. Stareţul său a fugit la chilie, a 

luat crucea şi se ruga. Dar demonul nu 1-a lăsat. Părintele Averchie nu era în stare să se scoale şi să deschidă 

uşa. Atunci părintele Acachie a mers la geam şi a spus duhului rău: «Cine ţi-a dat dreptul să-1 loveşti pe 

ucenicul meu?». Aceste cuvinte l-au făcut pe demon să dispară. Averchie a fost eliberat şi s-a liniştit. 

Din această întâmplare ne sunt relevate două principii duhovniceşti: importanţa unui stareţ şi pericolul ce poate 

să apară când voia proprie şi neascultarea ucenicului triumfă. 



Părintele Sava duhovnicul a fost numit Noul Hrisostom. El a petrecut 20 de ani cu părintele său, Ilarion Iviritul, 

şi după trecerea acestuia din această viaţă, el s-a nevoit în Chilia învierii la Sfânta Ana Mică. A adormit în 

Domnul la vârsta de 80 de ani. 

Era cunoscut pentru darul său de a-i mângâia pe ceilalţi şi de a călăuzi sufletele cu înţelepciune, cu 

discernământ, cu blândeţe, prin felul lui apropiat, smerit şi iubitor de a fi. El spovedea mereu şi a vindecat mulţi 

oameni posedaţi. Primea pe oricine, în orice moment al zilei. Dormea numai trei ore pe noapte şi în fiecare 

după-amiază putea fi găsit răspunzând la nenumăratele scrisori pe care le primea. Şi la toate dădea răspuns. Este 

socotit a fi cel din urmă dintre bărbaţii purtători de Duh ai generaţiei trecute. 

Virtutea discernământului său a devenit proverbială. De pildă, odată a împărtăşit imediat un doctor după ce s-a 

spovedit şi care dusese o viaţă de păcat. El a explicat de ce i-a dat împărtăşania: «în cazul acesta, numai Duhul 

Sfânt poate să-1 curăţească». De asemenea, încerca să găsească căi de a se prezenta ca un păcătos, ca să 

încurajeze persoana care se caia şi se mărturisea. Prezentându-se pe sine ca un păcătos, el o ajuta pe acea 

persoană să-şi depăşească sfiala şi şovăiala. 

în timpul ocupaţiei turceşti, au apărut nişte probleme între turci şi Sfânta Mănăstire Kutlumuş. Turcii au devenit 

atât de agitaţi, încât se gândeau să o dărâme. Părinţii l-au întrebat pe părintele Sava ce să facă. El i-a sfătuit: 

«Puneţi stema coroanei engleze la poarta mănăstirii şi pe fiecare turn un steag englezesc». 

Turcii au fost foarte mânioşi, dar nu au dorit să pornească război cu Marea Britanie. 

Părintele Grigorie , un ascultător strict al poruncilor sfinte, a fost adesea numit «Al doilea Vasile cel Mare». 

Vrednicul de pomenire episcop Ierotei de Argolis a scris acestea despre el: «L-am văzut pe Noul Vasile cel 

Mare împodobit cu aceleaşi virtuţi». 

Părintele Grigorie a murit în 1899, la vârsta de 75 de ani. La el s-a spovedit smeritul patriarh, precum şi alţi 

mulţi ierarhi, unii care stăteau în Muntele Athos , iar alţii care erau în vizită pe acolo. Patriarhului îi erau oferite 

de părintele său duhovnicesc trei smochine pe o farfurie de lut şi un pahar cu apă de ploaie. 



*** 



Părintele duhovnic Serafim de la Sfânta Ana era nevinovat şi nu iubea banii. De asemenea, el era iertător, 
răbdător şi milostiv. A mângâiat multe suflete de la Muntele Athos şi din afară, chiar din jurisdicţia Mitropoliei 
de Salonic, Kassandrios şi Hierissou. 



La Kafsokalivia , la Chilia «Intrării în Biserică a Maicii Domnului», vieţuia un bătrân pe nume Grigorie 
(Karotos). Acest bătrân avea un ucenic care, înainte de a-şi da duhul, i-a spus cuviosului bătrân: 

- Bătrâne, au venit demonii şi mă întreabă de ce nu mi-am făcut canonul în anumite zile. 

- Spune-le, răspunse bătrânul, că iau eu asupră-mi negrija ta. 
Ucenicul a surâs mulţumit şi a adormit împăcat. 



în timpul spovedaniei, nu numai persoana care face spovedania, ci şi cel ce spovedeşte e judecat. 

în trecut, duhovnicii erau practici. Ei nu judecau pe baza gravităţii păcatelor, ci mai degrabă pe baza intenţiei. 



Ei nu se preocupau prea mult de păcatele spovedite, ci de gândul cum să trateze sufletul persoanei care se 
căieşte. 



*** 



Un părinte înţelept spunea: 

- Dă-i un canon penitentului dar, de asemenea, mângâie-i sufletul. 



Părintele duhovnic al marelui postitor Hagi Gheorghe a fost minunatul ieromonah Neofit (Karamantis), care a 
trăit din 1756 până în 1860. El a mers în Karyes în 1848, după ce s-a nevoit mai întâi în pustia Kafsokalivia şi 
Kerasia. Chilia lui, numită după Sfântul Nicolae (Kaprouli), aparţinea de Sfânta Mănăstire Simonopetra. 
Părintele Neofit era duhovnicul a cinci mănăstiri şi a tuturor ierarhilor care şedeau atunci în Sfântul Munte . A 
cunoscut ziua trecerii sale, cu patruzeci de zile mai înainte de acest eveniment. Şi-a săpat singur mormântul şi 
apoi a citit Evangheliile şi Psaltirea . După aceea, s-a împărtăşit cu Sfintele Taine , i-a binecuvântat pe ucenici, 
şi-a făcut cruce , şi în pace şi-a dat sufletul Domnului. 



*#* 



Printre cele adunate pentru biografia răposatului părinte Kodrat Karakalitul se afla şi faptul că acest păstor 
vestit avea darul de a pătimi împreună cu cel ce i se spovedea, plângând împreună cu acela şi făcând el însuşi o 
parte din canonul celui ce se spovedea. 



*#* 



S-a obişnuit ca atunci când un frate moare, ceilalţi să-1 ducă în cimitirul schitului şi să-i ceară iertare, prin 
duhovnicul lui, în caz că acela a supărat pe vreunul din ei. 

Când părintele Mina a plecat din această viaţă trecătoare, nici măcar un frate nu a fost găsit ca să spună că a fost 
supărat de acesta cel puţin o dată. Dimpotrivă, ei spuneau că, chiar dacă părintele Mina era deseori foarte obosit 
el nu refuza să ajute duhovniceşte sau material o persoană aflată în nevoie. 



Erau doi fraţi care se certau mult din cauza unuia dintre ei, Zosima . care întotdeauna cerea din puţinii bani pe 

care celălalt îi avea, spunându-i că îi datorează acei bani. Acela insista că nu-i datorează nimic. Astfel, ei se 

certau permanent. 

Când părintele Mina a aflat despre aceasta, i-a spus ucenicului său: 

- O, binecuvântate Onufrie, ei se ceartă! Trebuie să găsesc nişte bani ca să-i dau celui care cere, ca să opresc 



cearta aceasta. 

Părintele a dus apoi banii pe care îi avea părintelui Zosima şi i-a spus: 

- Părinte Zosima , aici sunt banii pe care părintele ţi-i datorează şi pe care mi i-a dat mie. Tu trebuie să păstrezi 
această taină, de vreme ce ştii că eu sunt duhovnic. 

In acest fel, cearta dintre cei doi fraţi a încetat. 

Când părintele Mina a plecat din această viaţă, în timp ce toţi lăudau virtuţile lui, părintele Zosima a menţionat 

că bătrânul i-a dat banii datoraţi lui de celălalt frate cu care se certa. Când celălalt frate a auzit acestea, a spus: 

- Nu, eu niciodată nu i-am dat bani ca să-ţi dea ţie, părinte Zosima . 

Când părinţii au auzit acestea, au înţeles că într-adevăr părintele Mina a plecat din această viaţă trecătoare la 
cea veşnică cu mari virtuţi şi L-au slăvit pe Dumnezeu . 



*#* 



Cel mai iubit dintre toţi ai timpului său a fost părintele Gavriil de la Chilia «Intrării în Biserică a Maicii 
Domnului», de la Sfânta Ana. El a fost chemat de patriarhul Constantinopolului ca să fie felicitat, dar era prea 
bătrân să meargă de unul singur şi nu era posibil să fie transportat. El era părintele părinţilor. A murit în 1959, 
la vârstă de 80 de ani. 



*** 



Cuviosul ieromonah Acachie . care era unul dintre Pahomieni, mi-a vorbit despre binecuvântatul duhovnic, 

părintele Dorotei, care trăia în Schitul Kutlumuş cu doi călugări în ascultarea sa. I-a fost cerut de Sfânta 

Mănăstire Esfigmenu ca să le fie egumen, dar el a refuzat cu smerenie, nedorind să părăsească lupta 

duhovnicească şi rugăciunea minţii. 

Timp de zece ani a fost preot slujitor la Protaton. De asemenea, el a slujit ca tipicar la Protaton - cel mai bun pe 

care 1-a avut vreodată Protatonul. El era acela la care se spovedea arhiepiscopul Leontie al Ciprului. Pentru 

motive pe care numai Dumnezeu le ştie, el şi-a petrecut ultima parte a vieţii în chilia isihastă Sfântul Ioan 

Teologul, din cartierul Papagos, din Atena. A fost dăruit cu harisma de a fi un duhovnic capabil să mângâie pe 

cei ce veneau la el, cel mai bun păstor al oamenilor, un vindecător de suflete experimentat, care se asemăna cu 

o oază duhovnicească, atât în oraşul Atena, cât şi în pustie. Cei care-1 căutau pentru spovedanie şi sfat aşteptau 

la un rând lung ore întregi, ca să-1 vadă. 

Spre sfârşitul vieţii lui a fost orb. Deşi lipsit de lumina exterioară, vederea sa duhovnicească a crescut. 

Vrednicul de pomenire părinte H. de la Sfânta Ana ne spunea: 

Clopotele bisericii băteau, am ieşit afară şi l-am văzut pe părintele Onufrie plângând: 

- Ce se întâmplă, părinte, de ce bate clopotul? l-am întrebat neliniştit. 

- Viaţa părintelui Ignatie s-a sfârşit, a răspuns el. 

Când am auzit acestea, din cauza marii dureri aproape am leşinat. 
Părintele Onufrie a venit imediat la Chilia Sfintei Treimi şi mi-a spus: 

- De acum înainte, binecuvântate, va fi greu să găsim un duhovnic bun, văzător, cu faptă şi învăţătură, după 
cum vrednicul de pomenire părinte Mina mi-a spus: „Va veni o vreme când călugării vor spune: «Lăudaţi pe 
Domnul că este bun, că în veac este mila Lui». Şi se mai spune în Sfânta Scriptură: «Intreabă-1 pe tatăl tău şi-ţi 
va da de ştire; întreabă pe bătrâni şi-ţi vor spune» (Deuteronomul 32, 7). 

- Ce-o să facem acum, că duhovnicul nostru a adormit în Domnul, l-am întrebat eu din nou. 
Şi el a răspuns: 

- De ce mă întrebi, binecuvântate? Mai sunt încă duhovnici care să urmeze tradiţiile acestui loc sfânt. 
Părintele Ignatie a venit din Serres când era foarte tânăr. El a lăsat tot ce avea săracilor şi a venit desculţ, ţinând 
în mâinile sale numai un băţ. A mers în Katunakia la părintele Neofit şi nu şi-a ridicat ochii să vadă dacă era 



vreun pic de pâine, sare sau altceva în jurul lui. El a văzut numai un şirag uzat de 300 de metanii, «Viaţa 

ascetică a Sfântului Isaac Sirianul», nişte pâine veche, mucegăită, Evanghelia , Psaltirea şi o carte scrisă de 

Thikaras. Când a văzut aceste lucruri, el le-a luat în mâini şi le-a sărutat. 

Apoi, imediat, a intrat în ascultarea părintelui Neofit. El nu s-a gândit dacă putea sau nu să aibă pâine şi apă, 

dădea numai mulţumire Maicii Domnului că a fost încredinţat unui mare ascet. Ei au rămas împreună în tăcere 

deplină şi rugăciune neîncetată cu lacrimi şi nu s-au oprit niciodată. 

în Katunakia nu era biserică. Pentru a primi Sfânta împărtăşanie , ei trebuiau să meargă la Sfânta Ana Mică sau 

la un schit mai mare. 

Părintele Ignatie a fost tuns monah cu acordul mănăstirii. 

Când părinţii au văzut marea sa virtute, au cerut Mănăstirii Marea Lavră ca el să fie hirotonit preot, nu numai 

pentru slujbe, ci şi ca duhovnic. El avea atunci 26 de ani. 

Toţi părinţii isihaşti din Katunakia au putut să înţeleagă că nu era un bărbat obişnuit, ci unul deosebit. El era 

atât de ascultător, încât chiar şi pentru nevoile trupeşti se pleca în faţa părintelui Neofit, care adesea îl trimitea 

desculţ prin zăpadă la Karyes şi el nu refuza niciodată. 

Toţi sârbii, ruşii, bulgarii şi românii din acea zonă s-au spovedit la el, pentru că era un om drept. 



*** 



Neîntrecut îndrumător duhovnicesc şi spoveditor a fost Mihail Orbul, la Sfânta Biserică a Marilor Voievozi 
(metoc al Chiliei «Intrarea în Biserică a Maicii Domnului» de la Schitul Sfânta Ana ), biserică aflată în cartierul 
Nea Elveţia (Noua Elveţie) din Atena. 

Mulţime mare de suflete a alergat să se uşureze de povara păcatelor sale, găsind în sfinţia sa un părinte şi un 
sfătuitor experimentat şi discret şi adăpându-se astfel de la izvorul curat al tradiţiei ortodoxe, al învăţăturii şi al 
slujbelor, sub epitrahilul duhovnicului orb, găsind acolo liman duhovnicesc. Oază de linişte şi alinare 
duhovnicească s-a făcut «cuibul» părintelui Mihail, mai cu seamă într-o vreme când bântuiau în capitală 
curentele aduse de străini: ale protestantismului raţionalist, ale bavarezilor, ale lui Otto şi ale urmaşilor săi. 

CAPITOLUL XXXV - Despre credinţă 

Capitolul precedent 
Următorul capitol 

Dreptul mucenic Iacov, care s-a nevoit în Dohiariu şi în Schitul Iviru . a fost binecuvântat cu harisma profeţiei 
şi alte daruri divine. El a predicat pocăinţa şi Evanghelia creştinilor înrobiţi, în timpul ocupaţiei turceşti. A 
început în Salonic şi a ajuns în Nafpaktos. După ce a fost capturat, a fost adus înaintea sultanului Salim, unde 
L-a mărturisit pe Hristos . Dumnezeu Adevărat. A fost condamnat şi spânzurat cu cei doi ucenici ai săi, diaconul 
Iacov şi monahul Dionisie. 



*** 



Dreptul mucenic Ghedeon Karakalinul a trăit în timpul ocupaţiei turceşti. Când era încă copil tânăr el a fost silit 
să-şi lepede credinţa sa. Mai târziu, a venit la Sfântul Munte şi a devenit monah. Cât a stat, el a dorit să aibă 
moarte de martir, aşa că a plecat spre Valestino şi Târnovo unde a mărturisit credinţa cu mult curaj şi râvnă. El 
a fost dezmembrat cu încetul şi, astfel, rugându-se, şi-a dat duhul său. 



Un tânăr cu o viaţă dezordonată i-a spus unui monah bătrân: 

- Nu cred că există Dumnezeu ! 

- Vino lângă mine, a spus monahul. Nu ştii că greierul pe care-1 auzi cântând acum vorbeşte despre Dumnezeu ? 
Nu vezi blana pisicii mele cum este? Nici chiar regina Frederika n-a avut o haină ca aceasta. 

Tânărul a fost mişcat de cuvintele părintelui. Greutatea necredinţei sale dispăru. 



*** 



Marele rugător şi pustnic isihast Calinic din Katunakia , în timpul răposării sale, după ce a petrecut o viaţă în 

nevoinţă şi sudoare, a spus: 

- Iti mulţumesc, Doamne, că, chiar dacă n-am făcut nimic în viată, mor ortodox. 



*** 



Odată, câţiva călugări au pus nişte afişe ce spuneau că regele Gheorghe al II-lea aparţinea unei loji masonice. 
Printre ei era şi ascetul Petru Hosiopetritul. Poliţia 1-a prins şi 1-a exilat la Spinaloga, unde a propovăduit prin 
exemplul său şi învăţături simple, care au folosit multe suflete. 



Un ascet spunea acestea: 

Mulţi studenţi de la Universitate vin şi vizitează acest loc. Odată au venit zece şi mi-au cerut să fac o minune. 

Ei erau foarte insistenţi. Mă gândeam cum să pun înţelegere în capul acelor tineri. Aşa că le-am spus: 

- Bine, staţi în rând ca să vă pot tăia capetele. Apoi voi face minunea: vă voi pune capetele la loc. Dar păstraţi 
distanţa între voi, pentru că există pericolul să se amestece capetele voastre cu trupurile. Sunteţi pregătiţi? 
Sunteţi nerăbdători să vedeţi minunea? Ei au reacţionat imediat: 

- Nu, nu! Nu ne folosi pe noi, părinte! au spus toţi deodată. 



Era un duhovnic la Sfânta Ana, care se numea Nicandru. El mergea la toate slujbele, era blând şi plăcut ca 
duhovnic. Era mai ales cunoscut pentru că păstra vechile Tradiţii Ortodoxe ale schitului. 



Despre subiectul materialelor radioactive, un monah vârstnic spunea: 

- Acum ştim şi despre radioactivitate. Ce pot să spun? Dacă otrava ar fi conţinută doar de un singur lucru, am 



putea spune: nu-1 atinge. Acum ea este peste tot. Nu putem face nimic. Noi, cei de pe Sfântul Munte . întâi 
binecuvântăm totul cu semnul Sfintei Cruci şi apoi mâncăm. De ce să ne temem? Nu spune undeva Hristos că 
cei credincioşi, chiar de vor mânca ceva de moarte, nu vor fi vătămaţi? Nu vă îngrijoraţi. Oamenii din lume au 
pierdut înţelesul vieţii. Ei trebuie să-1 găsească. Necredinţa e dăunătoare. De aici încep toate necazurile. 



Un părinte spunea: 

- Mulţi sfinţi ar fi dorit să trăiască şi să lupte în timpurile noastre. 



*** 



Enoh, un ascet român, a trăit într-o casă părăsită din Karyes. Autorităţile atonite l-au anunţat că trebuie să se 
mute în altă parte, deoarece era prea periculos să continue să trăiască în acel loc. Pentru o clipă, el a stat în faţa 
funcţionarului care adusese ordinul, gândindu-se adânc, apoi a spus într-un mod simplu: 

- Eu sunt slujitorul lui Dumnezeu . Dacă El vrea ca această casă să se dărâme, aşa va fi. Dacă nu vrea, nu va fi 
aşa. 

El nu s-a mutat şi nimic nu s-a întâmplat. 

într-un mod asemănător i-a răspuns şi diaconului Atanasie . când a fost la Salonic pentru un tratament medical, 

iar diaconul 1-a găzduit în casa sa: 

- Părinte, hai să ieşim din apartament. 

- De ce? a întrebat el. 

- Pentru că există pericolul ca această clădire să cadă şi să ne ucidă. Este cutremur. 

- O, Enoh e slujitorul lui Dumnezeu ! Dacă Dumnezeu vrea ca această casă să cadă, aşa va fi. Dacă nu, nu. 
Şi el a stat acolo. 

Diaconul Atanasie a spus că părintele Enoh a mers la Salonic în haine zdrenţuite. Hainele lui atârnau în dreapta 
şi-n stânga şi erau ţinute la un loc cu un ac de siguranţă. Era amuzant să-1 vezi trecând străzile cu trafic. 

- Hai, părinte, grăbeşte-te! strigau oamenii. 

- De ce? întreba el. Lasă-i să aştepte un pic. Sunt bătrân şi nu pot fugi. 
Şi el făcea semn cu mâna dreaptă să se oprească maşinile. 

Doctorii din Salonic ne-au povestit mai târziu ce le-a spus lor: 

- Ei (fraţii atoniţi) mi-au spus să fac operaţie, dar eu refuz, pentru că orice călugăr care e mai bătrân de 65 de 
ani nu supravieţuieşte unei operaţii, şi eu vreau să mor pe Munte, locul meu de pocăinţă. Dacă-mi puteţi da 
nişte medicamente, le voi lua, dar am aproape 80 de ani şi nu vreau să fiu operat departe de Muntele Athos . Eu 
vreau să mor în Grădina Maicii Domnului. 

CAPITOLUL XXXVI - Despre înşelare şi despre războiul cel din dreapta al celui rău 

Capitolul precedent 
Următorul capitol 

Cu 100 de ani în urmă era un începător care în ziua tunderii sale în monahism a fost numit Sava şi care, datorită 
neascultării şi neatenţiei la gândurile sale, a fost înşelat de diavol, după cum ne arată următoarea povestire: 
„ Sava auzise de la mulţi despre vârful Athosului, ca şi de povestirea amintirilor plăcute din excursia şi 
pelerinajul făcut acolo de sărbătoarea «Schimbării la Faţă» şi a dorit să facă şi el pelerinaj. El tot auzea 
expresia «Bătrânul Athos » şi credea cu adevărat că aceasta se referea la un părinte cuvios ce trăia pe vârf. 
In ciuda împotrivirii părintelui său, el a început să urce muntele. Când a ajuns la Hairi, a întâlnit într-adevăr un 
bătrân cuvios, cu părul alb, ce părea bolnav, care 1-a însoţit şi 1-a întrebat: 

- Unde mergi, fiule? Pari obosit şi trist. Ce se întâmplă? 



- Aş dori să-1 cinstesc pe Bătrânul Athos . a reuşit să spună mult tulburatul Sava . 

- Fiule, eu sunt Bătrânul Athos . De unde vii? Unde trăieşti? 

- Eu sunt de la Sfânta Ana, Kerasia. 

- Eşti de la Sfânta Ana? Ii ştiu pe toţi de acolo. 

- Dar eu de ce nu te cunosc pe tine? E foarte ciudat. 

- Nu-ţi face griji, a spus presupusul bătrân. Eu sunt sfătuitor duhovnicesc şi toţi călugării din ascultare, care 
sunt curajoşi şi se gândesc la ei, vin şi se pleacă în faţa mea. Nu e nevoie să te oboseşti şi să mergi mai departe. 
Am venit eu la tine. Ţi-am văzut intenţiile. Nu e nevoie să ajungi pe vârf. Fă o plecăciune şi întoarce-te acasă, 
iar voia ta şi eu vom avea grijă de tine. 

Monahul Sava , orbit de neascultare şi de cuvintele satanei - şi, într-adevăr, satana arăta aşa cum şi-1 închipuia 
el pe Bătrânul Athos -, i-a făcut plecăciune. Apoi, cu groază, a observat că mâna pe care a sărutat-o avea unghii 
îngrozitoare, şi şi-a dat seama de înşelăciune. 

- Acum eşti al meu, a spus diavolul , şi eu voi veni într-o zi să te iau cu mine. 

In acel moment, Sava a leşinat. După mai multe ore, un trecător 1-a găsit şi 1-a dus înapoi la Sfânta Ana. După 
trei zile şi-a revenit, a spus ce i s-a întâmplat şi cu lacrimi în ochi şi-a cerut iertare de la bătrânul său şi de la 
fraţii săi călugări. A stat opt ani în schit fără să-şi găsească odihna. Apoi, 15 ani s-a rugat Maicii Domnului 
Portăriţa de la Mănăstirea Iviron să-1 ajute. Sfârşitul lui a venit într-o zi când pescuia cu fraţii săi în mare. S-a 
întâmplat la aceeaşi oră la care el, odată, s-a închinat satanei. In prezenţa celorlalţi, un vârtej 1-a luat pe 
deasupra bărcii. Astfel, sărmanul călugăr Sava a dispărut pentru totdeauna". 



*** 



Era un nevoitor numit Pahomie; el trăia în Karulia şi era mult înşelat de cel rău. El era convins că nici un preot 
nu era vrednic să-1 împărtăşească. Aştepta un înger să se coboare din cer şi să-i aducă Sfintele Taine . Viaţa lui 
s-a sfârşit tragic. El a căzut într-o râpă şi s-a înecat în mare. L-au găsit pe coasta opusă a Sikiei, mâncat pe 
jumătate de un peşte mare. 



Cu mulţi ani în urmă, pe vârful de sud al Katunakiei, trăia un bătrân foarte evlavios. El avea un ucenic al cărui 
nume era Spiridon. Acest Spiridon, la început a fost ascultător şi corect în toate. Cu trecerea timpului, viermele 
nevăzut al mândriei a început să-1 roadă. In starea sa de călugăr, el a întrecut limita în nevoinţa ascetică. A 
sporit numărul de metanii pe care le făcea. Făcea privegheri lungi, fără binecuvântarea părintelui său. El se 
considera mai presus decât toţi călugării şi, urmând voia sa, a ajuns să fie stăpânit cu totul de duhul mândriei, 
într-o noapte, el a auzit o bătaie în uşă şi cuvântul «binecuvântaţi». Şi a deschis. înaintea lui stătea ceva ce 
părea a fi înger, deşi aceasta era doar o aparenţă şi nu o realitate. 

- Sunt trimis de însuşi Preaputernicul Dumnezeu ca să-ţi spun că e mulţumit de toate lucrările şi faptele tale 
bune, a spus el. Iar Dumnezeu vrea să te răsplătească şi vrea să vii azi pe vârful Muntelui Athos , unde va veni 
cu îngerii şi sfinţii, ca tu să te închini în faţa Lui. 

Falsul înger i-a spus aceste lucruri lui Spiridon care, în adâncul mândriei sale, fără rugăciune şi harul lui 
Dumnezeu . 1-a urmat pe acela. Era iarnă. Vremea era rea şi cădea zăpadă peste tot. După o călătorie de mai 
multe ore, el a ajuns pe vârful Muntelui Athos . Mulţumit de sine însuşi, falsul înger a spus: 

- Uită-te acolo. îl vezi pe Hristos venind? 

Spiridon a văzut o sferă roşie şi Hristos părea că stă pe tron, în centrul ei, îmbrăcat în veşminte arhiereşti. în 
acelaşi timp, au apărut o mulţime de îngeri, Sfinţii Apostoli, sfinţii ierarhi, bărbaţii şi femeile drepte. Sfântul 
Spiridon conducea corul ierarhilor, iar faţa lui a fost privită atent de monahul Spiridon. 
între timp, falsul înger îl îndemna: 



- La ce te uiţi? De ce pierzi timpul? Nu vezi că vine Hristos ? Du-te repede şi te închină în faţa Lui. 
Spiridon a păşit şovăielnic înainte. Cineva trebuie să se fi rugat pentru el în acel moment, căci a observat, 
surprins, că presupusul Sfânt Spiridon purta un culion uriaş, înalt de un metru, iar el ştia din icoane că este mic. 
El a făcut cruce , spunând: 

- Doamne, ai milă de mine, eu n-am văzut niciodată un culion aşa de mare! 

Deodată, toate iluziile au dispărut, iar Spiridon se afla singur pe marginea unei prăpăstii, într-o râpă abruptă, cu 
un picior adâncit în zăpadă şi cu celălalt pregătit să păşească în abis. I-au trebuit douăsprezece ore ca să se 
reîntoarcă la chilia sa, unde 1-a găsit pe părintele său rugându-se cu lacrimi. El s-a căit şi a mărturisit tot ce s-a 
întâmplat. Părintele său i-a dat canon să nu se împărtăşească trei ani şi 1-a trimis să stea în Mănăstirea Dionisiu, 
unde trebuia să spele vasele. El s-a smerit cu adevărat, căci a spus la toţi părinţii, şi mai ales începătorilor, 
despre chinul şi moartea lui înfricoşătoare pe care aproape a gustat-o, şi cum a fost salvat prin rugăciunile 
părintelui său. 



Un proigumen46 (Proigumen (ilponyouusvoc;) este cel care a fost egumen, iar apoi a demisionat.) dohiarit, 
Neofit, stătea în anul 1880 în Chilia Arhanghelilor la Sfânta Ana Mică. Se pare că el a avut un vis în care îl 
cinstea şi-i săruta degetele de la picioare Sfântului Vasile cel Mare. Acest vis a fost de ajuns ca să-i aducă 
mândrie şi aroganţă în suflet, de vreme ce a înţeles că trebuie să vadă şi să venereze sfinţii. El se gândea 
constant la acel vis, iar rezultatul era că timpul pentru rugăciune şi pentru rânduiala zilnică avea de suferit. 
După ce a trecut mult timp, Preaputernicul Dumnezeu 1-a luminat pe el ca să-1 viziteze pe binecunoscutul 
duhovnic Grigorie . un ascet ce trăia în sărăcie totală, într-o chilie mai îndepărtată din acelaşi schit . El i-a spus: 
- Fratele meu, tu ai venerat un diavol mare şi nu pe Sfântul Vasile cel Mare. Te rog, de acum înainte nu mai da 
atenţie visurilor pe care viclenii diavoli le folosesc ca să înşele oamenii. 



*#* 



înţelept şi cu discernământ, părintele Daniil Katunakiatul avea darul de a recunoaşte când o persoană era 
înşelată de diavol şi a ajutat multe suflete, fie vorbindu-le, fie învăţându-le prin scris, ajutându-i să se elibereze 
de capcanele diavolilor şi de lupta din dreapta dusă împotriva lor. El ne-a scris următoarea întâmplare: 
„Cu câţiva ani în urmă era un călugăr numit Alipie, vieţuitor al unei chinovii de pe Sfântul Munte , care se 
nevoia pentru mântuirea lui şi practica rugăciunea lui Iisus . într-o noapte, când era în una din viile din 
apropierea mănăstirii şi spunea rugăciunea, a simţit un tremur şi un fior, în acelaşi timp, în trupul lui. Deşi 
speriat la început, el şi-a spus: «Trebuie să spun rugăciunea fără şovăială, şi ce poate să-mi facă diavolul ?». De 
atunci, el a continuat cu rugăciunea, dar simţea acelaşi tremur în trupul său. Această posedare a devenit 
cunoscută tuturor părinţilor mănăstirii şi ei erau tulburaţi deoarece nu numai trupul lui tremura, dar şi a celor ce 
erau în jurul lui în biserică, în timpul slujbelor, stând în strane unul lângă celălalt. Toţi erau mişcaţi şi stranele 
erau mişcate, ca şi cum ar fi fost conectaţi pe rând şi ca şi cum dansau toţi împreună. De asemenea, când el intra 
în chilia lui, aceea şi cele din apropierea ei se zguduiau ca Vezuviul, lucru care nu s-a mai auzit să se fî 
întâmplat înainte. 

Văzând această tristă situaţie, egumenul mănăstirii şi cei ce se ocupau de aceasta, l-au închis într-un mic 
paraclis, îi dădeau 50 g de pâine în fiecare după amiază şi le-a spus preoţilor să-i citească rugăciuni de 
exorcizare, fără încetare, pe rând. Dar în zadar, situaţia părea a se înrăutăţi. în cele din urmă, nu ştiu cum s-a 
hotărât, ei l-au adus la mine, nevrednicul, să le dau părerea şi sfatul despre ce trebuia făcut. El a venit cu un alt 
frate din mănăstire. 

Primindu-i cu bunătate şi înţelegere, eu l-am luat pe suferindul Alipie într-o parte şi i-am pus întrebări cu grijă. 
Mi-a mărturisit tot ce se întâmplase, în toată viaţa lui, din copilărie, şi după aceea l-am întrebat care era părerea 



lui referitor la acea posedare, iar el mi-a răspuns: 

- In ceea ce priveşte tremurul trupului meu, ori e o manifestare a harului divin, ori e din invidia diavolului. Eu 
cred că trebuie să insist asupra Rugăciunii lui Iisus şi să-1 las pe diavol să fie invidios. Eu, a continuat, spun 
rugăciunea. Eu chem Numele lui Iisus şi nu renunţ la Numele ce mântuieşte. 

Apoi i-am răspuns: 

- In ceea ce priveşte rugăciunea, chiar dacă eşti binecuvântat şi pari a fi duhovnicesc, să nu ignorăm, dar să 
analizăm cu grijă posibilitatea că luptăm în zadar, crezând că facem voia lui Dumnezeu , dar se poate să facem 
chiar opusul. Dă-mi voie să-ţi spun că greşeşti în trei feluri: 

întâi, ca să petreci timpul spunând Rugăciunea lui Iisus . trebuie să faci nişte pregătiri dinainte. Dar tu nu vezi că 

ai multe lipsuri? Iţi lipseşte ascultarea. îmbrăţişezi cu uşurinţă mânia şi vrajba, iar voia proprie şi gândul ţi le 

socoteşti a fi engolpion dumnezeiesc. 

în al doilea rând, făcând Rugăciunea lui Iisus te gândeşti la ea ca la o mare virtute a ta şi crezi că din cauza 

aceasta vrăjmaşul te invidiază şi se manifestă în acest tremur scandalos. 

în al treilea rând, continuând să spui rugăciunea şi ignorând această putere rea, crezi că placi lui Dumnezeu . 

ceea ce ar fi de dorit, dar, în realitate, îl superi, urmând înşelăciunea în locul adevărului. 

Pe lângă acestea, cum ai îndrăznit să-ţi iei o misiune imensă fără o călăuză experimentată? 

După ce i-am demonstrat cu Scriptura că era înşelat, cu harul lui Dumnezeu şi-a venit în simţiri, şi-a dat seama 

de înşelăciune şi m-a întrebat cum să se îndrepte. I-am spus ce lucruri sunt necesare să facă şi am adăugat că, 

dacă vrea să se elibereze complet, trebuie să facă următoarele: 

întâi ar trebui să aibă ascultare desăvârşită faţă de egumenul său, să nu fie curios sau să vorbească despre fraţii 

săi. în al doilea rând, când spune «Doamne Iisuse Hristoase. . .» să nu dea atenţie puterii rele, care până atunci 1- 

a înşelat. E mai folositor pentru mintea şi întreaga lui fiinţă să stea departe de aceste gânduri. Iar dacă din 

obişnuinţă trăieşte tremurul, să nu-i dea atenţie, ci să se roage Domnului Hristos să-1 elibereze din aşa stare de 

boală. 

El a acceptat smeritele mele îndrumări şi sfaturi cu credinţă nezdruncinată, iar după aceasta s-a întors la 

mănăstirea lui şi, după câteva zile, cu ajutorul lui Dumnezeu Cel Preamilostiv, a fost eliberat cu totul şi a 

devenit ţinta respectului şi dragostei tuturor fraţilor în Hristos pentru întoarcerea sa, binecuvântată de 

Dumnezeu , dar mai ales pentru ascultarea sa desăvârşită faţă de toţi. 

Ca dovadă a schimbării sale curate şi binecuvântate de Dumnezeu , prezint aici relatarea unui act de curajoasă 

ascultare, pe care 1-a făcut şi pentru care a fost admirat de toţi. 

Unul dintre cei mai respectaţi călugări ai mănăstirii, Evdochim din Tinos, prin tainicele căi ale lui Dumnezeu . 

pe care nimeni nu le înţelege, a devenit grav posedat. Nu numai că striga şi înjura revoltător, rupând lanţurile 

sale, dar cel mai trist dintre toate era că se mânjea cu propria sa murdărie. De vreme ce nimeni dintre fraţi nu-1 

putea îngriji, ei i-au dat această misiune lui Alipie, care, fără să se plângă, a îngrijit de el trei ani, îndurând cu 

mult curaj toate insultele. Prin ascultarea şi răbdarea sa, Alipie a ajuns să fie respectat de bolnav, care cu ceilalţi 

era sălbatic şi dificil, iar cu Alipie era ascultător şi liniştit. Prezenţa lui Alipie era ca o botniţă pentru nebunia 

lui. Pe lângă grija ce o avea ca bolnavul să aibă mâncare curată şi să-şi păstreze trupul curat, Alipie citea pentru 

el şi slujba Ceasurilor şi Vecernia. După trei ani, Evdochim a fost eliberat de suferinţele sale şi, cu o săptămână 

înainte de plecarea sa la Domnul, a fost cu totul liniştit. Astfel şi-a dat duhul său. 

După adormirea sa, binecuvântatului Alipie i-a fost dată ascultarea de infirmier, slujbă în care s-a distins prin 

grija ce-o avea faţă de fraţii săi. Spre sfârşitul său, care a venit peste trei ani, el s-a îmbolnăvit de tuberculoză. 

Lucrul uimitor a fost acela că şi-a cunoscut dinainte timpul morţii sale. Aceasta a fost într-o sâmbătă, când el 

părea să fie bine, dar, după ce s-a împărtăşit cu Sfintele Taine , i-a spus unui frate mai apropiat lui: «Azi, înainte 

de a veni seara, voi pleca». Şi astfel, înainte de Vecernie, a răposat. 

Nu trebuie să omit cel mai important lucru care arată pocăinţa şi ascultarea lui desăvârşită. De când a ştiut de 

boala sa şi a înţeles că tot ceea ce Dumnezeu mi-a făcut cunoscut mie a fost spre mântuirea sa, el îmi scria toate 

gândurile sale şi tot ce i-am scris înapoi a pus în practică. 

Pentru el, am fost de două ori la mănăstirea sa, şi de fiecare dată am fost pe deplin mulţumit de minunata lui 

schimbare". 



Un ascet numit Ştefan, care încă locuieşte în Karulia . e înşelat să oficieze Sfânta Liturghie singur, ceea ce nu se 
obişnuieşte în Biserica Ortodoxă. El nu recunoaşte că Biserica este Corabia sfântă a Adevărului şi nu acceptă 
cinstirea Sfântului Nectarie. 



Sus, în Schitul Sfânta Ana , a fost un călugăr ce suferea de înşelare. El locuia într-o chilie părăsită şi niciodată 
nu lua legătura cu nici unul din fraţii săi, iar în neînţelegerea lui credea că nu era nici un preot vrednic să 
slujească Sfânta Liturghie . Din acest motiv, el nu se împărtăşea cu Sfintele Taine . îmi amintesc că odată l-am 
văzut noaptea, cu o lanternă, apoi ceilalţi fraţi de la Sfânta Ana mi-au spus despre el. 



*** 



Deasupra peşterii Sfântului Acachie Kafsokalivitul este Chilia Adormirii Maicii Domnului, unde trăiesc 
părintele Serafim şi însoţitorul lui. Aici a trăit odată părintele Haralambie. El a vrut să facă nevoinţe ascetice în 
exces, înainte de a se curaţi pe sine de patimile mândriei şi trufiei, aşa că s-a retras în chilia sa şi se hrănea 
numai cu pâine uscată. 

După ce a trecut o săptămână şi mâncarea lui s-a terminat, a deschis uşa şi a văzut în faţa ei un sac plin cu pâine 
uscată. Ca rezultat, s-a convins că asceza şi postul său au fost primite de Dumnezeu , devenind mai lăudăros şi 
mai mândru. Apoi, într-o noapte, spre miezul nopţii, când citea Acatistul Maicii Domnului, la rândul «Zid eşti 
fecioarelor, Născătoare de Dumnezeu , Fecioară. . .», el a auzit o bătaie în uşă. După ce a deschis uşa, a văzut un 
bătrân cu barba albă, şchiop, cu o înfăţişare sălbatică: 

- Fiule, eu sunt duhovnic, a spus el, şi am venit să văd luptele tale, deoarece eu iubesc foarte mult pe cei ce se 
luptă în taină. Chiar dacă sunt şchiop, eu ţi-am adus pâine uscată şi un coş plin cu monezi de aur, ca să ai bani 
să-ţi cumperi rezerve de pâine uscată şi să nu fii nevoit să ieşi din chilia ta. 

El a spus acestea şi a întins mâna să-i dea coşul cu monezi. Părintele Haralambie a observat că vizitatorul său 
avea unghii roşii, foarte lungi. 

- Dacă vrei să te cred, i-a spus bătrânului cu barba albă, însemnează-te cu semnul crucii şi apoi vino să 
continuăm Acatistul Maicii Domnului. 

Atunci străinul s-a mâniat şi a strigat: 

- Am aici ajutorul de care ai nevoie şi tu nu mă crezi, şi-mi ceri să-i citesc Ei asemenea cuvinte care ne ard? 
Niciodată! 

S-a făcut un zgomot puternic şi întregul loc a fost zguduit şi umplut cu fum şi cu un miros insuportabil, iar acel 
demon, sub chipul bătrânului, a dispărut. 

Părintele Haralambie a căzut jos, inconştient, din cauza fricii. Când şi-a revenit, el s-a aşezat în colţul chiliei lui, 
înfăşurat într-o pătură, şocat şi cutremurat de frică. A fost găsit în acea poziţie de vecinul său, părintele 
Dionisie, căruia i-a descris întregul episod. 



Acestea au fost luate din Biblioteca de manuscrise a ieromonahului aghiorit Eftimie al Cretei: 

„Cu 50 de ani în urmă, monahul Pahomie din Rodestov, Tracia, trăia cu semenii săi călugări în Chilia Sfinţilor 

Apostoli de la Sfânta Ana. 



Adesea el povestea cum a trăit în chinovie cu monahul Zaharia . un dascăl ce tradusese lucrările Sfântului 

Teodor Studitul. După un timp de la traducerea acelor lucrări, el a fost adus la chilia lui Avacum, la Sfânta Ana. 

Acolo el a trăit singur pentru tot restul vieţii sale. 

In acelaşi timp, trăia în Sfântul Munte Preasfinţitul Nil de Karpathos, care avea obiceiul ca la fiecare sărbătoare 

a Sfântului Atanasie al Lavrei să-i viziteze pe părinţii cunoscuţi lui din pustie şi schituri. 

De asemenea, în fiecare an îl vizita pe dreptul dascăl Zaharia . Dar, într-un an nu a făcut aşa, ci, imediat după 

praznic, s-a întors la locuinţa sa. In această faptă, diavolul a văzut posibilitatea de a-1 înşela pe Zaharia . 

într-o seară de vară, pe 7 iulie, în timp ce stătea afară în curtea sa, Zaharia a auzit paşi şi apoi a văzut un bărbat 

apropiindu-se, care părea a fi episcopul Nil. 

- De ce te deranjezi să vizitezi o cunoştinţă nevrednică, mai ales pe timp de noapte? a întrebat el. 

Şi chiar atunci când a întrebat acestea, el a făcut o plecăciune până la pământ, pregătindu-se să-i sărute mâna 
ierarhului. Presupusul episcop a întins mâna dreaptă ca să i-o sărute, dar în loc să-1 binecuvinteze 1-a împins jos 
şi 1-a făcut ca pe unul mort, căci el nu era de fapt episcopul Nil, ci însuşi diavolul . 

De îndată ce i-a sărutat mâna, diavolul a dispărut, luând şi harul pe care Zaharia 1-a avut şi lăsându-1 întins pe 
pământ. Dimineaţa, un frate care venise să-1 vadă dintr-un motiv personal, 1-a găsit în acea stare. Chiar atunci a 
alergat şi i-a chemat pe preoţii schitului, care i-au făcut Sfântul Maslu şi au citit rugăciunile Sfântului Vasile . 
De asemenea, l-au binecuvântat cu sfinte moaşte şi, după aceste îngrijiri, s-a făcut bine şi a putut mânca. 
In tot restul vieţii sale, el a mărturisit adesea: 

- Am scris multe lucruri, am fost în multe locuri ale lumii, însă diavolul m-a înşelat ca să mă plec înaintea lui. 
Eu, prostul de mine, ar fî trebuit să fac semnul Sfintei Cruci înainte de a-i săruta scârboasa mână. Astfel, n-ar fî 
putut să stea. înfrânt de o armă neînfrântă, ar fî plecat fără să-mi facă rău. 



Odată, când a venit un anume teolog lângă bătrânul Iosif Locuitorul în peşteră, bătrânul a simţit un miros urât. 
El i-a adus acelui bărbat la cunoştinţă acest lucru, sfâtuindu-1 să meargă şi să se spovedească. Cauza acelui 
miros era credinţa aceluia privind teoria evoluţionistă a lui Darwin. 

CAPITOLUL XXXVII - Despre blândeţe, ca cea a lui Hristos, şi despre nerăutate 

Capitolul precedent 
Următorul capitol 

Ieromonahul român Leontie din Negreşti, judeţul Neamţ, a venit la Sfântul Munte în 1 852 şi a murit în 1 90 1 . 
El şi-a cunoscut dinainte moartea sa. A fost cunoscut pentru smerenia şi inima sa curată, deoarece niciodată nu 
se supăra şi nimic din ce vedea sau auzea nu-1 tulbura. A fost un om paşnic. în fiecare după amiază îşi punea 
epitrahilul şi vizita cimitirul, unde se ruga pentru părinţii şi fraţii plecaţi. 



*** 



Bătrânul Z., un părinte de la Noul Schit , a fost ca un miel al lui Dumnezeu , fără pic de viclenie. L-am vizitat 
spre sfârşitul vieţii sale, când era ţintuit la pat. Odată i-au fost furate 150 kg de ulei. Ucenicul a fost nemulţumit, 
iar atitudinea lui 1-a întristat pe bătrân. 

- Binecuvântate, de ce nu mulţumeşti lui Dumnezeu ? Acum eşti liber şi cu mai puţine patimi, pentru că avem 
numai un vas de ulei în loc de trei, a spus bătrânul. 

Dar ucenicul lui a continuat să protesteze, să critice şi să aibă suspiciuni. 

- Priveşte, fiul meu, i-a spus părintele Z. Priveşte partea bună a lucrurilor. Nu crede tot ce auzi, ci numai 
jumătate din ceea ce vezi cu proprii tăi ochi. 



*#* 



Un părinte blând şi neprihănit spunea: 

- Toţi părinţii sunt buni. Toţi se luptă cât pot ei de bine şi numai stând aici, în Grădina Maicii Domnului, este 

nădejde de mântuire. 



Adâncit întotdeauna în foloasele rugăciunii minţii, părintele Stachis era un pustnic vrednic de admiraţie. Numai 
o dată m-am învrednicit să-1 văd la arsanaua Schitului Sfânta Ana, deoarece trăia în lumea ascunsă a tăcerii, a 
unui adevărat isihast. Chilia lui era în partea cea mai de nord a Katunakiei, deşi la început fusese călugăr pe 
Muntele Sinai . Cum a trecut odată o mare ispită cauzată de trei mireni, e o bună dovadă a smereniei sale 
neîntrecute şi a lipsei de mânie. 

Aceşti oameni construiau cuptoare de cărămidă la o mică distanţă de chilia lui. Unul dintre ei înjura şi vorbea 
urât cu părintele Stachis, care păstra tăcerea. Ceilalţi l-au sfătuit pe tovarăşul lor să înceteze cu felul acesta 
nerespectuos şi păcătos de a fi, avertizându-1 că un asemenea comportament ar putea aduce ceva rău asupra lui, 
ceea ce s-a întâmplat într-adevăr. La trei zile după ce cuptoarele au fost aprinse, ele au explodat, făcând 
zadarnică toată munca zidarilor. 

Părintele Stachis avea şi altă virtute. Când bătrânul său a fost ţintuit la pat de boală, părintele Stachis nu putea 
munci destul pentru a se întreţine pe el şi pe bătrân şi nu s-a ruşinat să ceară, ceea ce a făcut-o cu o smerenie 
tăcută şi respectuos. 

Mulţi părinţi din mănăstirile idioritmice, când s-au mutat din lume, practicau asceza, isihia şi smerenia. Unul 
dintre ei a fost vrednicul de pomenire părintele Teofil . de care îşi amintesc cu respect toţi călugării din Marea 
Lavră. El a fost un mare sprijinitor al chinoviei, credincios sarcinii ascultării lui până la sacrificiul de sine şi 
moarte, desprins total de rude şi lume, blând cu toţi, iubitor al singurătăţii şi rugăciunii. Adeseori mergea la 
îndepărtatele Paraclisuri din împrejurimi, ca să se roage. Părintele Teofil a fost un adevărat prieten a lui 
Dumnezeu , cu o fire entuziastă şi perseverentă. 



Monahul Ioasaf de la Sfânta Ana nu a produs niciodată în viaţa sa vreo supărare. El a fost un exemplu de 
ascultare, smerenie şi răbdare. A murit în 1947. 



Monahul Sofronie Bizantinul, om de litere, care trăia la Sfânta Ana, s-a remarcat prin smerenia şi inima sa 
curată. El a fost secretar al schitului şi principal editor al ziarului «Noul Logos». S-a nevoit într-o chilie părăsită 
de la Pine. A murit la o vârstă înaintată. 



A fost un monah care în cei 30 de ani ai vieţii sale nu a supărat pe nimeni. 



*** 



în aşezarea isihastă a vechiului Russikon trăia un monah paşnic, Onisifor. El era aşa de smerit, încât atrăgea 
oamenii prin simpla lui prezenţă. 



*** 



Călugărul doctor Spiridon Kambanos, Lavriotul, ajutătorul părinţilor bolnavi şi suferinzi, a nevoitorilor pustnici 
şi a celor din chinovii, era neinteresat de bani şi a fost cunoscut pentru smerenia, bunătatea şi iertarea sa. Odată, 
când a fost lovit prin cuvinte de unii, el i-a iertat şi le-a spus cuvintele Domnului: «Dacă am vorbit rău, 
dovedeşte că este rău, iar dacă am vorbit bine, de ce mă baţi?» ( Ioan 18, 23). Aceste lucruri ne-au fost povestite 
de ucenicul său, călugărul doctor Pavel Lavriotul. 



Cuviosul părinte Atanasie , bibliotecarul Schitului Sfânta Ana, a fost acuzat pe nedrept în 1935 că a furat un 

manuscris şi a fost întemniţat trei ani. Nevinovat, el a suferit această ispită cu deplină linişte, îngăduinţă şi fără 

gânduri rele. El a refuzat să-i urmărească injustiţie pe acuzatorii săi, şi a lăsat Preadreptei Judecăţi să aducă 

dreptatea. 

Pe patul de moarte, cu ultima lui suflare, adevăratul hoţ a mărturisit că a ascuns cartea în gropniţa schitului, 

unde sunt păstrate oasele celor răposaţi. 



Monahul Nil a fost un lăudat rod al Sfintei Mănăstiri Simonopetra. El a slujit ca secretar principal al Consiliului 
Sfântului Munte. A fost atât de smerit, pe cât de cult. Patriarhul Ioachim al III-lea scria mulţilor săi prieteni: 
«De multe decenii Patriarhia n-a primit asemenea scrisori de la Sfânta Comunitate». Erau momente când i se 
vorbea părintelui Nil necuviincios, dar reacţia sa era aceea de a spune cu linişte şi calm: «Eu îi văd pe toţi 
părinţii de la consfătuiri ca pe îngerii lui Dumnezeu , şi prin feţele lor evlavioase îi văd pe părinţii din vechime, 
întemeietori ai sfintelor mănăstiri». De vârstă medie, având doar 40 de ani, el a murit de tuberculoză. El a fost 
luat pe neaşteptate, ca bunătatea lui să nu fie schimbată de cel rău. 

Când lucra la Patriarhia Ierusalimului, arhimandritul Ioachim Spetsieris (1880-1934) s-a dovedit a fi un 
lucrător al virtuţii şi ascezei monahale. El a început nevoinţa în Noul Schit , unde s-a întors cu bucurie după ce 
şi-a desăvârşit studiile şi a slujit Biserica. 

A fost cunoscut mai ales pentru răbdarea şi smerenia sa. De fiecare dată când cineva spunea: «Părinte, acei 
oameni vorbesc de dumneata», el răspundea: «Vă rog, fraţii şi prietenii mei, nu vorbiţi greşit despre nimeni, nu 
vorbiţi cu răutate împotriva binefăcătorilor mei». 



*** 



Egumenul Sofronie de la Mănăstirea Sfântul Pavel, care a murit în 1881, în al optzecilea an al vieţii sale, era un 
om foarte smerit. De fapt, el era adesea criticat pentru smerenia şi blândeţea sa. Nimeni nu 1-a văzut mânios. Se 
spune că osemintele lui erau binemirositoare. Părintele Ioachim Spetsieris ne-a povestit despre virtutea acestui 
bărbat. 



Părintele Varlaam de la Mănăstirea Xenofon, care a trăit peste 100 de ani, a lăsat în urma lui, în inimile şi 
minţile monahilor mai tineri decât el, care l-au întâlnit aproape de sfârşitul vieţii sale, raze de bunătate, blândeţe 
şi dragoste. Chiar la vârsta de 100 de ani curăţa încă pomii, dar nu pentru că muncea din greu şi nici pentru 
răbdarea pe care o avea în boli (suferind de hernie, pentru care niciodată nu a purtat brâu) era atât de iubit, ci 
pentru dragostea şi răbdarea pe care le arătase de nenumărate ori. 

Odată, a mers cu nişte părinţi mai în vârstă la metocul mănăstirii, la Sfântul Nicolae . Halkidiki. Acolo erau nişte 
probleme cu oamenii din zonă. Părintele Varlaam le-a vorbit cu blândeţea lui obişnuită, dar acei oameni, 
neascultători din fire, l-au defăimat şi au turnat un bidon cu vopsea pe capul lui. Bătrânul s-a întors la părinţi şi, 
fără să se plângă, i-a asigurat liniştit că îi iertase deja pe duşmanii săi. 



*** 



Sufletul vrednicului de pomenire părinte Atanasie . egumen al Sfintei Mănăstiri Grigoriu, era ca un port fără 

furtună. Egumenul de mai târziu, Visarion, spunea: «El se aseamănă cu figurile ascetice ale Tebei din Egipt . 

Mult mai îndrăgea duhul nemâniei şi al blândeţii, pe care se străduia să-1 sădească şi în ucenicii săi. încă şi poet 

a devenit pentru aceasta, dându-le să citească versurile sale, dedicate sfintei blândeţi. Un oarecare călugăr 

grigoriat a primit această poezie a sa, la metocul din Voultista: 

O, ce drag şi dulce-mi este 

omul blând şi cumpătat! 

Când altul m-a împilat 

la ce bun sa-1 fi mustrat? 

Piere oare-a sa turbare, 

auzind a mea mustrare? 



Când prinde-a se-nverşuna, 
de-aş începe-a-i da răspuns, 
într-o clipă, chiar ca el, 
turbat şi eu am ajuns. 



însă-n ceasul învrăjbirii 
buzele-mi n-or să grăiască, 



ci-aşteapta-voi, potolit, 
norii să se risipească. 



Nedreptatea voi zdrobi-o 

mai apoi, blând, cu răbdare, 

şi-auzi-mă-voi mai bine, 

nerănit de-nverşunare.* (Traducerea poeziei aparţine Cristinei Băcanu [Nota editorului].) 



Părintele isihast Efrem din pustia Katunakia . un bun dascăl al vieţii îngereşti, care încă trăieşte şi-i îndrumă pe 
atleţii lui Hristos , ne-a spus: 

Următoarea întâmplare a avut loc în Mănăstirea Iviron . Un bărbat căra lemne de foc. Un preot i-a cerut să-i 
aducă şi lui: 

- îţi voi aduce, părinte. Cât vrei? 

- Zece sarcini. 
Omul i le-a adus. 

- Adu-le mai aproape, a spus preotul. 

- Trecerea e prea strâmtă şi prea abruptă pentru animal, părinte. Ii e frică, a răspuns omul. 

- Iţi spun: adu lemnele mai aproape. 
Şi ei s-au certat. 

- Nu vei fi iertat, a spus preotul. 

- Nici tu nu vei fi iertat, a răspuns omul şi a plecat. 

- Acum ce mă fac? s-a gândit preotul. Nu pot sluji Liturghia. Nu pot. Ce am să fac? A! Când va trece mâine 
omul, îi voi face plecăciune şi-i voi cere iertare. Dar dacă se îmbolnăveşte fiul lui şi trebuie să plece până 
atunci? Cum îl voi găsi pe om? 

Intre timp s-a lăsat noaptea, iar porţile mănăstirii au fost închise. 

- Şi acum? s-a gândit preotul. Nu pot să ies să-1 caut nici să intru înăuntru când mă întorc. Dar acum, că ne-am 
blestemat unul pe celălalt? Am o adevărată comoară pe care o pot folosi. E rugăciunea. Maica Domnului mă va 
lumina ce să fac. 

Când noi, călugării, avem vreo problemă, cerem ajutorul Maicii Domnului. El a început să se roage: « Maica 
Domnului , ce să fac?». 

Nu a durat mult până ce i s-a dat răspunsul. A aprins o lanternă, a ieşit prin poarta mică a mănăstirii şi a început 
să urce muntele, noaptea, numai cu lanterna, ca să-1 călăuzească. 

- Bună seara. 

- Bine ai venit, părinte. 

- Binecuvântate, a spus preotul, ne-am certat pentru nişte lemne. Iartă-mă! 

- Dumnezeu să te ierte, părinte! a răspuns el. Te rog, iartă-mă şi pe mine. 

- Dumnezeu să te ierte, a răspuns preotul şi a plecat ca să slujească Liturghia. 

Când ai o neînţelegere cu cineva, să nu mergi să iei împărtăşania până nu te împaci întâi. 
Un incident asemănător s-a întâmplat cu câţiva ani în urmă. Trecea un mic vaporaş şi l-am văzut pe părintele 
Democlit, care era medic la Noul Schit , şi pentru că părintele meu era bolnav, am urcat la bord ca să-1 întreb 
ceva despre el, dar nu i-am spus nimic căpitanului şi el a crezut că merg la Dafni. După ce toţi părinţii au urcat 
la bord, vaporaşul s-a îndepărtat de doc. 

- Kosta, i-am spus căpitanului, eu nu călătoresc. 

- De ce nu mi-ai spus nimic? 
Am răspuns: 

- Am vrut numai să-i spun o vorbă medicului până vin ceilalţi părinţi la bord. 
Kosta a întors în doc şi eu am sărit. 



- Du-te dracului, a ţipat el. 

Am mers la părintele meu şi i-am spus ce mi s-a întâmplat cu Kosta. Mi-am dat seama că nu pot sluji Liturghia 
şi am hotărât ca la prânz, când Kosta se întoarce, să merg la el şi să-i cer iertare. La prânz am plecat. 

- Cum stau lucrurile, Kosta? am întrebat. 

- Totul e bine, părinte. 

- Binecuvântate, în această dimineaţă am greşit şi te-am supărat. Iartă-mă! 

- Dumnezeu să te ierte. 

După ce ne-am împăcat, am putut să slujesc Liturghia! 
Părintele Efrem le mai spunea mirenilor: 

- La fel ar trebui să procedezi cu prietenii şi colegii tăi muncitori. Dacă spui ceva greşit, nu merge să te 
împărtăşeşti cu Sfintele Taine . Nici măcar nu poţi să te rogi. Rugăciunea nu ajunge nicăieri. Trebuie să fii iertat. 
Apoi poţi să te rogi şi să iei Sfintele Taine . 



Un bătrân smerit dintr-o chinovie, spunea: 

- Nu mă plâng de nimeni. Toţi mă iubesc. Toţi sunt buni. Sunt aşa de fericit! Ii dau slavă lui Dumnezeu . îmi 

vine să plâng de bucurie. 



Vrednicul de pomenire duhovnic Simeon, fostul egumen de la Simonopetra, era atât de lipsit de răutate, încât 
atunci când a cunoscut o persoană care a furat ceva, nu a trădat-o. Când a fost întrebat despre aceasta, el a 
răspuns: «întreabă- 1 pe Sfântul Simeon : el ştie. ..». 

CAPITOLUL XXXVIII - Despre virtutea îndumnezeitoare a rugăciunii, care cuprinde 
toate celelalte virtuţi 

t 

Capitolul precedent 
Următorul capitol 

Când Sfântul Acachie Kafsokalivitul stătea la rugăciune în picioare, părea un stâlp drept, neclintit; iar când 
stătea jos, era neştiutor de trupul său, căci era într-o stare de înălţare a fiinţei sale plin de har şi lumină 
dumnezeiască, necreată. 



Mult evlaviosul ieromonah Mina din Mavrovunio trăia în Chilia Schimbării la Fată din Schitul Sfânta 



Ana . în timpul zilei şi al nopţii, el făcea de la 1000 până la 3000 de metanii şi de la 50 până la 100 de 
şiraguri47 (Un şirag de metanii are 100 de bobite. Deci el rostea de 5.000-10.000 de ori rugăciunea lui Iisus .) 
de metanii. Datorită faptului că se ruga mult, el nu avea timp să vorbească cu nimeni. Nu numai că se 
împărtăşea cu Dumnezeu , prin rugăciune , dar astfel el se apăra de a cădea în judecată, prin prea multă vorbă. 



*** 



în Chilia «Intrării în Biserică Maicii Domnului» a aceluiaşi schit , trăia un călugăr numit Procopie. într-o zi, 
când se simţea trist şi deznădăjduit, a apărut în faţa lui un bătrân cu barbă albă şi 1-a întrebat: 

- Ce se întâmplă? De ce eşti trist? 

- Ce se întâmplă? Aş vrea să învăţ muzică şi nimeni nu vrea să mă înveţe, pentru că nu pot cânta armonios, a 
răspuns el. 

- Te voi învăţa eu. Cu mine vei fi cel mai bun cântăreţ. Dar aş dori să-mi faci întâi o favoare, a spus străinul. 

- Ce? Orice doreşti! a răspuns Procopie. 

- în loc de plată aş dori să arunci şiragul de metanii pe care-1 ai în mână şi să încetezi a te ruga. 
Atunci Procopie şi-a dat seama că străinul era diavolul şi a devenit foarte, foarte mânios şi a spus: 

- înapoia mea, satano! 

Şi satana a dispărut imediat. 



în 1942, la vârsta de 93 de ani, bătrânul Artemie a murit. Era curat la inimă, cuvânt şi comportament. Ca şi în 
scrierile sale, la fel a fost şi în viaţa de zi cu zi. El a fost călugăr în Mănăstirea Grigoriu. Nu judeca şi nu 
clevetea pe nimeni şi purta cele mai ieftine haine. Acest binecuvântat părinte îşi folosea rareori patul său. De 
obicei stătea pe un scăunel, îmbrăcat, pregătit şi aşteptând să-i cheme pe toţi la biserică pentru rugăciune . 
Adesea mergea la Paraclisul Sfintei Anastasia să se roage în genunchi. Când se deschidea biserica, el era primul 
care intra. Se închina cu multă evlavie la Sfintele Icoane. Picturile de pe pereţi, pe care nu le putea ajunge cu 
buzele, el le atingea cu mâinile lui. Niciodată nu se aşeza în strană. în timpul slujbelor, Privegherilor şi 
Liturghiilor stătea drept, ca un stâlp neclintit. 

Un monah din Creta, care trăia în Chilia Sfintei Cruci, situată între Kerasia şi Kafsokalivia , şi-a pierdut vederea. 
Când s-a întâmplat aceasta, el a început să-şi dedice tot timpul rugăciunii. De vreme ce era orb, nu făcea nimic 
altceva decât să se roage neîncetat, cu voce tare, cu Rugăciunea lui Iisus , stând în picioare, cerând lui 
Dumnezeu să-i lumineze inima. 

într-o zi, doi jurnalişti ce erau în pelerinaj şi treceau pe lângă chilia48 (Chilie (KsMâov) este numită o casă 
sihăstrească, ce aparţine şi depinde de o mare mănăstire.) monahului orb, l-au auzit rugându-se. Au stat afară 
aşteptând, nedorind să întrerupă «slujba bisericii». Ei au crezut că la fel se face în tot Muntele Athos şi au scris: 
«Necontenite sunt rugăciunile de pe Muntele Athos . . .». 



*#* 



Un ascet obişnuia să-şi trimită ucenicul la Karyes să vândă lucrul mâinilor sale. Acolo, în Protaton, călugărul a 
auzit cântece frumoase. într-o zi, el i-a spus părintelui său: 

- Părinte, m-am tot gândit. Ar trebui să vezi cum îl laudă acolo pe Dumnezeu prin cântece, coruri şi alte multe 
lucruri. Aici, singurul lucru pe care-1 facem e să ne rugăm «Doamne, miluieşte» cu şiragul de metanii. 

A doua zi, părintele i-a spus: 

- Hai să mergem, fiule, să vedem ce fac părinţii aceia acolo, ca să învăţăm şi noi tipicul lor. 
Când au intrat în biserică, el s-a aplecat şi i-a şoptit la ureche: 

- într-adevăr, fiule, aici îl laudă pe Dumnezeu . 

Şi încă n-a terminat de spus acestea, când un puternic cutremur a zguduit tot. Imediat, cântăreţii au pus jos 
cărţile şi au încetat cu «terirem-urile»49 (Sunt silabe încântătoare şi fără un înţeles în sine cântate uneori pentru 
a umple un spaţiu melodic pentru care nu mai există cuvinte.), începând să se roage cu şiragurile de metanii: 
«Doamne Iisuse Hristoase, Fiul lui Dumnezeu , miluieşte-ne pe noi păcătoşii». 

- Părinte, hai să mergem, hai să continuăm munca noastră în liniştea chiliei noastre. Orice facem noi e mai 



presus de muzică. 

Ei şi-au dat seama că cel mai bun mod de a se ruga este cu şiragul de metanii. 



*** 



Asceţii Agatanghel şi Anania erau pustnici în Sfântul Munte , unde duceau o viaţă îngerească. Ei iubeau 
smerenia şi dispreţuiau mândria. De asemenea, erau puţin «nebuni pentru Hristos », dorind ca virtutea lor să fie 
ascunsă, rugăciunea lui Iisus fiind bine înrădăcinată în inimile lor. 

- Călugăraşul meu, Hristos este aici. Ţi-a spus sau te-a asigurat când va veni din nou? spuneau ei călugărilor 
începători. Trebuie să-ţi faci canonul tău, dar să cugeti că nu-1 faci. 



Un pustnic mai în vârstă spunea: 

- Mulţi au rugăciunea minţii, dar ei nu ştiu. 



* * * 



Binecunoscutul părinte Sava nu-şi folosea patul ca să doarmă pe el. El avea în chilia sa două funii legate de 
tavan. îşi sprijinea mâinile în ele şi astfel se ruga, stând drept toată noaptea. 



Un monah mai în vârstă spunea: 

- Baza tuturor este ca să spui rugăciunea «Doamne Iisuse Hristoase, Fiul lui Dumnezeu , miluieşte-mă pe mine 

păcătosul». 

De asemenea, el spunea că şi «Doamne, miruieşte» poate cutremura cerul şi pământul. 

Adesea, îi auzim pe părinţii din Sfântul Munte spunând: «Noi am devenit călugări pentru un singur motiv: ca să 

ne rugăm». 



*#* 



Pustnicul Hrisostom ne spunea: 

- In Kafsokalivia era un monah foarte bătrân numit Anatolie. El avea o voce îngerească. Se spune că, de câte 
ori cânta «Cuvine-se cu adevărat», îşi ridica mâinile şi cânta cu atâta bucurie în inimă, încât şi candelele erau 
puse în mişcare. Odată, când mă coboram de la Sfânta Ana, l-am auzit cântând şi m-am gândit: «Ce voce! 
Cântă oare îngerii?». 



*** 



Un monah nevoitor spunea că: 

- întâi satana doreşte să ne oprească de la rugăciune . De îndată ce cineva începe să se roage, vrăjmaşul încearcă 
să împrăştie mintea cu gânduri şi tot felul de iluzii. Dacă această metodă nu dă rezultate, va apărea el însuşi, 
numai ca să ne tulbure şi să ne forţeze să ne întrerupem rugăciunea. Odată, când stăteam în genunchi la 
rugăciune , o lumină puternică a venit din spatele meu. Mi-am dat seama că era de la diavol. Nu i-am dat atenţie 
şi mi-am continuat rugăciunea, fără să fiu tulburat. Apoi, doi demoni mici au apărut lângă mine şi au început să 
danseze şi să se joace, încercând să mă facă să râd. 



H= * * 



Alături de marea sa asceză şi umilinţă adâncă, ascetul Tihon avea de asemenea darul rugăciunii neîncetate, 
chiar şi în timpul somnului. 

- Când te rogi, spunea el, rugăciunea trebuie să devină una cu inima, aşa ca atunci când lipeşti două obiecte cu 
clei. 

El mai spunea: 

- înainte să începi un proiect, trebuie să te rogi lui Dumnezeu : Luminează-mă şi dă-mi putere. Când ai împlinit 
acel plan, să spui: Slavă lui Dumnezeu ! 



*** 



Un părinte spunea: 

- Adevărata cunoaştere a rugăciunii inimii începe la om mai întâi prin adevărata înţelegere a neputinţelor şi a 
slăbiciunilor proprii. Dumnezeu nu lasă la greu pe nimeni. Cel ce are rugăciunea minţii cere să fie vindecat, 
vrea să înţeleagă, caută îndrumare. Cel ce e curat cu inima vrea un îndrumător duhovnicesc, are frica de 
Dumnezeu în el şi se smereşte pe sine. Această frică îl ocroteşte de înşelări. în acest punct începe cateheza. Este 
ajutat, forţându-se pe el însuşi, şi lucrările lui bune sporesc. Acea persoană ajunge în cele din urmă la vederea 
lui Dumnezeu şi înţelege sensul Judecăţii de apoi, a iadului şi a împărăţiei cereşti. Cine merge în adevăr nu va 
cădea în capcane. Acela va înţelege tot. Cel ce merge pe o cale greşită e ca şi cum ar păşi pe aer. 



Binecunoscutul egumen de la Karakalu, ieromonahul Kodrat, avea starea de rugăciune mereu cu el. Zi şi 
noapte, muncind sau vorbind, rugăciunea sa interioară nu înceta niciodată. 



în mănăstirea bulgară Zografu era un duhovnic, părintele Ioan . care era un om al rugăciunii, pocăinţei şi 
discernământului. în timpul mesei, chiar când mânca, nu înceta să spună rugăciunea lui Iisus cu mintea. 



*** 



Bătrânul pustnic Hrisostom ne spunea: 

- Timp de 40 de ani, în pustie, am făcut toate slujbele cu şiragul de metanii. în timpul Postului Mare încercam 

să ne concentrăm minţile asupra Celui Răstignit. Dar foarte repede pierdeam atenţia rugăciunii. Trebuie 

perseverat. 



Respectatul părinte Gherasim Imnograful ne-a povestit cum în 1935 i-a dat 200 drahme săracului ascet Filaret. 
„Era un timp de mare nevoie şi am văzut că este foarte disperat. I-am spus: 

- Nu-ţi face griji. Ia aceşti bani. Nu e nevoie să mi-i dai înapoi. Pentru aceasta, roagă-te mult iubitului 
Dumnezeu să aibă milă de mine. 

Ascetul Filaret a primit banii şi, după ce i-a mulţumit fratelui său pentru bunătate, a pornit spre Sfânta Ana. Pe 
cale, ca de obicei, el spunea rugăciunea «Doamne Iisuse Hristoase, Fiul lui Dumnezeu , miluieşte-mă». Cum 
mergea, a văzut în faţa lui patru hârtii împrăştiate, una lângă alta, în rând, şi a fost impresionat, deoarece arătau 
diferit de celelalte. Le-a ridicat şi cu simplitatea binecunoscută s-a întors la părintele Gherasim. 

- Părinte, ce sunt hârtiile acestea? Le-am găsit în apropiere, în timp ce mergeam spre Sfânta Ana. 
M-am minunat de providenţa dumnezeiască şi de puterea rugăciunii. 

- Părinte Filaret, i-am spus eu, sunt patru bancnote de 50 de drahme. Dumnezeu ţi le-a trimis. Dar spune-mi, ce 
ziceai şi la ce te gândeai pe drum spre schit ? 

- Ce altceva, părinte, decât rugăciunea lui Iisus . Câteodată, totuşi, gândul îmi era la datoria de 200 de drahme şi 
mă gândeam cum voi putea vreodată să-mi plătesc datoria! Unde aş putea găsi banii? Aşa că primeşte-i, te rog, 
ca să fiu eliberat de datorie şi de acest gând!". 



Alt ascet spunea: 

- L-am întâlnit pe bătrânul meu, care a plecat din această lume în timpul rugăciunii, care ajunge la cer ca un 
stâlp de foc. înţelegi ce adâncime a tainei e sub toate acestea? 

Şi altul spunea: 

- Monahul seamănă cu Moise . care a cerut să-I vadă slava lui Dumnezeu (Ieşire 33). Şi Dumnezeu i-a răspuns 
că nimeni nu poate să-L vadă. 

Se referea, desigur, că nimeni nu poate să-L vadă pe Dumnezeu în esenţa Sa. El spunea că trebuie să rămânem 
neclintiţi în credinţa noastră şi să stăm în chilie ca profetul în peştera de stâncă. Trebuie să rămânem în 
întuneric, îndurând cu răbdare ostenelile, plictiseala, supărarea, lipsa harului în timpul rugăciunii - tot ceea ce 
îngăduie Dumnezeu . Şi uneori, Dumnezeu cu mâna Sa îl va binecuvânta pe monah şi-1 va lumina cu prezenţa 
Sa, cu a infinitelor energii ale Sfântului Duh. 
Acelaşi părinte mai spunea: 

- Cum îndrăznim să cerem să-L vedem pe Dumnezeu ? Mai potrivit este să ne înfăţişăm goi înaintea Sa, 
lepădând orice grijă şi toată iubirea pentru lume, pentru noi şi pentru gândurile noastre, chiar şi în nevoinţele 
noastre, să-I cerem să îndrepte asupra noastră numai o privire. Privirea Sa ar fi ca şi cum L-am vedea pe 
Dumnezeu . 

Şi iarăşi spunea părintele: 



- Un monah nu numai că studiază dogmele, ci şi trăieşte după ele. Când citeşte Sfânta Scriptură, ori scrierile 
patristice, el nu o face ca să câştige cunoştinţe, ci ca să înveţe un limbaj ce nu poate fi exprimat prin cuvinte, şi 
cu ajutorul căruia vorbeşte cu Dumnezeu , prin rugăciune . 



* * H= 



Un călugăr mai în vârstă, truditor al rugăciunii minţii, spunea: 

- N-ar trebui să pierdem nici o ocazie dată nouă de a spune rugăciunea lui Iisus . Nu trebuie să lăsăm mintea să 
hoinărească asupra lucrurilor zadarnice. Prin rostirea rugăciunii lui Iisus mintea găseşte odihnă şi bucurie. E ca 
şi cu copiii mici care aleargă toată ziua, strigând, jucându-se şi lovindu-se unul de altul. Dar ceea ce îi odihneşte 
şi le dă o mare bucurie e noaptea, când se află în braţele mamelor. La fel şi mintea, în loc să se împrăştie, 
trebuie să se dedice rugăciunii minţii. 



H= * * 



Un părinte spunea: 

- O, binecuvântate suflete, ascultă acestea! Nimic din ceea ce putem spune despre rugăciune nu-i destul. 
Fiindcă rugăciunea nu se termină niciodată. E ca dialogul cu Dumnezeu . Nu pot spune ce simte o persoană când 
se roagă. Un lucru trebuie făcut cunoscut, acela că sufletul celui credincios are nevoie să se roage continuu. 
Când se termină doxologia, începe implorarea. Când se termină implorarea, încep rugăminţile. Şi aşa începe 
mereu una dintre acestea, iarăşi şi iarăşi. Când te rogi, adu-ţi aminte de fratele tău care se îndoieşte şi roagă-te 
zilnic ca Dumnezeu să-1 lumineze şi ca să fie binecuvântat să afle calea spre mântuire. 



*#* 



Părintele duhovnic Mina din Mavrovunio, ce se nevoia în Schitul Sfânta Ana , mergea în fiecare zi în paraclisul 
Chiliei lor şi citea, rugându-se, toate canoanele ce sunt cuprinse în Ceaslov : de la Paraclis până la icoasele 
Cinstitei Cruci, şi Plângerile, până la ceasul al şaselea bizantin, adică până la ora 12 (la miezul nopţii), după ora 
obişnuită. Niciodată nu părea obosit. Sufletul lui se asemăna «cu un pom răsădit lângă izvoarele apelor» 
(Psalmul 1,3). 



*** 



Marele părinte Calinic Isihastul spunea: 

- Să fii veghetor e un dar de la Dumnezeu ! Aşa cum Atotţiitorul Dumnezeu 1-a creat întâi pe om, şi apoi a suflat 

în el suflare de viaţă, la fel călugărul trebuie să se curăţească întâi prin practicarea virtuţilor. Apoi va fi capabil 

să primească darul rugăciunii minţii şi paza. Apoi se va muta de la practicarea virtuţilor la vederea lui 

Dumnezeu. 



Părintele P. ne spunea: 

- Odată i-am cerut lui Dumnezeu ceva ce credeam că-mi va fi de folos în viaţa mea duhovnicească. Am insistat 
trei ani. După ce au trecut aceşti trei ani şi încă şapte luni, mi-am dat seama că starea mea duhovnicească a avut 
de suferit din cauza lucrului pe care-1 cerusem insistent de la Dumnezeu ca să-1 primesc. Apoi am insistat din 
nou, rugându-mă: «Dumnezeule, ia-1 de la mine, ia-1, ia-1». După alţi trei ani, El 1-a luat. Cineva ar putea spune, 
de vreme ce am cerut, de ce nu 1-a îndepărtat Dumnezeu imediat. Poate din cauză că, după un timp, după ce aş 
fi uitat, aş fi cerut din nou. Aşa, Dumnezeu m-a lăsat să aştept un timp, şi în cele din urmă mi-a îndeplinit 
dorinţa. 



Isihastul E. din Katunakia spunea: 

- Acum că ai venit la Sfântul Munte , tot ceea ce ar trebui să obţii e un şirag de metanii. Te va conduce la lucruri 
necunoscute ţie. Te va conduce pe trepte mai înalte. «Doamne, miluieşte-mă». Dacă ai vreo problemă spune din 
nou «Doamne, miluieşte-mă pe mine, păcătosul». Ai o ispită cu cineva, cu vecinul tău, cu prietenul tău, cu şeful 
tău? Spune «Doamne, miruieşte». Astfel va fi găsită o soluţie pentru problema ta. Aşa vei ieşi din încurcătură. 

- A fost un an când am avut o ispită. Ce să fac? Ce? «O, Maică Preasfântă a lui Dumnezeu , ajută-mă să vin 
repede să-ţi fac o rugăciune ! Maica mea, ajută-mă!». Nu a fost prea mult până când rugăciunile mele au primit 
răspuns. Ispita s-a dus, până a treia zi. Ce bucurie că s-a dus. Atât de repede ajută Maica Domnului pe cineva 
care posteşte. Ia un şirag de metanii: «Doamne, miluieşte-mă». Dacă devii una cu şiragul de metanii, vei fi 
luminat şi vei ajunge la o treaptă mai înaltă, total necunoscută ţie acum. Toţi călugării, pustnicii, asceţii, cei ce 
locuiesc în schituri şi călugării din mănăstiri, ei toţi au şiraguri de metanii în mâinile lor. 



*#* 



Un ascet spunea: 

- Când rugăciunea lui Iisus se spune de la sine, nu e alt sentiment mai dulce decât acesta. Atunci uiţi să 

mănânci sau să dormi şi te bucuri că eşti la schit , până părintele tău te întrerupe ca să încerci umilinţa. 

O călugăriţă a ajuns la această stare de rugăciune . După o zi grea de muncă, noaptea, ea spunea rugăciunea lui 

Iisus . Aceasta a durat 5 zile. Iar când stareţa ei a oprit-o, ea a zis: «Eu cred că am greşit ceva». Şi din pricina 

smeritei ei ascultări, s-a pocăit. 



*#* 



Unul din părinţii cei mai în vârstă ne spunea următoarele: 

- Când eram tânăr, am dus lucrurile mâinilor mele să le vând unor creştini evlavioşi. Oriunde mergeam, pe 
vapor, sau pe străzi, mulţi necredincioşi se adunau în jurul meu, spunând lucruri împotriva existenţei lui 
Dumnezeu . Şi mă rugam Maicii Domnului să nu părăsească poporul nostru şi să-1 înrobească din cauza acestor 
oameni care nu au credinţă în Dumnezeu . Apoi l-am întrebat pe părintele meu ce să fac când aceşti oameni 
încearcă să mă amărască, înconjurându-mă şi asuprindu-mă. El mi-a spus: «Când se apropie de tine, stai în 
picioare, încrucişează-ţi mâinile pentru rugăciune , şi nu va fi nici un atac şi vei rămâne liniştit». Am făcut aşa şi 
am fost liniştit. Aşa cum soarele împrăştie norii, rugăciunea îi îndepărtează pe cei ce vor să atace sufletul cu 
blasfemii şi să-1 umple cu patimi dezgustătoare. 



*#* 



Odată, într-o zi de sărbătoare, Sfântul Nicodim mergea spre Marea Lavră. în calea sa a întâlnit o chilie unde şi-a 
petrecut noaptea. La miezul nopţii el a văzut pe bătrân cu ucenicii săi intrând în biserică. în taină, a intrat şi el 
acolo şi a văzut pe bătrân şi ucenicii săi rostind rugăciunea lui Iisus , uneori în genunchi, alteori în picioare. Şi în 
momentul împărtăşirii cu Sfintele Taine , el a văzut feţele lor strălucind, un pic mai puţin decât soarele. 



Părintele Ioachim de la Sfânta Ana se ruga fără încetare, ziua întreagă. Ori la muncă, ori stând, ori vorbind cu 

cineva, el reuşea să fie mereu în legătură cu Dumnezeu . El spunea blând: 

- Dacă-i iei unui călugăr rugăciunea, atunci îl lipseşti de dreptul de a simţi că este cu adevărat un fiu al lui 

Dumnezeu . 

Adesea ne vizita în timp ce lucram pentru sarcinile ascultării noastre şi ne întreba dacă spunem rugăciunea lui 

Iisus sau Acatistul Maicii Domnului. Vorbea rareori şi numai când era necesar. Dar se ruga mereu. El a găsit un 

loc liniştit în mica pădure din spatele chiliei sale, unde putea să-şi ridice mâinile spre cer ore întregi, şi aşa cu 

bucurie se împărtăşea cu Iisus prin rugăciune . Şi dacă-1 întreba cineva unde a întârziat, el răspundea: «Am fost 

în grădina Ghets imani, acolo am fost». 

El era aşa de concentrat la rugăciune . încât nici mâncarea şi nici odihna nu i se păreau necesare. 

Un an întreg a avut binecuvântare de la părintele său să nu-şi folosească chilia. El stătea în picioare, în strana sa 

din paraclisul chiliei, rugându-se. 

Părinţii spun că în acel an, părintele Ioachim a avut multe binecuvântări dumnezeieşti şi experienţe cereşti în 

inima sa. Ei auzeau adesea plângerile lui sau cântările lui triumfătoare. Şi în timpul tuturor slujbelor, părintele 

Ioachim părea odihnit şi bucuros, ca şi cum ar fi avut cel mai odihnitor somn în noaptea dinainte. 

Trupul său nu putea ţine pasul cu inima lui şi a început să slăbească. Asceza din anul în care a privegheat 

nopţile şi a stat în picioare i-a cauzat ulceraţie la picioare din cauza proastei circulaţii. Astfel, bătrânul său a fost 

nevoit să-i interzică să privegheze toată noaptea în biserică. 

Apoi, acest curajos luptător a inventat o altă nevoinţă. El a pus în unul din colţurile chiliei sale o pătură aspră de 

păr şi acolo îşi petrecea noaptea întreagă stând învelit în altă învelitoare grea. El nu-şi punea capul pe pernă. îşi 

întindea numai picioarele cu ulceraţie, pentru a se uşura. în această nouă arenă îşi petrecea nopţile în rugăciune 

şi, uneori, când aţipea, buzele sale continuau să spună rugăciunea lui Iisus : «Doamne Iisuse Hristoase, Fiul lui 

Dumnezeu , miluieşte-mă». De fiecare dată când spunea: «O, Preasfântă Treime!», sau «O, Preasfântă Treime, 

Dumnezeul nostru, ai milă de noi şi ne mântuieşte!», el era copleşit. Se putea crede că nu era altă rugăciune aşa 

puternică ca a lui. Respectul pe care-1 arăta Sfintei Treimi nu poate fi descris. Ori de câte ori, în timpul slujbei, 

era un tropar închinat Sfintei Treimi, el stătea atent. Iar pentru el, numele lui Dumnezeu era cel mai dulce 

cuvânt dintre toate. 



Ascetul Tihon spunea că monahul trebuie să se schimbe continuu între o oră de muncă şi o oră de rugăciune . El 
ne-a povestit de asemenea o întâmplare ce s-a petrecut într-o mănăstire rusească, în timpul Acatistului Maicii 
Domnului, una din rugăciunile sale preferate. 

- Era odată un monah care spunea Acatistul Maicii Domnului de 24 de ori pe zi. Când auzea ceasul sunând ora 
el începea. Orele erau măsura sa. Şi încă cu atâta evlavie le spunea de fiecare dată, de parcă le spunea prima 



dată. într-o zi, a auzit un glas venind din icoană care i-a spus: «Bucură-te, robule! Bucură-te, şi tu!». 
Părintele Tihon citea, de asemenea, în fiecare zi, Evanghelia după Matei. El iubea mai ales capitolul despre 
Judecata de apoi, căci dorea să-şi ţină mintea mereu asupra judecăţii. Şi-a pregătit singur mormântul, ca să-şi 
aducă mereu aminte de moarte, să poată privi la el, să plângă şi să aştepte cu bucurie clipa când mormântul îl va 
primi în el. 

Tot el spunea că nu trebuie să muncim Duminica şi povestea cum Dumnezeu a trimis mană israeliţilor, ca să-i 
hrănească în pustie, dar nu şi în a şaptea zi. Dumnezeu nu i-a binecuvântat pe cei ce erau lacomi, iar cei ce au 
adunat mană au găsit-o stricată şi plină de viermi. Aşa au rămas israeliţii în corturile lor, ca să-L laude pe 
Dumnezeu . 

Părintele Tihon însuşi închina întreaga Duminică lui Dumnezeu . El nu se grăbea să termine Sfânta Liturghie . 
Adesea slujea Sfânta Liturghie până la vremea Vecerniei. Şi dacă n-avea lacrimi în timpul Heruvicului, el nu se 
ridica din genunchi pentru restul slujbei. 



Părintele Daniel de la Noul Schit a trăit până la 1 15 ani. El a avut vedenii minunate. Când folosea şiragul de 
metanii, diavolul venea şi i-1 trăgea, arătând ca un şacal, dar el continua să se roage. 



* * H= 



Alt părinte spunea: 

- Este la fel de necesar pentru un om să spună rugăciunea lui Iisus , mereu, ca pentru o barcă în pericol 

trimiterea semnalelor S.O.S. 



într-o parte veche a mănăstirii ruseşti, într-o casă mică, trăia părintele Israel, care era foarte bătrân. El 1-a 
întâlnit pe cuviosul Serafim de Sarov . El stătea drept, tăcut, ca un chiparos duhovnicesc. 
Odată, Sfântul Siluan 1-a întrebat: 

- Părinte, fiind singur aici, poţi spune rugăciunea minţii cu uşurinţă? 

- Fiul meu, nu este rugăciune mai adevărată decât rugăciunea minţii. 



*** 



Părintele Dionisie de la Sfânta Ana nu vorbea cu nimeni şi nimeni nu-i vedea faţa, pentru că întotdeauna îi era 
acoperită, ca să se poată ruga neîncetat. El aduna cimbru din Krya Nera, prepara un amestec de ulei cu această 
plantă şi o vindea, ca să se întreţină pe el şi ucenicii săi, ţinând porunca care spune că nimeni nu trebuie să 
trăiască din munca altuia. 



Părintele Arsenie de la Mănăstirea Sfântul Pavel, care a trăit aproape 100 de ani, a avut o asemenea dorinţă de 
rugăciune şi un asemenea respect pentru Maica Domnului , încât purta cartea cu rugăciunile către Maica 
Domnului Portăriţa în buzunarul său, ca să se poată ruga în timp ce lucra în grădina mănăstirii. 



Un monah evlavios ne-a spus: 

- Rugăciunea, care e obligaţia noastră principală, a luat locul al doilea în vieţile noastre. Şi munca, care ar 

trebui să fie pe locul doi, a devenit o prioritate. 



Un ascet spunea despre călugărul care în timpul rugăciunii este în prezenţa lui Dumnezeu următoarele: 
„El rămâne în extaz şi observă natura lucrurilor, şi mintea sa, fiind în tăcere, ascultă cu urechile sufletului său 
cântecele cântate în biserică! Sufletul saltă de bucurie şi mintea găseşte o asemenea plăcere în aceste vedenii, 
încât nu vrea să se întoarcă pe pământ, unde aude cântăreţii cântând numai heruvicul. Astfel e răsplătit un 
monah în ascultare, prima dată. Părintele său şi împreună vieţuitorii săi îl văd şi se minunează cum e mintea lui 
încântată. Când mintea cuiva e în extaz, el nu doreşte nimic altceva decât să rămână în nemişcare absolută şi să 
nu fie tulburat, nici măcar de o frunză din lămâiul din apropiere. 

Să vezi ce a făcut Sfântul Grigorie Palama! El a plecat la sfârşitul Privegherii şi Liturghiei de toată noaptea de 
la Marea Lavră la Chilia Maicii Domnului, care mai târziu a fost numită «Sfântul Grigorie Palama». Nu a luat 
nimic cu el, nici pâine, nici apă şi a stat acolo întreaga săptămână în extaz, întreaga lui fiinţă arzând de 
frumuseţea lui Dumnezeu . De câte ori se întorcea la mănăstire, faţa lui strălucea. 

Călugărul trebuie întotdeauna să-şi propună să fie pe cea mai înaltă treaptă a vederii lui Dumnezeu , stare care e 
dincolo de lumea aceasta şi vine din dragostea lui Dumnezeu . Cine a ajuns la asemenea dragoste divină nu 
găseşte mângâiere în această lume, dar caută întotdeauna să intre în legătură cu ceea ce e dincolo, dând în 
acelaşi timp mulţumire şi lăudând pe Dumnezeu , Cel în Trei Persoane, Care locuieşte în inima lui. Mintea unor 
monahi rămâne în acea stare cerească mai multe zile, în timp ce pentru alţii vedenia poate dura numai cât ai 
clipi din ochi". 



Odată, doi pelerini au mers pe Sfântul Munte să-1 întâlnească pe Avva P. Ei au cerut de la el cuvinte de 
mângâiere. Avva P. Ie-a stins setea, spunându-le despre «apa vie» care vine din vederea şi revelarea lui 
Dumnezeu . 

- Ce să vă spun? a zis el. Să vă spun despre cel a cărui chilie a fost umplută cu lumină divină, necreată, cu 
câteva zile în urmă? El n-a ştiut dacă era în trup sau afară de trup, deoarece a fost înălţat în duh. Şi când şi-a 
revenit, iar lumina divină, necreată, nu mai era, şi a văzut lumina soarelui, creată, şi-a dat seama de imensa 
diferenţă dintre cele două. El s-a aflat pe sine în trupul său, care părea insuportabil de greu, şi a oftat, tânjind 
după dulceaţa şi strălucirea acelei Lumini. 



*** 



Un bătrân a spus: 

- Cel ce se îngrijeşte de rugăciune , găseşte [răspuns la] cele contestate. 



*** 



Mi-1 amintesc pe părintele Auxentie de la Mănăstirea Grigoriu. El era orb şi se călăuzea de la chilie la biserică 
atingând pereţii mănăstirii, spunând rugăciunea lui Iisus sau Acatistul Maicii Domnului. In biserică, după ce se 
închina la icoane, el stătea în strana lui drept, ca un stâlp de foc. 



*** 



Această întâmplare e binecunoscută: 

Odată, recent canonizatul Sfânt Nectarie de Pentapolis a vizitat Schitul Sfânta Ana , ca să vadă un vestit dascăl 

şi practicant al Rugăciunii lui Iisus . Acolo ei au vorbit şi s-au rugat trei zile şi trei nopţi, fără încetare. 



*** 



CAPITOLUL XXXIX - Despre fericita nebunie pentru Hristos, care naşte deplina 
smerenie şi care aduce Duh dumnezeiesc şi Har ceresc 

Capitolul precedent 
Următorul capitol 

Cei ce au fost «nebuni pentru Hristos » erau înţelepţi pentru Dumnezeu şi nebuni din punctul de vedere al lumii. 
Ei erau de fapt (deşi în taină) sfinţi, însă pentru lume păreau dezechilibraţi. Cu sfintele lor ciudăţenii şi cu 
teatrul lor au reuşit să ridiculizeze «sluţenia» firii umane decăzute şi mai ales blestemata mândrie a omului, care 
e sursa tuturor relelor. Metoda «nebunilor pentru Hristos » pune sfârşit dragostei egoiste şi atacă mândria 
umană. Mulţi sunt «nebunii pentru Hristos » care au trăit în Sfântul Munte şi care au rămas necunoscuţi nouă, 
însă Dumnezeu i-a cunoscut pe ei. Ascunşi lumii, ei erau văzuţi de îngeri. 



Dreptul Maxim Kafsokalivitul50 (Se află sub tipar o biografie a Sfântului Maxim, cu titlul «Kafsokalivitul», la 
Editura Sfintei Sihăstrii «Sfântul Grigorie Palama», Kufalia, Salonic.) a venit în pustia Sfântului Munte în 
1320. Pe atunci, într-adevăr, acest loc era cu totul neumblat. De vreme ce acest binecuvântat n-a dorit ca 
virtuţile sale să fie cunoscute, împlinind porunca «Tu însă, când te rogi, intră în camera ta şi, închizând uşa, 
roagă-te Tatălui tău, Care este în ascuns. Şi Tatăl tău, Care vede în ascuns, îţi va răsplăti ţie» (Matei 6, 6), a 
folosit metoda binecuvântată de a fi «nebun pentru Hristos » aşa încât, printr-o nimicire deliberată a sinelui, să 
fie condus spre smerenie, sfinţenie şi dreptate deplină. 

întotdeauna când rostea rugăciunea minţii şi ajungea la mari înălţimi a prezenţei lui Dumnezeu , el îşi ardea 
coliba până la temelii şi-şi construia alta, din ramuri, ca să o ardă şi pe aceasta. Din acest motiv, el era poreclit 



Kafsokalivites (cel ce arde coliba). Oamenii care nu-1 cunoşteau erau convinşi că era nebun şi înşelat. 

Fiind «nebun pentru Hristos », el nu avea nimic. Nu avea nici haine, nici unelte, nici măcar un ac. într-adevăr, el 

trăia ca păsările cerului, fără nici o grijă, dedicându-şi tot timpul Domnului şi Dumnezeului său. 



* * H= 



Kesarie Daponte ne spune că în anul 1768 a adormit în Domnul un monah numit Fotie, ce era «nebun pentru 
Hristos ». Fotie nu avea nimic, nici măcar un loc al său, mergea desculţ şi avea numai hainele din spatele său. El 
se prefăcea că e nebun şi făcea lucruri nebuneşti: îşi tăia părul şi barba, purta cununi de flori pe cap, papură 
legată în jurul mijlocului său şi o sabie şi un ciocan din lemn. In acelaşi timp spunea lucruri înţelepte şi 
prezicătoare. Făcea linguri din lemn şi le vindea foarte ieftin. Dacă cineva încerca să-i dea mai mulţi bani, el 
refuza. Adesea trăia din milostenia celorlalţi. Locuia în trunchiul unui platan. El se ruga mereu: «O, Fecioară, 
Născătoare de Dumnezeu , ne închinăm ţie. . .». 

Mulţi l-au întrebat dacă a văzut-o pe Maica Domnului , iar el le răspundea fără ezitare: «Am văzut-o de multe 
ori pe Portăriţa», chiar dacă el nu a fost niciodată la mănăstirea unde era păstrată Portăriţa. 



Dreptul Sava . «nebunul pentru Hristos ». se crede că e Sfântul Evdokim de la Mănăstirea Vatoped. El ducea o 
viaţă îngerească şi era ca o fiinţă netrupească. In pustie mânca verdeţuri sălbatice; când era în oraşe sau sate, 
mânca ce primea milostenie de la alţii. Nu avea chilie în care să locuiască, nici saltea, nici haine, nici prieteni 
sau cunoştinţe. Purta numai nişte zdrenţe, ca să-i acopere părţile intime. Deviza sa era Apostolul: «Noi suntem 
nebuni pentru Hristos . . . Până în ceasul de acum flămânzim şi însetăm; suntem goi şi suntem pălmuiţi şi 
pribegim. . . Am ajuns ca gunoiul lumii, ca măturătura tuturor, până astăzi» (I Corinteni 4, 10-1 1 şi 13). 
Odată, pe când era într-un oraş din Cipru, pe unde mergea aproape gol, ca un nebun hoinar, o femeie care 1-a 
văzut i-a strigat: «Ce trup frumos are bărbatul acesta!». Şi sfântul, pe de o parte ca să elimine gândul trupesc, 
iar pe de altă parte ca să o înveţe o lecţie despre negrija asupra lucrurilor zadarnice a cărnii, a sărit într-un loc cu 
gunoi, viermi şi noroi. Când a ieşit, era tot negru, acoperit cu murdărie. întâmplarea i-a impresionat pe mulţi, 
mai ales pe femeia ce a provocat aceasta, care a fost condusă spre o pocăinţă adâncă, cu lacrimi. 



* * H= 



Dionisie, «nebunul pentru Hristos » din Schitul Kafsokalivia . a trăit între 1814 şi 1880. în Marea şi Sfânta 
Vineri el se ruga în taină, în întuneric, lângă uşa bisericii principale a mănăstirii. El a crezut că nimeni nu putea 
să-1 vadă acolo şi s-a adâncit cu totul în rugăciune , iar curând a căzut în extaz, părând a fi netrupesc. 
Nişte părinţi care au văzut aceasta şi şi-au dat seama de ceea ce se întâmplă au spus unul către altul: 

- L-ai văzut pe «nebun»? 

- Da. Luaţi aminte unde este el acum! 

Numai cei ce erau duhovniceşti au putut simţi treapta la care a ajuns sufletul «nebunului», urcând scara dulcii 
rugăciuni a minţii. 

Când a revenit în simţuri şi şi-a dat seama că ceilalţi l-au observat, a început să se comporte ca un nebun, astfel 
ca ei să-1 creadă nesănătos. într-adevăr, acesta era planul lui Dionisie, calea «nebunului pentru Hristos ». El îşi 
ascundea virtuţile de cei mai mulţi oameni. Numai la puţine persoane şi-a deschis inima şi a vorbit despre 
diferite subiecte duhovniceşti. Pentru cei mai mulţi călugări şi oameni mireni, el era un om nebun, înapoiat. 



*** 



Un călugăr, care a rămas dintre ucenicii binecunoscutului ascet Hagi Gheorghe , a fost părintele şi duhovnicul 
Simeon, care era originar dintr-un ţinut de lângă Sparta. După ce grupul lui Hagi Gheorghe s-a împrăştiat, 
părintele Simeon a plecat ca să stea în Chilia Sfintei Treimi, ce aparţine de Iviru, deasupra Karyes. Un timp i-a 
învăţat limba greacă pe călugării ruşi de la Chilia Sfântul Ştefan, apoi s-a întors în satul său unde a slujit ca 
duhovnic şi preot de parohie. Dar avea o mare dorinţă de a fi «nebun pentru Hristos ». El s-a retras într-o peşteră 
în afara satului, unde toată iarna se hrănea cu plante sălbatice, plante pe care le-a cules şi le-a uscat în vara 
precedentă. El nu mânca pâine. Dar cel mai important e faptul că se prefăcea a fi mut. El refuza să vorbească cu 
cineva. Unii ştiau că e evlavios şi că se ruga tot timpul, dar alţii credeau că e nebun. 

El a murit singur, fără să se cunoască aceasta. Numai Părintele ceresc a cunoscut acest lucru: «Şi Tatăl ceresc, 
Care vede în ascuns, îţi va răsplăti ţie». Şi El a dăruit cununile slavei atletului tăcerii şi «nebunului pentru 
Hristos». 



Un astfel de «nebun pentru Hristos » a fost şi Teofilact Kafsokalivitul. Vrednicul de pomenire părinte Mihail ne- 
a povestit despre el. II vizita în peştera Sfântului Nifon . Numai acolo părintele Teofilact îndepărta prefăcătoria 
nebuniei sale şi vorbea despre rugăciunea minţii, curăţirea patimilor şi alte subiecte asemănătoare. Când vizita 
schitul, se prefăcea că e surd şi mut. îşi făcea faţa neagră cu mangal pisat pe un vas de cositor şi hoinărea ici şi 
colo, ca un tulburat mintal. A fost tuns monah în 1896. In 1924 a plecat la peştera Sfântului Nifon şi s-a nevoit 
patru ani, trăind numai cu pâine şi apă. Meşteşugul său era munca în lemn, iar suma luată pe lingurele, 
pieptenele şi pandantivele sculptate o dădea milostenie. Nu avea nimic. El i-a povestit părintelui Mihail despre 
multele vedenii pe care le-a avut, iar părintele Mihail, la rândul lui, ne-a povestit despre el cu mare admiraţie şi 
umilinţă. 



*** 



Cuvioasa maică Casiana de la Sfânta Mănăstire a Maicii Domnului şi călugăriţele ei ne-au povestit despre 
minunata viaţă a părintelui Ilarion . care a trăit întâi în Schitul Sfânta Ana . 30 de ani fiind monah în ascultare, 
apoi a fost egumen la Sfântul Ştefan în Meteora. Mai târziu a fost preot slujitor la Mănăstirea Sfântul Gheorghe 
în Malessina. In 1962 a adormit în Domnul la Mănăstirea Damasta, unde a slujit ca preot în ultimii şapte ani ai 
vieţii sale. Acest binecuvântat ascet, al cărui frumos comportament nu s-a schimbat niciodată, a rămas ca pe 
Sfântul Munte , unde practicase toate virtuţile. Ceea ce avea era un sac, o lingură, o furculiţă, un cuţit, o cană, un 
vas pentru cafea, o oală de gătit din lut. 

Oricând avea bani, el făcea milostenii, nepăstrând pentru el nici măcar o singură monedă. Practica, de 
asemenea, virtutea de a fi «nebun pentru Hristos ». El căra întotdeauna sacul în spate, sac care era umplut cu 
pietre, ca să-şi chinuiască trupul. Astfel, el lucra ceea ce spune Apostolul: «Ci îmi chinuiesc trupul meu şi îl 
supun robiei. . .» (I Corinteni 9, 27). Singur avea grijă de el şi nu lăsa pe nimeni să-1 ajute. Gătea o dată pe 
săptămână şi mânca cu două zile mai târziu mâncarea. 

Odată, o călugăriţă, bine intenţionată, a încercat să-1 slujească pe părintele, luându-i hainele, spălându-i-le şi 
călcându-i-le. Când le-a văzut curate şi aranjate, le-a aruncat pe pământ şi le-a călcat, zâmbind şi spunându-şi: 
«Ilarioane, tu care semeni cu un catâr, îmbracă-te acum, că ele sunt curate şi călcate!». 
Odată, un general din armată, care 1-a văzut mergând pe jos, 1-a luat în maşina sa. Bătrânul nici n-a vorbit, nici 



nu a arătat o atenţie linguşitoare aceluia. Când spre bătrâneţe s-a îmbolnăvit, el a refuzat să consulte un medic. 
A adormit în pace, spunând rugăciunea lui Iisus tot timpul. «Dumnezeule, miluieşte-mă pe mine, păcătosul». El 
a avut multe descoperiri înainte de a se apropia sfârşitul său. 



* * H= 



CAPITOLUL XL - Despre smerenia cea înălţătoare 

Capitolul precedent 
Următorul capitol 

Rareori este vreo fiinţă care să arate o smerenie şi lepădare de sine mai mare decât Sfântul Atanasie . care a 
fost părintele tuturor monahilor aghioriţi. Când a venit la început pe Muntele Athos , el şi-a schimbat numele în 
Barnaba, de teamă ca Nichifor Foka şi generalii săi din Bizanţ să nu-1 găsească. Ca şi cum aceasta nu a fost 
deajuns, el a mers la Mănăstirea Zegou, ca să fie în ascultarea unui părinte simplu în trăire şi cunoştinţe. 

- Cine eşti, frate? De unde eşti şi pentru care motiv ai venit aici? 1-a întrebat bătrânul. 

- Am fost marinar, părinte, şi când am fost în pericol pe mare, i-am promis lui Dumnezeu că voi părăsi lumea 
aceasta şi-mi voi plânge păcatele. Luminat de Dumnezeu , am venit aici, la sfinţia ta, şi aş vrea să intru în 
ascultarea ta. 

Părintele, fiind curat, a acceptat această poveste şi i-a îngăduit sfântului să stea cu el. I-a încredinţat îndatoriri 
destinate pentru tăierea voii şi unirea cu povara ascultării. Când sfântul a împlinit cele mai umilitoare ascultări, 
el a dorit altele, dorind să dobândească desăvârşita smerenie, când se ajunge la desăvârşirea duhovnicească. El 
ştia că numai cei ce se smeresc şi devin precum copiii, după cum spune Domnul, vor fi mari în împărăţia lui 
Dumnezeu . După ce a stat destul timp lângă acest părinte simplu, într-o zi i-a spus: 

- Părinte, învaţă-mă literele importante, ca să pot citi în Psaltire. Cât am fost în lume, n-am învăţat nimic 
altceva decât să vâslesc. 

Şi părintele, care nici nu-şi imagina cine era de fapt persoana din faţa lui, a luat o tăbliţă şi a scris pe ea literele 
alfabetului. Sfântul a luat tăbliţa, a făcut o plecăciune şi a continuat, ca şi cum era un ucenic începător. S-a 
prefăcut că are greutăţi în învăţarea unor litere şi cuvinte, că e mai puţin inteligent şi chiar a reuşit să-1 facă pe 
bătrân să-şi piardă răbdarea şi să-1 mustre aspru. Şi acest minunat monah ascultător, care se prefăcea a fi 
analfabet, pe când în realitate era unul dintre cei mai învăţaţi oameni ai timpului său, a încercat să-1 încurajeze 
pe bătrân: 

- Părinte, nu fi descurajat de această ispită! Sunt atât de greu de cap! Fii răbdător şi ajută-mă cu rugăciunile 
tale! 

Bătrânul nu s-a lăsat convins şi a încetat lecţiile, iar sfântul continua să se prefacă a fi analfabet. 
In timpul unei întâlniri ce avea loc de trei ori pe an la Karyes, sfântului i s-a poruncit să citească Psaltirea . Deja 
existau zvonuri despre cineva important care se ascundea undeva pe Sfântul Munte . După ce sfântul a refuzat să 
citească o dată, mai apoi s-a supus. El stătea în picioare şi citea ca un copil ce împleticeşte cuvintele. De îndată 
ce cel ce se ocupa de citit a auzit acestea, s-a ridicat şi i-a poruncit să citească corect. Apoi limba sfântului, care 
fusese legată din cauza smereniei, s-a dezlegat şi a arătat arta şi înţelepciunea sa. Când ceilalţi l-au auzit citind 
cu asemenea uşurinţă şi stil, au fost uimiţi de fenomen. Şi ce putea să spună cineva de părintele său, care era 
mut de uimire? Ochii lui s-au umplut de lacrimi şi a spus: 

- Binecuvântat să fie numele lui Dumnezeu . Prin acest frate înţelept m-ai învăţat cum să mă smeresc. 

Şi astfel, Sfântul Atanasie . care voia să se ascundă, a fost descoperit. Atât Nichifor Foka, cât şi guvernatorul 
Salonicului ar fi fost mulţumiţi să afle acestea. Dar şi după descoperirea identităţii sale tuturor celor adunaţi 
acolo, el a continuat să-şi arate marea sa smerenie, apropiindu-se de Protos5 1 (Protos (Ilpânoţ) este numit la 
Sfântul Munte acela care, timp de un an, îi conduce pe reprezentanţii Sfintelor Mănăstiri.) şi rugându-1: 

- Părinte, te rog să nu mă descoperi celor ce mă caută, pentru că altfel voi fî nevoit să părăsesc acest loc, ceea 
ce m-ar întrista mult. 

Protosul a promis să nu spună nimănui, pentru că şi-a dat seama de importanţa de a avea o asemenea persoană 
în Sfântul Munte . El i-a arătat Sfântului Atanasie o chilie singuratică unde a trăit ascuns, întreţinându-se de unul 
singur, prin muncă grea. 



*** 



Neştiut şi în taină, îmbrăcat în haine zdrenţuroase, un prinţ a părăsit Constantinopolul şi a venit la Sfântul 

Munte ca un străin. El avea să devină Sfântul Pavel de la Mănăstirea Xeropotamu . 

Odată, Protosul Protatonului 1-a chemat şi 1-a întrebat de unde este. Sfântul a răspuns: 

- Sunt un monah sărac, după cum vedeţi, şi vin dintr-un sat mic şi vechi numit Xeropotamon. 

Bătrânul împărat Romanos al Constantinopolului era rudenie cu Sfântul Pavel. El a încercat mult să afle unde 

plecase sfântul. Dar între timp, Sfântul Pavel a fost convins de Protosul Protatonului ca să-1 viziteze pe unchiul 

său la Constantinopol . El a plecat îmbrăcat într-o rasă zdrenţuită, ţinând în mână Sfânta Cruce , şi cu harul 

Sfintei Cruci 1-a vindecat pe unchiul său, care suferea de o boală de moarte. 



Sfântul Nifon , Patriarhul Constantinopolului, înainte de a fi înscăunat, a fost începător la Mănăstirea Dionisiu. 

După ce a îndrumat Biserica lui Hristos mulţi ani, el a renunţat la scaun şi s-a întors la mănăstire, unde a trudit 

pentru pocăinţa sa, fără să-şi descopere identitatea. 

El a spus că numele lui e Nicolae şi că doreşte să fie călugăr. Egumenul 1-a avertizat întâi că este obiceiul ca 

fiecărui începător să i se dea sarcina de a avea grijă de animalele mănăstirii. Sfântul a acceptat cu bucurie şi a 

stat afară, unde era grajdul, având grijă de catâri, hrănindu-i, adăpându-i şi curăţindu-i. El a arătat astfel o 

răbdare şi o smerenie netulburată. 

In fiecare noapte monahii vedeau un stâlp de lumină ridicându-se din grajd până la cer. Ei i-au spus egumenului 

despre aceasta, iar el, la rândul lui, s-a rugat lui Dumnezeu să-i descopere înţelesul acestei întâmplări 

supranaturale. Şi, într-adevăr, i s-a descoperit imediat că acea persoană care avea îndatorirea de a avea grijă de 

animale şi de a căra lemne din pădure era Nifon , Patriarhul Ecumenic, care fusese frate la mănăstire. 

In aceeaşi noapte a descoperirii acestuia, egumenul copleşit de smerenia desăvârşită a sfântului, a chemat toţi 

preoţii şi diaconii şi le-a cerut să se îmbrace în veşminte şi să stea în rând cu ceilalţi monahi, având în mâini 

lumânări şi cădelniţe, aşteptând să-1 primească pe sfânt când se va întoarce din pădure, aducând animalele şi 

cărând lemne. Când a ajuns, îmbrăcat în rasa lui veche şi cu părul nepieptănat, ei toţi au căzut în genunchi, 

cerând binecuvântare şi zicând: 

- Patriarhul nostru, smerenia ta e destulă! Ia-ne şi ne păstoreşte şi condu- ne la păşunea mântuirii! 



*#* 



Iată unul dintre cuvintele Patriarhului Nifon : 

- Cel ce dobândeşte smerenie îşi zideşte casa pe Stâncă, ce e Hristos . Cel ce are mândrie şi se crede evlavios e 
gol de toate virtuţile, plin de imaginaţie şi construieşte pe nisipul mândriei sale. Smerenia face toate virtuţile 
neclintite, iar cel ce e smerit, întotdeauna e luminat. Dimpotrivă, mândria satanică şterge toate urmele dragostei 
şi aduce întuneric în minte. Un om mândru e mereu în întuneric, după cum spune Sfânta Scriptură: « Dumnezeu , 
celor mândri le stă împotrivă, iar celor smeriţi le dă har» (I Petru 5, 5). 



*** 



Sfântul Ioan Cucuzel a fost un muzician deosebit, dascăl şi primul psalt din palat în timpul domniei împăratului 
bizantin Komninos (secolul XII). A părăsit în taină lumea aceasta trecătoare, cu slava şi plăcerea ei deşartă, şi a 
venit la Mănăstirea Marea Lavră, ascunzându-şi identitatea şi spunând că a fost păstor cât timp a stat în lume. 
Egumenul i-a încredinţat turma de berbeci a mănăstirii, ca să o pască în pădure. Intre timp, împăratul Komninos 
1-a căutat peste tot. 

Ioan îşi împlinea ascultarea foarte fericit, fiind binecuvântat cu smerenie şi isihie, până într-o zi când a dorit să 
cânte frumoasele imnuri ecleziastice pe care le cânta la Constantinopol . El a cântat cu o voce atât de dulce, 
încât chiar caii şi berbecii pe care-i păştea s-au oprit din mâncat şi au stat atenţi, ascultând cu plăcere acea 
melodie îngerească, ca nişte fiinţe inteligente. 

Această privelişte, împreună cu glasul, a fost minunată. Când au văzut aceasta, pustnicii din colibele din 
împrejurimi, fără ca să ştie Cucuzel, au mers a doua zi să spună egumenului ceea ce au văzut. în felul acesta a 
fost descoperit Cucuzel. El a fost tuns monah şi a cântat ca psalt la strana din dreapta a bisericii. 
In timpul unei Privegheri, când era cântat Acatistul, el a adormit pentru scurt timp în strana sa, şi în somn i-a 
apărut Maica Domnului ca o regină, în slavă, şi i-a spus: «Bucură-te, fiul meu Ioan ! Cântă-mi mie şi eu nu te 
voi părăsi niciodată!», şi i-a pus o monedă de aur în mâna dreaptă. Mai târziu, această monedă a fost atârnată de 
icoana ei. Altădată, Maica Domnului i-a vindecat piciorul, spunându-i: «De acum înainte, să fii sănătos». 
Sfântul a zidit o Katismă în cinstea Arhanghelilor, unde stătea şase zile din săptămână, iar duminicile şi de 
sărbători se ducea şi cânta la slujbele din mănăstire. 



*#* 



Un părinte spunea: 

- E posibil ca să trudeşti, să te nevoieşti mult timp, dar să nu sporeşti mult din cauza lipsei de smerenie. Alţii, 
pe de altă parte, pot să se lupte mai puţin (privind asceza, postul şi altele), dar pot să sporească mult, deoarece 
au smerenie, care le înlocuieşte pe toate. 



*** 



Şi iarăşi a spus: 

- Am văzut dragostea lui Dumnezeu în inima cuiva, pentru că acea persoană a fost nedreptăţită. Dragostea şi 
mila lui Dumnezeu erau evidente, deoarece sufletul său avea tot ce era necesar. Avea o inimă curată, dragoste şi 
smerenie. Acestea sunt necesare. Smerenia e ca un magnet, atrăgând harul lui Dumnezeu . Celor smeriţi li se dă 
har. Aceste lucruri sunt rânduite. 



*** 



Au trecut trei ani până când dreptul Nifon Kafsokalivitul, care ţinuse tainică identitatea sa, i-a spus părintelui 
său, Teognost, că era preot. Părintele Teognost, văzând virtutea lui Nifon , n-a vrut să-1 aibă ca ucenic, ci ca egal 
al său. Dreptul Nifon 1-a implorat să-1 ţină ca ucenic, ca înainte, insistând că un monah nu poate începe viaţa 
isihastă decât dacă şi-a supus întâi voia proprie. Teognost a refuzat această cerere şi sfântul bărbat a plecat în 
iubita lui peşteră, unde a trăit o viaţă isihastă timp de 14 ani, având darul lacrimilor şi mâncând numai o masă 
pe săptămână, uneori cu puţină pâine uscată. 



Dreptul Acachie Kafsokalivitul punea smerenia deasupra celorlalte virtuţi. Nu-i plăcea nici să facă, nici să 
spună ceva arogant, nici, mai ales, să audă ceva de felul acesta. Odată, părinţii schitului s-au adunat în faţa 
bisericii principale şi au cerut de la «dikaios» ca să fie numit un adjunct, ca el să nu fie deranjat tot timpul. 
Atunci, egumenul i-a înmânat cârja de păstor dreptului Acachie . Acachie i-a sărutat mâna şi a ţinut cârja în 
mâna sa numai atunci, iar altădată niciodată, îndepărtând orice gând care l-ar fi putut ispiti la mândrie. 



Un ascet spunea: 

- întâi predă-te cu totul lui Dumnezeu şi apoi Dumnezeu te va curaţi şi te va reda oamenilor. Când o persoană 
crede că e cea mai rea dintre toţi, atunci un «Doamne, miruieşte» spus de aceasta valorează mai mult decât o 
sută de-a altcuiva. 



*#* 



Părintele Iosif de la Noul Schit era numit «privighetoarea Maicii Domnului», pentru vocea sa minunată şi 
deosebită. El era primul psalt al schitului. Când cânta, se auzea de parcă erau zece cântăreţi la un loc. 
Meşteşugul său era sculptura în lemn. A trăit numai până la 57 de ani. Deşi slujea ca prim cântăreţ la biserica 
centrală, niciodată nu s-a lăudat cu vocea sa frumoasă. El atribuia acest dar lui Dumnezeu , Dătătorul tuturor 
celor bune, «de la Care e tot darul cel bun şi toată darea cea de sus». 



Minunate sunt lucrările smereniei, care conduc o persoană spre înălţimile slăvite şi dumnezeieşti ale harului şi 
ale cinstei. 

Era un călugăr la Sfânta Ana, vas al harului, care a fost psalt la Patriarhie şi a fost un caz asemănător cu cel al 
lui Ioan Cucuzel. Acest monah a mers la un duhovnic la Sfânta Ana, ca să se spovedească şi să-i ceară sfatul. 

- Ce fel de muncă ai făcut? 1-a întrebat duhovnicul pe el. 

- Am fost primul psalt de la Patriarhie, sfinte părinte. 

- Dacă vrei să te mântuieşti, a spus duhovnicul, nu spune nimănui că eşti cântăreţ, căci aici pe Sfântul Munte 
sunt multe sărbători şi vei fi chemat să mergi şi să cânţi, şi astfel nu vei avea adevărata ocazie de a fi călugăr. 
Te voi da în ascultarea unui părinte bun. Vei citi bine, dar nu vei cânta niciodată. Vei fi incapabil să cânţi şi te 
vei preface că nu înţelegi muzica. 

- Binecuvintează, părinte sfinte, a spus începătorul, care a fost trimis apoi la un părinte evlavios. 
A trecut destul timp, până când duhovnicul 1-a întrebat pe părinte: 

- Cum merg lucrurile cu începătorul? 

- Bine, a răspuns el. E ascultător. Singurul lucru e acela că nu poate să cânte. Dar citeşte foarte bine. 

Anii au trecut. Duhovnicul, care era înainte-văzător, a prevăzut că acel cântăreţ, care se ascundea, era aproape 
de sfârşitul său. La sărbătoarea hramului de la Sfânta Ana se slujea în biserica centrală. Duhovnicul acela a fost 
numit tipicar al schitului. El i-a poruncit cântăreţului ce se ascundea să se pregătească să cânte Imnul 
Heruvimic. Călugărul s-a întristat, pentru că nu dorea să fie descoperit, ci să trăiască în taină. El s-a prefăcut că 



a uitat muzica cu trecerea timpului. Chiar şi aşa, el s-a supus duhovnicului său. 

Când a venit timpul Imnului Heruvimic, tipicarul 1-a tras pe călugăr acolo unde erau cântăreţii. Ceilalţi s-au 

întristat, crezând că tipicarul face o greşeală. După ce au auzit cântecul, şi evidentele cunoştinţe muzicale ale 

acestui cântăreţ şi nobil necunoscut, au spus unul către altul: 

- Şi el, binecuvântatul, în tot acest timp ne-a ascultat pe noi şi n-a spus nimic! 

După ce Liturghia s-a terminat, duhovnicul 1-a luat pe călugăr la chilia sa. După două zile s-a îmbolnăvit şi a 

adormit în Domnul. Nimeni n-ar fi ştiut lupta victorioasă a smereniei sale, dacă duhovnicul său nu ar fi 

descoperit-o. 



Un bătrân părinte spunea: 

- Noi trebuie să cerem de la Dumnezeu smerenia ce vine după lupte. Smerenia vine urmând o logică foarte 

simplă, şi anume: aceea a cunoaşterii de sine. După ce cineva se cunoaşte pe sine, smerenia devine starea fiinţei 

sale. Dacă nu e aşa, dacă persoana nu se cunoaşte cu adevărat pe sine, poate fi foarte smerit pentru o clipă şi 

apoi să-i treacă prin gând, ca rezultat al acestui sentiment, că e chiar cineva! Şi aceasta chiar dacă în realitate nu 

e nimic. Drept urmare, e posibil să fie nevoie a lupta pentru smerenie până la moarte. Dacă moartea o găseşte 

cu gândul ce-i spune că e nimic, atunci hotărârea aparţine lui Dumnezeu . Dacă gândurile din ceasul morţii îi 

spun că ar fi cineva, şi nu-şi pricepe rătăcirea, atunci toate eforturile sale au fost în zadar. 

Trebuie să fiu logic. Trebuie să-mi spun: «Sunt monah. Aş fi putut să fiu un animal, dar Dumnezeu nu m-a 

creat animal. El m-a creat om. El m-a invitat personal să mă alătur îngerilor, şi eu ce am făcut? Dumnezeu a 

făcut atât de multe pentru mine. M-ar fi putut face o broască, o broască ţestoasă sau un scorpion. Dar El m-a 

făcut om». 

Gânduri ca acestea te smeresc. 

Trebuie să răspundem pentru toate câte ne-a făcut nouă Dumnezeu . 



*** 



în Filocalie (voi. III, pag. 36) este scris: 

- Omul care se ridică până la smerenie îşi împuţinează aprecierea de sine, în vreme ce acela care nu are 

smerenie şi-o înmulţeşte. Cel de-al doilea nu vrea să fie pus într-o categorie cu cei mărunţi, şi din acelaşi motiv 

e întristat că nu e inclus printre oamenii importanţi. 

Vrednicul de pomenire ieromonah Sava Sârbul avea acel fel de smerenie, care considera rangurile lumii 

acesteia ca fiind nimic. De aceea, a renunţat la toate. Când veneau noi călugări la mănăstirea sa, chiar dacă 

slujise ani de zile ca supraveghetor şi protos, el se retrăgea la casa pentru bătrâni a mănăstirii, lăsând în camera 

sa toate lucrurile ce-i aparţineau, ca să le folosească monahii mai tineri, luând cu el numai hainele ce le purta. 



Un bătrân a spus: 

- Smerenia este prima treaptă a virtuţilor, iar iubirea este treapta cea mai înaltă. De ce nu ne sfinţim astăzi? 

Tocmai fiindcă nu avem smerenie. 



Altul spunea: 

- A fi trezvitor este echivalent cu a fi sfinţit. Satana nu merge după cei ce sunt pierduţi, ci după cei înţelepţi. 
Cei ce făceau minuni au fost cei ce au stat cu Dumnezeu . Satana îi chinuieşte cu încrederea în sine, cu raţiunea 
şi judecarea. De aceea, să ne păzim mintea la loc ferit, până când va reveni la noi sfinţită. 



*#* 



în Chilia Sfinţilor Trei Ierarhi de la Sfânta Ana trăia în ascultare un călugăr tânăr, numit Nectarie. El avea un 
stareţ român şi era aproape mereu tăcut. Câţiva părinţi cu discernământ din schit au spus unul către altul: 

- Trebuie să încercăm vinul din butoiul lui, cum are gustul: dulce, amar, acru? 

într-o zi, părintele Teodosie împreună cu alţii au plecat la docuri. Părintele Nectarie era şi el acolo. Când l-au 
văzut, ei s-au hotărât să-1 verifice. 

- Părinte Nectarie, tu eşti tânăr. Poţi să-ţi duci sacul şi lucrurile şi să mergi pe jos la Karyes. Noi suntem bătrâni 
şi mulţi, iar barca e mică şi n-o să încăpem toţi în ea (în acei ani părinţii foloseau o barcă mică pentru transport). 
La aceste cuvinte, părintele Nectarie . cel tăcut de mai înainte, a devenit mânios. El şi-a deschis gura şi nu înceta 
să se certe. Atunci părinţii şi-au aplecat capetele şi au spus: 

- Butoiul lui e plin cu vin amar (însemnând că tăcerea lui nu era pentru Dumnezeu ). 

Părintele Nectarie şi-a dat seama care era problema lui, a făcut plecăciuni până la pământ şi şi-a cerut iertare. 

- Noi am crezut că te înfrânai, ca să rămâi tăcut. Acum ţi-ai dat singur seama că ai limba ascuţită şi trebuie să o 
mai îndulceşti, i-au spus ei. 

Părintele Nectarie le-a mulţumit şi s-a străduit de atunci încolo să-şi cureţe toată patima ce o avea. A citit 
«Mântuirea păcătoşilor» şi scrierile Sfântului Damaschin. El dormea pe o scândură de lemn şi se ruga Maicii 
Domnului să-1 ia la viaţa veşnică din această viaţă trecătoare de sărbătoarea Părinţilor de pe Sfântul Munte . Şi, 
într-adevăr, aşa s-a întâmplat. A plecat la cer în acea zi de sărbătoare, împodobit cu darul tăcerii, care 1-a ajutat 
să se păstreze curat de toate certurile. 



*#* 



Un părinte spunea: 

- Noi semănăm cu urzicile. Pe câmp, de la distanţă, ele par verzi şi proaspete, dar când te apropii de ele şi le 

atingi vezi urâţenia lor şi simţi înţepătura lor. 



*#* 



De asemenea, el spunea: 

- Nu te baza pe cunoştinţele tale. Ca să poată răsări în tine cunoaşterea dumnezeiască, trebuie să fie ştearsă 
cunoaşterea lumească; să devii ca un copil, să nu te lauzi cu cunoaşterea ta, căci «cunoaşterea te face mândru», 
după cum spune Apostolul Pavel . Coboară-te mai jos decât toţi. Batjocoreşte-te. Cât de mult a fost umilit 
Domnul pe cruce ? Ce ruşine? Gol, părăsit, insultat, dar apoi a fost slăvit! La fel şi tu, trebuie să ajungi la cea 
mai mare umilinţă, şi apoi vei fi slăvit! 



*** 



Şi iarăşi spunea: 

- Sfinţii simt că sunt nevrednici şi păcătoşi. 



*#* 



Vrednicul de pomenire părinte al meu ne spunea următoarele despre părintele H. de la Sfânta Ana, un dascăl cu 
discernământ al începătorilor. 

El 1-a vizitat odată pe părintele H. în chilia sa isihastă, în timp ce slujea Sfânta Liturghie . L-a găsit desculţ, 
îmbrăcat cu haine vechi, zdrenţuite şi cu o cruce mâncată de carii, pe care el însuşi a făcut-o. Era simplu, dar 
blând, în ciuda înfăţişării sale sălbatice şi nebune, cum se prefăcea că este, cu părul său dezordonat ce-i zbura în 
toate părţile. In acea zi el avea mulţi vizitatori care ascultau Liturghia în mica bisericuţă a schitului său, şi 
atunci îi ceruse unui preot din ascultare ca să fie cântăreţ la Liturghie. Preotul avea o voce atât de dulce, că nu 
ştiai dacă asculţi îngerii sau un om care cântă. 

Toţi au simţit o mare plăcere duhovnicească din frumuseţea Sfintei Liturghii din acea zi, dar o întâmplare a 
marcat-o special. Puţin înainte de a se termina slujba, a stat la intrarea în altar, ca să-1 umilească pe ieromonahul 
său şi ca să se folosească şi vizitatorii săi. Cum făcea adesea, el a început să arunce asupra ucenicului său 
acuzaţii precum: «Om rău şi fără ruşine, care nu te temi de Dumnezeu şi nu ţi-e ruşine de oameni; eşti un 
ipocrit. Crezi că eşti sfânt şi-ţi place să fii cinstit şi lăudat. Pleacă, ieşi, ieşi din biserică. ..». 
«Binecuvintează, părinte, ai dreptate», a răspuns el liniştit. Deloc supărat, s-a plecat până la pământ şi a plecat 
liniştit. Am rămas uimiţi, nemişcaţi, ca statuile, până ce, după câteva momente de tăcere, părintele care păruse 
aşa de mânios, a stat la intrarea altarului cu lacrimi în ochi şi a explicat cu bucurie. 

- Fraţii mei, pentru că am vrut să vă spun ceva folositor şi pentru că sunt neînvăţat şi fără ştiinţă, am vrut să vă 
arăt cum e smerenia în practică, folosindu-mi ucenicul drept pildă. Trebuie să ştiţi că el este un monah adevărat 
la Sfânta Ana. 



*#* 



Un pustnic a fost întrebat: 

- Ce trebuie să facem când suntem lăudaţi şi măguliţi? 
Cu smerenie şi cunoaştere de sine, a răspuns: 

- Iţi voi da un exemplu. Când sculptez pe o bucată de lemn faţa unui sfânt şi am terminat-o, cred că e bună. 
După un timp, o privesc din nou şi descopăr că unele lucruri nu au fost făcute complet. Dacă folosesc o lupă, 
pot vedea că la urma urmelor nu-i un lucru atât de minunat. Acelaşi lucru poate fi făcut cu mâinile cuiva. Noi 
credem că ele sunt curate. Dar dacă le examinăm cu o lupă, putem vedea murdărie şi microbi. Trebuie să 
examinăm îndeaproape şi apoi ne vom da seama că nu suntem nimic, în ciuda multor laude. 



Când l-am vizitat pe părintele Bartolomeu, care avea 106 ani, el purta un pulover acoperit cu nenumărate 

petice: 

- Unde este ştiinţă, există şi mândrie. Oriunde este mândrie, Dumnezeu nu e acolo; omul e lăsat singur, cu 

mândria lui. 



Altul spunea: 

- Mândria noastră II face pe Dumnezeu să nu ne audă. 



* * H= 



Am întrebat un călugăr în vârstă ce face şi cum îşi petrece timpul, iar el a răspuns: 
- Ocupăm locul degeaba. . . 



*** 



Părintele rus Tihon , care a trăit 60 de ani pe Muntele Athos , după ce vizitase 300 de mănăstiri în Rusia , a spus: 

- Dimineaţa, Dumnezeu binecuvintează cu o mână lumea întreagă şi-Şi foloseşte ambele mâini să-1 
binecuvinteze pe omul smerit. Un om smerit e mai presus de întreaga lume. 

Şi de asemenea: 

- Doamne Iisuse Hristoase, dăruieşte-mi smerenie. 
Tot el spunea: 

- Un lucru este celibatul şi altceva e smerenia. Mulţi celibatari mândri au sfârşit în iad. 



Săracul şi smeritul călugăr Neofit de la Lavra avea întotdeauna, când trebuia să primească Sfânta împărtăşanie , 
o căinţă adâncă. întâi săruta mâna tuturor, chiar şi a începătorilor, cerând iertare. Aşa era smerenia sa. 



*#* 



Un părinte spunea: 

- Motivul pentru care suferim e că nu suntem smeriţi, iar lipsa smereniei cauzează şi altora suferinţe. Suntem 

chinuiţi până când devenim smeriţi. 



*** 



Odată, eu şi cu un frate duhovnicesc de-al meu l-am vizitat pe părintele Zosima . un pustnic rus din Karulia . L- 
am găsit aşezat pe pământ şi despicând lemne. I-am cerut binecuvântare, ne-am închinat la icoane în mica 
bisericuţă şi apoi i-am cerut să ne spună ceva, ca să ne mângâie. Abia atunci şi-a ridicat faţa veselă şi a rostit un 
cuvânt în ruseşte. Era un cuvânt care cuprindea întreaga viaţă duhovnicească a omului. «Smirenia, smirenia», a 
spus el, care înseamnă smerenie. Nimic altceva. Şi-a aplecat din nou capul şi, răbdător, a continuat să despice 
cele câteva lemne pe care le avea pentru iarnă. 



*** 



Părintele Arsenie Nevoitorul (cu care stătea părintele Iosif . Locuitorul din peşteră), ne-a spus: 
- L-am avut pe părintele Iosif ca îndrumător, deşi eu eram mai în vârstă. El avea vederea lui Dumnezeu şi avea 
ştiinţă. Eu numai am pus lucrurile în practică. Odată, doi oameni doreau să treacă peste un râu. Unul era orb, iar 
celălalt nu avea picioare. Cel orb 1-a cărat pe cel şchiop, care putea să vadă, pe umerii săi, şi au trecut râul. 
«Părinte Iosif . am spus eu, tu ai vederea lui Dumnezeu şi rugăciunea minţii, dar nu eşti practic. E ca şi cum nu 
ai avea picioare, iar eu am picioare, dar nu am viziuni şi rugăciunea minţii. Prin urmare, noi trebuie să fim 
împreună. Eu te voi căra în spate şi vom merge înainte. Tu vei fi ghidul, călăuza, ca să putem traversa râul 
vieţii». 



De curând, slăvitul părinte Nectarie de Pentapolis, noul nectar şi miere al Ortodoxiei, pentru adânca sa smerenie 
a scris părintelui Daniil Katunakiotul, pentru a cere ajutorul şi îndrumarea. Intr-una din scrisori, el spune: 
- Ne-ai îndatora mult dacă ai avea plăcerea să ne scrii ceva duhovnicesc, să întăreşti credinţa măicuţelor de aici. 
Scrisoarea ta, scrisă cu experienţa vederii lui Dumnezeu şi a practicii, va fi pentru ele, care sunt lipsite de o 
asemenea învăţătură trăită, o plăcere şi un sprijin duhovnicesc adevărat. 



*** 



Patriarhul Chirii a fost întemeietorul academiei ecleziastice de pe Sfântul Munte , care a devenit cel mai 
important centru de dascăli, îndrumători înţelepţi, ca şi de martiri, oameni drepţi pe care poporul Greciei i-a 
avut. A fost adesea asuprit de greutăţile create de turci şi de alţi ierarhi. De fapt, turcii l-au îndepărtat din 
scaunul patriarhal de două ori. El a renunţat la rangul său slăvit şi a venit să fie ucenic, cu un grup de călugări, 
în Chilia Sfinţilor Apostoli, la schit , mai jos de biserica centrală de la Sfânta Ana. Deşi era foarte bătrân, el a 
lucrat împreună cu fraţii, cu grijă şi răbdare, în grădina de măslini. A fost admirat de fraţi pentru munca sa, 
perfecţiunea sa ascetică, răbdarea care trecea peste limitele muncii grele. Părinţii schitului, din respect pentru 
vârsta şi poziţia sa anterioară, i-au dat un măgar ca să-şi care uneltele şi tot ceea ce avea nevoie, 
într-o zi de vară s-a petrecut o întâmplare uimitoare. In timp ce urca cu măgarul un deal abrupt de la livadă spre 
schit . în cel mai greu loc, a văzut doi călugări prealuminaţi ce ştergeau sudoarea de pe faţa măgarului. In timp 
ce se plângea şi se certa cu ei despre aceasta, ei i-au spus: «Nu meriţi nici odihnă, nici ca faţa ta să fie ştearsă de 
sudoare, pentru că nu ai cărat tu încărcătura. Animalul a făcut toată munca». 

De atunci, patriarhul n-a mai folosit animalul istovit şi, fără să se plângă, a cărat totul sus, de-a lungul abruptei 
Golgote a schitului, până la biserica centrală. Mai târziu, în chilia sa, ca şi un om îndreptat, a devenit un 
exemplu de ascultare şi lepădare de sine. 



A murit în 1775, la o vârstă înaintată, cunoscându-şi dinainte moartea. în timpul ultimelor 24 de ore din viaţa sa 
a văzut părinţi binecuvântaţi şi îngeri care l-au făcut foarte fericit. Craniul său, care este încă păstrat în chilia sa, 
e gălbui la culoare, dovadă a vieţii sale virtuoase. 



*** 



Acesta e şi cazul episcopului Teofan de Euboia, care seamănă cu povestea Sfântului Nifon , patriarhul 
Constantinopolului. Nu avem date despre eveniment, dar admirabilul lucru al povestirii e smerenia omului pe 
care ea îl descrie. 

Episcopul Teofan a venit la Sfântul Munte după o minune copleşitoare la care a fost martor, privind trupul 
neputrezit a unui nobil decedat. După ce a vizitat multe mănăstiri, a ales ca să stea la Noul Schit , unde şi-a 
ascuns identitatea cu grijă şi unde a ales să fie în ascultarea unui părinte dificil, numit Chirii. 
Răbdarea şi îndelunga suferinţă a episcopului nu pot fi spuse în cuvinte; el părea un monah simplu, sub 
ascultare, care împlinea toate sarcinile şi ordinele pe care dificilul său părinte i le dădea. Au trecut doi ani, timp 
în care el a fost în această stare. Spre sfârşitul Postului Mare din al doilea an, un vas care venea din Euboia, 
încărcat cu felurite produse, a ancorat în portul schitului. Părinţii au mers la arsana să cumpere alimente pentru 
Paşti : ouă, brânză şi alte produse. începătorul Teofan a mers şi el să-şi ia alimente. Dar căpitanul, care 1-a 
recunoscut, a spus în faţa tuturor: 

- Nu eşti tu, episcopul Teofan, care a dispărut cu doi ani în urmă? Şi a căzut la pământ, ca să i se închine. 
Negând acestea, a spus: 

- Trebuie să fie o greşeală, prietenul meu. Nu sunt eu acela. Probabil semăn cu cineva. 

El s-a întors la schit hotărât să plece de acolo, de vreme ce a fost descoperit şi toţi bănuiau cine este. Părintele 
său 1-a admirat ca pe un om de o mare smerenie şi răbdare, încât a căzut la picioarele lui, cerând iertare pentru 
felul lui crud de a fi cu el. 
Episcopul Teofan a plecat în pustie, la Chilia «Izvorul Tămăduirii», şi a trăit acolo ca un simplu monah. 



*** 



Ce putem spune despre duhovnicul Ignatie Katunakiotul? După sfârşitul fiecărei Liturghii, părintele său îl 
mustra, iar el nu se plângea niciodată. în schimb, spunea aceste cuvinte minunate: 

- Părinţilor şi fraţilor, ascultaţi! Când părinţii noştri ne insultă şi ne pălmuiesc, nu trebuie să fim nici trişti, nici 
veseli şi trebuie să-i ajutăm, căci ei ne ajută să ne eliberăm de tridentul52 (Furcă cu trei dinţi care era 
considerată în antichitate ca simbol al puterii zeului Neptun [Nota editorului].) diavolului, care e mândria, 
egoismul şi aroganţa. Dacă trece o zi şi părintele meu Neofit nu mă insultă, sunt foarte trist şi spun sufletului 
meu: «Neimportantule! Nevrednicule părinte Ignatie, azi n-ai fost mustrat, aşa că ai grijă la tridentul diavolului, 
căci el va străpunge mai adânc în tine». 



Un părinte foarte simplu spunea: 

- Oamenilor învăţaţi li se întâmplă următorul lucru: caută să cerceteze cele dumnezeieşti. Dacă însă nu-ţi 

ajunge funia, de ce încerci să cobori în prăpastie? 



*** 



Pustnicul român Enoh spunea: 

- Monahul trebuie să fie smerit, nu să ajungă sus sau jos. Poate fî mântuit cu smerenia. Dar, oh, pentru preot 
este o povară dublă! Este foarte greu, sunt numai câţiva preoţi buni. De ce ar vrea cineva acest rang? Nu vrei 
să-ţi mântuieşti sufletul? Ai venit la Sfântul Munte să-ţi mântuieşti sufletul, nu să cauţi slavă. Fii simplu şi 
smerit. Doresc numai să-mi mântuiesc sufletul. Nu e alt lucru mai bun decât mântuirea sufletului. 

Chiar dacă acest părinte trecuse de 75 de ani, el nu dădea nimănui voie să-1 respecte. Se privea pe sine ca şi cum 
ar fi fost nimic. Cerea un pic de pâine ca să-i hrănească pe ceilalţi oameni în vârstă ca el, care erau slăbiţi şi 
istoviţi. Se pleca şi cerea binecuvântare de la toţi monahii, începătorii, oamenii mireni şi pelerini. Odată, a vrut 
să cumpere o desagă, dar era prea scumpă şi nu avea bani. Deodată a observat un sac de pânză obişnuit în colţul 
magazinului. 

- Cât costă? 1-a întrebat pe vânzător. 

- Acesta nu costă nimic. Pentru ce îl vrei? 

- îl voi purta în spate în locul unui rucsac, a spus el. 

- Ei bine, nu ţi-e ruşine să porţi un aşa lucru în spate? 
Şi părintele Enoh a răspuns: 

- De ce să fiu stânjenit, când sunt mai fără valoare decât acest sac! 



*** 



Talentatul teolog şi ieromonah Hrisostom de la Marea Lavră a fost întrebat de patriarh dacă n-ar dori să fie 
hirotonit episcop. El a refuzat, alegând smerenia în locul înaltei slujbei ecleziastice, şi a spus: 
- Nu voi renunţa la culionul de călugăr. 



Cu câtva timp în urmă un important vizitator ortodox, străin, a cerut să-1 întâlnească pe părintele Siluan. 
Ieromonahul N., membru al consiliului de conducere, i-a spus vizitatorului: 

- Nu înţeleg de ce tu, un teolog învăţat, vrei să-1 vezi pe părintele Siluan, un ţăran neînvăţat. Nu e nimeni 
altcineva cu mai multe cunoştinţe pe care ai vrea să-1 întâlneşti? 

Atunci vizitatorul a răspuns cu durere în suflet: 

- Ca cineva să-1 înţeleagă pe părintele Siluan, trebuie să fie foarte învăţat. 

Acelaşi ieromonah N., neîmpărtăşindu-se nefericitul din dumnezeieştile experienţe ale sfântului, spuse odată 
cuiva: 

- Mă întreb de ce merg la el. Cred că nu citeşte nimic. 

- Nu citeşte nimic, dar face totul. Nu ca cei ce citesc mult, dar nu fac nici un lucru, i-a răspuns acel om. 



*** 



Odată l-am întrebat pe un pustnic simplu, în vârstă: 

- De ce lămâii dumitale sunt plini de fructe? 

- Pentru că le-am aplecat crengile, fiul meu, a răspuns el. 



*** 



Am întâlnit un călugăr tânăr care era sub ascultare, din a cărui gură nu au fost rostite niciodată cuvinte, după 
cum îl sfătuise părintele său duhovnicesc. 



*#* 



Sfântul Siluan de la Muntele Athos spunea: 

- Acesta e cântecul meu iubit: în curând voi muri şi sărmanul meu suflet va coborî în iad. Acolo voi suferi 
singur, în sclavie şi întuneric, şi voi vărsa lacrimi amare. Cum să nu-L caut pe El? El m-a căutat întâi şi mi-a 
apărut mie, păcătosului. . . Domnul însuşi m-a învăţat cum să mă smeresc: «Ţine-ţi mintea în iad, şi nu 
deznădăjdui». Astfel se câştigă împotriva vrăjmaşilor. Dar când mi- am mutat mintea de la gândul iadului, toate 
gândurile mele tulburătoare şi-au recăpătat puterea lor. 



*** 



Un pustnic în vârstă ne spunea: 

- Mulţi părinţi contemporani au înţeles că umilirile şi mustrările de la părinţii lor au fost folosite ca să ajute la 
curăţirea inimii de patimile mândriei şi îngâmfării şi astfel mulţi să guste din dulceaţa mântuirii sufletului lor. 
Deşi mulţi dintre ei nu au avut şcoală, ei au putut să interpreteze scrierile Sfântului Grigorie Teologul. După 
munca de peste zi, mulţi alergau la chilia lor, ca să se mângâie cu rugăciunea şi cititul. Au ajuns la asemenea 
înălţimi ale smereniei încât se considerau ultimii oameni. 



* * H= 



Când toţi părinţii şi fraţii în Hristos îi urau «Rai bun» părintelui Teofilact de la Noul Schit , le spunea: 

- Raiul nu-i un grajd, ca să mă primească pe mine, un animal! 
Aşa era defăimarea de sine la părinţi. 

CAPITOLUL XLI - Despre «vămi53» (Vămile (TEÂwvia) şi vămuirea (teAwvkjuoc;) sunt 
primul loc al judecăţii de după moarte.) şi despre judecata particulară 

Capitolul precedent 
Următorul capitol 

Părintele Gherman de la Sfântul Schit din Kafsokalivia a venit la Sfântul Munte în 1910, ca să devină ascet. 
El a fost în ascultarea binecunoscutului părinte Arsenie , sculptorul în lemn. Când părintele Gherman s-a 
îmbolnăvit şi a fost ţintuit la pat, i-a spus fratelui său, părintele Epifanie: 

- Frate, în curând voi pleca din lumea aceasta. Te rog, cere fraţilor din schit să se roage pentru sufletul meu, ca 
să găsească milă înaintea Domnului. 

Nu mult după aceasta a început un dialog de neînfrânt între părintele Gherman şi duhurile rele, care la 
despărţirea sufletului de trup încearcă să pretindă drepturi asupra sufletului, creând confuzie şi aducând acuzaţii 



adevărate şi false. 

Aproape de moarte, părintele Gherman spunea «da» şi uneori «nu». Când şi când spunea: «Nu! N-am făcut 

aceasta. Minţi. Pentru celălalt lucru m-am căit şi am făcut ceva bine de asemenea». Şi din nou spunea: «Da, am 

făcut aşa, dar am dat milostenie pentru aceasta». Şi iarăşi: «N-am făcut aceasta». 

Mult timp a trecut astfel, înainte să-şi dea duhul. Cei ce au fost prezenţi la acestea şi-au amintit de o întâmplare 

asemănătoare descrisă în «Scara» Sfântului Ioan de la Muntele Sinai. 



* * * 



Odată l-am cunoscut pe vrednicul de pomenire părinte Gavriil Lavriotul, care avea mare virtute şi 

discernământ. El a trăit în Noul Schit . Cred că următorul eveniment merită să fie menţionat şi, într-adevăr, 

poate fi de folos. El arată înţelepciunea duhovnicească a omului şi adevărata existenţă a duhurilor rele, care 

judecă atunci când sufletul pleacă din trup. 

In ultimele clipe ale vieţii sale, un monah numit Chirii era în mare luptă. El a văzut o bucată de hârtie lipită pe 

umărul lui stâng, dar nu şi-a putut da seama ce era scris pe ea. De partea dreaptă stăteau doi îngeri luminoşi. In 

stânga erau demoni. Părintele Gavriil i-a spus părintelui Chirii să-i întrebe pe îngeri ce era scris pe hârtie. Aşa 

că el i-a întrebat şi ei i-au spus că acolo erau înscrise două păcate pe care le făcuse, dar pe care nu şi le-a putut 

aminti. 

Apoi, Părintele Gavriil i-a citit rugăciunea de iertare şi părintele Chirii a putut să-şi dea duhul în pace, 

mulţumită ajutorului îngerilor, care i-au explicat ce se întâmpla. 

CAPITOLUL XLII - Despre ascultare 

Capitolul precedent 
Următorul capitol 

In aceeaşi noapte în care a fost tuns monah, dreptul Acachie din Kafsokalivia a visat că ţinea o lumânare a 
cărei lumini era aşa de strălucitoare, încât lumina întreaga zonă. Acest sfânt a trudit mai ales la acel fel de 
smerenie care e născută din ascultarea deplină. El, cu bucurie şi râvnă îi asculta pe toţi, atât pe egumen, cât şi pe 
fraţi, împlinind sarcinile grele şi uşoare care-i erau încredinţate. 



Pustnicul Damaschin mi-a spus că în Sfântul Schit din Kafsokalivia trăia părintele Grigorie (Karatos), în Chilia 
«Intrării în Biserică a Maicii Domnului». El avea sub ascultare un monah, care a căzut grav bolnav şi era pe 
moarte. 

- Părinte, a spus el chiar înainte de a muri, unii m-au întrebat de ce nu mi-am împlinit ascultarea aşa cum mi-a 
fost încredinţată. 

- Spune-le, fiul meu, că în locul tău eu voi fi răspunzător pentru împlinirea ei, i-a spus părintele. 
Atunci monahul a zâmbit şi şi-a dat duhul. 



Un pustnic mai în vârstă spunea: 

- Dintre virtuţile unui monah prima este ascultarea. Cea din mijloc e ascultarea şi ultima e tot ascultarea şi 

«Doamne, miluieşte. . .». 



Şi iarăşi a spus: 

- Ţi-ai găsit un părinte? Ai găsit raiul. Ascultarea e calea cea mai inteligentă şi mai scurtă de a-L găsi pe 
Dumnezeu . De la început, încearcă să găseşti în ea un gust dulce. Apoi continuă cu curaj şi pe cale vei aduna în 
sacul tău binecuvântările lui Dumnezeu. 



Când părintele doctor Spiridon Kambanos, călugăr la Marea Lavră, 1-a primit ca începător pe părintele doctor 

Pavel Pavlidis, i-a spus: 

- Ia o bucată de hârtie, un stilou şi scrie: Viaţa călugărească este «Să fie binecuvântat» şi «Binecuvintează». 



Părintele Damaschin din pustia Sfântului Vasile mi-a povestit despre binecuvântatul părinte Gherasim, care a 

trăit trei ani pe vârful muntelui Cârmei, într-un paraclis al Profetului Ilie, mai sus de pustia Sfântului Vasile şi 

lângă Kerasia. Cu el avea un împreună nevoitor, părintele Calinic şi ucenicul său Isaac . La început, Isaac era 

neascultător şi certăreţ. într-o zi, părintele 1-a chemat şi i-a spus: 

- Fiule, du-te şi caută alt loc. Până acum nu ai făcut nimic altceva decât te-ai certat. 

Isaac s-a pocăit şi a început să suspine cu remuşcare. A plecat într-un loc pustiu şi a plâns toată ziua. De atunci 

înainte s-a schimbat complet. A devenit un ucenic evlavios. Se spune de asemenea că, după adormirea sa, trupul 

lui a răspândit mireasmă. 

«Binecuvântată obşte, binecuvântată obşte!», acestea erau cuvintele pe care le spunea totdeauna monahul Iacob , 

Luminătorul de la Dionisiu, dar mai ales când s-a apropiat de moartea sa. El era mândria Athosului; un atlet al 

rugăciunii, un luptător pentru sfânta ascultare şi un exemplu de urmat în viaţa de obşte. El era absolvent al 

Institutului Politehnic din Atena, dar s-a remarcat şi a primit daruri în şcoala virtuţii, care se numeşte obşte. 



*#* 



Egumenul mănăstirii bulgare Zografu a fost un om sfânt. El avea o înfăţişare îngerească. 40 de ani părintele său 
nu 1-a chemat niciodată pe nume. I-a luat 20 de ani ca să scrie o carte, şi când i-a prezentat-o părintelui său, 
acela 1-a încercat în continuare, spunându-i cu un ton aspru al vocii: «E tocmai bună de ars». Părintele i-a luat- 
o, dar nu a ars-o, pentru că după moartea lui a fost găsită printre lucrurile sale. 



Printre scrierile vrednicului de pomenire părinte Gavriil Dionisiatul a fost găsită următoarea: 

«In anul 1810, când era egumen al Mănăstirii Dionisiu evlaviosul ieromonah Chirii, un frate pe nume 

Evdochim, care dorea să fie martir pentru Hristos . insista la părintele său să-i permită a merge la 

Constantinopol , ca să moară acolo ca mucenic. Egumenul, cunoscând caracterul neserios al călugărului, nu i-a 

dat binecuvântarea sa. 

Evdochim a găsit pe un alt frate din mănăstire, numit Bonifatie, care avea aceleaşi păreri ca şi el şi au plecat 

împreună la Constantinopol . unde II predicau în public pe Hristos şi-1 numeau pe Mahomed profet mincinos. 



Pentru aceasta, au fost aduşi în faţa judecătorului şi torturaţi, aşa cum făceau turcii de obicei. Nefiind în stare să 
îndure torturile, s-au lepădat de credinţa în Hristos şi amândoi au devenit musulmani, ca să-şi salveze viaţa 
aceasta trecătoare. 

Câţiva ani mai târziu, Evdochim şi-a revenit în simţiri şi s-a întors la mănăstirea sa, unde a fost primit şi i s-a 
dat un canon pe care 1-a împlinit cu pocăinţă. Apoi, după un timp, crezându-se destul de curajos, a dorit din nou 
să-şi verse sângele, ca să-şi spele păcatul lepădării. El 1-a implorat pe egumenul Ştefan să-i dea voie să meargă 
direct la Constantinopol . ca să nimicească lepădarea sa prin mărturisirea lui Hristos şi moartea pentru El. 
Egumenul 1-a mustrat foarte aspru, spunându-i că ar trebui să rămână în rugăciune şi pocăinţă, şi ar fi deajuns 
ca să primească iertarea de la Dumnezeu . Evdochim a continuat să insiste, iar în cele din urmă egumenul a 
decis să trimită un frate tânăr, numit Iosif ca să-1 însoţească pe Evdochim la Constantinopol . Iosif era pictor şi 
foarte drept; el avea mintea unei persoane mai în vârstă. 

- Te rog, însoţeşte-1 pe frate, din dragoste, la Constantinopol , sprijinindu-1 ca martor la martiriul său, pe care-1 
doreşte atât de mult. 

Ca un bun călugăr în ascultare, binecuvântatul Iosif i-a făcut o plecăciune egumenului şi i-a spus: 

- Binecuvintează, părinte, şi fie ca harul lui Dumnezeu să-mi dea putere mie, celui nevrednic. 

De îndată ce au sosit în oraş, Evdochim s-a prezentat la curte, spunând tuturor că a greşit când a renunţat la 

credinţa sa şi a criticat religia islamică, proclamând credinţa în Hristos ca singura adevărată. Din acest motiv, 

judecătorul i-a poruncit să ţină în mâini cărbuni aprinşi, pentru a testa adevărul declaraţiei sale. 

Nefericitul Evdochim şi-a pierdut din nou curajul şi a refuzat să facă aceasta şi, sub ameninţările judecătorului 

că va fi spânzurat dacă insistă asupra declaraţiei sale, s-a lepădat de credinţă din nou şi 1-a acuzat pe Iosif care 

era în auditoriu, că 1-a silit să facă declaraţia aceasta. Apoi, judecătorul s-a întors către Iosif şi i-a spus că dacă 

refuză să se lepede de credinţa sa şi să devină musulman, va fi ucis, pentru că a încercat să schimbe credinţa 

unui musulman. 

La acestea, vrednicul de pomenire a răspuns că Evdochim însuşi a dorit să devină martir pentru Hristos şi că el 

1-a însoţit numai din dragoste frăţească. Dar să se lepede de Hristos . singurul Dumnezeu adevărat, şi să devină 

musulman, nu va face niciodată, chiar de-ar fi să moară de o sută de ori. 

După aceasta, Evdochim a fost eliberat şi lăudat de turci, iar Iosif a fost închis. Peste câteva zile a fost condus 

din nou în faţa judecătorului, unde a repetat din nou mărturisirea lui Hristos . I s-a spus atunci că, dacă continuă 

să insiste asupra părerilor sale, va fi torturat şi decapitat, iar dacă se va răzgândi, va fî răsplătit cu multe onoruri 

şi bogăţie. La aceste ameninţări, binecuvântatul Iosif nu a fost tulburat deloc, ci a declarat hotărât credinţa în 

Hristos . în închisoare a îndurat cu mare putere torturi, iar în cele din urmă a fost decapitat, primind de la Hristos 

cununa slavei de martir. 

Iar vrednicul de milă, Evdochim, rămânând un scurt timp în acea falsă poziţie şi neputând să îndure mustrările 

conştiinţei sale, pentru comportamentul şi trădarea fratelui său, s-a întors la mănăstire, rugându-se ca ei să aibă 

milă de mântuirea lui. 

După ce au auzit povestea acestei întâmplări, egumenul şi fraţii nu i-au dat voie să intre în mănăstire, dar din 

milă i-au impus un canon pentru restul vieţii, ca să stea la mică distanţă de mănăstire, lângă un izvor, într-o 

chilie mică, unde să-şi plângă marile sale păcate, iar înaintea morţii sale i se va permite să primească Sfintele 

Taine . 

Sub acest canon a trăit sărmanul de el aproape 30 de ani, postind, lucrând şi plângându-şi cumplita cădere. 

Părinţii cei mai bătrâni, ce au supravieţuit veacului acesta, îşi amintesc că venea până la drumul ce duce spre 

mare, pentru a lua pâine şi mâncare de post. Despre marile sale nevoinţe mărturisesc prispele ce s-au păstrat 

până astăzi, lucrate numai de mâinile sale, în acea văgăună prăpăstioasă şi stâncoasă, precum şi cei câţiva 

măslini şi alţi copaci sădiţi de el, ce poartă denumirea de «Evdokimos» sau «La Evdokimos». 

La ostenelile trupeşti mai adăuga şi lacrimile nesecate, după cum au constatat duhovnicii mănăstirii care l-au 

vizitat. 

Iar Preabunul Dumnezeu , nevoind moartea păcătosului şi văzându-i întoarcerea prin pocăinţă adevărată, a 

primit şi a iertat făptura Sa, înştiinţându-1 pe acesta printr-o vedenie şi îndemnându-1 să se ducă la mănăstire, să 

ceară să se împărtăşească cu Sfintele Taine şi să fie pregătit pentru cea din urmă clipă din viaţa sa. 

El a venit la biserică prin întuneric, a bătut la poartă şi a întrebat de egumenul Evloghie . I-a spus despre vedenie 

şi cu lacrimi a cerut iertare şi să primească Sfintele Taine . După ce s-a împărtăşit, a refuzat să intre în 

mănăstire, chiar dacă egumenul i-a dat binecuvântare să facă lucrul acesta. In schimb, s-a întors spre răsărit, şi-a 

încrucişat mâinile pe piept şi acolo, lângă intrarea în mănăstire, înainte de zorii zilei şi-a dat duhul, rămânând 



un exemplu pentru noi toţi, că putem evita blestemata mândrie a neascultării, care a pricinuit căderea omului 

încă de la început. 

Din cauza neascultării au căzut din cer în iad şi unii dintre îngerii netrupeşti. Dimpotrivă, smerenia şi ascultarea 

l-au făcut pe binecuvântatul monah Iosif să se alăture cetei sfinţilor din cer. 

Neascultarea e un mare păcat, dar pocăinţa e admirabilă. Treizeci de ani, Evdochim şi-a petrecut viaţa la o mică 

distanţă de mănăstire, de unde putea asculta clopotele şi cântările de seară, privind biserica luminată la ceasuri 

şi privegheri, ştiind că fraţii săi mergeau la slujbe şi primeau Sfânta împărtăşanie în timpul Liturghiilor. Ca un 

alt Adam , izgonit din rai şi singur pe marginea prăpăstiei, el avea numai păcatele ca însoţitori. 

Fie ca Dumnezeu să o cruţe pe creatura Sa şi să-i dea pace. «Am păcătuit înaintea Ta, Părinte, şi nădăjduim să 

aflăm mântuire prin mila Ta». 



*** 



Părintele Efrem din Katunakia . care avea multă învăţătură şi experienţă despre teologie, adesea dădea sfaturi 

despre iubitul subiect al binecunoscutei ascultări: 

„Numai diavolul ştie totul despre importanţa unui stareţ şi despre puterile ce-i sunt date lui. Dacă părintele tău 

îţi spune să mergi pe lună, du-te. Nu contează cum e părintele. Nu trebuie să aibă importanţă pentru noi. 

Singurul lucru important e ascultarea. Ai ascultat? Dacă da, vei merge în Rai. 

Poţi să primeşti Sfânta împărtăşanie de zece ori pe zi, sau să te rogi cu rugăciunea minţii sau să mergi la 

priveghere şi să posteşti tot timpul. Nu e destul. Trebuie să fii ascultător. Te supui? Vei vedea Raiul. Nu te 

supui? Vei merge în iad. Nu e cale de mijloc. Adam nu s-a supus şi a fost scos afară din rai. Nu e nimic altceva 

între acestea. Aceasta e singura cale. Proorocul Ilie îl avea pe Dumnezeu . Elisei îl avea pe proorocul Ilie ca 

îndrumător. Proorocul Ilie, înainte de a pleca din această viaţă, 1-a avut pe Ghezi sub ascultare. El, care a fost 

ascultător, a fost de folos în vindecarea lui Neeman de lepră. Şi astfel se exprimau şi călugării, cu puţine 

cuvinte: «Ascultarea înseamnă viaţă, neascultarea înseamnă moarte». Prin ascultare câştigi tot. Nu încercăm să 

spunem că toate celelalte nu contează. Te pot folosi, dar într-un mod secundar. 

Singura fiinţă pe care am iubit-o vreodată şi de care îmi era frică era părintele Iosif . Câteodată, părintele spunea 

ceva ce în aparenţă părea greşit. Dar trebuie să împlineşti ascultarea. Ascultare deplină. Lângă părintele am trăit 

roadele unei ascultări depline. Când îi eram ascultător, nu-mi era frică nici de Dumnezeu . Şi ce spunea 

părintele? «Eşti iertat. Să fii binecuvântat». 

Erau doi bătrâni care trăiau lângă noi şi aveau un ajutor. El fusese căsătorit, dar fiindcă era posedat de demoni, 

soţia lui a divorţat de el, iar el a plecat la Sfântul Munte . A mers la cei doi bătrâni şi ei i-au spus: «Dacă ai grijă 

de noi, vei moşteni tot ce avem, micuţa noastră locuinţă şi bisericuţa din ea». «Accept», a răspuns el. 

El era foarte ascultător; strângea sare din ocnele de sare şi o schimba pe cartofi, ceapă şi fasole. De asemenea, 

lucra lucruri de mână. Pleca pe întuneric şi venea pe întuneric. îi judecam pe bătrâni, spunând: «Dacă se 

îmbolnăveşte tânărul de o asemenea muncă grea, cine va avea grijă de voi?». în ciuda tuturor, nu i s-a întâmplat 

nimic; el era ascultător şi continua să aibă grijă de bătrâni. Dar când cineva din Statele Unite i-a trimis o sută de 

dolari, a păstrat banii, fără să-i întrebe pe bătrâni. De atunci înainte a început să facă aşa cum dorea el. Chiar şi 

demonul din el a devenit tulburat. Când cineva îşi urmează propria voie e egal cu neascultarea. Asemenea 

lucruri s-au întâmplat de multe ori. 

Binecuvântat e monahul din ascultare, care îl iubeşte pe părintele său, aşa cum îl iubeşte acela pe el. Dacă 

aceasta ar fi peste tot, toţi ar deveni sfinţi. E ca şi cu bătrânul care i-a spus ucenicului lui: «Cum mă vezi pe 

mine?». «Ca pe un înger», i-a răspuns el. «Va veni un timp când mă vei vedea ca pe un demon», a spus 

bătrânul. 

Nu că bătrânul e un demon. De fapt, ispita vine şi-ţi aduce gânduri împotriva bătrânului; aşa cum mi s-a 

întâmplat şi mie odată, când n-am putut sluji Liturghia, deoarece am vorbit împotriva lui. Nu judeca pe nimeni, 

nici pe vecinul tău, nici pe altă persoană. Nu-ţi poţi imagina cât de repede harul lui Dumnezeu se depărtează de 

tine. 



Părintele Ahile de la Sfânta Ana, simplu şi bun la inimă, printre alte multe lucruri ne-a spus şi despre o 
experienţă personală pe care o avusese. înaintea morţii sale, propriul său tată, care a trăit până la o vârstă bogată 
şi înaintată, a venit să stea cu el şi să fie îngrijit. Cu un an înainte de a muri, tatăl său a fost tuns monah de fiul 
său. Când se apropia timpul plecării tatălui său, părintele Ahile a intrat în camera lui şi a observat că era 
supărat. 

- Tată, de ce eşti aşa tulburat? a întrebat el. 

- Fiindcă au venit diavolii, ameninţându-mă, spunând că-mi vor lua sufletul. 

- Dacă vin din nou, i-a spus Ahile tatălui său, spune-le: «Ce vreţi de la mine? Sunt sub ascultarea unui părinte. 
Sunt numai un călugăr sub ascultare». 

In ziua următoare, demonii au venit din nou la el. Aşa că el a spus: «Ce vreţi de la mine? Sunt sub ascultarea 
unui părinte». Demonii au dispărut imediat. 



*#* 



Un ascet ascultător în vârstă şi cu discernământ, care avusese grijă de trei părinţi bătrâni, spunea: 
- Ascultarea îţi va aduce de toate. Ascultarea îl câştigă pe însuşi Dumnezeu . 



* * H= 



Părinţii aghioriţi spun: 

- Ascultarea este viată; neascultarea este moarte. 



în Chilia «Intrării în Biserică a Maicii Domnului», ce aparţine de unul din schiturile Mănăstirii Xenofont, trăia 

cu mulţi ani în urmă un călugăr foarte simplu, bun şi amabil, pe nume Teofilact. 

Când de sărbătoarea «Teofaniei» a auzit: «Azi apele sunt sfinţite», 1-a întrebat pe părintele său, Grigorie : 

- Părinte, cum se întâmplă? Sunt toate apele sfinţite? Chiar apele mării? 

- Desigur, fiul meu. Harul nevăzut, atotcreator, acţionează asupra tuturor vieţuitoarelor şi a celor fără de viaţă, 
lucruri văzute şi nevăzute, şi sfinţeşte toată materia, cu scopul sfinţirii omului. Şi prin această apă sfinţită, toţi 
credincioşii Bisericii sunt sfinţiţi. Aşa că apele mării sunt sfinţite şi devin luminătoare. De fapt, dacă vrei să fii 
martor la aceasta, coboară-te până la mare şi vei afla apa proaspătă şi azi poţi să o bei. 

Astfel i-a vorbit părintele evlaviosului călugăr, care, cu o ascultare fără murmur, a mers cu un vas de la schit 
până la mare. El a gustat apa şi a aflat-o într-adevăr foarte proaspătă; şi-a umplut vasul şi s-a întors la părintele 
său plin de bucurie. 

împreună cu părintele său au ţinut aceasta în taină timp de 35 de ani. în fiecare an, părintele Teofilact se cobora 
până la mare şi lua, ca binecuvântare, apă proaspătă, de băut. Şi aceasta a continuat trei ani după moartea 
părintelui său, până când a fost silit să descopere această minune celorlalţi părinţi din schit , prin propria sa 
simplitate şi ascultare. Ei au reacţionat cu îndoială, puţină credinţă şi gândire raţională şi apoi l-au convins pe el 
să meargă şi să le aducă nişte apă ca să bea. Părintele Teofilact a plecat bucuros. Când s-a întors cu vasul, era 
umplut, de această dată, numai cu apă sărată de mare. 



*** 



Un pelerin 1-a întrebat odată pe un pustnic: 

- E posibil pentru un mirean să fie ascultător, de vreme ce nu e călugăr? Un călugăr îl are pe stareţul său. Dar 
un mirean? 

El i-a răspuns: 

- Să spunem că toţi avem acelaşi duhovnic. Acela e cel căruia ne supunem. Dacă lucrezi undeva şi ai un 
superior, un director sau un director adjunct, trebuie să te supui; nu e altă cale. Părintelui tău duhovnicesc te 
supui duhovniceşte. Să te supui supraveghetorului tău la muncă e obligatoriu. Nu poţi să faci altceva decât să te 
supui. Dacă eşti soldat în armată, te supui sergentului tău. Nu poţi refuza. Nu poţi să spui: «Nu, nu merg acolo». 
Te supui din necesitate. Când îl întrebi pe duhovnicul tău «Ce să fac?», şi el îţi spune «Fă aceasta, fiul meu», 
trebuie s-o faci. Fiecare persoană are un părinte duhovnic. Părinţii aveau un îndrumător şi un egumen. Tu îl ai 
pe părintele tău duhovnicesc. E acelaşi lucru. Trebuie să fii sfătuit de el şi să te supui. Iar duhovnicii nu sunt. . . 
oameni obişnuiţi. Duhovnicul nu este un om comun. Nu. Dacă a spus duhovnicul un lucru, asta înseamnă că 1-a 
spus Dumnezeu însuşi. Iar dacă te-a iertat duhovnicul, înseamnă că Dumnezeu te-a iertat. 

Să luăm următorul exemplu. Să zicem că ai făcut ceva şi din această pricină duhovnicul îţi interzice să te 
împărtăşeşti o lună. Te-ai putea oare împărtăşi mai devreme de o lună? Sigur că nu, fiindcă eşti legat. Şi nu te 
împărtăşeşte nici alt preot, ştiind că eşti legat. Nici tu nu poţi încălca porunca duhovnicului tău, ducându-te să te 
împărtăşeşti înainte de trecerea lunii. Ci, abia după aceea te vei putea împărtăşi. Duhovnicul are putere mare. 
«. . .şi oricâte veţi lega pe pământ, vor fi legate şi în cer, iar oricâte veţi dezlega pe pământ, vor fi dezlegate şi în 
cer». Dacă ţi-a spus duhovnicul «Doamne, iartă-1!», înseamnă că Dumnezeu te-a iertat. Iar dacă nu te-a iertat 
duhovnicul, nici Dumnezeu nu te-a iertat, căci duhovnicul este reprezentantul Său. 

In Schitul Sfânta Ana Mică trăia un părinte cu ucenicul său. Era una din sărbătorile Maicii Domnului. Ucenicul 
i-a spus: 

- Părinte, ar trebui să merg să pescuiesc, pentru că e zi de sărbătoare şi ce-o să avem la cină? 

- Fiul meu, i-a răspuns bătrânul, iată vecinii noştri sunt pescari. Dacă Maica Domnului vrea să avem peşte la 
cină, vecinii noştri ne vor aduce. De vreme ce nu ne-au adus, Maica Domnului nu doreşte să avem peşte. 

- Dar, părinte, ar trebui să avem peşte. 

- Nu, nu vreau, a spus părintele. 

- Voi merge să pescuiesc, a spus ucenicul şi a plecat. 

Imediat, părintele s-a gândit că ucenicul său poate avea o mare ispită şi să cadă în mare, din pricina neascultării. 

Aşa că a mers în camera lui şi a început să se roage cu şiragul de metanii, pentru ucenicul său. Intre timp, 

monahul a ajuns la mare şi a aruncat undiţa. Imediat a simţit că s-a prins ceva de capătul ei. A tras cu putere şi 

deodată a ieşit din apă un trup negru, foarte negru, cu ochi sălbatici, gata să-1 atace pe monah. Dar o putere 

nevăzută părea să-1 ţină pe loc (bătrânul se ruga pentru ucenicul său). 

Monahul a fugit îngrozit, cu satana urmărindu-1 îndeaproape tot drumul, de pe ţărm până la Sfânta Ana, prin 

curte, până aproape de uşa chiliei sale. Când a deschis uşa să intre, diavolul i-a spus: «Monahule, ce pot să-ţi 

fac, de vreme ce părintele tău se roagă cu şiragul de metanii pentru tine? Altfel te-aş fi aruncat în mare şi te-aş 

fi înecat». 

Iată ce poate face neascultarea! 



*** 



Un monah mai în vârstă spunea: 

- Ne lipseşte smerenia. De aceea suntem chinuiţi şi chinuim şi noi pe alţii. Suferim până devenim smeriţi. 



De trei ori fericitul bătrân H. de la Sfânta Ana a făcut multă ascultare la duhovnicul său, care 1-a ţinut timp de 
18 ani paraclisier la Kyriakon! In acei ani, creştinii erau foarte evlavioşi şi avea de la 3 până la 4 Privegheri pe 
săptămână. Şi acest vrednic de pomenire, întotdeauna desculţ, îşi împlinea îndatoririle sale cu multă grijă. Din 
cauza muncii grele şi a faptului că trebuia să stea în picioare tot timpul, a plecat din această lume ca un martir, 
bucuros şi în pace. 



Părintele Serafim din Dimitriada a fost un exemplu de monah ascultător pentru părintele său cipriot, Onufrie, de 
la Sfânta Ana. 

Virtutea părintelui Serafim a ajuns înălţimile părintelui său duhovnicesc. Pentru orice i se cerea de ceilalţi 
părinţi ai schitului să facă, el răspundea întotdeauna «să fie binecuvântat». El avea o ascultare desăvârşită. 
Odată, părintele Mina i-a spus: 

- Frate, fă dragoste şi du-te la arsana să iei peşte, că avem mare nevoie. 

Părintele Serafim s-a supus şi a plecat imediat spre mare. Pescarii însă, neavând peşte, fără ca el să-şi dea 
seama, i-au pus în desagă54 (Desaga (vxopPdg) este traistă formată din două părţi care se poartă pe umeri sau pe 
şa.), în loc de peşte, pietre din mare! El le-a cărat la chilie. L-a chemat pe părintele Mina să-i aducă un vas 
albastru să pună peştele, pentru că sacul lui era foarte greu. 
L-a golit în vas şi cu mare uimire au văzut că erau pietricele. Atunci părintele Mina i-a spus: 

- Vezi aceasta? Neascultarea ta a schimbat peştele în pietricele. 
El l-a crezut şi a început să plângă, cerându-şi iertare. 

Părintele Serafim era neînvăţat, dar cu răbdare a practicat caligrafia şi una din lucrările sale de caligrafie, o 
poezie, e păstrată până astăzi. A avut moartea unui om drept. 

In Chilia Sfântului Ioan Botezătorul de la Schitul Sfânta Ana trăia părintele Grigorie , care niciodată nu a fost 
neascultător. Ca să-1 ajute să sporească pe calea nepătimirii, părintele său îl mustra în faţa celorlalţi, în timp ce 
erau în biserica principală, spunându-i: 

- Pleacă de aici. 

Şi el, plin de bucurie, cădea la pământ în prezenţa tuturor, atât a părinţilor, cât şi a vizitatorilor şi spunea: 

- Aceste picioare mă vor conduce spre Rai! 

După plecarea din această lume trecătoare a părintelui său, el, care dorise atât de mult isihia, a mers la Chilia 
«Adormirii Maicii Domnului» de la Sfânta Ana Mică. 



Părintele Azaria se plângea şi plângea de câte ori era neascultător. Când era întrebat despre tristeţea sa, el 

răspundea: 

- Un călugăr din ascultare este sub binecuvântarea şi apărarea părintelui său. Chiar şi în absenţa lui, 

binecuvântările îl ocrotesc de multe rele. Un călugăr neascultător seamănă cu o barcă prea încărcată, care e 

lovită de valuri şi până la urmă e scufundată de ele. 



*#* 



Părintele Grigorie de la Sfânta Ana, care dorea isihia, a plecat la Schitul Sfânta Ana Mică, dându-i Chilia 

Sfântului Inaintemergător părintelui Averchie. Ultimul era originar din Bulgaria şi învăţase cu mare entuziasm 

să vorbească greaca. 

Părintele Averchie a fost întocmai ca părintele său şi ca părintele Mina din Mavrovunio. Nici un cuvânt fără 

rost nu ieşea din gura sa. El câştiga bani vânzând lămâi şi portocale cultivate în grădina sa, şi astfel îşi cumpăra 

rezerva anuală de grâu. întotdeauna îi lua înăuntru pe vizitatorii săi. De fiecare dată când un străin bătea la uşa 

lui, îi deschidea şi-i oferea 4 sau 5 smochine, pe o scândură de lemn, împreună cu nişte apă, într-o cană de 

lemn. Apoi imediat se apleca şi pleca, ca să nu piardă prin vorbă legătura cu Dumnezeu . 

Când un lucru obştesc trebuia făcut în schit , el era primul care ţinea o funie în mâinile sale, ca să poată fi 

ascultător cu dragoste, iar ceilalţi părinţi ai bisericii îi spuneau: 

- Părinte, eşti bătrân. In fiecare zi este Liturghie şi tu nu mănânci nimic altceva decât pâine şi apă. Ce se va 
întâmpla cu tine? Trebuie să te gândeşti şi la trupul tău, ca să poţi sluji până la sfârşitul vieţii! 

Iar el, foarte serios şi cu lacrimi în ochi, răspundea: 

- Părinţilor, acum trebuie să stau treaz în ascultare, că sunt bătrân, ca să nu fiu prins în neascultare în clipa 
morţii, şi astfel să-mi pierd sufletul! 

Rareori mergea la Karyes şi-i sfătuia pe toţi să nu se depărteze deseori de schit . 

- Nu e bine pentru călugăr să plece des din schit , pentru că există pericolul pierderii cursului practic al virtuţii, 
care ridică monahul la înălţimile unei lupte interioare ce-1 face nepătimitor. 

Mulţi se spovedeau la el, pentru că ştiau că ascultarea lui era ireproşabilă, că niciodată nu-şi avea voia proprie şi 
că sfatul lui era liber de orice gânduri rele. El slujea Liturghia desculţ, vara şi iarna, fiind ca părintele Ilarion 
Isihastul, care trăia mai sus de Dionisiu în săraca aşezare a Inaintemergătorului. 



Cu mulţi ani în urmă, în una din mănăstirile atonite nu era nici un sicriu, aşa că unul dintre părinţi, care era 
tâmplar, a făcut unul ca să fie folosit de toţi părinţii, în care puteau fi căraţi până la cimitir când mureau. De 
îndată ce a fost terminat, a fost dus în biserica principală. Toţi au auzit de el şi au venit să-1 vadă. Apoi, 
«dikaiosul» a spus: 

- Mă întreb cine va fi primul care va fi cărat în el de la biserică la cimitir? 
Toţi şi-au pierdut curajul, cu excepţia unui tânăr care i-a spus părintelui său: 

- Părinte, am binecuvântarea să merg eu primul? 
Şi părintele i-a spus: 

- Da! ştiind că tânărul ajunsese la înălţimi de virtute. 

Părinţii au crezut că tânărul glumise. Dar el a început cu lacrimi de pocăinţă să se pregătească pentru moarte. 
Părintele său a cunoscut aceasta. Exact cu 40 de zile mai târziu clopotele au bătut. Când au auzit toţi de la schit 
se întrebau unul pe altul cine plecase, şi când au aflat, au spus: 

- O, ce hoţ! Ascultându-şi părintele, care i-a dat binecuvântare să plece primul, a părăsit această viaţă trecătoare 
pentru cea veşnică. Astfel a furat raiul prin ascultare! 

Şi ei, plini de bucurie, l-au urmat până la mormânt, minunându-se că până astăzi ascultării depline nu îi este 
frică de moarte, dar dăruieşte celor ce o au, trecere fără frică de la pământ la cer! Şi toţi l-au binecuvântat pe 
tânărul monah şi pe părinţii săi, care au devenit exemple strălucitoare de urmat pentru toţi monahii. 



*#* 



în 1922, unul din părinţii de la Sfânta Ana 1-a adus pe tatăl său natural, Ioan . la schit . După un timp, bătrânul a 

fost tuns monah şi i s-a dat numele Ioachim. Fiul său, călugărul Antonie , i-a spus lui: 

- De vreme ce nu poţi să citeşti, poţi să-ţi foloseşti degetele ca să spui Rugăciunea lui Iisus . 



Arătând spre mâna tatălui său, a adăugat: 

- De vreme ce păcătuim cu aceste mâini, trebuie să ne folosim degetele, să spunem această mică rugăciune , ca 
să ne mântuim. 

Părintele Ioachim s-a supus desăvârşit şi se ruga după cum a fost învăţat. Lui i-au fost dăruite lacrimi neîncetate 
cu rugăciunea sa şi a devenit atât de smerit, încât de fiecare dată când vedea călugări tineri le săruta picioarele! 
Părinţii schitului au vrut să încerce dacă lacrimile sale erau cu adevărat din umilinţă sau dacă avea o voinţă 
proprie, aşa că într-o zi i-au spus: 

- Părinte Ioachim, când treci pe lângă cimitir, ar trebui să spui: «Părinţilor, binecuvântaţi». Şi bătrânul Ioachim, 
un adevărat fiu al ascultării, când trecea pe lângă cimitir, se oprea la intrare şi spunea: «Părinţilor, 
binecuvântaţi». 

Chiar atunci, oasele celor răposaţi au scârţâit şi el a auzit o voce, spunând: «Domnul, bătrâne Ioachim». Şi 
părinţii care erau cu el au spus: 

- Vai de noi, care am venit aici de tineri, dar nu ne-au fost dăruite încă asemenea daruri! 



*** 



Părintele Nicanor, duhovnicul mănăstirii sârbeşti Hilandar, ne spunea despre părintele Miron că de 56 de ani nu 

a părăsit niciodată împrejmuirea mănăstirii. Când părintele său 1-a făcut călugăr, i-a dat o cruce din lemn şi i-a 

spus: 

- De acum înainte această cruce e tot ce ai. Vei fi înmormântat cu ea. Ai grijă să nu o pierzi. 

20 de ani mai târziu, părintele Miron a căzut grav bolnav. Călugărul ce-1 îngrijea la infirmerie se întreba de ce el 

refuza cu putere să-şi deschidă cămaşa, pentru ca pieptul lui să fie frecţionat cu alcool. După ce i s-a cerut de 

multe ori, în final a renunţat şi a permis tratamentul. Când i-a deschis cămaşa, infirmierul a văzut mirat cum 

crucea de lemn fusese cusută de pielea părintelui Miron şi că era întipărită în carnea lui. Imediat, el a plecat şi i- 

a spus părintelui său duhovnicesc, iar acesta i-a răspuns: «Hai să mergem şi să vedem dacă nu e o înşelare 

duhovnicească. Ia un brici şi taie cu atenţie carnea, ca să scoţi crucea». 

Infirmierul i-a comunicat părintelui Miron porunca părintelui duhovnicesc, iar acesta s-a supus bucuros, oferind 

imediat trupul său, fără nici o şovăială. Din cauza ascultării, părintele infirmier nu 1-a tăiat, pentru că el era 

sigur acum că părintele Miron şi-a luat această nevoinţă cu un duh de smerenie, din dragoste curată pentru 

Hristos. 



- Când ai devenit călugăr, şi ce te-a făcut să iei această hotărâre? 

- Eu, fiul meu, am dorit să fiu călugăr de când eram foarte tânăr, dar părinţii mei nu m-au lăsat, ci m-au 
căsătorit. Am avut doi copii şi în 1955, la vârsta de 66 de ani, am venit ca să fiu călugăr, întâi la Mănăstirea 
Grigoriu, ne-a spus un călugăr dionisiatan. 

- Şi ai avut curaj să-ţi părăseşti familia? 

- O, fiul meu! Am fost ars de dorinţă dumnezeiască, de dragostea mea pentru Hristos . pentru viaţa de 
mănăstire. Aşa că mi-am părăsit soţia, copiii, tot ce aveam, nurorile, nepoţii, şi am venit să-i ofer lui Dumnezeu 
bătrâneţea mea, de vreme ce nu mi s-a permis aceasta în tinereţe. 

- Ai stat în Mănăstirea Grigoriu mult timp? 

- Am stat acolo 8 luni. Apoi, pentru un motiv anume, am plecat şi am venit la Dionisiu. Dar Visarion, 
egumenul de la Grigoriu, era un egumen bun. El m-a învăţat cum să-mi împlinesc regula de ascultare. Trei 
şiraguri de metanii pentru Iisus . unul pentru Maica Domnului şi iarăşi la fel, până am împlinit 12 în total. Acum 
fac unul şi pentru Sfântul Ioan Botezătorul, Sfântul Nifon şi, după aceea, cât de multe vreau. Mi-a dat, de 
asemenea, un meşteşug de ascultare, de vreme ce eram bun la construcţii. Mi-a plăcut ascultarea. De fiecare 



dată când mi se cerea să merg, spuneam «binecuvintează». Când am venit prima dată aici, mi-au spus numai 
două lucruri: «Să fii binecuvântat» şi «Binecuvintează». Eram foarte fericit să fac bine pentru ceilalţi. 

- Cum altfel, noi, călugării din chinovii, am putea progresa în virtute? 

- Ei bine, încă nu ştii? N-ai învăţat? Ascultă! Ascultare şi dragoste. Ascultarea îţi dă pace, bucurie şi dorinţă 
pentru Hristos . Iar milostenia e de asemeni un lucru mare. Prin aceste lucruri intri în rai. Dumnezeu îţi iartă 
toate păcatele. înţelegi? Mândria e un lucru rău. Cât de mult nu-i place lui Dumnezeu ! Nu ca fariseul: «Eu dau 
şi dau». In final, cel ce-şi bătea pieptul a câştigat răsplată. 

- Părinte, ce să fac ca să mă mântuiesc? 1-a întrebat un pelerin mirean. 

- Ascultă-ţi părintele duhovnic şi fii smerit. O persoană suferă adesea din cauza sa, a adăugat, referindu-se la 
mândrie. 



*#* 



Un ascet spunea: 

- Nu e o idee bună să-ţi schimbi îndrumătorul duhovnicesc. Gândeşte-te la o clădire în construcţie, când sunt 
schimbări permanente de ingineri şi constructori. Rezultatele nu vor fi bune. îndrumătorul duhovnicesc, ca un 
înţelept, trebuie să fie liber să ia hotărâri, nu să urmeze linia celorlalţi. 

De asemenea a mai spus: 

- Nu voi da niciodată o prescripţie de la distanţă. Nu se poate vindeca de departe. 



Un părinte a spus: 

- Vrei să fii monah bun în ascultare şi, ca rezultat a 10 până la 15 ani de asemenea ascultare, să devii ascultător 

cu discernământ? Respectă ce spune Sfântul Ioan Scărarul. El povesteşte despre un bătrân care a mers la un 

începător şi, de asemenea, la unul care fusese monah de 15 ani. El i-a spus primului: «Cântă». «Binecuvintează. 

Voi cânta». Şi el a cântat. Atunci i-a spus celuilalt călugăr să cânte. Ultimul, care era monah de mulţi ani, a 

spus: «Binecuvintează. Eu nu vreau să cânt». 

Amândoi au făcut bine. Refuzul celui de-al doilea monah de a cânta nu a fost o neascultare. Dar era o 

neascultare pentru primul dacă refuza, pentru că el era încă începător. Nu există altă cale, trebuie să treci prin 

ascultarea fără cârteală. Nu e nimic altceva decât «Binecuvintează». După 15 ani, ascultarea fără cârteală te 

conduce spre ascultarea cu discernământ. 

Să nu crezi că un părinte duhovnicesc nu-i iubeşte pe fiii săi. Ar fi minunat dacă fiii l-ar iubi pe părinte, aşa cum 

îi iubeşte el pe ei. 



*** 



Cineva, care s-a luptat pentru duhovnicie şi virtute, a spus: 

- Un monah, de dragul ascultării, trebuie să moară de multe ori într-o zi. 



*#* 



Odată, un părinte, ca să-1 elibereze pe ucenicul său care era legat de lucruri materiale, i-a poruncit să-şi distrugă 
ceasul din aur de tencuială. Acel monah îşi iubea ceasul ca pe un idol. Era un dar de la tatăl său. După o mare 
luptă interioară, a triumfat asupra ego-ului sinelui şi a dragostei iraţionale pentru idol şi s-a supus. Astfel a 
devenit fericit şi liber. 



Un călugăr evlavios dintr-un schit se ruga Maicii Domnului să rămână ucenic pentru tot restul vieţii sale 
pământeşti. Ii era frică de autoritatea ce o presupune un îndrumător duhovnicesc. El spunea: «Sunt un păcătos». 
Puţini au fost atât de buni şi darnici ca el, harnici şi neobosiţi în ascultare, muncitori pentru îndatoririle obşteşti. 
Deşi era slab la trup, munca lui era egală cu a altor zece. Se supunea părintelui său, ca şi cum era un sfânt. 



Părintele Iosif . Locuitorul din peşteră, spunea: 

- Dacă un monah nu înţelege bine de la început sensul ascultării şi al rugăciunii neîncetate, plângi pentru el. 
Pentru că, dacă nu înţelege aceasta, este ca şi cum s-ar fi născut orb şi ar fi rămas orb. Venirea la Sfântul Munte 
nu valorează nici cât biletele pe care le-a plătit să ajungă aici. Un călugăr neascultător devine fiul diavolului. 
Cel ce-şi amestecă voia sa cu a părintelui său e ca un om ce face adulter. Din această cauză suferă ispite. 



Sfântul Siluan spunea: 

Odată, în 1932, un călugăr de la Sfântul Pantelimon, din Vechiul Russikon, m-a vizitat. L-am întrebat: 

- Ce mai faci? 

Iar el, cu o faţă veselă, mi-a răspuns: 

- Simt o mare bucurie. 

- Şi de ce eşti aşa de bucuros? 

- Toţi fraţii mă iubesc. 

- Dar de ce? 

- Pentru că-i ascult pe toţi. Când mă trimit undeva, eu spun «Binecuvintează». 



*** 



Era un călugăr care-şi putea împlini ascultarea şi în acelaşi timp să spună rugăciunea lui Iisus şi să verse lacrimi 
pentru întreaga lume. Egumenul i-a spus că i s-a dăruit această binecuvântare pentru ascultarea lui. 



*** 



Un ascet spunea: 

- Ascultarea nu trebuie făcută cu supărare şi cu forţa. Nici un stareţ şi nici o stareţă nu e un Diocleţian, care 
spune tot timpul numai «Nu». Trebuie să le fim recunoscători, pentru că ne ocrotesc pe noi. N-ar trebui să fie 
reacţii negative împotriva lor, nici neascultare. 



Un ascet în vârstă a fost întrebat: 

- Este nădejde ca să se vindece o boală mai veche a sufletului? 

- Este, atunci când faci ascultare şi începi cu privegherea. într-o săptămână, ţi-ai redobândit sănătatea. 
«Ascultarea îl mântuieşte pe cel ce face ascultare, iar toate celelalte cad pe capul egumenului. 



Monahul român Enoh îl sfătuia pe un monah începător: 

- Supune-te părintelui tău şi fii smerit. Omul suferă din cauza gândurilor sale. 

Se referea la aroganţă, care vine din încrederea prea mare în propriile gânduri şi în raţionalism. 
Un experimentat truditor al duhului şi virtuţii 1-a sfătuit pe un tânăr monah în felul următor: 

- Un călugăr ascultător îşi curăţă inima cu lacrimi. El poate ajunge la o stare când are lacrimi de bucurie şi de 
fericire şi sufletul său tânjeşte după isihie. îndrumătorul său duhovnicesc ştie că este eliberat de «De ce?» şi 
«De ce în felul acesta şi nu altfel?». El îi vede setea pentru toate acestea şi se roagă Atotmilostivului Dumnezeu 
să-i lumineze mintea, să-i dea putere sufletului şi minţii, tot ce este folositor unui monah. 



*#* 



Binecunoscutul părinte duhovnicesc Grigorie plângea de fiecare dată când se gândea la unul din ucenicii săi, 

părintele Cosma. 

- Plâng de bucurie, fiindcă niciodată nu m-a dezamăgit, spunea el. 



Am luat următoarele rânduri din jurnalul meu, cu data de 10 octombrie 1968: 

„Am părăsit grupul de călugări de la Schitul Sfânta Ana la apus şi am plecat prin pustie spre Katunakia . Trebuia 

să-mi completez informaţiile despre viaţa părintelui Calinic Isihastul, pentru cartea «Figuri Aghiorite 

Contemporane». Deşi sălbatică, pustia e dulce. Aceasta e datorită liniştii şi tăcerii ce predomină acolo. Stâncile 

şi râpele au fost acoperite cu câţiva copaci şi de asemenea erau acolo tufişuri, flori sălbatice şi păsări de tot 

felul. Te întrebi de unde vine acel cântec al păsărilor, aceşti copii mângâietori ai pustiului, care seamănă cu 

monahii ce trăiesc ca şi cum ar fi cetăţeni ai cerului. 

Am mers la părintele isihast, ieromonahul Efrem , pe care l-am cunoscut de mulţi ani. Când m-a văzut pe 

geamul atelierului său, m-a întâmpinat cu o faţă luminoasă, familiară şi cu multă dragoste, care-1 făcea pregătit 

de a discuta smerit cu oricine şi de a împărtăşi din experienţa sa valoroasă pe care a strâns-o în timp. Lucra 

peceţi. Căminul vechi de lângă el era aprins. Ţinea apa la fiert, ca să înmoaie lemnul şi să poată sculpta literele 



IS-HS NI-KA şi partea pentru Maica Domnului şi pentru sfinţi. De asemenea, el avea în grijă doi călugări 
bătrâni, pe care-i slujea cu răbdare neîntrecută şi cu ascultare binecuvântată, virtuţi care l-au făcut capabil de a 
trata bolile bătrâneţii, precum greutatea de a auzi, problemele de urinare, ameţeala şi altele. Nu e nevoie de alte 
lecţii despre o inimă bună şi iubitoare, decât cele demonstrate de pilda lui. El putea întări un suflet slab şi 
atrofiat cu cuvintele sale ziditoare. Mi-a vorbit despre subiectul său preferat, ascultarea. 

- Fii atent la părintele tău, fiule. Dacă te îndepărtezi de el, vei fi ca un şchiop care-şi poate folosi numai un 
picior. Nu contează ce-ţi vor spune alţii despre părintele tău, el trebuie să fie pentru tine ca Hristos . 

Mi-a dat multe exemple. Printre altele, mi-a amintit şi de fratele lui în Hristos , Procopie, care, înşelat de diavol, 
a fost plecat o lună. I-am cerut să-mi spună ceva despre pericolele egoismului, indiferenţei, rutinei în timpul 
Sfintei Liturghii şi despre valoarea evlaviei. 

- Am venit la Sfântul Munte unde am găsit părinţi simpli, buni, luptându-se. Căutam un îndrumător, pentru că 
ştiam că sufletul meu tânjea după mai mult. Dar, a continuat el, ascultarea părintelui meu era deasupra tuturor. 
A fost un timp când mi-au fost dăruite lacrimi. Plângeam peste tot - la muncă, în pat, mergând, rugându-mă - 
peste tot. Nu-mi puteam opri pocăinţa. Cât de strâmtă e poarta şi cărarea plină de suferinţă! Domnul a spus: 
«Luaţi jugul Meu şi învăţaţi de la Mine. . .» şi: «Jugul Meu este uşor şi povara Mea este uşoară». 

- Părinte, de ce Domnul spune pe de o parte că este suferinţă şi pe de altă parte că jugul Său este uşor? 

- Pentru că totul depinde de intenţii. Uneori crucea noastră e grea, insuportabilă, alteori e dulce şi uşoară. Ai un 
părinte duhovnicesc? Dacă da, eşti înarmat împotriva diavolului. Dacă nu ai un părinte, eşti dezarmat. 
Consideră-1 pe părintele tău un sfânt, indiferent cine ar fl. Dar adu-ţi aminte că este şi el om. Să nu fii uimit că 
are slăbiciuni. Cu toate acestea, părintele tău este ca însuşi Hristos ". 



Călugărul Dorotei de la Noul Schit a venit odată la duhovnicul său şi i-a spus că se gândea să-1 părăsească pe 
părintele său. 

- Nu-1 mai pot suporta. Vreau să plec de aici. 

- Părinte Dorotei, a spus duhovnicul, în Noul Schit eşti numai în ascultarea părintelui tău. Oriunde te vei duce 
în altă parte, vei fi sub ascultarea mai multora. 



*** 



Un părinte spunea: 

- Un călugăr din ascultare este slăvit prin crucea ascultării aşa cum a fost slăvit Domnul, Care S-a supus morţii. 

CAPITOLUL XLIII - Despre mândrie şi slavă deşartă 

Capitolul precedent 
Următorul capitol 

Un diacon admira părul frumos al Sfântului Simeon Filoteul, cel desculţ şi îmbrăcat cu o singură cămaşă 
lungă, căruia i se mai spunea şi «cel tuns». Aflând aceasta, cuviosul şi-a tăiat pletele şi i le-a dat. 



După două săptămâni de când Hristos i s-a arătat, Sfântul Siluan Atonitul a trebuit să lupte zilnic împotriva 
atacurilor viclene ale duhurilor rele. Erau zile şi nopţi obositoare, pline de suferinţe. într-o noapte s-a sculat de 



pe scăunel ca să facă metanii. în acel moment a văzut un trup demonic uriaş, care stătea în faţa icoanei 
Mântuitorului, aşteptând să primească adorare. Chilia sfântului s-a umplut atunci cu demoni. S-a aşezat din nou 
şi cu inima plină de pocăinţă şi-a plecat capul şi se ruga: 

- Doamne, Tu vezi că vreau să mă rog cu inimă curată, dar demonii nu mă lasă. învaţă-mă ce să fac, ca să nu 
mă mai tulbure. 

Şi în sufletul lui a auzit răspunsul: 

- Cel mândru întotdeauna suferă în felul acesta de la demoni. 

- Doamne, a spus sfântul, învaţă-mă ce să fac ca să fiu smerit. 

- Ţineţi mintea în iad, dar nu deznădăjdui, i-a spus Domnul inimii lui. 



în anii 1860, călugărul Sinesie din Halkidiki era la Mănăstirea Dohiariu şi avea ascultarea să cânte la slujbe, 

căci avea o voce foarte frumoasă. El o cinstea mai ales pe Sfânta Paraschevi, rugându-se ei zilnic. O ruga să-1 

ajute să-şi mântuiască sufletul, iar dacă ar fi în el vreo piedică pentru mântuire, s-o îndepărteze cum credea mai 

bine. 

Şi, într-adevăr, de sărbătoarea Sfintei Paraschevi (26 iulie), vocea cântăreţului deveni răguşită şi cu trecerea 

timpului starea lui se înrăutăţi. Toţi se rugau ca să se îmbunătăţească vocea lui, dar în zadar. Atunci i-a apărut 

Sfânta Paraschevi egumenului în vis şi i-a spus: 

- De ce zilnic îl tulburi pe Dumnezeu cu rugăciuni pentru vocea lui Sinesie? Sinesie de ani îmi cere să 

îndepărtez de la el lucrul care ar fi un obstacol în calea mântuirii lui. 

Egumenul 1-a chemat pe Sinesie ca să-i confirme vorbele ei. Era adevărat, căci de fiecare dată când cânta era 

copleşit de un sentiment de mândrie şi slavă deşartă, din cauza vocii sale frumoase, şi nu-I aducea mulţumiri lui 

Dumnezeu . Dătătorul tuturor lucrurilor, pentru darul Său. De când vocea lui Sinesie devenise răguşită, el se 

ruga tot timpul cu rugăciunea lui Iisus , «Doamne Iisuse Hristoase, Fiul lui Dumnezeu , miluieşte-mă», şi el a 

devenit un credincios truditor al rugăciunii minţii, prin cea de trei ori binecuvântată smerenie. 



Un pustnic spunea: 

- Nu da atenţie gândului ispititor că toţi vorbesc de tine. Ignoră-1, fiindcă vrăjmaşul nostru, satana, încearcă să 
creeze o obsesie de slavă deşartă. Diavolul tăinuieşte şi creează multe feţe diferite, încercând să vadă ce merge 
la un începător. Din această cauză, nu vă încredeţi în gânduri, chiar dacă aveţi dovezi despre ele, pentru că 
trebuie să ştiţi că acelaşi vrăjmaş le-a pregătit, ca să vă convingă. 



*** 



Cu mulţi ani în urmă, iubitul meu frate în Hristos , Nicodim, a vizitat un isihast din pustiul Vigla. 

- Binecuvintează, părinte! a spus el. 
-Domnul! 

- Am vrea să ne spuneţi ceva de folos. 

- Aş refuza, a spus el, dar de vreme ce văd că eşti duhovnic, îţi voi spune. Aşa că ascultă: Sufăr de mulţi ani, 
fiule, cu această soţie îngrozitoare, pe care mi-am luat-o. Nu mă lasă să mă odihnesc deloc. Este un astfel de 
chin, fiul meu, o astfel de tortură. 

- Cine-i această soţie, părinte? 



- Cine altcineva decât mândria! Şi nu am nici o idee cum să mă salvez şi să divorţez de ea, a spus cu un oftat în 
timp ce-şi continua meşteşugul ascultării sale în chilia lui ascetică. 



*** 



Părintele Gherasim Menaghias55 (Am scris separat o biografie a acestui părinte.), un monah erudit, absolvent al 
Universităţii din Zurich, a avut mult de luptat împotriva slavei deşarte, care adesea îşi are rădăcinile în ştiinţa şi 
educaţia lumească. Din acest motiv, întotdeauna cerea cu smerenie sfatul părinţilor neînvăţaţi din pustie. Purta 
rase vechi, se nevoia în coliba mică a unei capre şi era ascultător părintelui Calinic şi părintelui Iosif Locuitorul 
în peşteră, tăindu-şi voia întotdeauna şi pretutindeni. 



Un călugăr în vârstă şi cu discernământ spunea: 

Odată, am întâlnit un călugăr - spun aceasta ca o mărturisire - a cărui buze se mişcau întotdeauna cu 
rugăciunea lui Iisus . Puteai să vezi. Altădată au venit nişte vizitatori, l-au văzut şi au spus: «O, ce om sfânt!». 
Odată, călugărul mi-a spus: 

- I-am scris acestui episcop, acelui mitropolit, pe altul l-am mustrat, iar altuia i-am sugerat să-şi schimbe felul 
de a fi, ca să fiu de partea lui. 

- Dar pentru Dumnezeu , i-am spus lui, să examinăm logic. 

- De ce te-aş asculta? Eşti mai puţin învăţat decât mine, căci eu nu pun un accent pe un «o», la fel cum ai putea 
face tu. 

- Lasă ideile astea mari, i-am spus. 

- Dacă ar fi numai unul ca mine, s-ar fi îndreptat Biserica. 

Acum gândeşte-te la aceasta şi trage o concluzie. Dacă era nebun, l-aş fi putut ierta. Dar nu era nebun. Spunea 
Rugăciunea lui Iisus numai din obişnuinţă. E foarte periculos, pentru că în cineva plin de mândrie rugăciunea 
devine împovărătoare. Rugăciunea nu trebuie să obosească. Dar în acest caz, datorită mândriei, e tocmai ceea ce 
se întâmpla. 

CAPITOLUL XLIV - Despre răbdare în încercări şi ispite şi cum să ne luptăm 

Capitolul precedent 
Următorul capitol 

Foarte evlaviosul ieromonah Simeon de la Simonopetra ne-a spus: 

- Am întâlnit părinţi care erau ca Antim şi Damian şi care nu mergeau niciodată la doctor când se 
îmbolnăveau. 

El spunea de asemenea că egumenul, ieromonahul Haralambie, întotdeauna dormea şezând pe un scaun - un 
stâlp de răbdare în timpul slujbelor mănăstirii. 



*** 



Câţiva părinţi spuneau: 

- La început, entuziasmul şi râvna monahului trebuie să fie la fel de mare ca Athosul însuşi, iar la sfârşit să fie 

cel puţin cât un ou sau chiar cât un bob de năut. 



*** 



Un tânăr monah a mers odată la Avva Zosima Karulitul şi a spus: 

- Părinte, mă confrunt cu o ispită. 

- Copilul meu, i-a răspuns el, ispite sunt peste tot. Chiar când dormi sau mănânci, ispita e prezentă. Aminteşte - 
ţi ce se spune în Pateric: «Ia ispita şi nimeni nu se va mântui». 

In felul acesta, monahul ce se lupta a fost mângâiat. 

Un ascet a trăit 17 ani pe un vârf de munte, expus la soare şi frig. Şi altul, 40 de ani nu s-a întins niciodată pe 
pat. Dormea pe un scăunel sau pe un scaun, şi aceasta numai pentru scurt timp. El a consumat mai mult petrol 
pentru lampa sa, decât apa pe care a băut-o. Şi putea să citească inimile oamenilor ca pe o carte deschisă. 



Ascetul sârb Gheorghe, care a murit din cauza unei ciuperci otrăvitoare, a fost o figură isihastă vrednică de 
amintire din ultimii ani de pe Sfântul Munte . Un om închis în sine. El nu avea nimic, era un profund rugător, a 
cărui viaţă ascetică era întărită de vedenii. II cunoştea pe părintele meu şi adesea ne întâlneam cu el. El trăia o 
formă veche de monahism, într-un loc isihast de deasupra mănăstirii ruseşti Sfântul Pantelimon. El s-a distins 
prin nemăsurata sa dragoste pentru Dumnezeu şi pentru rugăciunea minţii. 



*** 



Un ascet spunea: 

- Răbdarea se câştigă, nu se cumpără. 



*** 



Un părinte spunea: 

- Răbdarea e necesară în viaţa duhovnicească, şi apoi mai multă răbdare, deoarece o persoană suferă o 

schimbare constantă de la o zi la alta. 



Un pustnic simplu, numit Heruvim, trăia în pustia Sfântului Vasile . Ieromonahul Andrei, fost egumen la Sfântul 

Pavel, îl întâlnise şi ne-a povestit următoarele: 

«l-am dat o pâine şi jumătate, uscată. El n-a vrut nimic altceva. 

- Mulţi îngeri, ca numărul paşilor pe care i-ai făcut ca să vii aici, să te ocrotească. Doamne, binecuvintează! mi- 

a spus mie. 

Odată un vânt puternic din sud a rupt acoperişul şi 1-a dus departe, până la Kiriakon. 



- Vântul mi-a luat acoperişul şi nu ştiu unde este, mi-a spus el într-un mod simplu, stând în colţul chiliei sale ca 
un copil. 

In cele din urmă, a putut să-1 bată la loc, fiindcă cunoştea munca la tâmplărie. Era un bărbat înalt, dar mergea 
întotdeauna încovoiat, rugându-se». 



Părintele Hrisostom şi călugărul Sergiu trăiau în peştera Sfântului Petru Atonitul. Sergiu a fost ispitit de diavol 
să părăsească luptele ascetice, aşa că 1-a vizitat pe un părinte în Karyes, care cu dragoste şi răbdare neîntrecută 
îngrijise de patru părinţi. 

- Cum poţi să stai aici singur? 1-a întrebat Sergiu. 

- Diavolul m-a ispitit şi pe mine să plec, dar ştii ce mă ţine? 1-a întrebat curajosul părinte ca răspuns. Vino, îţi 
voi arăta comorile mele. 

- Unde sunt comorile tale? Nu văd nimic aici. 

L-a dus într-o cameră unde erau patru perechi de pantofi vechi cu talpă, rasele vechi şi culioanele vechi ale sale 
şi ale părinţilor, dovada nenumăratelor lupte şi sacrificii. 

- Iată comorile mele. Spune-mi, cum aş putea să le abandonez? 

Astfel, Sergiu a fost învăţat mai mult de aceste comori tăcute decât de alte învăţături. 

Duhovnicul şi bătrânul binecunoscutului Hagi Gheorghe Postitorul i-a spus odată unui episcop, care încerca să-1 

convingă să-1 urmeze la episcopia lui: 

- Trei sute de diavoli au încercat să mă ducă departe de Muntele Athos şi n-au putut. Cum crezi că ai putea să o 
faci tu, Stăpâne? 



Un părinte spunea: 

- Astăzi călugării se mântuiesc numai prin ispite, pentru că nu au virtuţi. Cei ce îndură ispitele vor fi printre 
părinţii care au luptat din greu ca să câştige virtuţi. Răbdarea ispitelor fără cârtire este egală cu rugăciunea. 
Satana nu va ispiti o persoană mai mult decât îi dă voie Dumnezeu . Duşmanul încearcă cu vicleşuguri să 
slăbească conştiinţa şi să-1 facă să deznădăjduiască şi să renunţe, sau să se laude, să fie arogant pentru o 
sfinţenie care nu există. Cursele şi meşteşugurile diavolului sunt multe. Pe cei ce doresc mântuirea îi atacă 
puternic. I-am spus lui satan: «Fă ce vrei cu mine! Nu vei ajunge nicăieri. Am un părinte duhovnicesc şi mă 
împărtăşesc cu Sfintele Taine . Ce poţi face împotriva acestor lucruri, chiar cu vicleniile tale?». 

Şi el a adăugat: 

- O, câte ispite n-am primit de la el şi cât de mult a încercat să mă păcălească! Am trecut multe ispite, dar în 
cele din urmă m-am hotărât să stau aici şi să le rabd, dându-mi seama că nicăieri nu poţi evita ispitele. Dacă 
vrei ca duşmanul să nu te lupte, tot ceea ce trebuie să faci e să mănânci, să bei, să dormi şi să faci orice doreşti. 
Atunci diavolul nu te va mai tulbura cu ispite sau cu probleme. El e ca un câine. Nu-1 deranjezi pe diavol şi stă 
liniştit. II deranjezi, se aruncă la tine şi te muşcă. O persoană ar trebui să aibă un îndrumător experimentat, un 
duhovnic pe care să-1 respecte, pentru că respectul cuprinde smerenia. 



Un părinte spunea: 

- Când navighezi, întotdeauna trebuie să fii pregătit. Chiar dacă vezi că e linişte înjur, trebuie să te aştepţi să fii 



confruntat cu o furtună de ispite şi necazuri. Necazurile adesea ne aduc la o stare duhovnicească mai bună. în 
afară de asta, tainice sunt judecăţile lui Dumnezeu . 



*** 



Duhovnicul G. spunea: 

- Dumnezeu dă mai mult har părinţilor dintr-o chinovie, care sunt răbdători fără să cârtească, decât asceţilor. 



Ieromonahul rus Sofronie, care s-a mutat mai târziu în Anglia unde a întemeiat o mănăstire şi a scris biografia 
Sfântului Siluan, i-a spus părintelui Ioachim: 

- Părinte, sunt pe Sfântul Munte de mulţi ani şi n-am avut nici o viziune, apariţie sau înştiinţare dumnezeiască. 
Părintele Ioachim i-a răspuns: 

- Cine-ţi dă răbdarea de a sta pe Sfântul Munte şi mai ales în îngrozitoarea Karulie, dacă nu Dumnezeu ? Ai fi 
putut să stai fără harul lui Dumnezeu ? Nu cere o minune mai mare decât aceasta şi nici nu dori un dar mai înalt. 



Bătrânul N. a fost ţintuit la pat 2 ani, în infirmeria Marii Lavre. în tot acest timp nimeni nu 1-a auzit să se 
plângă. Dădea mulţumire şi slavă Atotmilostivului Dumnezeu . El era întotdeauna vesel şi fericit. 



Un călugăr bătrân spunea: 

- A fi bolnav este pentru cineva o cercetare dumnezeiască. Boala e cel mai mare dar de la Dumnezeu . Singurul 

lucru pe care omul îl poate oferi lui Dumnezeu este durerea. 



Părintele I. suferă constant de diferite boli. în această stare, el spune cu bucurie: 

- Sufăr, dar nu vreau să fiu vindecat. Nu cer sănătate, ci răbdare. Şi dacă aş cere cândva lui Dumnezeu sănătate, 
ar însemna că nu-s în toate minţile. Un om duhovnicesc chiar şi pe patul de moarte va spune că rabdă. Un 
mirean ar putea gândi altfel. 



*** 



Un pustnic spunea: 

- Monahul stă totdeauna înaintea lui Dumnezeu Cel nevăzut, ca şi cum El ar fi văzut. 
Şi mai departe a spus: 

- Domnul ne va vizita când nu avem mângâiere de la oameni, sau pentru asceza noastră de bună voie, sau când 
El îngăduie să suferim ispite şi boală. 



Părintele Maxim, care a trăit întâi în Kerasia şi apoi la Sfânta Ana, avea un mod de a fi glumeţ şi ironic, încât 
mulţi nu aveau o părere bună despre el. A căzut bolnav de cancer, şi în cele din urmă a suferit durerea cu 
răbdare şi pocăinţă adâncă. A avut moartea unui om drept. 



- Cum dreptul Iov, care n-a păcătuit niciodată cum am păcătuit eu, a trebuit să sufere cu răbdare toţi acei ani? a 
întrebat monahul Nicolae de la Noul Schit . 

El a fost lovit de o boală incurabilă, iar mijlocul, abdomenul şi coapsele îi erau pline de viermi. Nu a spus 
nimănui despre aceasta, suferind singur, ca să poată vedea cât de mult timp poate să rabde. Numai după ce 
chinul său a devenit insuportabil şi au încercat să-1 cureţe, au văzut viermii. A suferit acest chin cu evlavie trei 
ani. înainte de a muri, i-a chemat la el pe părinţi şi le-a spus: 

- Părinţilor, iertaţi-mă, şi fie ca Dumnezeu să aibă milă de toată lumea. 



*** 



Artemie Grigoriatul s-a nevoit şi s-a luptat cu multă răbdare. Niciodată nu stătea în strana sa. Când a ajuns la o 
vârstă foarte înaintată, iar picioarele lui au început să se umfle şi să ulcereze, nu a căutat vindecare. A răbdat, 
amintindu-şi cuvintele Apostolului: «căci aveţi nevoie de răbdare. . .» (Evrei 10, 36). 



*** 



Când cineva 1-a întrebat pe părintele bătrân şi bolnav Nicolae de la Noul Schit despre boala sa, răbdătorul 

bătrân a spus: 

- Slavă lui Dumnezeu ! Merit mai multe suferinţe. 

Când a murit, fata lui era luminoasă. 



*** 



Părintele Dimitrie din chinovia de la Grigoriu a fost o minune a răbdării. El a slujit zilnic Sfânta Liturghie timp 
de 20 de ani, ceea ce-i cerea să stea în picioare, în ciuda faptului că suferea de o hernie serioasă. 



*** 



Un părinte spunea: 

- Noi toţi trebuie să fim răbdători, şi cei tineri şi cei bătrâni. Trebuie să fim răbdători, pentru că nervii noştri 
sunt suprasolicitaţi. De asemenea, pentru că noi toţi avem un pic de mândrie şi când şinele nostru preia 
conducerea, o neînţelegere mică devine o ceartă mare. La fel este şi cu ispitele care apar în familie. Indiferent 
ce se întâmplă, treci cu vederea. Nu face comentarii, pentru că ele nu ajută. Roagă-te puţin. După ce cealaltă 
persoană s-a liniştit, poţi să vorbeşti. Hai să facem ca pescarii. Ei merg pe mare numai când este liniştită. 
Trebuie să fim răbdători şi să ne încredem mult în Dumnezeu . Uneori nu suntem pe deplin conştienţi că El ne 
priveşte şi ne ajută. Noi nu înţelegem aceasta. Dacă oamenii ar înţelege pe deplin acest adevăr, şi-ar încredinţa 
Lui întreaga fiinţă. 



*** 



Marea răbdare în mijlocul durerilor şi ispitelor a fost virtutea părintelui Ieronim din Simonopetra, un suflet 

curajos, cu virtute de diamant, care a fost alungat din mănăstire pe nedrept. A găsit refugiu, ca burdunar56 

(Burdunarul (Poup5oudpr|i;) este călugărul însărcinat cu paza şi îngrijirea animalelor (a catârilor) mănăstirii.), la 

Kutlumuş. De acolo a plecat la Kafsokalivia şi a trăit într-o chilie mică care fusese folosită pentru depozitarea 

mangalului. A fost izgonit şi de acolo şi a plecat la Metocul Sfântul Haralambie din Salonic. In ciuda tuturor 

acestor suferinţe, el nu a încetat să se roage pentru defăimătorii şi acuzatorii săi. 

Niciodată n-am ajuns să-1 întâlnim pe acest gigant al răbdării, părintele Ieronim. Ni s-a povestit despre el de alţi 

părinţi de la Sfântul Munte şi din Atena, unul dintre ei fiind fratele meu duhovnicesc, arhimandritul Ignatie 

Pouloupatis. 

Un tânăr a întrebat pe un părinte: 

- De ce Dumnezeu nu forţează cuplurile căsătorite să aibă o singură minte şi să urmeze împreună o viaţă 
duhovnicească? 

- Era mai bine dacă nu era diavolul , a răspuns el. Atunci viaţa duhovnicească ar fi fost uşoară. Dar diavolul 
există. Şi, desigur, dragostea lui Dumnezeu se îngrijeşte de toate. Ca să se mântuiască un bărbat rău, Dumnezeu 
îi dă o soţie bună. Sau invers. Fiţi răbdători fraţilor. Totul ia sfârşit. 



*#* 



Un preot 1-a întrebat pe un călugăr bolnav: 

- Cum e sănătatea ta, părinte? 

- Bine. Acum că am în mine mai multă boală, nu voi merge la Tatăl meu cu mâinile goale. 



*#* 



Un călugăr mi-a spus acestea despre părintele său: 

- Avea o rană deschisă pe obrazul său, asemenea cu cea a Sfintei Sinclitichia. Era incurabilă şi, mai rău, din ea 



ieşeau viermi împreună cu un miros urât. Cu toate acestea, nu s-a plâns niciodată. «Slavă lui Dumnezeu ! spunea 
el. Eu merit toate acestea. Sunt ca o bucată aspră de piatră. Domnul trebuie să mă modeleze încă mai mult». 



*** 



Părintele duhovnicesc Matei, părintele Leontie şi călugărul Daniil au fost nevoitori şi au trăit în aceeaşi 
mănăstire. Chiar dacă camerele lor erau înspre nord, ei au refuzat să aibă geamuri de sticlă şi, ca rezultat, au 
suferit un frig serios, ce pătrundea în chilie. Au răbdat cu bucurie acest martiriu. Părintele Leontie era orb. 
Făcea de la 3000 la 3500 închinăciuni pe zi. Adeseori se lovea peste faţă. 
Odată, un frate călugăr mai tânăr i-a cerut părintelui Leontie un sfat: 

- O, fiule, n-am ajuns să fiu smerit cum era A dam înainte de cădere, ca să-ţi dau un sfat! Dar îţi voi spune 
acestea: învaţă să rabzi totul în chilia ta - foamea, setea, frigul şi altele - care sunt considerate lucruri rele de 
mulţi oameni, dar care pot fi o bucurie pentru tine, deoarece îţi pot ajuta sufletul să atingă trepte mai înalte. 
Odată, când era vreme foarte rece, călugărul mai tânăr i-a văzut pe aceşti trei părinţi la începutul unei după 
amiezi. Ei erau desculţi, aveau candele aprinse şi citeau Sfânta Scriptură. «La început Dumnezeu a făcut cerul şi 
pământul. . .». Când au pătruns misterul creaţiei, ei au plâns. 



*** 



Părintele H. ne-a povestit ce i-a spus portarul mănăstirii despre pocăinţă, în prima zi când a venit pe Sfântul 

Munte : 

- Bine ai venit. Ai venit ca să te faci călugăr? Ascultă. Mănăstirea e ca un cuptor, nu cu foc, dar cu oameni care 

merg ca să se curăţească şi devin mai strălucitori decât un diamant. Cum se întâmplă aceasta? Tăindu-ţi voia 

proprie. O mănăstire primeşte tot felul de oameni cu idei diferite. Ţinta pentru mintea fiecăruia e să fie unit cu 

ceilalţi prin tăierea voii proprii. Dacă doreşti să stai în chinovie, vei fi ca un şarpe care, mergând pe o cale 

strâmtă, cu suferinţă îşi lasă pielea. Prin ispite şi suferinţe, mintea ta va deveni una cu a celorlalţi. 



*** 



Odată, evlaviosul părinte Artemie de la Grigoriu se plângea: 

- Dumnezeul meu, de ce sufăr atât de mult? 

Apoi, într-o vedenie L-a văzut pe Hristos , Care i-a arătat mâinile şi coasta Sa, spunând: 

- Vezi câte am îndurat? Şi tu, pentru dragostea faţă de Mine, nu poţi fi răbdător? 

CAPITOLUL XLV - Despre iubirea de argint şi despre purtarea neiubitoare de arginţi a 
părinţilor 

Capitolul precedent 
Următorul capitol 



Dreptul Acachie din Kafsokalivia era lipsit de orice dragoste a lucrurilor materiale. Nu a putut să păstreze nici 
măcar trei monezi de aur pe care i le dăduse cineva. Le-a ţinut în mâinile sale pentru un moment, s-a supărat şi 



imediat le-a dat înapoi, spunând: 

- Ia-ţi banii, omule, pentru că risc să-mi pierd sufletul din cauza acestor monezi. 



*** 



Sfântul Sava din Kalimnos era aghiorit. Casa lui duhovnicească era Sfânta Ana. Nu iubea deloc banii. Nu 
dorea nici măcar să-i tină în mâinile sale. 



Un pelerin pe Muntele Athos 1-a întâlnit odată pe călugărul Dionisie Kafsokalivitul, cel «nebun pentru Hristos ». 

care era nevoiaş şi îmbrăcat în zdrenţe. El nu iubea deloc banii. Pelerinului i-a fost milă de bietul bătrân şi i-a 

dat o monedă turcească. Aceasta 1-a mâhnit mult pe Dionisie. A privit înjur până 1-a văzut pe bunul pelerin şi i- 

a spus: 

- De ce mi-ai dat aceştia? Eu port haine. Pâine am. Pentru ce am nevoie de bani? 

Ceilalţi părinţi au încercat să-1 convingă să păstreze banii, ca să-şi cumpere ulei pentru biserica sa. Pentru un 

moment, a consimţit să-i păstreze. Apoi a ezitat, s-a gândit adânc, şi în cele din urmă a decis să scape de povară. 

A aruncat moneda pe pământ şi a fugit cât de repede a putut. 



H= * * 



Cu mult timp în urmă, bătrânul ascet A. a spus: 

- Odată au venit nişte oameni la Dionisiu ca să dea bani. Toţi părinţii au fost chemaţi să vină, dar nimeni nu a 
luat nici unul. «Pentru ce ne trebuie bani?», au întrebat ei. Aşa a fost comportamentul exemplar al acelor părinţi 
care erau călugări săraci. 



în Karyes era un muncitor în vârstă, un mirean, un bărbat ce cânta cu râvnă şi multă umilinţă. Foarte sărac, el 
stătea într-un loc mic sub clădirea unde stătea conducerea Sfântului Munte. Bunicul Mina, aşa era numit, ajuns 
la vârsta de 102 ani. El fusese tâmplar şi niciodată nu cerea bani pentru munca sa. Venea la clienţii săi smerit şi 
şovăielnic. 

- Vrei să-ţi dăm nişte bani? îl întrebau ei. 

- Staţi liniştiţi. Eu am venit doar să vă văd şi să vă salut! îi răspundea el. 
De câte ori lucra, întotdeauna cu răbdare, un motan şedea pe umărul lui. 

CAPITOLUL XLVI - Despre ospitalitate, ca element al mântuirii sufletului în ziua 
Judecăţii 

Capitolul precedent 
Următorul capitol 



Odată, împreună cu ieromonahul Pantelimon Kartsona şi cu un grup de pelerini evlavioşi ce treceau prin 
Schitul Sfânta Ana , am vizitat chilia sărăcăcioasă a lui Filaret din minunata Karulia . Pustnicul ne-a primit cu 
bunătate şi cu bucurie. Ne-a dat apă de ploaie din rezerva sa, fiindcă era vară şi soarele era foarte fierbinte. 

- De ce nu cauţi un vas din lut care ţine apa rece, părinte? 

- Dacă aş vrea apă rece, aş merge la Sfânta Ana, unde este din plin! 
A stăruit să rămânem să ne găzduiască. 

- Dar unde vom sta, de vreme ce nu ai chilii unde să ne găzduieşti peste noapte? 

- Ba am, a răspuns el serios. Am arhondaric57 (Arhondaricul (apxovxapiKi) este un fel de «salon», de cameră 
de primire a oaspeţilor.). Veniţi să-1 vedeţi. 

- Arhondaric în Karulia ! Sună ciudat. 

Părea să vorbească despre situaţie dintr-o inimă plină de dorinţa de a fi ospitalier. A deschis uşa la a doua chilie, 
pe care o numea «arhondaric», şi a intrat. 

- Acesta este, a spus el. 

Am aruncat o privire la acoperişul plin de găuri, pereţii ce aproape cădeau şi la cei câţiva cartofi împrăştiaţi în 
colţul camerei. 

- Staţi aici şi vă voi pregăti cina! 

- Ce vom mânca, părinte? 

- Am câteva păpădii proaspete! 

In cele din urmă i-am mulţumit din adâncul inimii noastre, am luat binecuvântare şi ne-am minunat de sfânta lui 
simplitate, binecuvântata lui ospitalitate, sărăcia, inima lui curată, dragostea lui, ca a lui Hristos , şi toate, care la 
el se îmbinau în duhul lui Hristos . Ce viaţă binecuvântată a trăit! 

- Nu schimb mica mea chilie pentru nimic altceva, fiule, i-a spus unuia din pelerinii care încerca să-1 convingă 
să stea în schit . Pentru mine, chilia mea e cel mai luxos palat! 



*#* 



în Grădina Maicii Domnului, ospitalitatea şi dragostea pentru semeni este una din virtuţile de bază. 
Ospitalitatea cuprinde dragostea, şi călugării din Sfântul Munte sunt oameni ai dragostei spontane, evanghelice, 
fără prefăcătorie. 

Un astfel de călugăr a fost Nicodim Cipriotul, din Chilia înălţării de la Schitul Sfânta Ana . Ospitalitatea lui le 
amintea vizitatorilor de patriarhul Avraam . Fiecare trecător putea să găsească în chilia lui un loc unde să stea. 
Fiecărei persoane flămânde îi era dată o bucată de pâine şi fiecărui sărac milă şi ajutor. In Cipru fusese 
bucătarul guvernatorului britanic. Avea darul clarviziunii şi a murit la vârsta de 100 de ani. 



* * H= 



Vrednicul de amintire, părintele meu, mi-a spus: 

- Când am mers pentru prima dată la Schitul Sfântul Gheorghe în Karulia ca să mă spovedesc, l-am întâlnit 

acolo pe pustnicul Nicon. înainte de a deveni monah, el era ofiţer cu rang înalt în armata rusă. Chipul cu păr alb 

al dreptului bărbat ne-a primit cu zâmbet ceresc şi cu o bunătate ce ţinea de lumea de dincolo. 

în altă chilie am găsit altă comoară ascunsă: un ascet care se nevoia în tăcere. Şi-a deschis uşa, dar nu ne-a 

vorbit. S-a aplecat în semn de bun venit, şi ca să-şi arate recunoştinţa pentru puţinele alimente ce i le 

aduseserăm. Nu s-a rostit nici un cuvânt printre noi. Era adâncit în rugăciune . în linişte, în tăcerea cunoscătoare 

şi în tainele lui Dumnezeu . Cât de mult se odihneşte Duhul Sfânt în acest mister al tăcerii! 



*** 



Cu mulţi ani în urmă, un egumen a oprit ospitalitatea în mănăstire. Se spune că în acea noapte, toată noaptea, 
furnicile au fost ocupate cu căratul întregii rezerve de grâu a mănăstirii din magazie în mare! 



*** 



Părintele Z. mi-a spus: 

- Odată i-am călăuzit pe doi pelerini germani în pustia Sfântului Vasile şi am mers la o chilie sărăcăcioasă, 
unde părintele ne-a primit cu bunătate. La puţin timp după aceea, ne-a adus două vase din tinichea umplute cu 
apă de ploaie şi trei smochine, pe o tavă de lemn. Ne-a oferit această trataţie apoi, din tot ce avea, ne-a oferit 
cina: nişte pâine uscată şi măsline. Germanii au mâncat mâncarea din pustie şi au fost entuziasmaţi, văzând pe 
aceste stânci singuratice dintre cer şi pământ cea mai mare sărăcie şi lipsă. într-adevăr, ei au fost uimiţi când au 
văzut faţa lui voioasă şi i-au auzit mesajul de speranţă: « Maica Domnului are grijă de toate, binecuvântaţilor». 



Cu câteva săptămâni înainte de moarte, bătrânul Avacum, bun şi harismatic, care umbla desculţ, a primit doi 
pelerini mireni în chilia sa. întotdeauna zâmbea când primea vizitatori, căci pe feţele lor îl vedea pe însuşi 
Hristos . potrivit cuvântului Evangheliei: «Străin am fost şi M-aţi primit. ..» (Matei 25, 35). 



Un mirean, ce fusese lucrător pe Sfântul Munte 30 de ani, ne-a spus: 

- Monahii din trecut erau oameni diferiţi. Ei îţi deschideau uşa cu toată inima lor, te primeau cu bunătate şi îţi 
vorbeau. 

Ce a vrut el să spună este că monahii din trecut erau simpli, ospitalieri, plăcuţi şi apropiaţi, văzându-i pe toţi ca 
persoane unice, respectându-i şi cinstindu-i. îşi întrerupeau odihna şi chiar rugăciunile, ca să aibă grijă de 
semenii lor. 

CAPITOLUL XLVII - Despre darurile Sfântului Duh 

Capitolul precedent 
Următorul capitol 

Cu puţin înainte de moartea sa, în Palestina . Sfântul Sava le-a spus ucenicilor săi: 

- După ce vor trece mulţi ani, un prinţ din Serbia va veni aici ca pelerin. Numele lui va fi Sava . îi veţi da icoana 
Maicii Domnului «Galaktotrofusa» (care alăptează). Când se va închina mormântului meu, cârja mea de 
păstor va cădea asupra lui, dându-i binecuvântare să călăuzească poporul lui Dumnezeu . 

Când ucenicul Sfântului Sava . Sfântul Ioan Damaschin, a auzit aceasta, a cerut ca şi icoana Maicii Domnului 
«Tricherousa» (în care Maica Domnului are trei mâini), care îi vindecase mâna sa tăiată, să-i fie dată sârbului 
Sava de la Hilandar. Şi totul s-a petrecut aşa cum a prezis Cuviosul Sava cel sfinţit. Când după aproape şase 
veacuri a venit la Locurile Sfinte sfântul sârb Sava şi s-a închinat, a primit două icoane şi cârja, pe care le-a dus 
la Chilia «Schimbarea la Faţă» din Karyes, unde locuia. De atunci, chilia se numeşte «Pateriţa»58 (Pateriţa 
(7iaxsp(xoa) = «cârjă» [Nota editorului].) sau «Typikario», pentru că în locul altor slujbe zilnice, înainte de 
Sfânta Liturghie , se citeşte toată Psaltirea . 



Sfântul Pavel de la Xeropotamu a zidit atât Mănăstirea Xeropotamu . cât şi Mănăstirea Sfântul Pavel. El a fost 
numit «cel mai învăţat dintre filosofi». Minunată este predica sa de la «Intrarea în Biserică a Maicii Domnului», 
precum şi canoanele la cei 40 de Mucenici, pe diferite glasuri, şi canonul iambic la Sfânta Cruce . 



*** 



Dreptul şi de Dumnezeu insuflatul părinte Maxim Kafsokalivitul înota în marea darurilor divine, care sunt 
dăruite din Fântâna veşnică a Harului ce-i împodobeşte pe toţi sfinţii. De asemenea, el avea un dar deosebit ce 
numai rareori este dat unora. Putea să zboare. Putea să meargă dintr-un loc în altul prin aer. Era o pasăre a 
cerului, atât la figurat cât şi literal. Biograful său, Teofan Peritheoriou, a fost martor al harului său special. Iată 
cum descrie el: 

„Nu vreau să ascund ceea ce am văzut. Am fost martor, pentru că îl întâlnisem şi păstram des legătura cu el. 
într-o zi, însoţit de un alt monah, am părăsit Vatopedul şi am plecat la chilia lui din Kafsokalivia . Nu l-am găsit 
acolo şi eram trist, aşa că m-am uitat împrejur, sperând să-1 găsesc undeva. Am mers în spatele colibei sale şi, 
privind spre drumul lui Isaia, era acolo. L-am văzut lângă bazinul lui Agelarios, la aproape două mile distanţă, 
pe o întindere colţuroasă a unui drum stâncos, foarte dificil. L-am văzut pe sfânt ridicat deasupra pământului în 
aer. El zbura ca un vultur deasupra pădurii şi a stâncilor, venind spre mine. In acel moment, m-am speriat şi am 
strigat: «Mare eşti, Doamne, şi minunate sunt lucrurile Tale şi nici un cuvânt nu este îndeajuns spre lauda 
minunilor Tale». Fiindcă eram speriat, m-am tras înapoi, şi el, cât ai clipi din ochi, a apărut în faţa mea, 
cântând. Am căzut în genunchi, ca să-i fac plecăciune. Iar el mă întrebă: 

- De cât timp eşti aici? 

Apoi mi-a ţinut mâna cu blândeţe, ca un părinte, şi m-a condus în coliba lui. După ce a terminat de a mă 
povăţui, mi-a spus: 

- Fii atent, să nu descoperi nimănui ce ai văzut, cât sunt încă în viaţă. Şi să ştii că într-o zi vei fi egumen şi apoi 
Mitropolit al Archithesului. Vei înfrunta multe ispite, dar fii răbdător şi urmează-L pe Hristos , Care a fost 
răstignit pe cruce de lemn. Hristos te va ajuta în timpul ispitelor, necazurilor şi luptelor tulburătoare. 

Şi, într-adevăr, toate acestea s-au întâmplat în viaţa mea exact cum îmi prezise şi îmi descrise cu cuvintele sale 
profetice". 



*** 



Dreptul Teoclit s-a nevoit în teritoriul Esfigmenului. El a devenit ierarhul de Filadelfia, şi împreună cu dreptul 
Nichifor au fost învăţătorii rugăciunii minţii ai Sfântului Grigorie Palama. 



*#* 



Drepţii Mitrofan şi Dionisie (secolul XVI) s-au nevoit într-o peşteră ce aparţine de Sfânta Ana Mică. Un grup 
activ de călugări din ascultarea monahului Gherasim Imnograful şi a ieromonahului Dionisie au transformat 
peştera într-un paraclis. Cei doi sfinţi nu au permis ca sfintele lor moaşte să fie mutate. Mulţi au simţit 
mireasma care venea din zona peşterii sfinţilor. 

Sfântul Dionisie şi-a petrecut toată viaţa studiind Sfintele Scripturi şi retorica. Ca urmare, el a fost numit 
«Oratorul». A simplificat multe cuvântări ale diferiţilor părinţi, care au fost găsite în manuscrise şi adăpostite în 
diferite mănăstiri ale Muntelui Athos . El însuşi a scris un comentariu numit «îndreptar». 



Dreptul Acachie din Kafsokalivia avea darurile înainte-vederii şi al proorociei. El era în stare, cu ajutorul 
iluminării dumnezeieşti, să vadă starea interioară a fiecărei persoane, iar dacă cineva încerca să ascundă ceva, 
chiar un simplu gând, el descoperea înţelegerea acelui gând prin sfatul dat aceluia. 



*** 



Sfântul Sava de la Mănăstirea Vatoped, cel «nebun pentru Hristos ». pentru o lungă perioadă de timp s-a nevoit 
într-o peşteră din pustiul de lângă Iordan. Atunci era călugăr în ascultarea Mănăstirii Cinstitului şi Slăvitului 
Prooroc Ioan Inaintemergătorul. El era înzestrat cu harul lui Dumnezeu şi avea o relaţie specială de prietenie cu 
animalele, chiar cu leii din zona înconjurătoare, asemănătoare cu relaţiile omului dinaintea căderii. Iată ce 
povesteşte despre aceasta ucenicului său: 

- Prietenul meu, eu de multe ori am câştigat folos de la harul lui Dumnezeu prin apropierea de animalele 
sălbatice. Adesea m-am întâlnit prin pustie cu lei şi mergeam împreună, ca şi cum am fi fost prieteni. Adesea 
mergeam intenţionat printre ei, când erau doi sau trei împreună. I-am observat cu atenţie: ochii lor, mărimea 
trupurilor lor, mişcarea maiestuoasă a gâtului spre dreapta sau spre stânga, salturile lor curajoase şi 
maiestuoase. Şi sunt sigur că ai auzit de ghearele lor ascuţite şi despre toate celelalte detalii. Leii mă lăsau să-i 
observ în felul acesta, confortabil, nedorind să mă oprească. Ei doreau compania mea foarte mult şi stăteau 
lângă mine, într-un fel prietenos şi liniştit, ca şi cum ne cunoşteam de mult timp. Examinând toate aceste 
lucruri, pe care le-am menţionat mai înainte, am obţinut, ca niciodată înainte, o minunată cunoaştere a creaţiei 
lui Dumnezeu . Sufletul meu a fost străpuns de puternicul sentiment al slavei şi dragostei lui Dumnezeu . De 
fiecare dată mi-1 aminteam pe marele David, care a invitat fiarele şi toată creaţia să-L laude pe Dumnezeu . Şi eu 
am cântat împreună cu el, cu mare bucurie şi admiraţie, acest binecuvântat verset: «Cât de minunate sunt 
lucrurile Tale, Doamne, toate cu înţelepciune le-ai făcut». 



Isihastul Ilarion Iviritul a fost un om foarte duhovnicesc. Se ruga fără încetare şi era înainte-văzător. Un vas 
rusesc trimis de Ţar la Mănăstirea Dionisiu a aşteptat trei zile ca să primească de la acest slujitor luminat a lui 
Dumnezeu un răspuns despre rezultatul războiului din Crimeea (1854). Când în cele din urmă 1-a dat, el a spus 
că Rusia va suferi şi va fi înfrântă în final, dar că nu va pierde nici un pământ. Şi exact aşa s-a întâmplat. 
Cel ce a fost martor cu ochii şi urechile sale la înainte-vederea părintelui a fost evlaviosul călugăr Iacov 
Dionisiatul care, când era frate începător, 1-a vizitat pe el. Părintele 1-a chemat de la distanţă pe nume: «Vino, 
copilul meu Ioan », a spus el, chiar dacă nu-1 văzuse niciodată mai înainte. Apoi i-a dat sfat duhovnicesc, 
spunându-i să fie mai degrabă răbdător decât trist, fiindcă fratele său Gheorghe părăsise Mănăstirea Dionisiu în 
chiar acea zi şi plecase la Mănăstirea Xenofon. Apoi 1-a luat în micuţul paraclis închinat Sfântului Iacov, şi-a 
pus mâinile pe capul său şi a spus: 

- Iubeşte-1 şi cinsteşte-1 pe acest apostol, al cărui nume îl porţi. Va fi cel mai bun ocrotitor al tău. 

- Dar, părinte, numele meu nu este Iacov. Eu mă numesc Ioan . 

- Ştiu, fiule. Vei fi numit Iacov. Dar, până vei deveni monah, trebuie să ştii aceste lucruri pe care le-ai auzit azi 
de la un monah prost. 

I-a fost dăruit ca să ştie timpul morţii sale, ceea ce a făcut posibil ca să dea ultimele sfaturi şi dorinţe despre 
aceasta. 



în anul 1880, părintele Averchie ardea de dorinţa unei vieţi ascetice şi a venit de la mănăstirea din Nakos şi s-a 
aşezat într-o peşteră de la Noul Schit . El s-a luptat cu toată puterea împotriva patimilor trupului şi a sufletului, 
ca şi împotriva duşmanului neamului omenesc, diavolul . Prin post, priveghere şi rugăciuni lungi, el a atins mari 
înălţimi de virtute şi a câştigat darul înainte-vederii şi al discernământului. 

Odată, în timpul unei privegheri de toată noaptea, a intrat nechemat în Sfântul Altar şi s-a apropiat de Sfânta 
Masă. Acolo L-a văzut pe Domnul, Care i-a arătat numele lui scris în Cartea Vieţii şi Care i-a spus să sporească 
nevoinţele ascetice. Cu 20 de zile înainte de a se întâmpla, a prezis focul care avea să înghită Mănăstirea 
Sfântul Pavel şi, de asemenea, a prezis întronizarea regelui Alexandru în timpul lui Elefterie Kenizelos. 
Adesea vedea adânc în inimile celor ce se împărtăşeau cu Sfintele Taine . In funcţie de starea duhovnicească a 
fiecărei persoane pe care o observa, era fericit sau trist. 



Pustnicul Damaschin din pustia Sfântului Vasile ne-a spus următoarele: 

- Odată am căzut grav bolnav şi aproape mort. La scurt timp după aceasta, evlaviosul monah Sofronie m-a 

întâlnit. El era din grupul de călugări «Giannokopoula», din zona Marii Lavre, unde administrase viile 

mănăstirii. M-a întrebat: «Ce s-a întâmplat cu tine în acea noapte când mi-ai cerut ajutorul şi a trebuit să mă 

scol şi să fac rugăciune pentru tine?». Am fost surprins. Nu m-am aşteptat ca cineva, care înainte a fost doar 

muncitor, să arate o astfel de harismă şi virtute. 

Părintele Damaschin ne-a povestit aceste lucruri ca să dovedească că încă sunt părinţi rugători care sunt dăruiţi 

cu diferite harisme. Dar ei nu le expun în public. De multe ori nici ei nu sunt conştienţi de darurile lor. Ei sunt 

apăraţi de smerenie, ca să nu piardă harul pe care l-au câştigat. 



Dreptul ascet Petru a spus: 

- Când în timpul nopţii am mers afară să fac rugăciune , am auzit lucruri cereşti. 



*** 



- Să nu crezi că aici sunt singur. Nu. Am acest mic animal, i-a spus părintele P. unui pelerin şi i-a arătat o 
broască. Torn multă apă la rădăcinile roşiilor, sub acest copac, şi broscuţa locuieşte acolo, nelipsindu-i nimic. 
Se va face călugăr! Vezi, frate, toate sunt blânde în pustie. Chiar şi fiarele sălbatice devin ascultătoare unui om 
al lui Dumnezeu . Odată, aveam mulţi şoareci în chilia mea. De câte ori tăiam lemne, imediat se adunau câte 1 5 
şi se jucau în rumeguş. Aceasta a durat un timp lung. Bietele fiinţe erau flămânde şi eu nu aveam nimic ce să le 
dau să mănânce. De aceea, într-o zi au dispărut fără să se mai întoarcă vreodată. 

într-un schit al Ivirului trăia binecuvântatul monah Hristofor din Arta. Născut în 1730, el a fost elevul lui 
Evghenie Vulgaris. A fost unul dintre cei mai învăţaţi călugări din Sfântul Munte în secolul XVIII, fiind autorul 
a multe slujbe şi a multe cărţi. Membru al grupului de călugări «Kollivades», a fost cunoscut nu numai pentru 
înţelepciunea sa, dar şi pentru virtutea sa în general, pentru dragostea sa de isihie, care curăţeşte sufletul. 



*#* 



Vrednicul de pomenire părinte Gavriil de la Dionisiu, poreclit «bunicul», ne-a povestit despre arhimandritul 
Hrisostom Hagi Daniel, care a trăit cu un secol în urmă. El era absolvent al Şcolii Teologice de la Halki, 
aproape de Constantinopol , şi al Universităţii de la Heidelberg; profesor şi cărturar, cinstit cu o medalie de 
guvernul francez. In ciuda tuturor acestor lucruri, era aşa de smerit şi de neafectat, încât cerea permisiune şi 
pentru lucrurile minore şi nu cerea să fie cinstit de nimeni. 

Spre sfârşitul vieţii sale, când ascultarea lui a fost de a sluji ca portar, mulţi porumbei sălbatici veneau cu 
familiaritate la el, ca să primească firimituri de pâine din mâinile sale. Ei erau atât de blânzi, încât, când îl certa 
pe unul că nu-1 lasă pe altul să mănânce, el imediat se aşeza pe umărul lui, chiar dacă nu mergea lângă ceilalţi. 



în ţinutul Sfintei Mănăstiri Stavronikita trăia un ascet rus la care veneau păsărelele şi le hrănea din palmă. 
De asemenea, am văzut un alt pustnic pe care îl înconjuraseră nenumărate păsărele de tot soiul şi care şedeau pe 
capul său, pe mâinile şi pe umerii săi, cu multă veselie şi bucurie, ciripind neîncetat. 

Monahul Eftimie, biograful contemporan al Sfântului Nicodim de la Sfântul Munte (1749-1809), a scris despre 
marile daruri ale învăţăturii, retoricii şi înţelepciunii faimosului aghiorit următoarele: 

- O, părinţilor, cum pot să scriu aceste lucruri fără lacrimi! Poporul nostru a început să-L laude pe Dumnezeu . 
Care ne-a dăruit un luminător neclintit în asemenea vremuri nefericite, când lipsa evlaviei şi a ateismului 
predomină aproape în fiecare parte a lumii, iar poporului nostru i s-a dat un asemenea îndrumător pentru cei 
rătăciţi în păcat, ca să fie mângâiere pentru cei în supărări. Da, îl numesc aşa, nu numai pentru scrierile sale prin 
care a luminat şi va continua să lumineze până la sfârşitul timpului întreaga Biserică Ortodoxă a lui Hristos . dar 
eu mărturisesc pentru toate pe care le-am observat zilnic, când toţi cei răniţi de păcat i-au părăsit pe ierarhi şi 
părinţi duhovniceşti şi au alergat la Nicodim, care era îmbrăcat în zdrenţe, să găsească vindecare şi mângâiere 
pentru durerile lor. Nu numai călugării din mănăstiri şi schituri şi chilii veneau la el, dar şi mulţi credincioşi din 
diferite ţări, ca să-1 vadă şi să fie mângâiaţi de el. Adesea îl auzeam plângându-se de povara acestor fraţi în 
Hristos , pentru care scrisese şi explicase lucruri duhovniceşti toată viaţa, astfel ca textele să le fie de folos. Nu 
pentru că veneau la el şi plângeau, ci mai degrabă din cauza timpului mult pe care-1 petrecea cu ei şi care-i 
împiedica îndatoririle duhovniceşti, căci avea mereu o mare dorinţă pentru rugăciunea minţii. Era silitor cu 
lucrarea rugăciunii minţii zi şi noapte. El închina câte două săptămâni întregi interpretării Sfintei Scripturi sau 
rugăciunii, cu capul aplecat în partea stângă a pieptului, cufundându-se în rugăciunea inimii, plângând din 
adâncul sufletului său: «Doamne Iisuse, miluieşte-mă». Din acest motiv ne spunea: «Hai să mergem, părinţii 
mei, într-o insulă pustie, să scăpăm de lume». 



*** 



Era un bun şi blând monah rus cu numele Augustin, care aduna toţi catârii bolnavi din zonă şi avea grijă de ei, 
îngrijind de bolile lor. Astfel era flacăra milei în inima lui pentru întreaga creaţie şi pentru creaturile lui 
Dumnezeu . Chilia lui aparţinea de Mănăstirea Filoteu . 

Când era încă începător, mănăstirea metaniei sale, Sfântul Pantelimon, 1-a trimis la unul din metocurile ei [în 
afara Muntelui Athos ]. unde a suferit o mare ispită trupească din cauza prezenţei fetei unui muncitor de acolo. 
Ca să depăşească ispita, el a sărit într-un râu. De atunci a cerut să fie ascet în afara mănăstirii şi să nu mai fie 
trimis din nou la acel metoc. 



*** 



Un ascet numit Pahomie era fără şcoală. Ştia să spună numai « Hristos a înviat». Muncea într-o chilie, 
împlinindu-şi datoria ascultării lui şi, din când în când, cineva îi aducea mâncare. Mulţi şerpi veneau la locul lui 
de muncă şi-i făceau munca foarte grea. Trebuia să-i ia în mână şi să-i arunce. Odată, un şarpe mare i-a făcut o 
aşa problemă, că 1-a apucat şi 1-a legat în jurul mijlocului, ca pe o curea, şi a continuat să muncească. In acel 
moment, călugărul care-i adusese mâncare a intrat în chilia lui. Când a văzut şarpele legat în jurul mijlocului, s- 
a speriat foarte tare şi i-a spus să-1 arunce afară, ca să nu fie rănit de el. Atunci bătrânul a repetat cuvintele lui 
Hristos : «Vă dau putere să călcaţi peste şerpi şi peste scorpii şi toată puterea vrăjmaşului nu va putea face nimic 
ca să vă rănească» (Luca 10, 19), şi: «Şerpi vor lua în mână şi chiar ceva dătător de moarte de vor lua, nu-i va 
vătăma» (Marcu 16, 18). 



*** 



Părintele Irinarh din Schitul românesc Prodromu s-a născut în Mileşti din judeţul Dolj. Un om învăţat, care 
vorbea multe limbi. El era smerit, tăcut şi răbdător. Munca vieţii sale a fost una a unei mari aspiraţii şi unică în 
felul ei, conţinând 20 de volume mari, intitulate «Istoria Sfântului Munte», în total 10.000 de pagini. 



*** 



Monahul Isaia de la Prodromu, de asemenea român, s-a născut la Aninoasa. Chiar dacă avea o educaţie limitată, 
a devenit un înţelept învăţător şi îndrumător duhovnicesc al practicii virtuţilor. Multe suflete, călugări şi 
credincioşi ce trăiau în lume, au găsit lângă el pocăinţă şi renaştere duhovnicească. A fost ascet şi chiar dăruit 
cu iscusinţa de a predica, aducând suflete pierdute la Hristos . 



Diferitele harisme ale lui Hagi Gheorghe au fost evidente încă de când era începător. Harul lui Dumnezeu 1-a 
vizitat la o vârstă foarte tânără. Odată, în timpul iernii, în timp ce toţi făceau rânduiala rugăciunii în amurg, a 
auzit vocea părintelui său, spunându-i: 

- Călugării mei, salvaţi-mă! 

Hagi Gheorghe a alergat şi a spus fratelui mai mare, care 1-a certat, spunându-i: 

- Pleacă cu înţelegerile tale greşite, continuă-ţi rugăciunea şi nu da atenţie. 

Hagi Gheorghe . care ca începător era cunoscut cu numele de Gavriil . s-a supus. Apoi a auzit din nou vocea 
chinuită a părintelui său, spunându-i: 

- Călugării mei, salvaţi-mă! Sunt lângă aşezarea Crucii, lângă Zigos, înainte de Kerasia şi sunt în pericol. 
Ajutaţi-mă! 

Hagi Gheorghe a mers din nou la acel frate şi i-a spus: 

- Părintele nostru este în pericol lângă Crucea. 
Fratele 1-a certat din nou. 

- Eşti aşa de mult înşelat, încât poţi auzi vocea părintelui nostru din locul Crucii, care e la două ore distanţă? 



Apoi, începătorul Gavriil 1-a rugat pe el: 

- Părinţilor, rugaţi-vă cu şiragul de metanii o dată, făcându-vă cruce şi veţi afla. 

Şi, într-adevăr, de îndată ce au început să spună rugăciunea lui Iisus şi şi-au făcut semnul Crucii de două ori, au 

auzit strigătul disperat al părintelui lor. Imediat toţi au înfăşurat în jurul picioarelor vergele cu funii, ca să poată 

merge pe zăpadă, şi au plecat. Le-a luat aproape jumătate de zi să meargă de la Kafsokalivia până la locul 

Crucii. In unele locuri zăpada ajunsese la un metru înălţime. 

Părintele lor Neofit, mergând de la Sfânta Ana la Kerasia, a obosit şi a căzut în zăpadă, neputând să se mişte. 

Când călugării l-au găsit, era aşa de adânc căzut în zăpadă, că de-abia putea să respire. L-au dus la Kerasia, 

unde i s-a dat primul ajutor, şi apoi au pornit spre Kafsokalivia . Este o realitate faptul că ceea ce 1-a salvat pe 

părintele Neofit a fost rugăciunea fratelui Gavriil . 



*#* 



Marele Hagi Gheorghe avea de asemenea un dar cu fiarele sălbatice. Când era începător la Chilia Sfântul 
Gheorghe din Kafsokalivia , un porc mistreţ îi distrugea grădina de legume. Părintele Neofit i-a poruncit 
începătorului Gavriil să lege porcul sălbatic cu cureaua şi să-1 aducă la el. Şi a cerut de asemenea să-i facă un 
coteţ în grajd. Când începătorul 1-a adus, el i-a spus porcului: «Când ţi-e foame, vino aici şi călugării te vor 
hrăni, dar nu distruge grădina de legume». Astfel, porcul avea coteţ şi hrană. Când îi era foame, venea la grajd 
pentru mâncare. 



Să spunem o poveste asemănătoare. 

Pe când Hagi Gheorghe era mai marele unui grup de călugări, un porc mistreţ distrugea grădina de legume. El 
le-a spus ucenicilor săi să-1 anunţe dacă văd animalul din nou. într-o noapte, fiara a intrat în grădină prin gard. 
Când părintele 1-a văzut, i-a poruncit să rămână nemişcat. Apoi 1-a luat de urechi şi 1-a dus, acum blând ca un 
miel, la grajduri. Acolo i-a dat poruncă să stea trei ore fără să mănânce. După ce a trecut timpul, 1-a lăsat să 
plece, spunându-i: «Animal binecuvântat, nu-i destul Athosul pentru tine? De ce vii şi distrugi cele câteva 
legume pe care le cultivăm ca să ne hrănim? Du-te şi să nu te mai întorci, pentru că dacă te vei întoarce îţi voi 
dubla pedeapsa». Şi, cu adevărat, de atunci mistreţul nu s-a mai întors. 



*#* 



Mulţi greci şi ruşi mergeau să fie sfătuiţi de luminatul de Dumnezeu om, Hagi Gheorghe . Odată i-a scris 
Ţarului, sfătuindu-1 să nu treacă în caleaşca pe un anumit pod într-o anumită zi. Ţarul i-a ignorat sfatul. Dar cu 
şase luni mai târziu, când necazul s-a întâmplat, şi-a adus aminte ce i-a spus părintele, şi de atunci înainte 1-a 
cinstit pe el mult. 



Când Hagi Gheorghe a fost exilat la Constantinopol , prezenţa sa harismatică a dat mângâiere dumnezeiască 
creştinilor, necredincioşilor şi chiar turcilor. Harul lui Dumnezeu , prin vasul curăţit de viaţa ascetică, lucra 



minuni . Chiar şi cureaua lui Hagi Gheorghe făcea minuni . Bolnavii care o purtau se vindecau. Femeile aflate în 
pericol în timpul naşterii li se dădea naştere fără primejdie, iar cei posedaţi de demoni erau eliberaţi. Mulţi turci, 
suferind de diferite boli, erau binecuvântaţi şi vindecaţi de sfântul ocrotitor şi doctor al oamenilor. Respectat de 
toţi, el era numit «bizim-baba», care în turceşte înseamnă «tatăl nostru». 



Cuviosul părinte Gherasim Imnograful mi-a spus multe lucruri despre sufletul simplu şi înzestrat al luptătorului 
duhovnicesc Petru , sau Micul Petru , cum era cunoscut. Acest Petru era unul dintre Daniilei şi era, de asemenea, 
unul dintre cei mai bătrâni şi înţelepţi părinţi ai timpului său. 

Părintele ascet P. hotărâse să intre sub ascultarea pustnicului Petru . Dar când se pregătea să meargă la Karulia 
să se alăture pustnicului, însuşi părintele, după multe ore de mers de la Karulia la Filotei, a venit la el şi i-a spus 
că nu-1 poate primi în ascultarea sa, deoarece a fost înştiinţat că părintele P. va muri curând. Şi, într-adevăr, de 
sărbătoarea Sfântului Petru Atonitul, 1 1 Iunie, mulţi părinţi au venit la chilia Părintelui P. să-i ureze la mulţi ani 
de ziua sa. După ce le-a dat nişte dulceţuri şi apă, s-a aşezat pe un scăunel şi şi-a dat duhul în pace, în timp ce 
ceilalţi pustnici se bucurau de aceste dulceţuri. 



*** 



Părintele Teofilact a fost unul din călugării sfinţi de la Schitul Sfântul Vasile . Se spune despre el că, odată, o 
căprioară, fiind rănită la picior, a venit lângă chilia lui şi s-a întins jos. Părintele s-a apropiat de ea şi i-a vorbit 
blând, ca şi cum ar fi fost om. 

- Stai ca să-ţi pot bandaja piciorul şi te vei face bine. 

Căprioara s-a supus şi a rămas tăcută. Ca un bun doctor ortopedic, părintele, cu dragoste pentru creaturile 
naturii şi cu o inimă compătimitoare, a luat două nuiele şi o bucată de cârpă şi a făcut o atelă pentru piciorul 
rupt al nefericitului animal. Apoi, a mângâiat-o blând şi i-a spus: 

- Du-te, draga mea, cu binecuvântarea Maicii Domnului şi vino peste 30 sau 40 de zile ca să-ţi iau atela! 
După timpul dat, căprioara s-a întors la părintele Teofilact care, îndepărtând atela, a găsit piciorul complet 
vindecat. 

Sfârşitul acestui om a fost unul sfânt. In timpul ultimelor sale clipe faţa lui strălucea ca a unui înger. Faţa lui era 
la fel de strălucitoare ca luna plină. 



Binecunoscutul şi harismaticul părinte duhovnicesc katunakian, Ignatie, a fost vizitat de călugărul H., care era 
foarte tulburat de atacul fioros al diavolului. Aceasta era în anul 1922. 

- Părinte sfinte, binecuvintează! 

Şi părintele duhovnicesc, ca şi cum ar vorbi de a treia persoană care nu era acolo, i-a spus amănunţit despre 
ispitele lui, şi în loc să-i răspundă cu binecuvântare, i-a spus cu dragoste părintească: 

- Micule Hrisant (1-a numit aşa datorită bogatei sale dragoste), nu fi intimidat, nu te teme de cei ce pot omorî 
trupul, dar nu pot omorî sufletul. 

De un timp fiind orb, părintele Ignatie putea să vadă cu ochii duhovniceşti, şi «antenele» sufletului receptau 
multe bucurii. El era înştiinţat de Duhul Sfânt despre multe lucruri. 
Un ascet contemporan spunea: 

- Gândeşte-te la un şarpe care stă sub o stâncă toată iarna şi primăvara, iar când vrea să se încălzească la soare, 



noi îl omoram. Gândeşte-te cum ar fi dacă Dumnezeu te-ar fi făcut măgar (El e Stăpân, El poate face orice 
doreşte), şi după ce ai fi fost încărcat cu lucruri, stăpânul tău s-ar aşeza şi el, te-ar băga într-o groapă şi te-ar 
lovi. Ţi-ar fi plăcut aceasta? Dacă ai examina acestea, ai lua toate poverile măgarului asupra ta şi l-ai mulţumi 
lui Dumnezeu că te-a făcut om şi ţi-a dat posibilitatea să câştigi raiul, de vreme ce este rai şi iad numai pentru 
oameni, nu şi pentru animale. Când iubeşti animalele, ele simt aceasta şi te văd ca pe prietenul lor. înainte de 
căderea omului, animalele şi oamenii erau prieteni buni. Adam era clarvăzător. El putea să vadă duhovniceşte. 
Putea să prevadă toate nevoile animalelor şi să le ajute. Vulturul mânca numai animale moarte, dar după ce s-a 
sălbăticit a început să mănânce numai vii. Toate animalele erau blânde şi s-au sălbăticit numai după căderea 
omului. 



Părintele Avacum, ce umbla desculţ, avea o memorie fenomenală. De asemenea, el era o expresie creştină vie a 
darurilor Sfântului Duh. Chiar dacă avea puţină educaţie, cu toate acestea, avea o cunoaştere uimitoare a 
Scripturilor. Memorase atât Noul, cât şi Vechiul Testament , rând cu rând, şi putea interpreta fiecare verset. Ore 
întregi, acest bătrân, cu ochii strălucind de bucurie şi plăcere, recita şi interpreta constant cuvintele lui 
Dumnezeu , ori în picioare, ori stând jos pe pământ, ori cu şiragul de metanii, ori cu mica lui lampă în mâini. 
Părintele Gherontie, care era în ascultare şi a plecat la Metocul de la Kalamitsion, cum i s-a spus să facă, era un 
adevărat îngrijitor şi ocrotitor iubitor al animalelor. In fiecare după amiază, animalele veneau la Kalamitsion ca 
să-şi stingă setea în apa proaspătă de acolo. Şi de îndată ce auzeau vocea lui spunând «Veniţi, veniţi», ele se 
apropiau de părintele Gherontie, îşi frecau capul de pieptul lui şi apoi plecau. 

Dacă lipsea vreun animal dintre cele ce se înghesuiau în jurul lui, părintele Gherontie se ruga Sfântului Modest 
şi apoi ieşea să-1 găsească. De asemenea, dacă unul dintre ele era bolnav, se ruga aceluiaşi sfânt şi animalul se 
vindeca. 

In timpul acelor ani, măcelari din Salonic cumpărau animalele mănăstirii şi toate veniturile din vânzare erau 
date de mănăstire ca ajutor pentru şcolile înrobite ale naţiunii. 

Părintele Gherontie era supus şi grijuliu, ca să nu calce ascultarea părintelui său. El era admirat pentru aceasta 
de toţi fraţii. într-o zi, fraţii l-au întrebat cum a devenit aşa blând şi supus şi el le-a spus: 
- Când eram în lume, eram tulburat de toate: capre, oi şi vite. Eram supărat, ţipam şi le loveam fără nici un 
motiv. Când am venit aici, am auzit în una dintre povestiri despre Varlaam . că în timp ce lovea un animal, 
Dumnezeu 1-a făcut pe animal să vorbească: «Ce ţi-am făcut, că mă loveşti?». De atunci, o mare schimbare a 
avut loc în mine şi am hotărât să am grijă cu plăcere de animale. Ca urmare, animalele se supun cu bucurie şi 
vin aproape de mine, de îndată ce le chem. Urmând această schimbare a minţii, pacea a venit asupra mea, 
împreună cu blândeţea în sufletul meu. Iarna sunt foarte trist, pentru că nu sunt grajduri, numai câteva colibe de 
paie unde trăiesc ele. Dimineaţa merg prin frig să caute mâncare şi seara, ele sunt fericite să se întoarcă în acele 
colibe de paie. 



* * H= 



Părinţii din Dionisiu ne-au povestit despre părintele Isaac . înaintea umilinţei şi a felului lui simplu de a fi, chiar 
şi fiarele se plecau. El era brutarul mănăstirii şi în brutărie ţinea un şarpe de un metru şi jumătate, pe care 1-a 
numit Elafiatis. Bătrânul pregătea aluaturi moi, pentru ca şarpele să mănânce. După ce mânca, reptila dormea 
pe salteaua părintelui. în schimb, el gonea şoarecii din brutărie. Cât timp a trăit bătrânul, şarpele a stat acolo. 
Când alt călugăr a luat ascultarea, şarpele a dispărut. 



*** 



Odată, părintele Teofilact a văzut duhurile rele lustruind pantofii unui monah. Mai târziu, acest monah a 

renunţat la schima monahală şi s-a întors în lume. 

Altădată, a spus că a văzut demoni bătându-şi joc de călugării care-şi neglijau îndatoririle duhovniceşti şi-şi 

petreceau timpul în câştiguri materiale. 

Un monah, care încă trăieşte, spunea că a văzut monahi care au căzut în ispita negoţului şi au uitat de sufletele 

lor. 



*** 



Maica Timoteia, stareţa de la Makrimallis Pahnon, din Euboia, mi-a povestit despre părintele Avimelech, care 
i-a spus: 

- Ţine minte că în viitor un preot îţi va propune să fii stareţă într-o mănăstire. Dar să nu accepţi. Nu va fi spre 
folosul tău. 

Şi, într-adevăr, prezicerea lui s-a împlinit. 
Altădată i-a spus: 

- Una dintre călugăriţele tale se gândeşte să plece din mănăstire. Ai grijă şi n-o lăsa să plece, că va fi vătămată. 
Acestea i le-a mărturisit ei şi o călugăriţă, ce avea gânduri de a pleca. 



Cel mai drept ieromonah, Atanasie , un călugăr idioritmic de la Iviru, trăia în mănăstirea sa de metanie ca un 
ascet simplu, întotdeauna îmbrăcat ieftin, fără şosete, cumpătat, mâncând nu mai mult decât o mâncare simplă 
pe care o găsea în holul comun de la stăreţie. El trăia în două camere cu pânze de păianjen, pereţi afumaţi plini 
cu inscripţiile a variate versete din Scripturi şi cuvinte filosofice. Era cu adevărat un filosof a cărui minte zbura 
spre mari înălţimi duhovniceşti. Cunoştea multe limbi. Fusese educat în străinătate şi era înţelept şi echilibrat 
atât în scris, cât şi la vorbă. Dar era mai ales un bărbat ortodox cu o adâncime şi o experienţă duhovnicească, 
câştigând prin eforturile sale monahale o viaţă de pocăinţă, mistică, în Hristos . 
A fost tuns monah la vârsta de 16 ani şi după aceea a început să slujească Biserica. A plecat în Rusia . 
Constantinopol şi Salonic, ca învăţător. Pentru o perioadă a lucrat ca preot slujitor la Neapoli, Italia, şi apoi în 
Tripolidida, patriarhia Alexandriei, unde plănuise să-1 facă episcop. După ce a vizitat Ţara Sfântă, în 1938, a 
venit la Mănăstirea Iviru de pe Sfântul Munte , unde a încetat să mai slujească ca preot şi trăia ca un monah 
simplu, cum mulţi alţii au făcut în trecut după ce au venit la Muntele Athos . Smerenia şi căinţa sa erau 
permanente, fără întrerupere. 

îşi spunea lui însuşi: «Nici o altă persoană, vreodată, n-a păcătuit ca tine şi nu este altă nădejde pentru tine, 
decât nădejdea care vine din partea pierzării». Sute de suflete au găsit sfat, mângâiere şi ajutor din cuvintele 
sale, pline de har, întăritoare, pline de căinţă, pe care le vărsa ca dintr-o fântână nesecată. Cât de bine mi-1 
amintesc aici, în camera de primire a mănăstirii! 

Acest părinte vrednic de pomenire accentua insistent că numai îndrumarea ascetică practică produce creştini 
maturi, persoane duhovniceşti adevărate. De asemenea, arăta pericolele pe care le au de înfruntat ieromonahii 
care trăiesc şi muncesc în lume. 



* * H= 



De câte ori Dumnezeu îi da ocazia să-i ajute pe fraţi, părintele P. spunea cu o voce compătimitoare şi cu 
bucurie: «Slavă lui Dumnezeu !». Avea harisma de a mângâia pe acei călugări şi mireni din lume care sufereau, 
erau trişti, disperaţi, ori aveau ispite. După ce erau sfătuiţi de el, ei plecau fericiţi, mângâiaţi şi uşori, cu 
nădejdea reînnoită. Intr- adevăr, mare e darul mângâierii unui suflet şi al alungării neliniştii şi fricii. 
Un alt mângâietor asemănător, care a primit putere şi luminare de sus, de la Preaiubitorul şi Preasfântul 
Mângâietor, Duhul Adevărului, este binecunoscutul ieromonah kafsokalivitean, părintele Porfirie , pe care l-am 
întâlnit. Lângă el, nenumărate suflete au găsit sfat şi luminare, răbdare şi vindecare. După ce a venit la Sfântul 
Munte , s-a curăţit pe sine şi a lucrat virtutea, fiind în aspra ascultare a părinţilor de la Chilia Sfântului Gheorghe 
din Kafsokalivia . trăind în rugăciune neîncetată. 

Ca urmare a bolii sale, care a apărut la o vârstă foarte tânără, a plecat să locuiască în lume, ca stareţ 
contemporan. «Nu simt că spun ceva important - spunea cuiva. Eu spun numai ce mă luminează Dumnezeu să 
spun». Dar, într-adevăr, avea harisma înţelepciunii, cunoaşterii, previziunii şi prezicerii, cum a fost dovedit în 
nenumărate cazuri de călugării, preoţii şi credincioşii care au căutat ajutorul lui. 



*** 



L-am întâlnit pe isihastul sârb Gheorghe pe când era bibliotecar la Mănăstirea Sfântul Pantelimon (Russikon) şi 
mai târziu când era pustnic în Paleomonastiron. Avea grad academic şi cunoştea multe limbi. Părintele meu îl 
respecta mult, pentru că era silitor în rugăciunea minţii şi în trezvie. II vedeai adesea cu băţul lui ascetic şi 
şiragul de metanii, cu capul plecat în jos, întotdeauna rugându-se. 

Părintele meu şi eu aveam o dorinţă fierbinte de a-1 întâlni, şi care s-a împlinit printr-un mesaj dumnezeiesc pe 
care el 1-a confirmat, când l-am întâlnit, chiar dacă nu fusese anunţat dinainte de vizita noastră. Printre alte 
lucruri avea şi darul înţelepciunii. Ne spunea nouă: 

- Viaţa duhovnicească este o necontenită rămânere în Dumnezeu . Adică «Rămâneţi în Mine şi Eu în voi. . .» 
( Ioan 15, 4). Nimeni nu se poate socoti teolog fără Teologia apofatică. Dogmele Bisericii noastre şi adevărurile 
dogmatice trebuie să fie trăite şi să devină experienţe. De aceea, trebuie să facem un Paşte personal, o trecere, 
pentru a le dobândi. NULLA CUPIDO IGNOTI = Nici o dorinţă a ceea ce e necunoscut59 (în sensul că nu ne 
dorim ceea ce nu cunoaştem [Nota editorului].). Dacă nu-L cunoaştem pe Dumnezeu . nu-L vom dobândi. 
Vederea lui Dumnezeu60 (In original «0so7ixia», referire la felul în care sihastrii II vedeau, II priveau pe 
Dumnezeu cu mintea (r| vospd Osd xou 0soi3) [Nota editorului].) înseamnă şi cunoaşterea Sa. Cel ce îl vede pe 
Dumnezeu vede şi lucrurile lui Dumnezeu . . . Fiinţa lui Dumnezeu este neîmpărtăşibilă61 (în original 
«ausOsKxoc;», în sensul de «la care nu mai participă nimeni» [Nota editorului].), dar energiile Sale sunt 
împărtăşite. Este accesibilă slava, strălucirea provenită din Fiinţa lui Dumnezeu . Luminaţi prin reflectare, 
cunoaştem persoane, cunoaştem cele dificile ale Sfintei Scripturi, primim informaţii, în fine, le cunoaştem pe 
toate. . . Ideile lumeşti, ale lumii în general, risipesc concentrarea, făcându-ne extravertiţi, adică oameni vechi. 
Cine poate descrie bucuria Sfintei împărtăşanii? « Hristos a înviat!» este o nespusă bucurie în existenţa 
noastră. . . Iar cea mai bună rugăciune este «Doamne Iisuse Hristoase, Fiul lui Dumnezeu , miluieşte-mă». 



*** 



Adesea, când aghioriţii vor să descrie drumul corect şi plin de succes urmat de un călugăr spre mântuire şi 
perfecţiune, ei spun: «Acest om a văzut un iepure!». 



*** 



Părintele Gavriil . egumenul de la Dionisiu, a lăsat în urma sa reputaţia unui om iscusit şi credincios. El era un 

om care avea atât talente duhovniceşti, cât şi de conducere. De multe ori am descoperit discernământul şi grija 

pe care părintele duhovnicesc le avea. Relaţiile publice cu autorităţile guvernamentale erau fără reproş, şi el 

punea tradiţiile Sfântului Munte deasupra tuturor. 

In timpul privegherilor de toată noaptea şi a altor slujbe sfinte, el stătea în strana sa ca un stâlp neclintit. 

întotdeauna intra în biserică primul şi ieşea ultimul. 

Cum poate cineva să descrie pocăinţa şi tristeţea lui voioasă? Stilul său unic de a citi Psaltirea şi prochimenele 

erau cea mai vie expresie a plângerii fericite a Bisericii Ortodoxe, care pătrunde adânc cultul nostru. încă îi aud 

vocea sa şi sunt cutremurat până în adâncurile fiinţei mele. 

Odată m-a ţinut de mână şi m-a dus la trapeza mănăstirii, unde sunt picturi murale minunate, mi 1-a arătat pe 

Sfântul Ioan Scărarul şi mi-a spus: 

- Pe acesta trebuie să-1 imiţi, fiul meu; urmează-i exemplul lui sfânt. 



Binecunoscutul monah român Nectarie, un nou Cucuzel, profesor de muzică, care a fost privighetoarea 
Sfântului Munte, cânta ca un înger în trup. 

Ucenicii lui spuneau despre viaţa lui dreaptă: «Nu l-am văzut niciodată râzând sau glumind. întotdeauna privea 
în jos. De multe ori, în timpul zilei, putea fi găsit plângând ori oftând. Trudea la rugăciunea minţii!». 
Traducător de muzică din greceşte în româneşte, nu a fost numai un om cu o voce îngerească, el a fost, de 
asemenea, un om cu virtute îngerească. 

CUVÂNT DE LAUDĂ - Ce se referă pe scurt la toţi Cuvioşii şi Sfinţii Părinţi care au 
strălucit în Sfântul Munte Athos 

Capitolul precedent 
Următorul capitol 

Astăzi e sărbătoarea celor drepţi. Veniţi toţi, toţi oamenii drepţi, să ne adunăm, că azi e sărbătoarea călugărilor, 

ca şi a tuturor celor din Biserica lui Hristos . Voi, mulţimilor de călugări şi voi cei din lume, sărbătoriţi 

împreună, căci astăzi e zi nouă de pomenire a tuturor sfinţilor părinţi atoniţi. Voi, toţi călugării din Sfântul 

Munte , cântaţi cântece împreună, căci aceşti părinţi sfinţi s-au arătat apărătorii şi binefăcătorii noştri, a celor din 

Sfântul Munte . Deşi au trăit în trecut, amintirea lor e nouă, căci recent au fost canonizaţi. în vremea noastră, 

pentru motive drepte şi bune, cinstim amintirea lor într-o sărbătoare. 

Precum toţi drepţii părinţi din Sinai şi Rait . care au fost măcelăriţi de necredincioşii arabi şi de rău credincioşii 

latini, au sărbătoare pentru pomenirea amintirii lor, aşa trebuie să fie o zi de sărbătoare pentru toţi părinţii de pe 

Sfântul Munte , care au devenit binefăcători a nenumărate lucruri bune. 

Cum sărbătorim pe toţi sfinţii călugări în Sâmbăta Brânzei - pe cei din Libia , Egipt şi Teba - şi nu-i lăudăm pe 

cei ce au trăit pe Athos . pe cei ce au fost binefăcătorii, apărătorii şi dăruitorii noştri? Ne-au binecuvântat pe noi 

nu numai prin sfatul lor, dar şi prin lucrările lor. Cât au trăit, ne-au folosit şi trupul şi sufletul; după adormirea 

lor, au continuat să fie binefăcătorii noştri cereşti. 

Aceşti de trei ori binecuvântaţi drepţi părinţi au locuit mai înainte pe sălbaticul Athos şi l-au transformat într-o 

grădină supusă şi minunată. Ei au transformat Muntele Athos . un pustiu de nelocuit, într-un pământ al sfintelor 

lavre, al mănăstirilor, schiturilor şi chiliilor strălucitoare şi au înzestrat toate aceste locuri cu bogăţia bunurilor, 

pentru mângâierea nevoitorilor care vor veni după ei. De asemenea, ei au umplut mănăstirile cu o mulţime de 

monahi, aşa că pe pământul unde mai înainte fuseseră numai fiare sălbatice şi balauri, acum sunt oameni 

raţionali care se străduiesc să imite ostile îngereşti netrupeşti. într-adevăr, ei se aseamănă cu oastea îngerească 

pe care a văzut-o patriarhul Iacob . care a spus: «Aceasta este oastea lui Dumnezeu » (Facerea 32, 2) şi 

confirmată de Sfântul Efrem Şirul care spunea că: «Aşa cum sunt cetele de îngeri, aşa sunt călugării, o ceată de 

oameni care-şi ţin mereu minţile la Dumnezeu ». 

Ca florile înmiresmate şi ca pomii ce produc roade minunate, aici, în acest loc, aceşti părinţi sfinţi au creat alt 



rai, duhovnicesc. în peşteri şi în vizuini, în văi şi pe dealuri, de-a lungul coastelor acestui munte, ei, precum 
îngerii, s-au nevoit ca şi cum ar fi fost alt cer. Acolo unde înainte erau auzite numai strigătele animalelor 
sălbatice, acum se aud pretutindeni imne îngereşti, cu laude aduse Preasfintei şi de viaţă făcătoarei Treimi. Şi 
pot spune de asemenea că aceşti binecuvântaţi oameni drepţi, părinţi iubitori ai fiilor lor duhovniceşti, au lăsat 
în urma lor, pentru noi, învăţăturile lor, modelul lor, sfaturile lor, ca moştenire care nu ne poate fi luată. Cât au 
trăit, ei au condus mulţi călugări pe dreapta cărare a mântuirii, şi după moartea lor au continuat să ne conducă 
pe noi, fiii duhovniceşti, spre viaţa veşnică. Ca nişte buni păstori ei au continuat să vegheze asupra turmei lor, 
apărându-ne în fiecare situaţie, prin neîncetate mijlociri înaintea lui Dumnezeu . 

Aceştia sunt sfinţii părinţi care s-au luptat pe orice cale, în acest loc sfânt, să-I placă lui Dumnezeu şi să crească 
astfel în sfinţenie. Ei trebuie sărbătoriţi împreună, în aceeaşi zi, lăudaţi cu aceleaşi imne duhovniceşti şi pictaţi 
pe icoană împreună, deoarece au fost fraţi în duh, cu aceeaşi schimă, având aceeaşi credinţă. Unii au fost ierarhi 
şi drepţi, alţii duhovnici şi martiri, unii izvorâtori de mir, mulţi necunoscuţi, care şi-au sfârşit vieţile în chinovie 
sau în pustie, în timpul perioadelor trecute, pe Sfântul Munte . Noi îi numim aghioriţi şi, sigur, dumnezeiescul 
David vorbea şi despre ei când spunea: «De vor păzi fiii tăi legământul Meu şi mărturiile acestea ale Mele, în 
care îi voi învăţa pe ei, şi fiii lor vor şedea până în veac pe scaunul tău» (Psalmul 131, 12). 
Astfel, în zilele cele din urmă, aghioriţii au hotărât unanim să sărbătorim amintirea sfinţilor o dată pe an. Deci, 
nu ştim de ce lucrul acesta a fost trecut cu vederea de înaintaşii noştri. Noi, iubitorii lor fii de astăzi, corectăm 
omisiunea şi stabilim sărbătoarea din trei motive: 

Primul e acela că sunt nenumăraţi părinţi ştiuţi şi neştiuţi, care până astăzi nu au avut imne de laudă scrise 
pentru ei. In această zi de sărbătoare putem să-i cinstim şi să-i sărbătorim cum se cuvine. 
Al doilea motiv e acela că, dacă nu-i cinstim pe toţi cu o sărbătoare comună, vom apărea ca nişte copii 
nerecunoscători faţă de părinţii, dascălii, binefăcătorii şi îndrumătorii duhovniceşti în a căror mănăstire trăim, a 
căror învăţături le citim şi cu a căror pâine duhovnicească ne hrănim. Am putea fi consideraţi, de asemenea, 
încălcători ai învăţăturilor apostolice, care ne spun că: «Pe cel ce vă învaţă cuvântul lui Dumnezeu , lăudaţi-1, 
pomeniţi-1 pe el ziua şi noaptea, cinstiţi-1, nu ca pe unul care v-a dat viaţă, ci ca pe cel care a devenit cauza 
bunei noastre vieţuiri». 

Al treilea motiv e acela că, această sărbătoare comună a sfinţilor părinţi poate să ne îndemne pe unii dintre noi, 
monahii de astăzi, să imităm virtutea şi râvna lor, de vreme ce în timpurile noastre virtutea şi asceza au fost 
neglijate. In schimb, răutatea e în creştere; comportamentul căldicel şi neglijent domină chiar şi printre monahi. 
Deci, părinţilor şi fraţilor care v-aţi adunat astăzi la această sărbătoare, ascultaţi cu evlavie şi atenţie aceste 
cuvinte. învăţaţi despre aceşti părinţi şi, ca urmare, urmaţi exemplul lor, câştigând răsplata lui Dumnezeu 
pentru grija şi urmarea voastră. 

Aceşti cunoscuţi părinţi drepţi ai noştri, de Dumnezeu inspiraţi, cu adevărat oameni ai lui Dumnezeu şi fii ai 
Părintelui luminilor, au venit din diferite părţi. Pentru unii din ei, chiar ţările lor ne sunt necunoscute. Dar ştim 
că toţi au avut o singură ţară, Sfântul Munte , şi au favorizat-o mai mult decât pământurile natale. Acesta este un 
fapt stabilit fără îndoială, căci, potrivit unui om înţelept, «ţara cuiva e acolo unde poate fi fericit». în această 
adevărată patrie, mulţi sfinţi călugări au trăit 40 de ani, 50 ori 60, sau chiar mai mult, sau uneori mai puţin, dar 
toţi au cunoscut bucuria curată şi înaltă a unui cămin adevărat. Şi, plăcându-I lui Dumnezeu , ei au fost 
îmbogăţiţi cu harismele cereşti ale sfinţeniei. 

Din acest motiv se obişnuieşte să fie numiţi nu după locul lor de naştere, de exemplu «Bizantinul» sau 
«Trapezuntul» sau «Peloponezul», ci după adevărata lor patrie, Sfântul Munte . Astfel avem Petru Atonitul, sau 
Atanasie al Athosului, precum şi «părinţi aghioriţi» sau «drepţi aghioriţi». 



